
BEVEZETÉS 


Szlávok, keleti szlávok 


Munkánk címe a keleti szlávok korai történetének bemutatását ígéri, így joggal vetőd- 
het fel, indokolt-e visszanyúlni a szláv népek , őstörténetének" nevezett időszakhoz. 
Nem torzít-e a kép, úgy, mintha a szlávok közös története a keleti szláv népek elő- 
története lenne csupán. Egy ilyen aránytévesztéstől mentesek kívánván maradni, hang- 
súlyozzuk: a szláv népek közös történetének csak azon vonalát igyekszünk tovább 
vinni, amely nélkül a keleti szlávok felbukkanása későbbi lakóhelyükön nem volna 
érthető. 

A szlávok mint népcsoport a Kr. u. első évezred közepén szerepelnek először a 
bizánci, majd 9—10. századi muszlim forrásokban. A bizánci történetírók közül Proko- 
piosz (490/507-562) és Theophülaktosz Szimokattész (megh. 628 körül) Szklabenoi 
és Antoi csoportjaikat említik, akik Theophülaktosz szerint az avarok szövetségesei. 
Jordanes Geticájában (6. század közepe) a latin szövegben a szlávok három csoportja 
szerepel: Sclaveni, Venethi és Antes. A bizánci Szklabenoi/Szklaboi formához ha- 
sonló hangalakot rögzített a muszlim források Szakáliba/Szaklab (Saglab/Sagaliba) 
elnevezése. Közülük egyedül ez utóbbiak mutatnak hasonlóságot a szlávok saját ma- 
gukra használt elnevezésével: Szlovene. Ezzel az elnevezésével kapcsolatban gyakran 
előkerül az a téves etimológia, amely a Szlovene népnevet a mai szláv nyelvek mind- 
egyikében hasonló jelentéssel bíró szlava ("dicsőség") szóval és jelentéssel kapcsolja 
össze. Ez a magyarázat a 18-19. század romantikus szemléletében született és lett 
népszerű. A szlow- szógyök eredendően többjelentésű volt. Az egyik jelentést a 
szlava (dicsőség?) szó vitte tovább, a másikat a szlovo (szó?) alakban lelhetjük fel. 
A szlow- szógyököt második jelentésében alkalmazva az önelnevezésnek ugyanaz- 
zal a szemléletével találkozunk, mint számos egyéb esetben. Nevezetesen, hogy a 
nyelvszemlélet saját népcsoporthoz tartozónak tekintette azt, akinek értették a be- 
szédét, aki ugyanazt a nyelvet használta. Akit nem értettek, az néma volt, azaz a szl- 
ávok szempontjából nyemec. A nyelvtudomány mai állása szerint a szlow- szógyök 
legvalószínűbb etimológiája: "mocsár", amelyet az -en eredetjelző szuffikszummal 
összekapcsolva a mocsarak közt lakó értelmezést kapjuk. A szlávokra alkalmazott 


másik két megjelölés, a venetek és az antok — valószínűleg — germán közvetítéssel 
került a történetírók munkáiba. Kézenfekvő megoldás lenne a szlávokra használt 
háromféle korai elnevezést a szláv népek mai három csoportjával (keleti, nyugati, 
déli) azonosítani. E tetszetős, de leegyszerűsítő álláspont ellen szól az a körülmény, 
hogy a három szláv tömb elkülönülése igen lassú folyamat volt, és még az ezredfor- 
duló tájékára sem fejeződött be. Abban sem lehetünk biztosak, hogy az antok és a 
venetek elnevezés törzseket takar-e, hiszen a , sok fő alatt élő" szlávok kezdetben 
nyilván csak nemzetségekbe tömörülve éltek. A törzsek mint mesterségesen szerve- 
zett, politikai alakulatként értelmezhető egységek létrejötte csak a szláv szétván- 
dorlást megelőző időre tehető. 

A szlávok a Kr. u. első évezred közepén erdőkben és mocsarakban laktak, amint 
Jordanes és Prokopiosz állítják. Ez a híradás támpontul szolgál a szlávok őshazájának 
meghatározásához is, amelyről számos elképzelés született. A válaszok sokféleségét 
az indokolja, hogy a korai információk (mocsarak, erdők környéke) és a mai szláv 
népek lakóhelyei (mint a szétvándorlás végpontjai) közötti ellentmondást kellett áthi- 
dalni. Az autochton elmélet P. J. Safarik révén került a közgondolkodásba, eszerint 
a szláv népek ma ismert lakóhelyükön őslakosok, tehát a szláv őshazát az Elbától a 
Dnyeperig, a Baltikumtól az Adriáig nyúló térségben kell keresni. Lényegében ezzel 
a teóriával rokonítható az orosz nyelvész, Trubacsov véleménye, aki a Kárpát- 
medence vízneveivel érvel a Duna középső folyása mint őshaza mellett. Trubacsov 
ezen elgondolása egy avítt 18—19. századi nézet felújításán nyugszik. Egy másik el- 
mélet, a vándorlás-teória Szerint a szlávok egy korábban létezett őshazából kiindul- 
va széledtek szét ma ismert lakóhelyeikre. A vándorlás-teória több ágra szakadt, an- 
nak megfelelően, hova helyezték az őshazának tekintett kiindulópontot. A nézetek és 
eltérő vélekedések között nemegyszer tudományon kívüli — aktuálpolitikai, naciona- 
lista — szempontok húzódtak meg. 

A régészet bevonása az őshaza lokalizálásába sokat lefaragott a szélsőséges néze- 
tek közül. A probléma határozottabban körvonalazódott, de nem egyszerűsödött; 
hiszen egy régészeti kultúra és egy írott forrásokból ismert népcsoport megfeleltetése 
egymásnak nem egyszerű feladat. Mégis: a szlávok elsődleges lakóhelyét ma már 
másutt nemigen kereshetjük, mint a Kárpátok és a Balti-tenger, illetve az Elba és a 
Dnyeper között. Az ezen belüli eltérések a régészeti anyag eltérő értelmezéséből 
fakadnak. A Kr. u. 6—7. évszázad régészeti kultúrái közül elsőként az úgynevezett 
prágai típust kel! megemlíteni, amelynek legjellemzőbb tárgya egy dísztelen agyag- 
edény. Hiába , fedi le" ez a kultúra a nevezett területet, bebizonyosodott, hogy a ge- 
pidák és a longobárdok körében 1s elterjedt volt, tehát nem etnospecifikus. A prágai 
típushoz hasonló a 7. század végére datálható nyugat-ukrajnai régészeti kultúra, a 
Korcsak típus. Sajnos, felbukkanásának ideje ismeretlen. A Kr. u. 5—7. századra da- 
tálható a Dnyeper és a Dnyeszter között, az erdős steppe zónájában feltárt Penykov- 
ka kultúra és a Dnyeper folyása mentén feltárt Kolocsin kultúra. Ez utóbbit a szovjet 


korszak kutatói a priori módon az antokhoz kötötték, akikben a keleti szlávok 
elődeit látták. i 

A szlávok szétvándorlása az Elba-Dnyeper, illetve a Kárpátok-Balti-tenger közti 
területről a Kr. u. 6—8. század táján következett be. Nyugaton eljutottak a Cseh-meden- 
ce és a Keleti-Alpok térségébe, déli irányban a Kárpátok mentén a Balkánra, kelet 
felé pedig egészen a lovasnomádok uralta területekig. A Kárpát-medencén való át- 
vonulás az avar birodalom központjának elhelyezkedése miatt nem volt lehetséges. 
A szétvándorlás viszonylag rövid idő alatt történt, amit csak egyedül a népszaporu- 
lattal magyarázni egészen bizonyosan nem lehet. 

Rövid, de igen lényeges információt rögzített Theophülaktosz Szimokattész, mi- 
szerint a szlávok az avarok szövetségesei voltak. Ide kapcsolható az a jóval későbbi 
adat is a kijevi Barlangkolostor évkönyvéből, amely a szlávok egyik törzsére, a dulebek- 
re vonatkozik. A dulebekről még később is úgy tudták, hogy az avarok megszégye- 
nítő, alantas szolgálatokra kényszerítették őket (például állatok helyett velük húzatták 
a szekereiket), és magukkal hurcolták őket. Ez a néhány ismert adat arra figyelmeztet, 
hogy a szlávok szétvándorlását a népvándorlás hullámaival összefüggésben kell látnunk. 

A lovasnomádok, akik északon az erdős steppe zónájára is kiterjesztették hatal- 
mukat, hódoltatták a szlávokat, legalábbis a közelükben élőket. Mint földműveléssel 
foglalkozó népességet katonai segédnépként csak korlátozott mértékben tudták alkal- 
mazni őket, így elsősorban a szolgák között, illetve alárendelt helyzetben élhettek. 
A szlávokat eredeti lakóhelyükről a hunok, majd az avarok vándorlásai mozdították 
el. A hun és az avar birodalom felbomlása után az elhurcoltak és leszármazottaik már 
nem tértek vissza eredeti lakóhelyükre, hanem az új helyen talált lakossággal keve- 
redve éltek tovább. A más-más csoportokkal való együttélés hozzájárult a szlávok 
közötti differenciálódás megindulásához. A kényszerszülte áttelepítések mellett szá- 
molhatunk spontán népmozgással is, elsősorban például a Kárpátoktól északra, abban 
a zónában, ahová a népvándorlás hullámai nem, vagy csak közvetve jutottak el. 
A szlávok elmozdulását elősegítette az a vákuum, amely a Nyugat-római Birodalom 
széthullása és a germán népek nyugati inváziója következtében e térségben keletke- 
zett. A szláv nyelvet beszélő népesség feltűnően gyors expanziójához valószínűleg a 
nyelvi sajátosságok Is hozzájárultak: a 6—7. századi ősszláv nyelvben számos egysze- 
rűsödés zajlott le: például a nyílt szótagúság kialakulása, a diftongusok eltűnése stb. 
A nyelvi egyszerűsödés alkalmassá tette a szláv nyelvet arra, hogy közvetítő nyelvvé 
váljék, illetve, hogy a szlávul beszélő csoportok más nyelvet beszélő népességet asszi - 
miláljanak. A keleti szlávok az őshazának tartott lakóhelyről szintén a 6—7. század 
táján indultak el. A vándorlás spontán módon és kisebb csoportokban történhetett. 
Az új letelepedési pontok nem alkottak összefüggő etnikai területet. A Pripjaty folyó- 
tól (a Dnyeper jobb oldali mellékfolyója) északra csak a 8. század során jutottak el. 
sűrűbb telepeik a Dnyeper középső folyása, a Gyeszna és a Szejm folyók környékén, 
azaz a Rusz későbbi központi területein jöttek létre. A Nyugati-Bug felé, Pszkov-Nov- 


gorod környékére csak a 10. században jutottak el. Ez egy, az ősi szláv tömbtől kiin- 
duló, újabb vándorlási útvonal volt, amely a Kijev környékére irányuló népmozgás- 
tól térben és időben függetlenül történt. A keleti és északkeleti irányba mozduló 
csoportok között egészen az államszervezésig nem jött létre szorosabb kapcsolat. 

A migráció irányvonalát és ütemét megrajzolni nagyon nehéz, jószerével csak a 
későbbről fennmaradt helynévi anyag: a keleti szláv típusú névadás, illetve az ismét- 
lődő helynevek alapján lehet. A kelet-európai síkság szláv telepeinek növekedését 
nem magyarázhatjuk olyan tényezőkkel, mint például nyugaton a germánok elmoz- 
dulásával keletkezett , űr". Itt eleve gyérebb volt a lakosság, kisebb a népsűrűség, az 
új telepesek érkezése nem okozhatott konfliktusokat. A megjelenő szláv lakosság mel- 
lett a helyi balti és finnugor népek kompakt etnikai tömbjei is megmaradtak egészen 
a 12. századig. A balti és keleti szláv etnikum egymás mellett éléséről tanúskodó 
nyelvi nyomok máig megmaradtak, és ez a tény arra figyelmeztet, hogy hosszabb időt 
kellett eltölteniük egymás szomszédságában. Ugyanakkor a balti nyelvek hatása nem 
korlátozódott a keleti szláv nyelvekre, hanem megfigyelhető a szomszédos nyugati 
szláv csoportok esetében is. Vannak ősibb eredetű, már az ősszlávban kimutatható 
balti hatások, de vannak későbbiek és viszonylag új keletűek Is. 

A 7-10. század között — igaz, csak későbbi források alapján — már lehet a keleti 
szláv tömbön belül differenciálni. A keleti szlávok egyes csoportjainak a neveit álta- 
lában törzsnevekként szokták meghatározni. A szovjet korszak neves kutatója, 
B. A. Ribakov — véleményünk szerint — némileg túlzásba esve ezek mögött az elne- 
vezések mögött nem törzseket, hanem törzsszövetségeket lát. Adataink ezt nem erő- 
sítik meg. A 12. század elejéről származó, legelső krónika, a Poveszty vremennüh let 
(PVL) a következő törzsneveket ismeri: poljanok, szeverjanok, ulicsek, tivercek, 
drevljanok, dregovicsok, krivicsek, radimicsek, szlovének, fehér horvátok. Kijev kör- 
nyékét lakták a poljanok ("mezei lakók"), nevüket a nyugati szláv polan törzshöz 
hasonló módon lakóhelyük után kapták. A poljanoktól északkeletre, a Gyeszna folyó 
mentén laktak a szeverjanok ("északiak"), a nevük is erre utal. A Novgorod környé- 
ki szlovén törzsek neve más szlávok lakta területen is felbukkan, és jelzi a közös ere- 
detet. A szláv önelnevezés törzsnévként való felbukkanása Novgorod környékén utal- 
hat arra, hogy az ide érkező szlávokat más nyelven beszélő idegen etnikai csoportok 
vették körül. A felsoroltakon kívül ismerjük még a buzsanok (Bug mentén lakók") 
és a volinyanok (" Volhínia lakói") csoportjait, valamint a tőlük keletebbre lakó fehér 
horvátokat. A PVL felsorolása azt sugallja, hogy e törzsek egyidejűleg léteztek. Más 
forrásokkal (például Bíborbanszületett Konstantin munkája a 10. század közepéről, 
illetve a névtelen Bajor Geográfus műve a 9. század második feléből) összevetve, 
illetve a PVL-ben az említések gyakoriságát figyelembe véve, az egyes törzsek sze- 
repét súlypontozni lehet. A buzsanok például a legkorábban szereplő törzsek egyike, 
rájuk alkalmazták később a volinyanok nevet; a két szóhasználat váltja egymást. 
Tőlük, illetve a fehér horvátoktól délkeletre élő tiverceket és ulicsokat a kialakult vé- 

lemény szerint csak némi fenntartással lehet a szlávok közé sorolni, mivel a steppei 
népek szomszédságában éltek, s a helyben maradó, illetve leszakadó nomád csopor- 
tokkal keveredtek: tehát etnikailag vegyes összetételű népességgé váltak. Az észa- 
kabbra elhelyezkedő törzsek esetében vitatott például a polocsanok léte. A polocsa- 
nok nevüket Polock településről nyerték, meglehet a törzsnév csupán egy későbbi 
állapot visszavetítése. A dregovicsok, krivicsek, radimicsek és vjaticsok a szláv ős- 
hazából az elvándorlásnak egy külön útját választó csoportból alakultak ki, de diffe- 
renciálódásuk sorrendje még nem tisztázódott. A Kijev környéki poljan-szeverjan 
csoporttal csak később, az államszervezés során kerültek kapcsolatba. A keleti szláv 
törzsek előfordulása az írott forrásokban nem egyenletes, és az is meglepő, hogy az 
államszervezésben kulcsszerepet játszó poljanokról sem Bíborbanszületett Konstantin, 
sem a Bajor Geográfus nem szól. A PVL történetírója feltehetőleg — retrospektív 
módon -— a kezdet kezdetén is fontos szerepet tulajdonított nekik. Mindenesetre a ke- 
leti szláv írásbeliség emlékeinek ismeretében állíthatjuk, hogy a törzsek neveit a 
12. század elején még ismerték, de évszázadokkal korábbi szerepüket már más di- 
menziókban ábrázolták. A 12. század folyamán a törzsnevek jelentőségüket vesztet- 
ték, és kikerültek a szóhasználatból. 


Az államszervezés etnikai és kronológiai problémái 
A keleti szlávok élettere, a földrajzi környezet 


A keleti szlávok által lakott területről azért is fontos szót ejtenünk, mert a földrajzi 
adottságok és az éghajlati tényezők nemcsak a népesség megtelepedésére, lélek - 
számára és gazdálkodására voltak hatással, hanem kialakuló politikai viszonyaikat is 
befolyásolták. 

A keletre vándorolt szláv csoportok letelepedése különböző éghajlati zónákban 
történt. Jelentős részük a sűrű erdők borította zónában élt, amelyet számtalan kisebb- 
nagyobb folyó szelt át. E terület zöme sík vidék, a Dnyepertől keletre emelkedik ki 
a Szmolenszk-Moszkvai-hátság, majd északabbra a Valdaj-hátság. A folyóvizekkel 
sűrűn szabdalt területet sok helyütt mocsarak tarkították. A keleti szláv csoportok 
délen áthúzódtak az erdős steppe irányába, amely átmenetet alkotott az erdős vidé- 
kek és a steppe között. Az erdős steppe a mai Kijev-Harkov vonaltól délre húzódott. 
Kijevtől észak, északkelet felé kezdődött a lombos, illetve a vegyes erdős zóna, amely 
nem a földrajzi szélességi körökkel párhuzamosan terjedt észak felé, hanem ék alak- 
ban. Az északkelet felé tartó migráció vonala nagyjából megegyezik ezzel a megtele- 
pülésre alkalmas vonallal. A táj vegetációja, északról haladva: tűlevelű, vegyes, lombos 
erdők, majd az erdős steppe. Ennek megfelelően változik a talaj minősége is. A neve- 
zetes fekete föld csak az erdős steppe zónájában lelhető fel, az erdős részeken ennél 

kedvezőtlenebbek a talajadottságok: égetéssel művelhetővé tehető szürke erdei talaj. 
Nem véletlenül fogalmazott úgy Sz. M. Szolovjov, a múlt századi neves orosz törté- 
nész, hogy a keleti szlávok története az erdővel és a steppével való harc jegyében 
zajlott. Különböző volt az északi és a déli részek klímája is. A déli régiók éghajlata 
kontinentális, sok havazást hozó, hideg telekkel és csapadékos, meleg nyarakkal. Ki- 
jevtől északra, északkeletre zordabb az éghajlat, kora tavasszal sem ritkák a hóviha- 
rok. Tavasszal az olvadás (ottepel) és az őszi-tavaszi esőzések járhatatlanná teszik az 
utakat (raszputyica). Megtelepedésre a folyópartok, a mocsarakból kiemelkedő ma- 
gaslatok kínálkoztak. Ez előbb a kedvezőbb éghajlati adottságú déli részeken történt, 
a zordabb tájakra később érkeztek a szláv telepesek. Közlekedésre — természetadta 
úthálózatot alkotva — a folyók voltak a legalkalmasabbak. Az egymást érő folyók miatt 
az volt a legegyszerűbb, hogy a hajókat a rövid szárazföldi szakaszokon (voloki) át- 
vontatták és a következő folyón folytatták útjukat. A szárazföldi közlekedés vagy száraz 
nyári időszakban volt megoldható, vagy télen, amikor a mocsarak befagytak. Emiatt 
például errefelé nem voltak szokatlanok a téli hadjáratok, különösen a késő őszi— 
kora téli időszakban, amikor még kevesebb volt a hó és elviselhetőbb a hideg. 


Finnugorok, törökök, varégok 


A keleti szlávok megtelepedése a 10. században nem terjedt északabbra a Dvina és a 
Volga felső folyásánál. A kisebb szláv csoportok nem lakatlan területre érkeztek, 
hiszen az északi régióban az Uráltól a Baltikumig kisebb-nagyobb létszámú finnugor 
nép élt, akik a finnugor népcsoport finn ágához tartoztak, és ezt a régiót a Krisztus 
születése körüli idő óta lakták. Közéjük tartoztak például a merják és a muromák, 
akikről a korai keleti szláv források még hírt adtak, de akiknek a későbbi sorsa az 
asszimiláció lett. Valószínű, hogy rajtuk kívül más finnugor csoportoknak is hasonló 
sors jutott, meglehet, mielőtt létükről egyetlen forrás is tudósított volna. A muromák 
nevét a Murom helynév megőrizte, a merjáknak ennyi nyoma sem nmiaradt. 

A keleti szlávok északkeleti terjeszkedése töretlenül folytatódott a 12. század 
végéig, ekkor találkoztak az első államalakulattal a térségben, a Volgai Bulgáriával, 
ahol az ott lakók többsége valószínűleg csuvasos típusú török nyelvet beszélt. Ugyan- 
csak ekkor kerültek kapcsolatba az errefelé élő finnugor népekkel (mordvin, csere- 
misz) 15. A Novgorod környéki szlávok — a 10. századot követően — finnugor csopor- 
tokat (például vót) asszimilálva terjeszkedtek tovább. A 10-15. században eljutottak 
a Fehér-tengerig, a Pecsora torkolatvidékéig, sőt egészen az Urálig. A novgorodiak 
a Baltikumban, az úgynevezett livóniai részeken is találkoztak finnugor népekkel, 
ahol a mai észtek és lettek elődei éltek. 

A steppei népekkel a szlávok már megtelepedésük során is kapcsolatba léptek. 
A 9-10. században a Kaukázus előterében szerveződött kazár birodalom befolyása Kijev 


térségéig terjedt; a PVL szerint a kazárok a déli régióban élő földművelő szlávokat 
adóztatták. A 9. század vége felé a kazár adóztatók helyébe a magyar törzsszövetség 
lépett. A keleti szlávokkal való kapcsolat — ha torzult formában is, de — fennmaradt a 
magyar történeti hagyományban (lásd Anonymus). Midőn a magyarok a Kárpát-me- 
dencébe érkeztek, a besenyők foglalták el helyüket a steppén, visszaszorítva a kazáro- 
kat a Kaukázus előterébe. A besenyőkkel a keleti szlávoknak is számos összeütközé- 
sük volt. Délen, Kijev környékén, illetve Kijevtől délkeletre az erdős steppén felbukkanó 
nomád népekkel nemcsak harcoltak, hanem a 12. századtól szorosabb kapcsolatba is 
kerültek: az ott maradt töredék népcsoportokat (úzok vagy torkok és besenyők) a kijevi 
fejedelmek nemegyszer szolgálatukba fogadták. A 12. században a kunokkal a harc 
mellett házasodtak is, illetve bizonyos fokú asszimilációt is feltételezhetünk. 

A kelet, északkelet felé mozgó szláv csoportok vándorlásuk során finnugor és 
török elemeket is magukba olvasztottak, tehát már az államot létrehozó populációt is 
az etnikai! sokféleség jellemezte. A finnugor és török elemek jelenléte és részvétele a 
keleti szláv törzsek elkülönülésében nem képezte vita tárgyát, nem kapcsolódtak hozzá 
érzelmek, legfeljebb a kutatás nem mindig tartotta fontosnak, hogy ezt az összetevőt 
hangsúlyozza. Ennél viharosabb szerep jutott a keleti szlávok lakta térségben megjele- 
nő vikingeknek vagy normannoknak, akiket a keleti szláv terület forrásai varégoknak 
neveznek. A varég elnevezés eredetére több elképzelés született: az óskandináv vaerin- 
gar ("harcos kereskedő közösség) vagy a görög varangosz (bizánci szolgálatban álló 
skandináv harcos") szó keleti szláv átvétele. Az első változatban az átvétel közvetle- 
nül a skandináv-keleti szláv kapcsolaton keresztül történt, a másik esetben — mivel a 
skandináv eredet ez esetben is valószínű — a bizánci alak közbeiktatásával. 

A mozgékony skandináv népelem megjelenése a kelet-európai térségben a ked- 
vező hajózási feltételeknek volt köszönhető, illetve annak, hogy a Baltikumtól a Fe- 
kete-tengerig el lehetett jutni vízi, úton, a Dnyeper torkolatától pedig a Fekete-tenge- 
ren el lehetett érni Bizáncot. Hasonló módon, a hajókat néhány esetben átemelve, a 
Baltikumból a Volga felső folyásának érintésével, a Volgán lehajózva eljuthattak a 
Kaszpi-tengerhez és a keleti kereskedelemhez. A varégok felfegyverzett távolsági ke- 
reskedőkből álló csoportokban érkeztek a kelet-európai régióba. Adatok híján csupán 
feltételezhető, hogy voltak köztük ellentétes érdekű, egymással rivalizáló csoportok 
15. A folyók, a kereskedelmi utak mentén telepeket létesítettek. A kolóniákon, illet- 
ve a stratégiailag fontos pontokon fegyveresekkel biztosították az utak feletti ellen- 
őrzést. Ezek a pontok később kereskedelmi lerakatokká, illetve csomópontokká bővül- 
tek. A varégok először Novgorod környékén telepedtek le, ott ágazott el a volgai és 
a dnyeperi útvonal. Hasonló kulcsszerep jutott a fekete-tengeri és a Krím félszigeti 
görög kolóniák közelségének is. Minden bizonnyal a kereskedelmi utak mentén több 
telepük létezett, mint amennyiről a források alapján tudomásunk van. 

Kétségtelen, hogy a varégok megjelenése katalizátorként hatott a térség életében, 
és nagyobb mobilitást hozott gazdasági, társadalmi és politikai értelemben egyaránt. 

Erre tényre a 12. század eleji PVL nagy figyelmet fordít: lejegyez egy hagyományt, 
miszerint a varégokat a novgorodiak hívták a tengeren (azaz a Balti-tengeren) túlról, 
s ők a hívásnak eleget téve érkeztek meg, Rurik vezetésével. A hívás indokaként a 
krónika a törzsek közti viszályt hozza fel; írója úgy véli, a varégokat , rendteremtés" 
céljából hívták. A három testvér (Rurik, Szineusz és Truvor) közül Rurik Novgorod- 
ban, Truvor Beloozero környékén, Szineusz pedig Izborszkban kezdett uralkodni. 
Testvérei halálával Rurik kezébe került az irányítás, ő hódoltatta a környék nem varég 
népességét 15. A PVL szerint Rurik környezetéből került ki a két előkelőség, Aszkold 
és Dir, akik a Dnyeperen Konstantinápoly felé hajózva, a dombokon felfedezték azt 
a várost, amelyet szintén három testvér, Kij, Scsek és Khoriv alapított. Aszkold és 
Dir letelepedtek a városban. Ez a történet az úgynevezett normann-elmélet alapja, 
amelyet a korai források összegyűjtésének kezdetekor, a 18. században, a szentpéter- 
vári akadémián működő német származású történészek: G. S. Bayer (1729), 
G. F. Müller (1749) és A. L. Schlözer (1735—1809) alkottak meg. 

Az elmélet szerint a keleti szlávok államalapítása a germán népcsoportból szár- 
mazó varégok műve, nem pedig a szlávoké, akiknek ebben az államban alárendelt 
szerep jutott. A normann-elmélet születése pillanatától heves vitákat váltott ki, első- 
ként M. L. Lomonoszov (1711-1765) és V. K. Tredjakovszkij (1703—-1769) emelték 
fel szavukat ellene. A vita hevességén nem csodálkozhatunk, hiszen az elmélet nemzeti 
érzékenységet sértett. Megszületett az ellen-teória is, az antinormann-elmélet, amely 
a forráskritika eszközeivel élve igyekezett a varégok szerepét csökkenteni, létszámukat 
pedig kisebbre zsugorítani. Az antinormann-elmélet tudományos érvrendszere azon- 
ban csak a 19. század második felére kristályosodott ki. A két nézet közötti éles határ- 
vonal a múlt századot teljes egészében végigkísérte, és anyugatos-szlavofil álláspontok 
felé is megtalálta az utat. Századunkban, a szovjet korszakban, ez a szlavofil gondol- 
kodásmód és történelemszemlélet nemcsak hogy előkerült, de egyeduralkodóvá vált, 
sőt , kanonizált" állásponttá merevedett. Ez elsősorban B. D. Grekov munkásságá- 
nak, illetve az általa teremtett történetírói iskolának köszönhető. A korszakkal fog- 
lalkozó nyugat-európai és amerikai történészek — köztük számos emigráns orosz és 
ukrán szakember — munkásságában tovább élt a normann-teória egy-egy változata. 

Melyik tehát az elfogadhatóbb a két szélsőséges nézet közül? A felgyülemlett 
vitaanyagot félretéve, vissza kell nyúlni a forrásokig. A hagyomány a varégok , hí- 
vásáról" számos mondai-népmesei elemet tartalmaz: például két alkalommal is há- 
rom-három fivér szerepel mint alapító. Valószínűleg azért került sor éppen ekkor — a 
12. század elején — a lejegyzésére, mert a fejedelmi dinasztia eredetét tükrözte! Meg- 
fontolandó az az álláspont is, amely a történet lejegyzésének időpontját egy konkrét 
személy uralkodásához köti a 12. század elején: Novgorodban Vlagyimir Monomah 
egyik fia, Msztyiszlav volt a fejedelem. Msztyiszlav anyja, Gita angolszász uralko- 
dói családból származott. Msztyiszlav fejedelmi udvarában így találkozhatott egy 
helyi novgorodi történet Gita kíséretének szellemi hagyományaival. A mondai elemek 

mellett a történetnek valóságtartalma is van. Fennmaradását elsősorban a fejedelmi 
udvar(ok) légkörének köszönhette, hiszen a fejedelmi dinasztia legitimációja rejlik 
benne. Nem véletlen, hogy a fejedelmeket, majd cárokat is adó, a 16. század végéig ha- 
talmon lévő uralkodócsalád Rurik-dinasztiának nevezte magát. Az is tény viszont, hogy 
a kelet-európai térségbe érkezett varégok asszimilálódtak, ami jelzi a két népcsoport 
egymáshoz viszonyított arányát, azaz a szlávok túlsúlyát. Mivel a varégok mozgása lát- 
ványosabb volt és a kereskedelem miatt messzebbre jutottak el, környezetük figyelmét 
is jobban felhívták magukra, ezért az írott forrásokban is több nyomot hagytak. 

A varégok Rusz-beli szerepéről jelenleg az alábbiak állapíthatók meg: az első 
fejedelmek skandináv nevet viseltek (Oleg, Igor), ezért a Rurik-dinasztia eredete nem 
kétséges; a fejedelmi kíséret a 9-10. században javarészt varégokból állt; az ásatások 
azt igazolják, hogy a varégok a társadalom felső rétegeihez tartoztak; a Rusz név 
skandináv eredetű; az arab és bizánci források a szlávoktól megkülönböztetik őket; 
a kereskedelmi utakról a régióban fellelt, keletről származó érmék tanúskodnak; a 
skandináv párhuzamokat mutató régészeti anyag a 10. században jelentősebb, mint a 
9.-ben, de nyitott kérdés, hogy volt-e paraszti kolonizáció is; a varégok alapvetően 
harcosok és kereskedők voltak; a varégok kulturális befolyása elsősorban a szlávok 
felső rétegére terjedt ki; kezdetben sporadikus telepeket hoztak létre, majd hozzálát- 
tak a környék adóztatásához; hozzájárultak a szláv társadalom differenciálódásához. 

A keleti szláv államalapítás vitás kérdései közé tartozik az állam elnevezésének 
(Rusz) etimológiája is. Filológiai szempontból skandináv, óorosz, finn, balti-szláv, 
gót, kazár, litván, szarmata stb. értelmezéssel és megfejtéssel találkozunk. A vita máig 
sem zárult le. Az egyik leggyakrabban szereplő hipotézis szerint a Rusz a finn Ruotsi 
elnevezés átvételéből keletkezett, melyet a finnek a svédek országának megjelölésére 
használtak. Bár felmerültek aggályok a tszs hangátvétellel kapcsolatban, az az északi 
nagyorosz nyelvjárásban jól magyarázható. A Rusz finn átvételként való értelmezése 
esetében az átvételre az északi régiókban l-erülhetett sor, viszont skandináv területen 
a helynévi anyagban nincs nyoma. Az átvételnek az Ilmeny-tó-Ladoga—Beloozero 
térségben kellett volna megtörténnie, ugyanakkor a szóhasználat többnyire a 
Perejaszlavl—Kijev—Csernyigov körüli részekre vonatkoztatja. A Rusz szóból képzett 
jelzős szerkezet, a russzkaja zemlja eleinte ugyancsak 2 déli térséget jelölte, emiatt a 
szovjet kutatók többsége a Rusz déli eredeztetése mellett tört lándzsát. Eredeti, és az 
előzőektől lényegesen különbözik O. Pritsak véleménye, aki a muszlim források Rosz 
szóhasználatára építve úgy gondolja, hogy a Rusz egy steppei kaganátus volt. 

A Rusz szó eredete, etimológiája bizonyára még jó ideig tudományos probléma 
marad, a szélsőséget megfogalmazó normann-antinormann-vita viszont ma már a 
historiográfiai témák tárházába tartozik. A normann-varégok kelet-európai jelenléte 
és államalkotó részvétele a Kijevi Rusz létrejöttében nem tagadható, hiszen a forrá- 
sok is egyértelműen ezt igazolják. Ugyanúgy a szlávok sem rekeszthetők ki az állam- 
szervezés folyamatából. Úgy véljük, a jelenleginél több figyelmet érdemelne a balti, 

a finnugor és a török elemek szerepe a Kijevi Rusz etnikai rétegződésében, bár a varég 
és a szláv etnikai összetevőknél nyilvánvalóan kisebb szereppel. 

A Kijevi Rusz a keleti szlávok, a normann-varégok és a fent említett kisebb 
etnikumok összeolvadásából keletkezett államalakulat volt. A PVL tanúsága szerint 
a Kijevi Rusz lakói önmagukat , russzkij"-nak nevezték, így jelennek meg a szom- 
szédos államok 11-13. századi szóhasználatában is. A Ruszt alkotó etnikumokat a 
szlávok asszimilálták, de a folyamat következtében a keleti szláv tömb maga Is 
differenciálódott. A Rusz a tatárok megjelenése (1237-—1240) előtti időben magában 
foglalta azt a népességet, amelyből a ma ismert három keleti szláv nép, a belorusz 
(fehérorosz), a (nagy)orosz és az ukrán (kisorosz) kialakult. A nyelvi differenciáló- 
dást megelőző állapotra, illetve a differenciálódás előtti keleti szláv kultúrára az óorosz 
jelzőt szokás alkalmazni, a más nyelveken használatos fogalmaknak (drevnyerussz- 
kij, altrussisch, Old Russian, ancien russie stb.) megfelelően. A korai államalakulat 
megjelölése a magyar nyelvben nem pontos, a , Kijevi Oroszország" terminus tech- 
nicus félrevezető. Helyette a Kijevi Rusz elnevezés lenne célszerű, amely az államiság 
oldaláról fejezi ki ugyanazt, amit az óorosz jelző nyelvi és kulturális értelemben; vagy- 
is, hogy a Kijevi Rusz a később létrejövő belorusz, ukrán és orosz államok politikai 
előzménye. 


Az államszervezés kronológiai problémát 


A tradíció szerint a Kijevi Rusz létrejötte, az államiság kezdete Oleg fejedelem ne- 
véhez fűződik, aki a PVL szerint 882-ben, Novgorodból a Dnyeperen lehajózva el- 
foglalta Kijevet, megölte az ott uralkodó Aszkoldot és Dirt, és átvette az uralmat. 
Ezzel az ellenőrzése alá vonta a Baltikumból Konstantinápolyba vezető kereskedelmi 
utat — azaz megteremtette azt az államalakulatot, amelyet Kijevi Rusznak nevezünk. 
De felmerül az a probléma, hogy egy — bármilyen hosszú — kereskedelmi útvonal 
feletti ellenőrzés megteremtése kimeríti-e az államiság kritériumait? Hiszen Oleg feje- 
delem nem tett mást, mint addig: adóztatott egy bizonyos régióban, illetve ellenőrzést 
gyakorolt az útvonal és az azt használó kereskedők felett; azaz kitágította uralmi 
szférájának határait. Az államszervezés irányába mutató lépésekről (például intéz- 
mények kialakítása, az írásbeliség megteremtése, a kultuszok egységesítése stb.) nem 
tudunk. Mindezek csak egy évszázad elteltével, Vlagyimir fejedelemsége idején 
(978—1015) kezdődnek el. Oleg fellépését tehát nem tartjuk az államiság és az állam- 
szervezés kezdetének, hanem csak egy nagyobb integráció felé tett kezdeti lépésnek. 
Ilyen értelemben kétségkívül hozzájárult a majdan megszerveződő állam megterem- 
téséhez, de tevékenységét inkább csak a törzsszövetségi keretek bővítésének látjuk. 

Vitatott kérdés az is, hogy a Kijevi Rusz milyen kronológiai határok között léte- 
zett. Vajon mindaddig, amíg Kijev központnak volt tekinthető? Záródátumul több 

esemény is kínálkozik. Az első: 1132, Vlagyimir Monomah legidősebb fiának, 
Msztyiszlavnak a halála. Ő volt az utolsó fejedelem, aki Kijevben uralkodva tényle- 
gesen is kézben tudta tartani a Rusz területét, utódai inkább csak törekedtek erre. 
A második dátum: 1169, amikor Andrej Bogoljubszkij fejedelemnek az északi VIla- 
gyimirból érkező hadai jelentős pusztítást végeztek a város elfoglalásakor, és a város 
fejlődését gazdaságilag jelentősen visszavetették. A harmadik dátum: 1240, a tatár 
uralom kezdete. Az első dátum, 1132 mellett szól az, hogy ekkor valóban csökkent 
Kijev kohéziója, és ezt követően politikai szempontból felerősödtek a széttagolódás 
felé mutató törekvések. De Kijev vonzása még mindig fennállt — bár a 12. század a 
részfejedelemségek kialakulásának időszaka -, és a század egészén keresztülhúzódó 
folyamat csak a 13. századra nevezhető befejezett ténynek. 1240-ben viszont a Rusz 
életében olyan minőségi változások kezdődtek, amelyek hatása évszázadokra szólóan 
átalakította az óorosz gazdaság és társadalom szerkezetét. A tatár hódítás utáni poli- 
tikai alakulatok pedig — ha megőriztek is valamennyit a korábbi hagyományokból — 
jelentősen módosult képződményeknek tekinthetők. 

A 13. század elejére tehát a Kijevi Rusz markánsan kitapintható régiókra bomlott, 
amelyek a tatár támadásra való reagálásukban és az állandósuló tatár uralomhoz való 
viszonyukban is eltértek egymástól. Véleményünk szerint a Kijevi Rusz felbomlása 
a 13. század elejére tekinthető befejezett ténynek. Ezzel együtt járt, hogy a kialakult 
részfejedelemségek a kijevi (óorosz) korszak nyelvi-kulturális tradícióiból más-más 
jellegzetességet őriztek meg. A részfejedelemségek időszakának nevezett 13—15. szá- 
zadban ment végbe a keleti szláv térség differenciálódása. 


A KIJEVI RUSZ TÖRTÉNETE 


A Kijevi Rusz történetének forrásai 


A Kijevi Rusz történetének, illetve az államiságot közvetlenül megelőző időszak írott 
forrásait két csoportba sorolhatjuk. Az elsőbe a Rusz határain kívül keletkezettek, a 
másodikba a Rusz írásbeliségének termékei tartoznak. Ezekhez társulnak a tárgyi em- 
lékek, amelyekkel a régészet egészíti ki a korra vonatkozó ismereteinket. A Rusz tör- 
ténete szempontjából fontos, a Rusz határain kívül keletkezett írott forrásokat még 
nem gyűjtötték össze olyan kiadványba, ahol mindegyik forrás a maga értékelésével 
együtt egyszerre lenne olvasható. A forráskiadás első darabja Bíborbanszületett Kons- 
tantin császár De administrando imperio (DALI) című munkájának kétnyelvű (gö- 
rög—-mai orosz) kiadása, kommentárokkal. Az itt található, a Rusz államiságát meg- 
előző időre vonatkozó források hallatlanul fontosak, nélkülük alig tudnánk valamit 
erről az időszakról. A külső források azután sem vesztítették el jelentőségüket, hogy 
a Ruszban megteremtődtek az írásbeliség feltételei, hiszen általuk váltak ellenőriz- 
hetővé a Rusz-beli információk. 

A keleti források földrajzi tudósítások, amelyek nemcsak a Ruszról, hanem az 
egész kelet-európai térségről információt adnak. A leírások több esetben nern erede- 
tiben maradtak fenn, hanem későbbi másolatokban vagy átírt, megszerkesztett szö- 
vegekben. Ilyen sors jutott például a bokharai tudós, Dzsajhani művének, amely két 
, dőszeletben" adja híreit: a számára is régi (körülbelül 870 körüli) információkat a 
saját korabeliekkel (körülbelül 920 körül) egybeszerkesztve. Dzsajhanit az arabul író 
Ibn Ruszta (930 körül), a szöveget perzsára átültető Gardezi (1050-1053 között) és 
egy szintén perzsa nyelven író névtelen szerző, akinek csak munkája címét (Hudúd 
al-Alam) ismerjük 982/83 tájáról, kivonatolta. Ugyancsak Dzsajhanitól merített jó- 
val később a mór al-Bakri, a kelet-iráni al-Marvazi a 11-12. század fordulóján és a 
szintén kelet-iráni al-Aufi a 13. században, aki al-Marvazit perzsára fordította. Al- 
Balkhi munkája, az úgynevezett /szlám-atlasz, amelyben egy húsz részre osztott , vi- 
lágtérképhez" készített szövegmagyarázatokat, szintén nem maradt meg eredetiben. 
Al-Balkhi a 9-10. század fordulóján élt, de csak a halála évét (934) ismerjük. Szöve- 

gét a 10. században átvette Isztakri és Ibn Haukal (Haugal). Dzsajhani munkájának 
sorsához hasonló sors jutott Ibn Hordádzbeh művének, amely a kelet-európai keres- 
kedelmi útvonalról számol be, 846 körül; egy része elveszett, de gyanítható, hogy 
Dzsajhani még ismerte, s így Ibn Ruszta, al-Marvazi, Gardezi és al-Aufi Dzsajhani 
közvetítésével merítettek belőle. 

Az egyik legjelentősebb útleírást Ibn Fadlán írta annak a követségnek az útjáról, 
amelyet 921—922-ben Muktadir Billáh kalifa küldött a volgai bolgárok országába. 
A követség útja Perzsián, az Aral-tó melletti Khorezmen és a baskírok földjén át ve- 
zetett, de az útleírás szerzője mindezen országok szomszédairól is informálódott, így 
például Kazáriáról és a szlávokról. Hasonlóan bőséges adatai vannak a bagdadi szüle- 
tésű arab utazónak, Maszúdinak (7 956), aki több munkát is írt, de közülük csak kettő 
maradt fenn, a Kitáb nurúdzs adz-dzahab wa-maádin al-dzsawáhir (Az aranymezők 
és a dc$ságakőbányák könyve) és a Kiráb at-tanbíh wál-isráj (A figyelmeztetés és a 
helyreigazítás) című. 

A muszlim források — és hozzájuk hasonlóan a zsidó kereskedő Ibrahim ibn Jagub 
15 — nagyon markánsan megkülönböztetik a szlávokat és a ruszokat. A ruszokat pré- 
mekkel kereskedő harcias csoportnak ábrázolják, elöljárójukat kagánnak mondják. 
Kereskedőútjaik Bizánc, illetve a Kaszpi-tengeren az arab-perzsa világ felé vezetnek. 
A ruszok lakóhelyéről Gardezinál azt olvashatjuk, hogy az , egy sziget a tengerben". 
A szlávok lakóhelyét az erdős vidékre helyezik, a szlávokat a ruszok adóztatják vagy 
elhurcolják és szolgának adják el. E keleti forrásokon nyugszik Pritsak nézete, aki a 
Ruszt délen fekvő steppei kaganátusnak ábrázolja. Vele ellentétben a szovjet törté- 
nész, A. P. Novoszelcev szerint az imént említett, ruszokról szóló információk a szlá- 
vok egy csoportját jellemzik; az élükön álló hakán pedig csak a kazároktól átvett cím. 
Al-Isztakri és Ibn Haukal adatait Novoszelcev összevetette a PVL megfelelő részeivel, 
és elképzelhetőnek tartja, hogy a szlávok az ott szereplő ruszokkal (Aszkold és Dir 
Kijevben, mások Novgorodban és Beloozeróban) azonosnak tekinthetők. 

Muszlim utazók a későbbiekben is megfordultak a kelet-európai részeken, s alkal- 
manként történeti eseményekről is megemlékeztek. Például az antiókhiai származású 
Jakja/Yakja (980 körül—1066 körül) Vlagyimir fejedelem megkeresztelkedésének 
körülményeiről tudósít; a 12. század közepének utazó kereskedője, Abu-Hamid al- 
Garnati pedig a pénzviszonyokról és a vásárokról hagyott ránk fontos adatokat. 

A Rusz történetét is érintő bizánci források közül a legfontosabbak a krónikák. 
Többségük a Rusz korai történetével, főleg a kereszténység felvétele körüli esemé- 
nyekkel foglalkozik, lásd például Theophanes Continuatus, Georgiosz Hamartolosz, 
illetve folytatója, Szümeon Logothetész. De említhetjük Ioannész Szkülitzészt és 
Zonaraszt is. A kereszténység felvétele körüli időszak Rusz-bizánci kapcsolatairól 
bővíti ismereteinket két legenda, amely szurozsi Szent István és amaszrai Szent György 
életútjátról és mártíriumáról szól. Szudak Krím félszigeti, Amasz(t)ra pedig Fekete- 
tenger parti, görögök lakta település volt. Rusz megkeresztelkedéséről, illetve a bizánci 

misszió ez irányú törekvéseiről tanúskodik Photiosz pátriárka (858—867, 877—886) 
két prédikációja is. A bizánci történetírók közül kétségkívül a legfontosabb Bíbor- 
banszületett Konstantin alkotása, amely több helyen is szól a Ruszról és a ruszokról 
(,. Rosz" alakban). A császár 10. század közepén keletkezett munkája sok ponton 
összecseng a keleti források híradásaival, amennyiben déli steppei szereplésüket, 
harcaikat írja le. Több szláv törzset 15 felsorol, akiket a roszok adóztattak. A császár 
különös figyelmet fordít a roszok életmódjának (például az állattartás) és harcmodo- 
rának leírására. Azt állítja például, hogy akkor lehet ellenük eredményesen támadni, 
amikor csónakjaikat egyik folyóról a másikra viszik át. 

A keleti frank birodalom, illetve a Német-római Császárság területén keletkezett 
elbeszélő források, illetve szerzőik közül a ruszokra nézve a legfontosabb az Annales 
Bertiniani, Regino krónikájának folytatója, Merseburgi Thietmar, ÖOuerfurti Bruno, 
Brémai Ádám és a hersfeldi Lambert, bár a nyugat-európai latin nyelvű források kö- 
zül egyik sem szól kimerítő részletességgel a Kijevi Ruszról, illetve az ahhoz fűződő 
eseményekről. Az e művekből származó adatok tulajdonképpen csak , morzsák", bár 
fontos morzsák. Tanúskodnak például arról, hogy a Ruszt Európa (az Orbis Chris- 
tianus) részének tekintették, hiszen különben nem házasodtak volna az európai uralko- 
dóházak a Rurik-dinasztiával. A 11-12. század során lényegében mindegyik ural- 
kodó családdal létrejöttek ilyen kapcsolatok. Francia királyné lett Bölcs Jaroszlav 
egyik leánya, Anna; Eupraxia pedig IV. Henrik császár felesége. A kijevi nagyfeje- 
delmek házasodtak Bizáncból ( Vlagyimir, Vszevolod Jaroszlavics), Svédországból 
(Bölcs Jaroszlav) és angolszász területről ( VIagyimir Monomanh), a szomszédos len- 
gyel és magyar uralkodóházzal pedig még ennél is gyakrabban. 

A nyugat-európai források szórványosan tudnak a Rusz fejedelmei által viselt 
háborúkról, de annál jobban tájékozottak a Ruszból érkező követek dolgában. Széles 
körben ismert az Annales Bertiniani adata 839-ből, miszerint Jámbor Lajos udvarában 
megjelentek azok a követek, akik , gentem suam Rhos vocari dicebant" (nemzetségü- 
ket rosznak mondták). A Hildesheimi Évkönyv 961-nél említ követeket (legati Rusciae 
gentis). akik térítő papokat kértek. Ugyanerről informál Regino folytatója is, midőn 
a regina Rugorum követeit említi, akik Ottó császár (936—972) előtt jelentek meg. 
Ekkor indult téríteni Rusciába Adalbert, a későbbi püspök. A Rugorum szóhasználat 
ez esetben bizonyára elírás, hiszen Rugi-nak a Rügen szigetet lakó szlávokat nevezték. 
A hersfeldi Lambert 973-ban ismét Rusz-beli követek érkezéséről tudósít, A latin 
nyelvű kúttők — amikor a Ruszt mint országot emlegetik — általában a Ruscia/Ruthenia 
nevet említi; uralkodóját rexnek titulálják. Az előbbi a Rusz szó ismeretéről, az utóbbi 
pedig arról tanúskodik, hogy a krónikaírók a saját környezetükben használatos címe- 
ket használták az idegenek jellemzésére. Kivételt képez a Ouerfurti Bruno életrajzá- 
ban olvasható adat; Itt a szerző a senior Ruzorum kifejezést használja, ami inkább a 
kijevi nagyfejedelem státusának (ti. a nemzetség rangidős tagjaként került e pozíció- 
ba) felel meg. Ez a forrás a többinél egy árnyalattal többet tud: azt állítja a ruszok 

országáról, hogy az nagy és gazdag. A Raffelstetteni vámkönyvből értesülünk arról, 
hogy a Rusz-beli kereskedők Nyugat-Európában is megfordultak (904). A 11. század 
végével megszűnnek a nyugat-európai évkönyvekben található információk. Emögött 
a kapcsolatok lazulása állhat, ami a Rusz belső válságával (a széttagolódás felgyor- 
sulásával), illetve a fokozott keleti határvédelemmel magyarázható. 

Ha a 11. századtól a Német-római Birodalom területén csökkent is az érdeklő- 
dés a Rusz ügyei iránt, nem ez volt a helyzet a szomszédos Lengyelországban és Ma- 
gyarországon. Az otteni elbeszélő források továbbra is adnak hírt a Ruszban történtek- 
ről, elsősorban a házasságkötésekről és a szokásos határmenti konfiiktusokról. Több 
eseményt említenek a lengyel évkönyvek (roczniki), de ennél bővebben informálnak 
az elbeszélő források: Anonymus Gallus a 11-12. század fordulójáról, Wincenty 
Kadtubek püspök (1160-1223) a 12-13. század fordulójáról, majd a nagy kompilá- 
tor, Jan Dtugosz (1415—1480) a 15. század végén összegzi a lengyel krónikaírás anya- 
gát. E források sajátosságai közé tartozik, hogy jól ismerik a szomszédos részfejede- 
lemségek ügyeit, illetve kimutatható, hogy az ott keletkezett krónikák közül némelyik 
lengyel földre is eljutott. A magyarországi krónikás anyag egy részét nehéz konkrét 
eseményekhez kötni, mivel esetenként a korai hagyományok kései — és torzult — meg- 
örökítéséről van szó. Például Anonymus és Kézai a magyar honfoglalás kapcsán Rusz- 
beli városneveket (Kijev, Szuzdal), illetve területneveket (Galícia, Lodoméria), vala- 
mint a Rusz megjelölésére használt latin fogalmat: Ruscia/Ruthenia szerepeltet. 
Konkrét és egykorú leírás a 12. századi krónikarész néhány mondata mellett a Julianus 
barát útjáról készült Riccardus-féle beszámoló, amely a 13. századi Szuzdalról tudósít. 
A magyarországi oklevelekben szereplő személyek tevékenysége konkrét politikai 
kapcsolatokhoz köthető; informatív jellegük elsősorban abban áll, hogy megerősítik 
az óorosz króvikák bővebb adatait. 

A korabeli szomszédos területeken keletkezett híradások közé tartoznak a skan- 
dináv sagák és a rúnaírással keletkezett feliratok, amelyek norvég, svéd, izlandi, dán 
és angolszász területeken bukkantak fel. A sagák elsősorban a sokáig szájhagyomány- 
ként fennmaradó tettek lejegyzései voltak. E történetek elsősorban a fejedelmek és a 
kíséretükben lévő személyek hőstetteihez kapcsolódtak, nem pedig egy nép históriá- 

jához. Ez a hagyományvilág részben a PVL-ben is tükröződött. A kelet-európai tér- 
séget leginkább a svéd sagák ismerik, a Rusz Gardariki (a városok országa) néven 
fordul benne elő. A sagák lejegyzése az elmondott történetekhez képest kései, 12-13. 
századi, a norvég királyok története pedig 1177-ből való. A Ruszról legtöbb adatot 
tartalmazó svéd Guta-sagát a 14. században jegyezték le. 

A Rusz írásbelisége a 11. században teremtődött meg; ezt követően vannak olyan 
források, amelyek , belülről" informálnak az országban történtekről. A legfontosabb 
forráscsoportot az elbeszélő források, az évkönyvek alkotják. Az évkönyv (letopisz) 
szót a korabeli Európa hasonló alkotásaival összevetve annalesnek lehetne értelmezni, 
de a letopisz lényegében mindhárom középkori elbeszélő műfaj (annales, cronica, 

gesta) keveredése. Sajnos, a kijevi korszakból eredetiben nem maradt ránk egyetlen 
kódex sem. A legkorábbiak a Lavrentyij-évkönyv 1377-ből, amely az utolsó szerző- 
kompilátor, Lavrentyij szerzetes nevét viseli; az Ipatyij-évkönyv a 15. század elejé- 
ről, amely a kosztromai Ipatyij-kolostorról kapta nevét, ahol a kódexet megtalálták; 
valamint az első novgorodi évkönyv a 14. századból, amely nevében keletkezésének 
helyére utal. E három kódex különböző szöveghagyományet is képvisel: az első (L) a 
vlagyimir-szuzdali, majd moszkvai fejedelmekét, a második (I) a kijevi és halics- 
volhíniai fejedelmekét, a harmadik (N/I.) a novgorodi területét. Mindegyik kódex 
egy-egy kódexcsaládot is reprezentál, a hozzájuk kapcsolódó többi (későbbi kelet- 
kezésű) kódexszel együtt. (A Lavrentyij- és Ipatyij-évkönyvek magyar nyelvi átírását 
többféle módon végezték. Eleinte szokás volt a , latinosított" változat: Laurentius, 
lpatius, esetenként a görögös Hüpathiosz. Később, a többnyire oroszból fordított 
művek nyomán, elterjedt a Lavrenty[jlev-, illetve az IpatyIjlev változat. Legkézen- 
fekvőbbnek az imént alkalmazott Lavrentyij és Ipatyij alakok tűnnek.) 

A nagyszámú kódexből, amelyet a keleti szláv nyelveken ugyancsak a letopisz 
szóval jelölnek, a századforduló forráskritikája (A. A. Sahmatov) állapította meg 
annak a legelső évkönyvnek a létezését, amellyel minden későbbi kódex szövege 
kezdődik. Az évkönyv a kezdő , Poveszty vremennih let..." (Elmúlt idők elbeszélé- 
se) szavakról kapta a szakirodalomban használatos PVL rövidítést. Korábban Nyesz- 
tor-krónikaként is ismerték, ez azonban nem pontos, mivel Nyesztor csak az egyik 
szerzője volt. A PVL szövegét a létező három redakció (szövegváltozat) alapján re- 
konstruálták, és forrásait is megállapították. A PVL a 12. század elején keletkezett 
(1113), és rövid időn belül két alkalommal is újraírták-átdolgozták; illetve az utolsó 
fejezeteit a kijevi nagyfejedelem udvarában uralkodó nézetnek megfelelően újrafo- 
galmazták. Nyrsztor munkáját Szilveszter, a Kijev melletti Vidubicsiben alapított ko- 
lostor apátja dolgozta át (1116). Az átfogalmazás a kolostoralapító, Vszevolod Jaro- 
szlavics éppen uralkodó fia, Vlagyimir Monomah felfogásának megfelelően történt. 
A harmadik, ismeretlen szerzőjű redakció létét újabban kétségbe vonják (L. Müller). 
Tudjuk, hogy a PVL szövegében a szájhagyomány, és a kezdeti, ténylegesen anna- 
les-szerű feljegyzések éppúgy helyet kaptak, mint a kortárs információk és a bizánci 
történetírók némelyike (például Hamartolosz, Malalasz). A PVL szövege, mivel ké- 
sőbbi kódexekbe átkerülve maradt fenn, megőrzött több olyan írásművet is, amelyet 
ma már különálló alkotásként kezelünk. Ilyen például az első óorosz mártírszentek 
életéről írott legenda, a Szkazanyije o Borisze i Glebe, valamint a Vlagyimir Mono- 
mahnak fiaihoz intézett intelmei, a Poucsenyije gyetyam. 

A kijevi Barlangkolostorban nemcsak történeti feljegyzések készültek, hanem az 
ott élő nevezetesebb személyek legendáját 15 megírták. Ennek ereményeként született 
meg az a görögből fordított kompiláció, emcly a Pecserszkij Paterikon címet viseli. 
Létrehozója, azaz a korábbi feljegyzések összegzője a 13. század eleji szuzdali püspök 
(Simon) és a kijevi Barlangkolostor egyik szerzetese (Polikarp) volt. Az egyházböl- 


cseleti irodalom létéről tanúskodik Ilarionnak, az első helyi származású metropolitá- 
nak (1051—1054) a munkája, a Szlovo o zakonye i blagodatyi (Elmélkedés a törvény- 
ről és a kegyelemről). A szerző értelmezése szerint a Zakon ("törvény") az Ószövet- 
séggel, a Blagodaty (kegyelem?) pedig az Újszövetséggel azonosítható. Ilarion sa- 
ját népe helyét keresi a keresztény közösségen belül. Kiemelkedő szerep jut a műben 
a kereszténységet felvevő Vlagyimir fejedelem dicsőítésének (Pohvala), akit a szerző 
a szentté avatásra is érdemesnek tart. Az egyházi irodalom kiemelkedő alkotása a 
turovi püspök, Kirill (1172—82) beszédeit lejegyző prédikációgyűjtemény. 

A világi életre vonatkozó művek közül sok vitára adott okot az /gor-ének 
(1185-1187, magyarul Ének Igor hadáról címmel jelent meg), amely verses formában 
örökítette meg egy 1185-ben lezajlott, kunok elleni sikertelen hadjárat történetét. 
Az esemény hiteles, hiszen mindkét korai évkönyvszöveg (L és 1) lejegyezte. [Igor 
novgorod-szeverszkiji fejedelem története számos mondai (népmesei és pogány) 
elemet őrzött meg. Az /gor-ének hitelét nemegyszer kétségbe vonták, mivel eredetije 
az 1812-es moszkvai tűzvészben elégett, és csak a 18. század végi megtalálása után 
készített nyomtatott példányt vehetjük kézbe. Gyanút ébresztett továbbá, hogy a mű 
sok párhuzamot mutat a két évszázaddal későbbi Zadonscsinával, amely a tatárok 
fölött aratott első számottevő győzelmet (1380) örökítette meg. Az /gor-éneket év- 
könyvekbeli feljegyzések miatt hitelesnek gondoljuk, de nem mint történeti forrást, 
hanem sokkal inkább mint olyan alkotást, amely tartalmában közel áll a korai, szájha- 
gyomány útján fennmaradt hősi énekekhez, a bilinákhoz. Azt mindenképpen túlzás- 
nak, a fantázia világába sorolandónak tartjuk, hogy Ribakov megpróbálta a korból 
ismert néhány tucatnyi személy egyikét megtenni az /gor-ének szerzőjéül, és egy 
egész korszakot jellemezni vele. 

Világi tartalmú az a 12. századi panaszos levél, illetve könyörgés, amelyet Danyiil 
Zatocsnyik intézett fejedelméhez, a novgorodi Jaroszlav VIlagyimirovicshoz. Ehhez 
tartalmilag közel áll, de ironikus hangvételű a 13. századi Poszlanyije (Molenyije 
(Szlovol Danyiila Zatocsnyika). Külön tematikus egységet alkotnak azok az elbeszé- 
lések, amelyek a tatár pusztítás szörnyűségeiről tudósítanak (a Kalka menti csata, 
Rjazany pusztulása stb.). Kiemelkedik közülük az orosz föld pusztulását sirató rövid 
írás, a Szlovo o pogibeli Russzkoj zemli, amely Rogerius Siralmas énekével rokonít- 
ható, azzal a különbséggel, hogy az óorosz szerző nem keres racionális magyarázatot 
a vereségre. 

A jogalkotás első darabjai a Rusz és Bizánc között létrejött kereskedelmi meg- 
állapodások voltak. Ezek szintén a PVL szövegébe kompilálva maradtak fenn, a911., 
944. és 971. éveknél. Az vitatott, hogy létezett-e egy korábbi, 907. évi is, de mivel a 
krónikás ott csak a 911. évi szöveg egy részét ismételte meg, valószínűleg tévedett. 
Ilyen ismétlésekre a PVL későbbi részében is találunk példákat — más összefüggés- 
ben. A 911. és 944. évnél leírtak a Rusz-beli kereskedők bizánci területen való műkö- 
dését és jogait szabályozzák. Az viszont kétséges, hogy valóban létrejöhetett-e egy 


24 


ilyen tartalmú megállapodás egy korabeli nagyhatalom és egy jóval kisebb és kevésbé 
szervezett közösség között. A kutatók többnyire a megállapodás valódisága mellett 
törnek lándzsát. Úgy gondoljuk, a szerződés valóban igazi, mivel Bizánc más esetek- 
ben is igyekezett szabályozni és rendezni a viszonyát a határai mentén élő népekkel 
(például a bolgárokkal, a kazárokkal és a magyarokkal). Azt viszont megfontolandó- 
nak tartjuk, hogy a nevezett évszámoknak maradéktalanul hitelt adhatunk-e. A meg- 
állapodások szövege a 12. század eleji PVL-ben maradt fenn. A szerzők ismerték a 
görög-bizánci irodalom bizonyos alkotásait, mivel már a 11. században megfordul- 
tak Athosz hegyén. Végül is a kereskedelmi szerződések szövegét bemásolhatták egy 
későbbi időponthoz is, ez esetben a megállapodás időpontjául a PVL első redakciójá- 
nak létrejötte szerepelhet mint terminus ante guem. 

A Kijevi Rusz jogalkotásának kétségkívül legjelentősebb produktuma a Russzkaja 
Pravda néven ismert törvénykönyv. A Pravda nem egyszeri jogalkotás eredményét 
tükrözi, hanem több alkalommal elhatározott törvénykezés eredménye. Szövegét a 
14. századtól kezdve kéziratok őrizték meg, több változatban; részben egy-egy leto- 
piszeket is tartalmazó kódex szövegébe ágyazottan, részben pedig a helyi jogalkal- 
mazás megkönnyítésére készített gyűjteményekben, a Zakon szudnij Ijugyenrben (a 
korai törvények későbbi másolatai). A szöveg terjedelméről függően kapta a Kratkaja 
(Rövid), a Prosztrannaja (Bővített) és a Szokrascsennaja (Rövidített) Pravda elneve- 
zéseket. A törvénygyűjtemény mindegyik változata tartalmilag több részből áll. 
A Kratkaja Pravdát a I1. század második felében állíthatták össze a Bölcs Jaroszlav 
alkotta törvényekből (Pravda daroszlava), Jaroszlav fiainak rendelkezéseiből (Pravda 
Jaroszlavicsej) és két olyan kiegészítő cikkelyből, amelyek függetlenül keletkeztek, 
valószínűleg már korábban, novgorodi területeken. Az egyik ilyen cikkely a vérdíj 
begyűjtőinek, a másik pedig az építkezéseknél igénybe vett mosztnyikoknak ("útépítők") 
a díjazását szabályozza. A Prosztrannaja Pravda szövegváltozatában megtaláljuk a 
Kratkaja Pravda teljes tartalmát, csak a cikkelyek esetenként más sorrendben szere- 
pelnek. A 11. századi törvénykezés ezen folytatása a 12. század elején a Vlagyimir 


my 


Monomah nevéhez fűződő kiegészítésekkel bővült. A Bővített Pravda összeállítását 


általában a 12-13. század fordulójára datálják. A harmadik változatot későbbi volta 
és csekélyebb terjedelme miatt nem tekinthetjük egyenértékűnek az. előző kettővel. 

A Rusz törvénykezésére hatással voltak a bizánci törvénygyűjtemények (EXloga, 
Prokheion, Epanagoge) 18, mivel a Kijevi Ruszban a világi törvényeket tartalmazó 
gyűjtemények mellett a bizánci egyházjog sem volt ismeretlen. A bizánci egyházjogi 
gyűjtemény (Nomokanon, 883) egyházi szláv fordításban és számtalan óorosz máso- 
latban maradt fenn kormcsije knyigi néven. 

A jogalkotás körébe soroljuk azt a néhány dokumentumot 1s (usztav), amelyben 
a Kijevi Rusz fejedelmei az egyház, illetve az egyházi intézmények számára tettek 
adományokat. A tatár hódítás előtti Rusz történetében az egyik ilyen a kereszténység 
felvétele után Vlagyimir fejedelem nevéhez fűződik. Ő, miután megalapította a 

Tizedtemplomot (Gyeszjatyinaja cerkov), biztosította számára fejedelmi jövedelme- 
inek tizedét — erre utal a templom elnevezése is. Bölcs Jaroszlav usztavja egy 
egyházi igazságszolgáltatás kereteit jelölte ki. Egy másik hasonló irat 1136-ban ke- 
letkezett, amikor Rosztyiszlav Msztyiszlavics szmolenszki fejedelem székhelyén püs- 
pökséget alapított. Mindegyik privilégium több kéziratban, illetve szövegváltozatban 
maradt fenn. A 12. századból való és szintén autentikusnak tartott oklevelek a nov- 
gorodi Jurjev- és Csutyinszkij-kolostor számára tett adományokat rögzítik. Létezik 
még néhány hasonló dokumentum, de hitelességük megkérdőjelezhető. 

A gramota ( oklevél", "levél", "irat") szóval jelöli a kutatás a novgorodi ásatások 
során előkerült, nyírfakéregre írt feljegyzéseket. Ezek azonban nem a kodifikáció 
szándékával, hanem magánszemélyek leveleiként íródtak. A személyes tartalmú és 
formájuk szerint sem az , örökkévalóságnak" szánt levelek egy része az óorosz kor- 
szakra datálható, másik csoportja a novgorodi önállóság fénykorában, a 14—15. szá- 
zadban keletkezett. Az előkerülő nyírfakéreglevelek száma folyamatosan nő. Általuk 
megismerhetjük a mindennapi életet. A nyírfakéregre írás nem novgorodi speciali- 
tás, a 14—15. században Moszkvában is alkalmazták. 

Végül említést kell tenni azokról a szórványos feliratokról, amelyek a korai kő- 
építményeken (templomok, a kijevi Aranykapu kőből épített részei stb.) őrződtek 
meg. Ezek a feliratok töredékek, de mégis fontosak, mert nem a politikatörténet, ha- 
nem — a nyírfakéregre írott levelekhez hasonlóan — a mindennapok világába kalau- 
zolnak el bennünket. 


A törzsszövetségtől az államig 


A ruszok már a PVL korábbra datált részeiben is szerepelnek; például 852-nél (ez az 
első datált esemény) azt írja az óorosz krónikás, hogy az egész Rusz rátámadt Cárgrád- 
ra, azaz Konstantinápolyra. Szümeon Logothetész és Georgiosz Hamartolosz 860-ra 
datálják azt a hadjáratot, amikor a ruszok a bizánci fővárost ostromolták, és a bizán- 
ciak a békét csak sok pénz árán tudták megvásárolni. A ruszok első, Bizánc elleni tá- 
madását eltérően ítéli meg a történetírás. Többen (például Golubinszkij, Vernadsky) 
nem Kijevből, hanem Tmutarakanyból szervezett hadjáratnak tartják. 

Ha a PVL és az imént említett bizánci elbeszélők mellett figyelembe vesszük az 
Annales Bertiniani adatát is 839-ből, illetve a muszlim kútfőket, akkor a 9. századi 
Kelet-Európa politikai viszonyairól a következő képet kapjuk. A Pripjaty mocsarai- 
tól a Dnyeper középső folyása mentén, illetve attól északabbra is szláv településeket 
találunk, és a szlávok lassú, északkelet felé tartó migrációja továbbra is folytatódik. 
A Baltikum-Volga táját a Volgai Bulgáriáig finnugor törzsek lakták. Ilyen adottsá- 
gok mellett jelennek meg a 9. század első felében a Baltikum felől a varég-ruszok, 
akik a dnyeperi és a volgai vízi út felé nyomulnak előre. A , tenger nomádjai" (Pritsak) 

vagy inkább a , vizek nomádjai" a kereskedelmi utak mentén több helyen is létesíte- 
nek telepeket, bár a források nem mindegyikről tudósítanak. A Novgorod környéki 
varégok adóztatják a szomszédságukban élő szláv (szlovén, krivics) törzseket, illetve 
az egyes finnugor csoportokat (csud, merja). 

A 9. század első hetven évében a délebbre lakó szláv törzsek (poljanok, szever- 
janok, vjaticsok) a kazároknak fizettek adót. A Kijev és a Fekete-tenger közötti step- 
pe-zónát a 9. század elején a kazárok uralták, de már arrafelé is megjelentek a varég- 
rusz csoportok. 

A keleti forrásokban említett déli ruszok, akiknek országa , sziget a tengerben" 
volt, Tmutarakany környékére lokalizálhatók. Ha a kereskedelem révén — az Annales 
Bertiniani tanúsága szerint — Bizáncig is eljutottak, akkor viszont érinteniük kellett 
a Dnyeper torkolatvidékét, illetve a Krímben található görög kereskedővárosokat is. 
Ekkor telepedhettek meg Tmutarakanyban, amely ha nem is sziget, de az Azovi-ten- 
gerbe nyúló félszigeten fekszik, stratégiailag jól védhető helyen. Ez a kereskedelem 
szempontjából is igen előnyös helyzetet jelentett, hiszen innen Kazária (és rajta ke- 
resztül a Kelet országai) felé és Bizáncba közvetlenül el lehetett jutni, de a város a 
szlávok lakta vidéktől és a viking törzsterülettől, Skandináviától sem volt elzárva. 

A 839-es adat szerint a ruszoknak kerülővel kellett visszatérniük (Skandináviá- 
ba?, Novgorodba?), mivel a Fekete-tenger melléki folyókon nem lehetett közleked- 
ni. Ezt közvetve a magyar törzsszövetség önállósodásával, egy Kazáriától független 
déli hatalmi góc kialakulásával lehet magyarázni. Dzsajhani adata szerint a Kijev kör- 
nyéki szlávokat a magyar törzsek adóztatták, meglehet, esetenként ők léptek a kazár 
adószedők helyébe. Jelenlétükre utalhat a PVL azon híradása, amely a magyarok 
Kijev melletti elvonulásáról tudósít, de egy másik adat is emellett szól, mikor Kijev- 
ben egy , Olmin dvor" létezéséről értesít. Mi is osztjuk azt a nézetet, hogy az , Olmin 
dvor" szóösszetétel Olmin személynév tagját nem lehet a magyar törzsfő, Álmos nevé- 
vel kapcsolatba hozni, mint azt a korábbi történetírás tette ( Vernadsky). A személy- 
név Olm-/Olma alakja török eredetűnek mutatkozik, és így lehetett köze a kazárok- 
hoz, illetve a helyükbe lépő magyarokhoz is. 

A magyar törzsszövetség megszervezése a korábbi állapotok megváltozását hozta 
a Fekete-tenger partvidékén. Az újonnan megszerveződött, aktivizálódott törzsszö- 
vetség tartotta ellenőrzése alatt az Al-Dunától Kazáriáig és a Fekete-tengertől Kijevig 
húzódó régiót. Az uralmuk alatti területen vonult végig a Konstantin-Cirill vezette 
bizánci követség Kazáriába (860 körül). Arról, hogy a magyar törzsek és a folyókon 
hajózó, kereskedő varég-ruszok hogyan viszonyultak egymáshoz, nem maradt fenn 
írott forrás. Kazár párhuzamok alapján valószínűleg adót fizettek, de konfliktusról 
nem tudunk. A magyar törzsszövetség jelenléte miatt valószínűleg annak az állás- 
pontnak van igaza, amely a 860. évi varég-rusz támadást Bizánc ellen Tmutarakany- 
ból eredezteti. A szigetként tengerrel körülvett , rusz országot" Ribakov szovjet tör- 
ténész nem Tmutarakanyba helyezi, hanem a Duna deltavidékére, ahol később Pere- 

jaszlavec feküdt. Perejaszlavec a 10. század végén valóban fontos kereskedelmi köz- 
pont lehetett, de mégsem osztjuk Ribakov vélekedését, mivel itt egy 9. századi hely- 
meghatározásról van szó. 

A déli ruszok 860 körüli mozgolódása után Kijev környékén a 880-as években 
került sor a politikai viszonyok megváltozására. A PVL 862-re datálja Aszkold és 
Dir, Rurik kísérete tagjainak megtelepedését Kijevben, illetve a Kijev környéki szlá- 
vokkal való kapcsolatot. 862 az az esztendő, amikor a magyar törzsek először indul- 
tak hadba a Kárpát-medencén keresztül a keleti frank birodalom szövetségeseként 
(Karlmannt támogatva); a 880-as években szaporodott a nyugatra irányuló hadjáratok 
száma, a 890-es évek közepén pedig a magyarok végleg elhagyták a steppe vidékét. 
A magyar törzsszövetség és a ruszok viszonya nagyon hasonló lehetett ahhoz, ami- 
lyennek Bíborbanszületett Konstantin a besenyők és a ruszok kapcsolatát ábrázolja: 
a besenyők kirabolják a ruszok országát, de a ruszok néha a békét állatokkal megvá- 
sárolják tőlük. Amikor a besenyők a bizánciak szövetségeseiként harcban állnak velük, 
a ruszok sok rabszolgát hurcolnak el közülük. 

A PVL szerint Novgorodból, Rurik környezetéből származott az az Oleg, aki 
északról indulva, a kereskedők szokásos útján haladva, lehajózott a Dnyeperen. Kijev- 
be érkezve elfoglalta a Dnyeper parti erődítményt, megölte Aszkoldot és Dirt, s ezzel 
ellenőrzése alá vonta a dnyeperi vízi utat. Ezt az eseményt a PVL 882-re helyezi, és 
a szovjet történetírás ehhez köti a Kijevi Rusz létrejöttét, az államiság kezdetét. 

Oleg származásáról nem nyilatkozik egyértelműen a PVL. Csak azt lehet tudni, 
hogy kapcsolatban állt Rurikkal, esetleg ugyanúgy Rurik kíséretébe tartozott, mint 
korábban Aszkold és Dir. Feltételezni lehet, hogy Oleg akciójára Rurik halála után 
került sor, mivel Novgorod már Kijev megszerzése előtt Oleg birtokában volt. Két- 
ségtelen, a Novgorod-Kijev útvonal egy kézben való egyesítése teremtette meg a 
Kijevi Rusz mint állam alapjait, kapcsolatot teremtve a különböző varég települések 
között. Oleg uralma nem nevezhető államnak, inkább egy törzsek fölött álló hatalmi 
integrációnak. Uralma idején (körülbelül 880—912?) a hadjáratokban nem csak a va- 
rég-rusz fegyveresek vettek részt, a fejedelmi kíséret könnyedén be tudta fogadni az 
idegen elemeket is. A PVL híradása szerint az Oleg környezetében lévő varégokat és 
szlávokat együttesen nevezték ruszoknak. A varég és szláv összetételű fegyveres 
kíséret zsákmányszerző hadjáratainak célpontja Bizánc volt, ahonnét gazdagon meg- 
rakodva térhettek haza. A sikeres hadjáratok valószínűleg növelték a következő al- 
kalommal hasonló vállalkozásra indulók táborát és magukhoz vonzották a szláv tör- 
zsek nemzetségi előkelőit is. Az Oleg vezette varég-szláv törzsszövetség Bizáncon 
kívül a kazárokkal szemben is fellépett, s bár nem közvetlenül, de a szláv törzsek ka- 
zárok felé való adózását próbálta visszaszorítani. A radimicsek esetében Oleg siker- 
rel járt, a tivercek és az ulicsok esetében csak sikertelen kísérletet tett. 

Oleg neve skandináv-varég eredetre utal, de skandináv eredetű nevet viselt a 
következő fejedelem, Igor is (912—944). Róla azt állítja a PVL, hogy Rurik fia volt, 

akit Oleg vitt magával Kijevbe, nem világos, hogy miért. Oleg és Igor között a hata- 
lomátvétel módja sem tisztázott, nincs róla pontos adatunk. Igor felesége Olga volt, 
aki varégok lakta területről, Pszkov környékéről származott — így neve és környezete 
egyaránt varég-rusz voltáról tanúskodik. Ez nyilván előkelő házasságot jelentett Igor 
fejedelem számára, aki folytatta a hadakozást Bizánc ellen. E harcok során lettek a 
besenyők Bizánc szövetségesei. Bizánc és a Rusz békekötését jelzik a már említett 
kereskedelmi megállapodások. 911-ben Olegnek (vagy Igornak?) a császárhoz és a 
trónörököshöz küldött követei szintén varég neveket viseltek (például Inegeld, Farlaf, 
Ruald, Veremud stb.). A kísérettagok esküt tettek a békemegállapodás betartására. 
A megállapodás rendelkezett a Bizáncban tartózkodó Rusz-beli kereskedők jogairól, 
vagyonáról, az emberölés és lopás eseteiről, azokról a ruszokról, akik a császárnál 
szolgáltak és az adósságok rendezéséről. 

Oleg halála után, Igor hatalomra kerülésekor a drevÍjan törzs megpróbálta meg- 
tagadni az adófizetést a kijevi fejedelemnek; csak fegyverrel tudták őket erre újból 
rákényszeríteni. Igor uralmának évtizedeiről keveset tudunk: harcolt a bolgárokkal, 
a besenyőkkel, és újabb adót akart kicsikarni Bizánctól. Ezt a hadakozást Igor ural- 
kodásának utolsó évében egy újabb béke zárta le. A haláláról szóló történet megvi- 
lágítja az adófizetés mikéntjét. Igor a kíséretével együtt indult a drevIjanokhoz az adó 
begyűjtésére. A többi adófizetésre kötelezett törzset is , körbejárva" a fejedelem nyilván 
maga szedte be az adót (poljugyje). Az adó mértéke nem lehetett szabályozva, hiszen 
kísérete a drevIjanoktól visszaútban könnyűszerrel rávette a fejedelmet, hogy fordul- 
janak vissza, mert kevesellték, amit össze tudtak gyűjteni. A felháborodott drevljan 
törzsbeliek ebbe nem nyugodtak bele, és a fejedelem életével fizetett tettéért. 

Igor halála után ismét egy szokatlan jelenséggel találkozunk. Felesége, Olga vette 
át az irányítást kiskorú gyermekük nevében. Egy nő a hatalom csúcsán — a barbár 
világban szokatlan jelenség! Ha nem szerepelne OCuerfurti Brunónál egy regina 
Rugorum, illetve nem szólnának a bizánci elbeszélők Olga megkeresztelkedéséről, 
azt gondolhatnánk, hogy a PVL szerzője el akarta mondani a történetet: hogyan állt 
bosszút Olga a drevljanokon Igor haláláért. De mivel Olgáról a Kijeven kívüli for- 
rások is szólnak, valószínű, hogy valóban ő vette át az irányítást. Csak sejteni lehet, 
hogy a mellette lévő vojevodának (Szvenyeld) és a gyermek nevelőjének (Aszmud) 
is jutott némi hatalom. Olga régensségének idejéből (945—962) csak azt a történetet 
ismerjük, amely a drevljan törzs ellenállásának megtörését mondja el. A drevljanok, 
mint már Oleg és Igor idején is láttuk, szívósan ellenszegültek Kijev hatalmi törek- 
véseinek. Igor meggyilkolása után követséget menesztettek Olgához, hogy legyen az 
ő fejedelmük (Mal) felesége. A három egymás után érkező követet Olga furfangos 
módon elpusztította, végül az Igor emlékére megült halotti toron a drevljanok (köz- 
ponti?) települését is felgyújtatta. A kiszínezett történet tulajdonképpen a drevljan 
törzs előkelőinek elpusztítását és a törzsi központ felperzselését adja hírül, majd az 
adófizetés mértékének rögzítésével zárul. A történet szimbolikus, de egyben tipikus 


29 


is, hiszen nem a drevljan törzs volt az egyetlen, amelyet Kijev uralkodói térdre kény- 
szerítettek. Olga másik nevezetes tette amegkeresztelkedés volt. Tettének motiváció- 
ját nem tudjuk, de a bizánci politikai gyakorlat ismeretében felért egy békekötéssel. 
957 körül vehette fel a keresztséget, de tette nem volt hatással még közvetlen környe- 
Zetére sem, mivel nem tudunk róla, hogy akár családtagjai, akár a kíséretének tagjai 
közül bárki is követte volna a példáját. 

Olga és Igor fia, Szvjatoszlav (962—-972) már szláv nevet viselt, ami jelzésértékű: 
a varégok lassú elszlávosodását vetíti előre. A PVL híradásai alapján úgy tűnik, Szvja- 
toszlav jobban érdeklődött a steppe és a bolgárok iránt. Hadjáratot vezetett az észak- 
keletre lakó vjaticsok ellen, s a kazárok helyett saját adófizetőivé tette őket. 965-ben 
legyőzte a kazárokat, és központjukat is elfoglalta. Hadakozott a dunai bolgárokkal, 
és a steppén szükségszerűen megütközött a besenyőkkel is. A Duna-deltában is meg- 
vetette lábát, a PVL ekkor említi először Perejaszlavec nevét, melyet jelentős keres- 
kedelmi központnak mutat be. Valószínűleg ekkor kezdett Szvjatoszlav és a Kijevi 
Rusz ismét veszélyes lenni Bizánc számára. A bizánciak a besenyőkkel próbálták 
meg sakkban tartani a túlzottan nagy hatalomra szert tett Szvjatoszlavot; a besenyők 
megostromolták Kijevet, de elfoglalni nem tudták. 

Szvjatoszlav idején a Kijevi Rusz befolyása jelentősen megnőtt: Tmutarakany is 
Kazária elfoglalásával kerülhetett a kijeviek uralma alá. Szvjatoszlav megvetette a 
lábát az Al-Dunánál, és a keleti szlávok törzseit adóztatta. 970-ben a birodalom nagysá- 
gúvá duzzadt területet már nem lehetett csupán fejedelmi kísérettel kormányozni és 
adóztatni, így kénytelen volt hatalmát fiai között megosztani. A PVL szerint erre a 
novgorodiak kérésére került sor. A számtalan steppei hadakozás miatt Novgorod háttér- 
be szorult Szvjatoszlav politikájában, aki legidősebb fiát, Jaropolkot Kijevbe helyezte, 
a másikat, VIlagyimirt Novgorodba, a harmadikat, Oleget pedig a drevljanok földjére. 

Miután 972-ben Szvjatoszlav egy besenyőkkel vívott csatában elesett, Jaropolk 
(972—980) vette át az irányítást Kijevben. Novgorodban lévő testvére, Vlagyimir szer- 
vezkedni kezdett ellene: varég harcosokat gyűjtött, és megpróbálta szövetségesül 
megnyerni Polock környékének (szintén varég) lakóit. A polockiakat azonban előbb 
fegyverrel kellett térdre kényszeríteni, s csak utána indulhattak Kijev ellen. 

Vlagyimir uralkodásának idejére a Kijevi Rusz a kelet-európai térség jelentős 
részét befolyása alá vonta. Kijev uralma az adófizetésen nyugodott, a szláv törzseket 
sorra elhódította a kazár adóztatás alól. A kijevi uralkodók Olegtől VIlagyimirig gyara- 
pították adófizetőik számát, de az uralomnak ez a formája nem volt szilárd, mivel az 
adófizetésen kívül a közös hadjáratok lebonyolítására korlátozódott. A fejedelmek 
környezetében kíséretükön kívül is találunk varég harcosokat. Az alkalmanként hívott 
harcosok számára a fizetség a zsákmány volt, még Kijev városában is, midőn a várost 
Vlagyimir Jaropolktól megszerezte. A hadjáratok során szerzett zsákmány-jövedelem 
és az elhurcolt-eladott szolgák esete arról tanúskodik, hogy a Rusz fejedelmei ugyan- 
úgy jártak el, mint a steppei népek és ugyanolyan jövedelmekre tettek szert, mint a 

kazárok és a besenyők. Ezt tapasztalva, az arra járó kereskedők joggal nevezhették 
az uralkodót , kagánnak". A steppei lovasnomádoktól, illetve a félnomád kazároktól 
és magyaroktól az különböztette meg őket, hogy gyors támadásaikat vagy a folyókon 
lehajózva indították, vagy a Fekete-tengerre kiérve, a part mentén haladva jutottak el 
Konstantinápoly falaihoz. Bíborbanszületett Konstantin harci szokásaikat taglalva 
írja, hogy csónakjaikat egyik folyótól a másikig vállukon viszik. Ekkor kell őket meg- 
támadni — javasolja a császár. Találó az a kifejezés is, amelyet Pritsak használ, aki a 
, tenger nomádjai"-nak nevezi őket. A , tenger nomádjai" Oleg és Vlagyimir uralko- 
dása alatt sikeresen terjeszkedtek, de véleményünk szerint államot nem alapítottak. 
Az állam ezen a területen ténylegesen a Kijev körül , összegyűjtött" földeken fog 
megszerveződni, de Vlagyimir előtt államról nem beszélhetünk, hiszen a területbő- 
vülést semmiféle intézményrendszer kialakítása nem követte. A 9-10. századi Kijevi 
Rusz varég kolóniák és szláv települések laza konglomerátuma volt: a barbár törzs- 
szövetség vagy a , törzsi fejedelemség" fogalma illene rá, ahol a szláv poljan törzs és 
a varégok együttese alkotta a törzsszövetség elitjét. Pritsak kaganátusnak nevezi, de 
sem ezzel a terminus technicusszal, sem az általa javasolt periodizációval (839—930, 
930-1036) nem értünk egyet. A chacanus elnevezés előfordulása a keleti források- 
ban szerintünk nem elég ahhoz, hogy az egész politikai alakulatot ezzel jellemezzük, 
illetve a 930. évi , osztóvonalat" nem látjuk megalapozottnak. A varégok harci módja 
és szervezkedése — amelyet a hozzájuk csatlakozó szláv elit is átvett — különbözött a 
steppei népekétől. A különbséget a csónakkal és lovakkal kombinált harcmodor jelen- 
tette. A másik lényeges különbség, hogy a steppei nomád, illetve félnomád gazdál- 
kodási rend helyett a Rusz lakóinak egy része letelepedett földművelő volt, a mobili- 
tást pedig az adja, hogy a kereskedő réteg érdekeinek érvényt kellett szerezniük. 

Az államszervezés csírái már a kereszténység felvétele előtt, Vlagyimir uralma 
alatt jelentkeznek. Az uralkodó az uralma alatti területek kohézióját célozta meg azzal, 
hogy annyi feleséget vett magának, ahány szövetséget kötött. Az áttörés a keresztény- 
ség felvételével következett be. 


Áttérés a keresztény hitre 
A pogány kultuszok 


A PVL-ből tudjuk, hogy mielőtt Vlagyimir fejedelem felvette a kereszténységet, mind 
a szlávok, mind a varég-ruszok pogány hiedelmeik-rítusaik szerint éltek. A pogány 
kultusz is többrétegű volt, a Kijevi Ruszt alkotó etnikumok saját kultuszaikat követték. 
A PVL híradása kései, sajnos a szokások közül a 12. század elejére sok feledésbe 
merült, és az arab kereskedők leírásai sem differenciálnak a különféle eredetű szoká- 
sok között. A késői antikvitás szerzői csak a szlávokról nyilatkoznak, róluk is csak 

általánosságban, s a szlávokról szerzett értesüléseiket a számukra ismert pogány hit- 
világgal próbálják meg rokonítani. A folklór rétegeiben a pogány korszak számos 
hagyománya fennmaradt, és egyes elemei például az /gor-énekben is visszaköszönnek. 
A szlávok, illetve a keleti szlávok hiedelemvilágáról szórványos ismeretanyagunk el- 
lenére megállapítható, hogy nem volt egységes, s a különböző törzsek közt például a 
házassági szokások tekintetében eltéréseket lehet kimutatni. E szokásokról azt állítja 
a PVL, hogy a keleti szláv törzsek legtöbbjében (radimicsek, vjaticsok, szeverjanok) 
a fiatalok közös játékok alkalmával választottak partnert maguknak; a drevIjanoknál 
a leányszöktetés dívott, míg a poljanok a szülők közti egyezség alapján házasodtak. 
Más szokások esetében ilyen különbségekről nem tudunk, sőt a temetkezési forma 
(a halottégetés) a keleti szlávokénál elterjedtebb szláv hagyományt mutat, melyet csak 
a kereszténység felvétele után váltott fel a koporsós temetkezés. 

A keleti szlávok pogány hiedelemvilága a természet, a halottak és az ősök tiszte- 
letének kultuszára épül. Ebben a differenciálódó, bomló nemzetségi társadalomban 
az animizmusnak bonyolultabb formája volt jelen, melyben a nemzetségi ősök elvont 
alakjait éppúgy tisztelték, mint a természeti jelenségek lélekkel felruházott félisteneit. 
Áldozatokat mutattak be nekik, idol-ábrázolásokban , testet öltött" figuráikat pedig 
pogány szentélyekben (kapiscse) helyezték el. E kultikus központok közül a régészek 
többet is feltártak — többek közt Kijev és Novgorod környékén. A természeti jelen- 
ségeket megtestesítő félistenek mellett a keleti szláv hagyomány ismerte a nimfaszerű 
lényeket, a ruszalkákat is; de ők nem a hiedelemvilág legősibb rétegéhez tartoznak. 

Az ősök kultusza Rod és Rozsanyici alakjában kristályosodott ki. A rod mint 
köznév jelentése a latin gensnek felel meg. A Rod kultikus lényként nemcsak a nem- 
zetség összetartozását szimbolizálta, hanem a természethez, a termékenységhez és a 
, földanyához" kötődő képzeteket is magában foglalta. A rod szó különböző szárma- 
zékszavakban is továbbélt, például narod (nép), rodnya ("rokonság"), rogyity (szülni, 
létrehozni"), urozsaj ( termés" ), illetve ez utóbbi óorosz alakjában, az urodban. A hie- 
delemvilág pogány szentélyeket építő korszakát megelőzi az a képzet, mely szerint 
a szent helyek — a vizek, erdők, ligetek — az istenek lakóhelyei. A legrégibb réteghez 
tartoznak azok a természet változásához kötődő képzetek is, amelyek elsősorban a 
földművelő szlávok kultikus képzeteiben jelennek meg. A napfordulókhoz kötődő 
kultikus cselekmények központi helyet foglaltak el, ezeket a folklór őrizte meg úgy, 
hogy beépítette őket a keresztény népszokások közé. Például a téli napfordulóhoz 
kapcsolódó koljada a karácsonyi ünnepkör népi hagyományaként maradt meg; a nyári 
napforduló tűzgyűjtással, illetve vízáldozattal együtt járó szokása Keresztelő Szent 
János ünnepéhez kapcsolódott. Azonban egyik sem csupán a (keleti) szlávoknál meg- 
levő jelenség, hanem az európai folklór része. 

A keleti szlávok természetkultuszának központi alakja a Nap, illetve a Napisten 
volt. Maszúdi leírásában napimádónak mondja a ruszokat. Egy 12. századi apokrif 
keresztény írásban (Az Istenszülő gyötrelmes zarándoklata Horsz, Perun és Volosz 

előtt) pogány napistenségek bukkannak fel, a 12. század végi /gor-ének hősnője szintén 
a Naphoz imádkozik, s a menekülő Igort is a természet erői segítik. A Napistennek 
több elnevezése is volt. Malalasz krónikája szerint , a napkirály Szvarog fia, Dazsbog". 
Másutt úgy említik, mint , Dazsbog, Szvarog fia, azaz Szvarozsics". A PVL ismeri a 
perzsa eredetű Napisten nevet: Horsz (perzsa nevén Khoresz). A folklórban egy való- 
színűleg későbbi alak bukkan fel, a Jarilo. Hiteles forrásból származik a Dazsbog és 
a Horsz név. Végeredménykérnt csak az állapítható meg, hogy a napkultusznak fontos 
szerepe volt. A perzsa eredetű Horsz és a szláv Dazsbog párhuzamosan jelen van, de 
sem szerepükre, sem funkcióbeli különbségükre nem tudunk magyarázatot adni. 

A pogány kultuszokról legbővebben a PVL számol be abban a történetben, ahol 
leírja, hogy Vlagyimir fejedelem Kijevben a hegyen (valószínűleg ott, ahol a fejedelmi 
rezidencia volt) felállíttatta több pogány istenség: Perun, Horsz, Dazsbog, Sztribog, 
Szimargl és Mokos szobrát. A válogatás szempontjai nem ismeretesek, lehet, hogy 
több törzsi hagyományt igyekezett , összegyúrni", erre utalhat a napisten két különböző 
néven való szerepeltetése is. Sztribog a szél istene volt (lásd például az /gor-éneket). 
Mokosról azt derítette ki a kutatás, hogy termékenységet szimbolizáló női istenség 
volt, Szimarel alakja egyelőre megfejtetlen. Már a név olvasatával kapcsolatban is 
problémák merülnek fel: a Szimargl mellett előfordul Szemurglként, illetve ketté- 
bontva, mint Szim és Rigl. Felmerült, hogy esetleg azonos Jarilóval — ez esetben a 
felsorolás harmadik napistene lenne — vagy az iráni Szimurg istennel (Ribakov). 
Az indoklás egyik esetben sem kielégítő. A Vlagyimir által felállított panteon rang- 
sorában az első helyen Perun áll, aki Malalasz szerint Zeusszal, a villámlás és menny- 
dörgés istenével azonos. A Perun nem speciálisan keleti szláv név, megtalálható a 
nyugati szlávoknál (lengyel, polab), bár itt "villám" jelentésben, és a Balkánon a déli 
szlávoknál a földrajzi nevek között. Perlunas alakban a litván mitológia is ismeri. 
Idolját a PVL szerint több helyen is felállították. Ember alakúnak ábrázolták, ezüst 
fejjel és arany bajusszal. Egy kései adat szerint a faszobor vaslábakon állt. Perun neve 
először a Bizánccal megkötött szerződésekben szerepel, midőn a zömében varégokból 
álló fejedelmi kíséret tagjai a megállapodásra hitük szerint esküt tettek. Ebből arra 
gondolhatunk, hogy Perun volt az az istenalak, akinek kultusza mind a szlávok, mind 
a skandináv varégok körében elterjedt volt. Vodoff nézete szerint alakja magába 
olvasztotta a skandináv mitológia vihart, világosságot és háborút megtestesítő istené- 
nek, Thornak a kultuszát. Nem lehet véletlen, hogy Perun népszerűsége épp a vegyes 
szláv-varég kíséret körében és az elszlávosodó fejedelmek környezetében volt népsze- 
rű. Ennek következtében kerülhetett a kijevi dombon, a pogány istenek panteonjában 
az első helyre, azt remélve, hogy tiszteletén keresztül megteremthető az egyre nagyobb 
kiterjedésű Rusz kultuszközössége. Perunnak Vlagyimir fejedelem külön szentélyt is 
emeltetett Kijevben és Novgorodban. A felülről létrehozott kultusz azonban valószínű- 
leg megmaradt a fejedelmi kíséret és a fejedelmi udvartartás határain belül. De amint 
a Nap-kultusz elemei beépültek a folklórba, a Perunhoz kapcsolódó képzetek is meg- 

találták a lehetséges kapcsolódási pontot a keresztény gondolatkörben: Perun alakja 
egybemosódott az égből tüzet hozó, majd tüzes szekéren távozó Illés prófétával. 

A másik istenség, Volosz/Velesz, akire a Bizánccal kötött szerződések alkal- 
mával esküt tettek, érdekes módon nem szerepel a Vlagyimir felállította kijevi panteon- 
ban. Az őt ábrázoló idol — mely Ibn Fadlán leírása szerint egy faoszlop felső részén 
kifaragott emberarc — mégis sok helyen előkerült; a kijevi váralján több példányt Is 
találtak belőle. Neve számos helynévben fennmaradt, ami kultusza elterjedtségére és 
az isten népszerűségére utal. Egy 10. századi adat szerint Volosz a jószág (szkot) 15- 
tene volt. Az óorosz nyelvben a szkot nemcsak a mai "jószág" jelentéssel bírt, hanem 
általában a vagyont, az ingóságok összességét értették rajta. Vodoff a latin pecunia 
és a gót skatt fogalmakkal állította párhuzamba — a szó keletkezése és értelme tekin- 
tetében egyaránt. A jószággal és ingó vagyonnal rendelkezőket a kereskedők között 
találjuk meg, akiknek érdekében a bizánci szerződések is köttettek. Ezért nem meg- 
lepő, hogy a megállapodás létrejöttekor rá is esküt tettek. Ez a kereskedőréteg viszont 
nem került be a fejedelmi kíséretbe, s ez lehetett az ok, ami miatt az általuk kedvelt 
istenséget sem állították fel a fejedelmi udvarokban. 

A panteon felállításával megszületett az igény a kultuszközösség kialakítására. 
Ehhez talán az is hozzájárult, hogy a Kijevi Rusz területe több irányból is missziós 
célponttá vált. Erre kevés az adat, de ez lehetett a valóságtartalma annak a történet- 
nek, amelyben a PVL írója elbeszéli, hogy Vlagyimir fejedelem előtt megjelentek a 
bizánci és római egyház küldöttei (ez utóbbiakat a PVL németeknek nevezi), az iISz- 
lám követői és a zsidók. Mindegyikük kifejtette nézeteit a nagyfejedelem előtt, aki 
végül az ortodoxia mellett döntött. A több irányú missziós hatás alól Vlagyimir kez- 
detben úgy próbált meg kitérni, hogy a pogány kultusz egységesítése felé mozdult el, 
s ezt úgy is felfoghatjuk, mint az egyistenhit befogadásának egyik feltételét. A po- 
gány kultusznak is voltak papjai (zsreci), mellettük a kultusz további ápolását szol- 
gálták a volhv és a kugyesznyik is. A kettejük közti különbség — sajnos — nem vilá- 
gos. Az utóbbi tanácsát kérte ki Oleg fejedelem, egy zsrec pedig Novgorodban a 
kereszténység felvétele ellen agitált. 


A kereszténység térhódítása 


A történetírás a Kijevi Rusz megkeresztelkedését a 988. év eseményeihez köti, amikor 
nemcsak Vlagyimir nagyfejedelem keresztelkedett meg, hanem környezetének tagjai 
is. Vlagyimir anyagilag támogatta a bizánci misszió további működését, és országa 
lakóit a hatalorn eszközeivel kényszerítette a kereszténység felvételére. 988 volt az 
az esztendő, amelytől kezdve a Rusz lakóinak egy jelentős része — mindenekelőtt a 
társadalom felső rétege — kereszténynek tekintette magát. De a 988. évi eseménysor 
nem minden előzmény nélkül következett be. 

Az előzmények egyik szakaszára Photiosz pátriárka 866—867-ben kelt levele vi- 
lágít rá, melyben a keleti pátriárkákat 867 tavaszára zsinatra hívta Konstantinápolyba. 
Ebben tett említést a bolgárok és a ruszok (Rhos) közötti misszió sikereiről. L. Müller 
a 860-as évek első felére datálja a rusz misszió kezdeteit, szerinte egy időben indult 
a bolgárok és a morvák körében végzett térítéssel, illetve a ruszok 860. évi Konstanti- 
nápoly elleni támadása után. Ezen az adaton nyugszik a ruszok , első megtérését" 860 
körülre datáló vélemény (például Dvornik, Golubinszkij, VIlasto, Müller). L. Müller 
hangsúlyozza, hogy igen sok tisztázatlan, illetve adatok híján nem megválaszolható 
kérdés merült fel ezzel kapcsolatban (például csak a varég-ruszokat vagy a szlávokat 
is érintette-e, építettek-e templomot, görög vagy szláv volt-e a liturgikus nyelv stb.), 
mégis az a véleménye, hogy ha nem is mindjárt 860-ban került rá sor, de szorosan 
követte a bolgárok megkeresztelkedését (863). Más álláspontot képvisel Vodoff; sze- 
rinte a 860-as években megkeresztelkedett roszok elnevezés csak a Fekete-tenger 
melléki varég csoportra értendő, akiknek országa , sziget volt a tengerben", s Kijev 
teljesen kívül maradt ezen a térítésen. Felfogásunkhoz Vodoff véleménye áll köze- 
lebb, mivel a 860-ban Bizáncra támadó roszokat a Fekete-tenger partvidékén lakó 
varég-ruszokkal azonosítottuk. E véleményünket a következő szempontok miatt is 
megerősítve látjuk. Úgy tűnik egyrészt, hogy Bizánc 860 körül a térítésben közvet- 
len szomszédai, a morvák, a bolgárok, a kazárok felé nyitott. E régióba tartozhattak 
a Fekete-tenger mellékén élő rosz/rusz telepek is. Másrészt a Kijevi Rusz mint poli- 
tikai alakulat Oleg 882. évi fellépése előtt nem létezett, Bizánc pedig távoli apró etni- 
kai csoportokkal nem foglalkozott. Harmadrészt pedig a kijevi előkelők érdeklődése 
még a 10. század közepén sem kizárólag Bizánc felé fordult, hanem nyitottak voltak 
Nyugat-Európa irányába is. 

A következő adat, amely már kétségkívül a Kijevi Ruszra irányuló bizánci misszió 
eredményességét jelzi, a 10. század közepéről való, s Olga régensségének idejére esik. 
A PVL szerint Olga Konstantinápolyban járt Bíborbanszületett Konstantin uralko- 
dása idején (945—959), és a császár jelenlétében keresztelkedett meg. A krónika szerint 
a császár feleségül is akarta venni, de ezt a régensnő büszkén és okosan érvelve 
visszautasította. A PVL hagyományát meg is kérdőjelezhetnénk, de Olga látogatásá- 
nak Bíborbanszületett Konstantin De ceremoniis című munkájában is nyoma maradt, 
bár a keresztelésről nincs benne szó. A bizánci keresztelésről kiszínezett hagyomány 
és Konstantin császár tényközléseiből arra lehet következtetni, hogy Olga esetleg már 
keresztényként érkezett Konstantinápolyba, mivel az odaérkező pogány fejedelmek- 
hez képest szokatlan figyelem övezte. Hogy pontosan mi történt, nem tudjuk, s az 
időpontot sem lehet egyértelműen megállapítani, 946 és 957 egyaránt szóba jöhet. 
Stökl véleménye szerint Olga már korábban megkeresztelkedett Kijevben. A PVL ki- 
színezett történetéből annyit el kell fogadnunk, hogy valami gond támadhatott a császár 
és a fejedelemasszony között, hiszen nem sokkal azután, hogy Olga visszatért Kijev- 
be, követeket küldött Ottó császárhoz. A követek érkezéséről Regino folytatója a 

prümi évkönyvben ad hírt a 959-es évnél, és úgy tudja, hogy Olga (Helena) Konstanti- 
nápolyban keresztelkedett meg Romanosz császár idején. Az időpont nyilván téves, 
hiszen I. Romanosz császár 920—944, II. Romanosz pedig 959-963 között uralkodott. 
A datálás körül zavaró még, hogy Ottó csak 962-ben lett császár, emiatt a tudósítás 
is későbbi keletű lehet, talán 963 utáni, amikor már II. Romanosz uralma is véget ért, 
de — sajnos — erről a dátumról máshonnan nincs adat. 

Ugyancsak Regino folytatója adja hírül, hogy 959 karácsonyán a hamburgi érsek 
kinevezte Libutiust, a mainzi Szent Alban-kolostor szerzetesét Rusz püspökének. 
Libutius azonban még útnak indulása előtt, 961. február 15-én meghalt. Ugyanabban 
az évben, áprilisban új. püspök kinevezésére került sor: Wilhelm mainzi érsek Adalbert 
trieri szerzetest küldte a Rusz területére. Adalbert is a Rusz püspöke címet viselte, és 
hamarosan útnak is indult, ám még ugyanebben az évben vissza is tért, mivel útja 
eredménytelenül végződött. A visszaúton egyik kísérőjét megölték, és ő maga is sok 
viszontagság közepette érkezett meg német földre. Adalbert a későbbiekben sem tért 
vissza Rusz földjére, 966-ban az elzászi Weissenburgban lett apát, majd 968-ban 
Magdeburg püspökének nevezték ki. 

Olga idejében tehát mindkét világbirodalom területéről érkeztek térítők, akik 
kísérletet tettek a keresztény hit elterjesztésére. Mindkét kísérlet eredménytelenül fél- 
beszakadt. A 12. század elejére a nyugatról érkezett térítők próbálkozása feledésbe 
merült, vagy a krónikaíró szerzetesek nem akartak tudomást venni róla. Olga fia, 
Sz.vjatoszlav (964—972) környezetében nyoma sem volt a kereszténységnek. Az ő ha- 
lála után fia, a Kijevben uralkodó Jaropolk (972-—980) trónra lépése után szinte azonnal 
követséget indított 1. Ottó császárhoz. A követek 973 húsvétján jelentek meg Ouedlin- 
burgban, éppen akkor, amikor a magyar Géza fejedelem emberei. Ezt követően 974- 
ben II. Ottó császár (973—983) sereget gyűjtött Civakodó Henrik ellen. Emiatt tár- 
gyalt a lengyel és cseh fejedelmekkel, valamint Jaropolkkal is kapcsolatba lépett. Így 
születhetett meg 976—977 táján az a házassági terv, mely szerint Jaropolk I. Ottó egyik 
unokáját (Richlin) vette volna feleségül. A házasság azonban csak terv maradt Jaro- 
polk 980-ban bekövetkezett halála miatt. 

Szvjatoszlav másik fia, Vlagyimir fejedelem Kijev megszerzése után nyolc évvel 
keresztelkedett meg. Tettének jelentősége, hogy 10. század közepi kísérletekkel ellen- 
tétben nemcsak a fejedelem és kísérete vállalta a keresztséget, hanem a térítés a poli- 
tikai célkitűzések között is szerepet kapott. Vlagyimir templomalapítással és anyagi 
eszközökkel Is támogatta a szerveződő egyházat. 

A kereszténység felvételének körülményei azonban tisztázatlanok. A források- 
ban, főleg a PVL-ben ellentmondásos történetek olvashatók róla. Az első változat a 
már említett, úgynevezett missziós legenda, amikor Vlagyimirnál az iszlámot köve- 
tő volgai bolgárok, a zsidó kazárok, a nyugati egyház és Bizánc képviselői is megje- 
lentek. A történet hiteléről fentebb már elmondtuk véleményünket, s csak annyit 
fűznénk hozzá, hogy a krónikaíró 986—988 közötti évekre , osztja el" a történetet. 

A másik verzió az úgynevezett korszuni legenda, amely a PVL-ben 989-nél olvasha- 
tó. A történet magja, mely szerint Vlagyimir fejedelem a Krím félsziget , fővárosát", 
Kherszont (óorosz nevén Korszunt) ostromolta, hiteles. Sőt, bizánci forrásból ponto- 
san adatolható: az ostrom 989. április 7. és július 27. között zajlott. A PVL szerint az 
elhúzódó ostrom alatt valaki azt az ötletet adta VIlagyimirnak, hogy vágja el a víz- 
utánpótlás útját, s akkor el tudja foglalni a várost. Vlagyimir ekkor jelentette ki, hogy 
ha az ostrom sikerül, megkeresztelkedik. A város elfoglalása után követeket menesz- 
tett II. Baszileosz császárhoz, hogy a békekötés fejében adja hozzá feleségül nővé- 
rét, Annát. A császár feltétele Vlagyimir megkeresztelkedése volt, amelyre a meny- 
asszony megérkezése után az esküvővel egy időben került sor. A PVL szerzője a törté- 
netet tovább színezte: a császárleány megérkezésére Vlagyimir elveszítette a látását, 
de megkeresztelkedvén, visszanyerte azt. E változat szerint Vlagyimir Korszun vá- 
rosában keresztelkedett meg a Szent Baszileosz- (oroszul Vaszilij-) templomban, 
ahonnan Szent Kelemen ereklyéjét magával vitte Kijevbe. A legenda hitelét rontja, 
hogy a PVL krónikása a végén hozzáfűzi, hogy mások mást állítanak: egyesek szerint 
Vlagyimir Kijevben keresztelkedett meg, mások szerint Vasziljevben, de akadnak 
ettől eltérő vélekedések is. 

A történettel kapcsolatban komoly kételyeket támaszt a házasság körülményeinek 
tálalása. Ismeretes, hogy I. Ottó császárnak mennyi erőfeszítésébe került, hogy fiának, 
II. Ottónak bizánci hercegnőt szerezzen feleségül. Bíborban született hercegnőt nem 
is kaptak, csak a császári rokon Theophanut. A 11. századi kompilátor, a nyugati 
krónikás Annalista Saxo, egyenesen azt állítja, hogy Vlagyimir az Ottónak ígért meny- 
asszonyt , orozta el". A császári családdal való rokonság, a bíborban született herceg- 
nővel való házasság valóban különös császári kegynek számított, főleg, hogy VIlagyi- 
mir pogány fejedelem volt több feleséggel. A PVL naiv története helyett az igazsá- 
gotegy 11. század első felében keletkezett világtörténetből tudjuk meg, amelyet egy 
Jakja/Yakja nevű keresztény arab írt. II. Baszileosz császár 986. augusztus 17-én a 
bolgároktól súlyos vereséget szenvedett, ami ürügyet szolgáltatott arra, hogy a bizánci 
udvari klikkek egymás után két trónkövetelőt 15 támogassanak vele szemben. Az egyik 
Bardasz Szklerasz, a másik Bardasz Phokasz volt. A császárnak uralma védelmében 
katonai segítségre volt szüksége, s ilyen céllal küldött követeket VIagyimirhoz, akinek 
támadása teljesen lógikus módon irányult Kherszon ellen, hiszen a trónbitorló Bar- 
- dasz Phokasz csapatai tartották megszállva a Fekete-tenger partvidékét. Vlagyimir 
csapatai a várost elfoglalták, de nem sikeres ostrom következtében. A trónkövetelő 
Bardasz Phokasz ugyanis egy csatában életét vesztette, és így a további ellenállás 
értelmetlenné vált. Vlagyimir tehát nem a császár ellenében, hanem vele szövetségben 
hódított. Zsákmányoló csapatai Kherszont feldúlva jelentős veszteségeket okoztak, 
a templomokból ereklyéket, ikonokat vittek magukkal. Az ellenszolgáltatás mértéke 
azzal magyarázható, hogy II. Baszileosz uralma nagy veszélyben forgott. Egy elő- 
kelő házasság Vlagyimir presztízsét Európa-szerte megnövelte. Ennek érdekében vál- 

lalta a szövetséget és a kereszténység felvételét. A korszuni legenda több esemény 
összevonásának eredményeként került be a PVL-be: a Krím félsziget görög települé- 
sein amaszrai Szent György és szurozsi Szent István helyi tiszteletnek örvendő szentek" 
voltak. Az ő legendáikból kompilált a kijevi krónikaíró szerzetes. j 

Pontosításra szorul a megkeresztelkedés időpontja is. Az említett kútfők adatait 
figyelembe véve, az eseményeket A. Poppe véleménye alapján rekonstruálhatjuk. 
A bizánci követek 987 augusztusában érkeztek a kijevi udvarba. Kérésük kettős volt: 
egyrészt Konstantinápolyba kértek harcosokat, másrészt szerették volna, ha Vlagyimir 
támadást indít Kherszon ellen. A szerződés és a szövetség a házasság ígéretével páro- 
sulhatott. Vlagyimir megkeresztelkedésére valószínűleg a 988. év vízkeresztjén (január 
6.), a keleti egyház nagy keresztelő ünnepén került sor. A keresztségben a Vaszilij 
nevet kapta, s ez szintén a császár személyéhez való kötődést fejezi ki. Az eddigi ese- 
mények a PVL szerint mind 988-ban történtek, mert a márciussal kezdődő szláv idő- 
számítás alapján a 988-hoz tartozó események 987. március 1.—988. február 29. között 
zajlottak. Poppe szerint a tömeges keresztelkedés a Dnyeper vizében húsvétkor tör- 
tént, Vlagyimir júniusban küldte a segédcsapatokat Bizáncba, az esküvőt nyáron tar- 
tották meg. A Dnyeperben való tömeges keresztelés lehet, hogy nem húsvétkor történt, 
ami abban az évben április 8-ra esett, mivel a Dnyeper vize ekkor még igen hideg. 
Számításba jöhet pünkösd (május 27.), hiszen ekkor az időjárás már jóval kedvezőbb 
lehetett. A Kijev lakosságának tömeges megkereszteléséről szóló hírt is a PVL őrizte 
meg a kijevi Barlangkolostor egyik idős szerzetesének elbeszélése alapján, aki , em- 
lékezett Rusz megkeresztelkedésére". 

A császári házzal való rokonság Vlagyimirt elkötelezte a kereszténység ügye 
mellett. Elődeinél határozottabb intézkedéseket tett (lásd a tömeges keresztelés 
kikényszerítése), ami a korábbi térítéseknél jobb eredményeket hozott. Kijevben 
felépíttette az úgynevezett Tizedtemplomot (Gyeszjatyinaja cerkov) és saját fejedelmi 
jövedelmének egytizedét átengedte a keresztény papoknak. A Rusz fejedelmei közül 
ő volt az első. aki templomot épített és anyagi hátteret biztosított a további térítés 
számára. Úgy véljük, 988.fordulópont volt a Kijevi Rusz kereszténnyé válásának tör- 
ténetében. A Tizedtemplomban mint központban működő papok feladata a további 
térítés lehetett. A templom a gyorsabb felállítás miatt először fából épülhetett, a kő- 
templom élkészülte 995/97 tájára tehető. Véleményünk szerint az egyház szervezeti 
kiépítése még korai lett volna, ezért Vlagyimir erre nem is törekedhetett. A szerve- 
Zeti keretek kialakítására nem az intenzívebb ütemű térítés kezdetén, hanem később 
kerülhetett sor. A konstantinápolyi patriárchatus iratai közt az egyik ezredforduló kö- 
rüli Notitia episcopatuum rangsorában a kijevi metropólia és Theophülaktosz mint 
metropolita a hatvanadik helyen szerepel. Emiatt alakult ki az a vélemény, mely 
988-ra teszi a metropólia megszervezését. Sajnos, Vlagyimir uralkodásának további 
évtizedeiből az egyházszervezés üteméről nincs adatunk. Mégis az a véleményünk, 
hogy 988-ban legfeljebb a kijevi egyház helyének kijelöléséről lehetett szó a kons- 

tantinápolyi pátriárkához tartozó intézmények sorában, s a hatvanadik hély, az utolsó 
helyek egyike is ezt jelzi. Ha a Kijevben működő főpap mindjárt a metropolita címet 
viselte is, tevékenysége inkább egy térítő püspökéhez hasonlítható. Az ortodox 
világban sajátos jelenség a tizedfizetés megjelenése, mivel ez csak a római katolikus 
egyházban volt szokás. A tized szó mögött a kijevi esetben teljesen más tartalom 
húzódik: nem a keresztény lakosság tizedfizetési kötelezettségéről van szó, hanem a 
fejedelem jövedelmének tizedéről. Ez a gyakorlat a kijevi egyházban is csak átme- 
neti jelenség, a 11—12. század során még előfordul, de az egyházi földbirtok kialaku- 
lásával párhuzamosan eltűnik. 


A kettős hit 


A kijevi és novgorodi tömeges térítés fordulópontot jelentett, de a folytatást csak váz- 
latosan ismerjük. A PVL szerint Vlagyimir , a városokban templomokat kezdett építe- 
ni és papokat. vinni". [Harion a 11. század közepén azt vetette papírra, hogy , fejedelmi 
parancsra keresztelkedtek meg, nem mertek ellenszegülni". A pogány istenszobrokat 
ledöntötték, így tehát tulajdonképpen Vlagyimir első vallásreform-kísérletének 
eredményeit semmisítették meg. Akik a Kijevi Rusz lakói közül kereszténnyé lettek, 
a fejedelmi akaratnak engedelmeskedve lettek azzá, de gondolkodásukban pogányok 
maradtak. A városokra koncentráló hittérítés viszonylag gyors eredményeket hozott, 
a vidék lakossága viszont őrizte régi hitvilágát, illetve keresztény elemekkel kombi- 
nálta azt. Anyicskov, a pogány szláv hitvilág századeleji kutatója szerint a falvak la- 
kossága tudatvilágát tekintve csak a 15-17. századra vált kereszténnyé. 

A keresztény és pogány vallás egymás mellett, egymással kölcsönhatásban lé- 
tezett évszázadokon keresztül. Ezt a jelenséget vallási szinkretizmusnak nevezzük, 
de alkalmazzák rá a , kettős hit" kifejezést is. Kljucsevszkij ezt megtoldja még azzal, 
hogy az északkeleti irányú szláv kolonizáció és a finnugor csoportok asszimilálása 
folytán a keleti szlávok hitvilágába a finnugor vallási képzetek is utat találtak. Lihacsov 
egyik megjelölést sem fogadja el, mivel szerinte a hit az emberek számára egy Szerves 
rendszert alkot, különben megszűnne hit lenni. A fogalmakon tűnődve-változtatva 
azonban a lényeg változatlan: VIlagyimirtól kezdve a fokozatosan kiépülő egyház- 
szervezetnek évszázadokon át meg kellett küzdenie a folyamatosan ható pogány képze- 
tekkel. Ezek bizonyos elemeit maga az egyház , emelte be" a keresztény gondolatkörbe 
(például a napforduló szokásait), ezáltal erősítve az új hitet. Más elemek viszont a ke- 
resztény tanokkal spontán módon keveredve a népi vallásosság szintjén éltek tovább. 

A vallási szinkretizmusnak is megvoitak a különböző szintjei. A fejedelemnek 
és kíséretének világi összejövetelein és lakomáin elhangzottak azok az ősi énekek, 
amelyek a skandináv sagák és a steppei hősi mondák motívumait elegyítették (bilina). 
Később a steppei kun-tatár harcok nyomán megjelent a keresztény hit védelmének 


" motívuma is. A hősi énekek előadói (szkomorohi) megtalálhatók a kijevi Szófia- 
székesegyház egyik freskótöredékén is. A falusi lakosság körében a vallási szinkre- 
tizmus legsajátosabb termékei az egyházi népénekek, amelyekben a szláv mitológia 
történetei éltek tovább. Nyilvánvaló, hogy ez a társadalom egyik szintjén sem sajá- 
tosan keleti szláv (óorosz) jelenség, mivel a pogány-keresztény átmeneti korszakot 
Európa-szerte hasonló megnyilvánulások kísérték. A papság viszonya a vallási szink- 
retizmus jelenségeihez szintén többféle volt. Azok a papok, akik kezdetben a tömeges 
kereszteléseket végezték, Bizáncból érkeztek, és a Kijevi Rusz fennállása idején 
néhány kivételtől eltekintve a főpapok zöme görög volt. Ez természetesen nem jelen- 
tette a szláv nyelvismeret hiányát, hiszen Szaloniki környékén a szláv nyelv ismerete 
elterjedt volt. Alsóbb szinten számolni kell a korábban megkeresztelkedett szláv terü- 
letekről (bolgárok, csehek) érkezett papokkal-szerzetesekkel is, akik ugyancsak beszél- 
vén a szláv nyelvet, közreműködhettek a térítésben. Ez utóbbiak számára a pogány 
szláv hiedelmek ismerősek lehettek, és így a térítésben építhettek rájuk. A helyi lakos- 
ságból kikerülő alsó papság teológiai szempontból valószínűleg igen képzetlen lehe- 
tett, s a nagyfokú analfabetizmus miatt a liturgia elsajátítása verbálisan történhetett. 
Ezen a szinten a szinkretizmus megnyilvánulásai fel sem tűnhettek. 


Az állam és az egyház viszonya 


Vlagyimir már a pogány kultusz egységesítésekor arra törekedett, hogy területileg 
megnőtt befolyását stabilizálja. Ezt a lehetőséget látta meg a bizánci szövetségben és 
a keresztény térítésben is. Az egyházszervezéshez kapott bizánci segítség hozzájárult 
ahhoz, hogy a Kijevi Rusz területén az államszervezés felé az első lépéseket meg- 
tegye. Míg korábban a térítés szórványos gyakorlata és a különböző törzsek adózta- 
tása — tehát politikai alávetése — egymástól függetlenül történt, addig Vlagyimir a 
kettőt összekapcsolta. Az egyház tevékenységét — a térítést — fegyveresekkel segítette, 
s a tized átengedésével anyagilag támogatta. Ez utóbbi folytán az egyház a fejedelmi 
hatalomtól függő helyzetbe került, és a Kijevi Rusz belső politikai küzdelmeiben is 
szerepet kellett vállalnia. Végső soron az új kultusz és a politikai hatalom együttes 
fellépése jelentette az elmozdulást a törzsi-törzsszövetségi szintű, kevésbé stabil po- 
litikai alakulattól az államszervezés felé. Emiatt fogalmaztunk úgy a fentiekben, hogy 
a Kijevi Rusznak mint törzsszövetségi szintű szervezetnek a megteremtése Oleg ne- 
véhez kapcsolódik; de a Kijevi Rusz mint állam megszervezése Vlagyimir fejedelem 
uralkodásának idejére tehető. Igaz, ez nem járt együtt olyan látványos aktussal, mint 
amilyen Nyugat-Európában a koronázás volt és nem járt a nagyfejedelmi cím meg- 
változásával sem. A PVL szerint a velikij knyaz (nagyfejedelem) titulust már Olegtől 
kezdve használták. Ezt valószínűsítik a 10. századra vonatkozó nyugat-európai hír- 
adások, ahol Kijev urát rexnek, illetve reginának nevezték. A bizánci források arkhon- 

ként ismerik, de Ouerfurti Bruno még a 11. század első éveiben is megmarad a senior 
Ruzorum fogalomnál. 


Vlagyimirtól VIlagyimirig 
A korai állam Vlagyimir és Bölcs Jaroszlav idején 


Szvjatoszlav halálakor (972) Vlagyimir fejedelem Novgorodban uralkodott, idősebb 
testvére, Jaropolk pedig megkapta Kijevet. Harmadik testvérük, Oleg a drevljanokat 
kormányozta. Valószínűleg csak féltestvérek lehettek, amennyiben elfogadjuk a 
polocki Rognyeda vonakodását a házasságtól Vlagyimir alacsony származása miatt. 
Oleg 882. évi egyesítő politikája óta ekkor került sor először a hatalom megosztására. 
Lehet, hogy a novgorodi környezet kívánságára fogott bele Vlagyimir, tulajdonképpen 
Oleg nyomdokain haladva, ismét a , varégoktól Bizáncig" vezető út egy kézben való 
egyesítéséhez. Az alapvető különbség az volt, hogy Olegnek elegendő volt Kijevet 
elfoglalni ahhoz, hogy elérje célját. Vlagyimir viszont kénytelen volt nagyobb erőket 
összefogni, hiszen a Rusz déli területei ellen kellett vonulnia, amelyek Oleg ideje óta 
lényegesen megnőttek. Vlagyimir szövetségesül északi szomszédját, a Polockot uraló 
Rogvolodot akarta megnyerni. Rogvolod szintén varég előkelő volt, de a Rurikokkal 
nem állt rokonságban. Valószínűleg nem is volt érdekelt a Bizánc felé vezető kereske- 
delmi út ellenőrzésében, hiszen nem csatlakozott Vlagyimirhoz, aki ezért délre indulá- 
sa előtt 979—980-ban előbb ellene fordult, legyőzte, majd a polocki haderőt is magával 
vive Jaropolk ellen indult. Jaropolkot félreállította, és ellenőrzése alá vonta a vízi utat. 
Ezt követően meghódoltatta a keleti szláv törzseket: 981—982-ben a vjaticsokat, 
984-ben pedig a radimicseket. Megkísérelte megszilárdítani a Rusz határait, ezt szol- 
gálta harca délnyugaton a Cservonnaja Rusznak nevezett terület ellen, 983-ban észak- 
nyugaton a jatvjagok (a baltiak egyik törzse) ellen és 985-ben északkeleten a volgai 
bolgárok ellen. 987-re ismét egy kézben tartotta apja egykori országát, így nem csoda, ha 
II. Baszileosz császár felfigyelt rá mint sikeres hadvezérre. 989-ben Kherszon (Kor- 
szun) már említett hódoltatása tovább növelte Vlagyimir hadi dicsőségét. Uralkodásá- 
nak első nyolc évében katonai sikerei állnak a források középpontjában. 988 után a 
PVL inkább a kereszténység felvételét emeli ki, és a sikeres világi uralkodó helyett 
a szentet ábrázolja. Uralkodásának a megkeresztelkedést követő huszonhét évéről az 
előző nyolc évhez képest keveset tudunk. A 990-es években a déli határvédelemre, a 
besenyőkkel vívott harcra koncentrált (992, 995, 997). Ő volt az első, aki a déli határvé- 
delemben a steppe török néptöredékeit (például az úzokat vagy torkokat) alkalmazta. 

Valószínű, hogy Vlagyimir kíséretének java részével együtt , félig keresztény" 
vagy , látszatkeresztény" volt. Pogány szokásait, feleségeit továbbra is megtartotta; 
fiai között csak a későbbi krónikás tett különbséget származásuk szerint. Emellett szól 

az is, hogy a kereszténységben felvett Vaszilij nevet nem kizárólagosan használta, 
tehát megtartotta pogány nevét is. 988 után, az ezredfordulót követő években, teret 
adott Ouerfurti! Bruno működésének, jóllehet e térítés eredményt nem hozott. 

A birodalom méretűvé duzzadt Rusz irányítása nem volt egyszerű. A fejedelem 
számára megoldhatatlan volt, hogy egyszerre járjon kíséretével adót szedni — mint 
Igor tette — és hadakozzon valamelyik határszélen. Vlagyimir a kíséret tagjai helyett 
inkább fiait bízta meg a helytartó-adószedő feladattal. A Kijev-Novgorod útvonalat 
fontossága miatt sokáig személyes irányítása alatt tartotta, majd Viseszlav nevű fiának 
engedte át, aki 1010-ben meghalt. Az ő helyére került Jaroszlav, a későbbi nagyfeje- 
delem. Másik fia, Szvjatopolk székhelye Turovban volt, de az ő irányítása alá tarto- 
zott Pinszk és átmenetileg a drevljanok földje is. Jaroszlav Novgorodba kerülése előtt 
Rosztovban volt a Rusz adószedője, ahol 1010-ben fiatalabb testvére, Borisz váltotta 
fel. Vlagyimir Glebet Muromba küldte, Szvjatoszlavot a drevIjanokhoz, Vszevolodot 
a volhíniai Vlagyimirbe, Msztyiszlavot Tmutarakanyba, Szugyiszlavot Pszkovba és 
Sztanyiszlavot Szmolenszkbe. Csernyigov és Perejaszlav] nem kapott külön fejedel- 
met — talán a határvédelem miatt. Sajnos, Vlagyimir fiainak tevékenysége nem kö- 
vethető nyomon. Egyedül az a tény ismert, hogy még Vlagyimir életében ellentétek 
támadtak Novgoroddal, ahol Jaroszlav volt a fejedelem. Novgorod vonakodott 
megfizetni a rá kirótt kétezer grivna évi adót. VIagyimir emiatt megtorló hadjáratot 
tervezett, de a végrehajtásban halála megakadályozta. A felsorolásból annyi mégis 
kiderül, hogy Vlagyimir fiainak csak helytartó szerepük volt egy-egy központban, s 
apjuk tetszése szerint elmozdíthatta őket. Az is kiderül, hogy a területi (az adózó) 
egységek nem stabilan összetartozó részekből álltak; például a drevIjanok egyszer a 
turovi székhelyű fejedelem alá voltak rendetve, máskor önállóan kezelték őket. 
Az uralmi zónák határainak kijelöléséről nem tudunk. Ami biztos, az az uralmi köz- 
pont, ahonnét az adófizetők utolérhetők voltak. A határvonalak valószínűleg a korábbi 
törzsi területek nyomán alakultak ki, így valószínű, hogy a helyi törzsi-nemzetségi 
előkelők befolyása, hatalma nagyobb maradt, mint a Kijevből odaküldött fejedelemé, 
aki csak a kíséretére támaszkodhatott. Nem tudunk arról, hogy VIlagyimirnak a trón- 
öröklésről bármiféle elképzelése lett volna. 

a A nemzetségi alapon felépülő társadalomban - az uralkodó dinasztiára is érvényes 
módon — a senioratus rendje uralkodott: az elhunyt családfő helyébe a nemzetség leg- 
idősebbje lépett. A rendszer nyilván bonyolultabban működött, hiszen amíg a több- 
nejűség fennállt, a feleségek sem voltak azonos rangúak, s így a tőlük született fiak 
sem. Az , elvi" sorrend a valós erőviszonyok alapján módosult, ugyanúgy, mint Vlagyi- 
mir trónra kerülésekor. Nem meglepő, hogy halálát 1015—1019 között trónharcok kö- 
vették. A harcok során fiai közül Borisz, Gleb és Szvjatoszlav az életüket vesztették. 
Két másik testvér, Szugyiszlav és Sztanyiszlav szerepéről, hatalmi ambícióiról nem 
tudunk semmit. Három küzdő fél maradt a porondon: Szvjatopolk, akinek lengyel fe- 
lesége volt, Bolestaw Chrobrytól kért segítséget, és felvette a harcot Jaroszlavval, de 

alulmaradt és ezért elmenekült. Msztyiszlav, aki Tmutarakanyban vetette meg a lábát 
és a steppei harcosok segítségével szállt szembe Jaroszlavval, 1024-ben Csernyigov 
mellett győzött, majd 1026-ban kiegyezett Jaroszlavval. Ennek értelmében Csernyigov 
és Tmutarakany az ő kezében maradt, egészen 1036-ban bekövetkezett haláláig. 
Polock, amely csak Vlagyimir idején került a Rusz fennhatósága alá, a hatalmi vetél- 
kedést kihasználva, 1021-ben visszaszerezte függetlenségét. A PVL szerzője nyilván- 
valóan elfogult Jaroszlav iránt: mint a 11—12. század fordulóján uralkodó fejedelmek 
nagyapját, nem tüntethették fel kedvezőtlen színben. Pedig a skandináv híradás (az 
Eymundarsaga) éppen őt mutatja be testvére, Borisz gyilkosaként. Az elfogultság 
másik oka lehetett, hogy Jaroszlav uralmának bemutatása későbbi tetteinek fényében 
történt. Kijevi hatalmának megszilárdulását 1019-re datálják, noha Msztyiszlavval 
való harcai 1036-ig elhúzódtak, illetve még 1026-1036 között is le kellett mondania 
bizonyos területekről. Tény viszont, hogy utána még 18 évig uralkodott, és csak 
Polockot könyvelhette el tényleges veszteségként. Az 1036-1054 közötti időszakra 
esnek olyan jelentős intézkedései, mint az első törvénykönyv megalkotása, az első 
helyi származású metropolita kinevezése és a sokrétű európai kapcsolatok ápolása. 

Nem véletlen, hogy a nyugat-európai források Gerzleff alakban többször is em- 
lítik Jaroszlav nevét. Ennek — úgy véljük — az is oka volt, hogy Jaroszlav hosszú évekig 
élt Novgorodban, és a varégokkal való szoros kapcsolatai kijevi uralkodása során is 
megmaradtak. A varég-normann kapcsolatot erősítette a házassága Ingigerddel (Iréné), 
Olaf svéd király leányával. Jaroszlav követei házassági ajánlattal érkeztek III. Henrik 
német-római császárhoz is, de az ő Anna nevű leánya végül I. Henrik francia király 
felesége lett, egy másik lányát pedig a későbbi norvég király vette feleségül. Ezek 
után természetes, hogy a szomszédos lengyel és magyar uralkodóházzal is rokoni 
kötelékek jöttek létre: I. Kázmér (1039—1058) Jaroszlav egyik fiatalabb leánytestvérét 
(talán féltestvérét) vette el, míg a Kijevben menedéket kapott András herceghez 
(a későbbi I. András magyar királyhoz) Anasztázia Jaroszlavna ment férjhez. A házas- 
ságokat nehéz datálni. Kázmér esetében talán annak a konfliktusnak a lezárásaként 
került rá sor, amely az odamenekült Szvjatopolk miatt éleződött ki. András herceg 
1046-ban már kijevi feleségével együtt tért vissza Magyarországra. 

Jaroszlav többször is hadakozott országa nyugati határszélén, ami mindenképpen 
hozzájárult a határok megszilárdításához. Az északnyugati területeken ekkor alapíthatta 
Jurjev (a későbbi Dorpat) városát, amely Jaroszlav keresztségben kapott nevét viselte. 
Délkeleten a besenyőkkel vívott harcok elsősorban a Msztyiszlavval való konfliktus 
idejére korlátozódtak. A besenyők utolsó nagy támadása 1036-ra tehető, amikor Kijevet 
is feldúlták. Úgy tűnik, ezt követően szerveződött meg a steppe felőli határok védelme. 

A bizánci-kijevi kapcsolatok a kereszténység felvétele óta kiegyensúlyozottak 
voltak, ezért szinte váratlan esemény, hogy 1043-ban a Rusz flottája felbukkant 
Konstantinápoly alatt. A hadjárat oka homályban maradt, magyarázatul általában Bizánc 
túlzott befolyását szokták emlegetni. Ez adhatott okot Georgiosz Maniakész támoga- 

tására, aki felkelést szított IX. Konsztantinosz (Monomakhosz) császár ellen. Csak az . 
ügy lezárása ismert: a békekötés alkalmával vették tervbe Jaroszlav egyik fia (Vszevo- 
lod) és a császár egyik rokonának házasságát, mely még 1053 előtt meg is ÖLE 

Bölcs Jaroszlav uralkodása idején a Kijevi Rusz egyházszervezetét illetőeri két 
jelentős esemény történt: létrejött a kijevi Barlangkolostor, a kijevi korszak művelő- 
dési centruma és a metropólia élén megjelent az első helyi származású főpap, llarion 
(Hilarion). Ilarion Sz/ovo o Zakonye i Blagodatyi címen ismert munkájában évszám 
megjelölése nélkül állítja, hogy Jaroszlav idején jeléntek meg az első szerzetesek 
Kijevben. A PVL az 1037. évnél — midőn a Szófia-székesegyház építéséről beszél — 
említi ugyanezt. Scsapov szerint nem is a Barlangkolostor volt Jaroszlav első alapí- 
tása, ennél korábbiak a kijevi Szent György- és Szent Ireneus-kolostorok. Az utóbbit 
Jaroszlav feleségének halálával (1050. február 10.) hozta kapcsolatba az egyháztör- 
ténész Scsapov. Ezt követte a Barlangkolostor alapítása vagy inkább az alapítás enge- 
délyezése. Ugyancsak a PVL-ben lejegyzett hagyomány szerint Ilarion metropolita 
idején érkezett Kijevbe Antonyij szerzetes, aki megjárta az Athosz-hegyet. Számára 
jelölték ki monostoralapításra azt a helyet, ahol a Barlangkolostort megszervezte. 
Lehetséges, hogy a Dnyeper partjának magas löszfalába vájt lakóhelyeken már ko- 
rábban is éltek remeték. Antonyij az Athosz-hegyi Sztudion-kolostor szabályzatát 
követve szervezte meg a szerzetesközösséget. Valószínű, hogy a kijevi Barlangkolos- 
tor Bölcs Jaroszlav idején még nem volt olyan jelentős, mint a 11. század második 
felében. Abban, hogy a többi kolostor fölé tudott emelkedni, szerepet játszottak az 
Athosz-hegyi kapcsolatok. Emiatt kerülhetett a kolostorba több kódex és ezért vál- 
hatott az írásbeliség kialakulásának bölcsőjévé, majd a történetírás első központjává. 

Bölcs Jaroszlav uralkodásának másik fontos egyháztörténeti vonatkozása — Ilarion 
kinevezése — kifejezésre juttatta a nagyfejedelem saját uralmáról vallott felfogását is. 
Az 1051-ig érvényesülő gyakorlat szerint a konstantinápolyi pátriárka nevezte ki és 
küldte Kijevbe az általa alkalmasnak ítélt személyt, aki görög származású volt, de 
legalábbis görög iskolázottságú. Az 1040-es évektől megüresedett székbe Jaroszlav 
1051-ben saját jelöltjét ültette. [Ilarion a beresztovói fejedelmi rezidencián működő 
pap volt, tehát igen közel állt Jaroszlavhoz, s ezt a felfogásukra nézve is érvényesnek 
tartjuk. Jaroszlavnak e lépése, ti. az, hogy egyházi ügyekben saját akaratát érvénye- 
sítette, származhatott a bizánci egyház régi hagyományaiból vagy a kortárs nyugat- 
európai uralkodók gyakorlatából. A metropolita és Jaroszlav szoros kapcsolatára utal, 
hogy a fejedelem halálával Ilarion ténykedése is megszűnt, és 1055-ben már a görög 
Jefremet találjuk a helyén. 

A keleti szláv egyházszervezet sajátosságai és a nagyfejedelemhez való viszonya 
tekintetében a szakirodalom állásfoglalása nem egységes. Az önálló metropólia létre- 
hozása nem a Konstantinápolytól való függetlenedést jelenti, inkább az önálló — de 
nem autokefál — egyházszervezet megteremtését, ahol a metropolita kinevezésének 
joga továbbra is a konstantinápolyi pátriárkát illette meg. A metropólia létrehozá- 

sának időpontja eshetett Vlagyimir uralkodásának idejére is, emellett is szólnak érvek, 
hiszen ismerünk egy Theophülaktosz nevű metropolitát, akit az ő uralkodása alatt 
neveztek ki Konstantinápolyban. Valószínűnek tartjuk, hogy ekkor csak a joghatóság 
szempontjából született döntés, és a metropolita rezidenciájának és az alá tartozó püs- 
pökségeknek a létrehozása csak az 1030-as években következett be. Theophülaktosz- 
ról azt sem tudjuk, eljutott-e Kijevbe. A metropólia Jaroszlav idején történt végleges 
kialakítása mellett szól, hogy ekkor nyugati térítésről már nem tudunk, míg VIlagyi- 
mir még engedélyezte Ouerfurti Bruno kijevi működését. A metropólia megszervezé- 
sével a Kijevi Rusz a keleti rítushoz, az ortodox világhoz csatlakozott, és magáévá 
tette a bizánci egyházszervezet számos — a nyugat-európaitól különböző — sajátossá- 
gát is (természetesen a liturgiabeli eltérésekkel együtt). 

A kijevi egyház élén álló metropolita és a pátriárka viszonya hasonló például a 
magyar egyházfő (esztergomi érsek) és a római pápa között fennálló viszonyhoz. 
A metropolita alá tartozó püspökségek élén a püspök (episzkop) állt. Az egyházszer- 
vezet egységeit a görögből átvett eparhia szóval jelölték. Az egyházmegyék élén 
álló püspökök közül a novgorodi a 12. század végétől érsekként (arhiepiszkop) szere- 
pel. E cím lehet a novgorodi függetlenedés jele, mivel az érseki rangban lévő püspök 
exemptus státust élvezett a többiekkel szemben, közvetlenül a pátriárka alá tartozott. 
Egyes nézetek szerint a novgorodi püspök érseki címe nem 12. századi, hanem csak 
a 14-15. században kialakult tényleges helyzet visszavetítéséből származik. 
A templomokban szolgáló és a világiakkal kapcsolatban álló egyházi személyeket 
, fehér papságnak" nevezik, megkülönböztetve őket a szerzetesektől (, fekete papság"). 
A , fekete papság" vezetői a kolostorok apátjai (igumen, arhimandrit) voltak, össze- 
foglaló elnevezésük az arhierej. Az arhimandrit cím a jelentősebb kolostorok (lavra) 
apátjait illette meg, később címként is adományozták a szerzetespapoknak. Bár kánon- 
jog nem szabályozta, de a kialakult gyakorlat szerint a világi papság (klirosz) vezetői 
a szerzetespapok közül kerültek ki, akik értelemszerűen nem házasodhattak; a többiek 
számára ez megengedett volt. A lavra rangjára csak a közvetlenül a pátriárka fenn- 
hatósága alá tartozó férfikolostorok emelkedhettek. A Kijevi Ruszban egyetlen ilyen 
kolostor létezett, a kijevi Barlangkolostor (Kiievo-pecserszkaja Lavra), amely a keleti 
szláv származású papok képzésében fontos szerepet játszott. A görög származású 
metropolitákkal ellentétben a Barlangkolostor vezetői nem görögök voltak. Nem csoda 
tehát, ha a Barlangkolostor vezetői és a metropolita a közöttük meglévő ellentétek 
miatt nemegyszer a fejedelmek hatalmi villongásaiban is ellentétesen foglaltak állást. 

Bölcs Jaroszlav 1036 után, amikor már de facto egyeduralkodóvá vált, hozzáfogott 
a törvénykezéshez. Törvényei mindössze néhány passzust tesznek ki, több rendelkezés- 
ről nem állapítható meg, ki hozta, hiszen intézkedései csak fiai (a Jaroszlavicsok) rendel- 
kezéseivel kompilálva ismeretesek (Kratkaja Pravda), másrészt a különböző kézirat- 
ok tartalmilag is eltérnek egymástól. A Kratkaja Pravdán belül az első 18 passzus 
származhat Bölcs Jaroszlav korából. A törvénykezés legkorábbi szakaszára jellemző 

4. tz 


a szabad ember megöléséért egységesen kiszabott vérdíj (40 grivna) és a vérbosszú tu- 
domásul vétele — a törvény csupán a jogosultak körét vonja szűkebb keretek közé. 
A törvény általános törekvése, hogy a nemzetségi szintű igazságszolgáltatás helyett a 
fejedelem elé kerüljenek az olyan ügyek, mint például az emberölés, a testi sértés külön- 
böző módozatai, a lopások és a nyomukban járó kártérítés. Jaroszlav rendelkezése 
nyomán az igazságszolgáltatás színhelye a fejedelmi udvar lett, a fejedelmet illették 
meg a büntetéspénzek és a behajtást is a fejedelem emberei végezték. Feladatukat egy 
hét alatt kellett lebonyolítani, erre az időre kaptak természetbeni ellátást. A társadalom 
differenciáltsága két ponton érhető tetten: a szabadok és a szolgák közti különbségté- 
telben és a varégoknak a szabadok közötti privilegizált helyzetén. Verekedés vagy 
dulakodás után a bíróság előtti igazságtételkor két tanút kellett állítani a szavahihető- 
ség alátámasztására; a varégoknak elegendő volt esküt tenni. A kölcsönügyletek súlyát 
jelzi, hogy amennyiben az ügy bíróság elé került, tizenkét tanút kellett állítani. A Jarosz- 
lav kori Pravda sajátossága, hogy a büntetések nem differenciálnak, nem tudjuk például, 
hogy a fizetendő összegből mennyi a fejedelmet illető bírság és mennyi a sértettnek 
járó kárpótlás; valamint az, hogy a világi büntetéseket nem kísérte egyházi büntetés. 


A triumvirátus 


Bölcs Jaroszlav fiai segítségével kormányozta országát. Legidősebb fia, Vlagyimir 
(szül. 1020) 1043-ban, a Bizánc ellen indított támadás idején Novgorodban képviselte 
Kijev érdekeit. Ebből az időből a többi fiáról (Izjaszlav 1024, Szvjatoszlav 1027, 
Vszevolod 1030) nincs adatunk. Vlagyimir 1052-ben meghalt, s valószínűleg ez kész- 
tette Jaroszlavot arra, hogy országa további sorsáról intézkedjék. Ezt aPVL Bölcs Ja- 
roszlav halálánál közli, ezért , végrendeletként" is szokták említeni. Legidősebb élet- 
ben lévő fia, Izjaszlav kapta a legjelentősebb központokat, Kijevet és Novgorodot 
Pszkovval együtt, valamint Turov-Pinszket (a drevljanok földjét), a következő két 
legidősebb egyformán egy központi és egy periferiális részt megosztva: Szvjatoszlavé 
lett Csernyigov és Tmutarakany, Vszevolodé Perejaszlav] és Rosztov-Szuzdal, Ig0- 
ré a volhíniai Vlagyimir, Vjacseszlavé pedig Szmolenszk. Unokája, legidősebb fiának 
gyermeke, Rosztyiszlav, délnyugaton a lengyel határ közelében kapott részt 
(talán Peremislt). Az országfelosztás a senioratus (óoroszul sztarsinsztvo) alapján tör- 
tént, és nem egyenlő mértékben. A senioratus rendjét Jaroszlav azáltal vélte biztosí- 
tani, hogy a legidősebbé lett az az , ütőér" (Kijev-Novgorod), amelynek a Kijevi Rusz 
a létét köszönhette. A többiek a később szerzett területekből kaptak részt. Ehhez képest 
az összes többi rész periferiálisnak számított. A három Jaroszlavics között a legidő- 
sebb primus inter pares rangja érvényesült. 

Arra a húsz évre, amíg ezt a helyzetet elfogadták (1054—1073), uralmukra érvé- 
nyes a triumvirátus fogalma. Jaroszlav hosszú uralma abból a szempontból 15 sikeres 

volt, hogy az oldalági rokonságot kiszorította a hatalomból és a Rurikokon belül saját 
leszármazottainak adta át. Egyetlen kivétel Polock ügye volt. Polock már Vlagyimir 
idején sem tartozott szorosan a Kijevi Ruszhoz. Vlagyimir halála után az 1020-as 
években (a Msztyiszlavval vívott harcok idején) Brjacsiszlavnak, a polocki fejede- 
lemnek sikerült Bölcs Jaroszlavtól engedményeket kicsikarni, így Polock lényegé- 
ben független maradt, és Brjacsiszlav 1044-ben zökkenőmentesen adta át uralmát 
fiának, Vszeszlavnak. Jaroszlav fiai az 1060-as években Polock ügyét dűlőre akarták 
vinni. Izjaszlav több hadjáratot is indított, ennek eredményeként 1067-ben legyőzte 
Vszeszlavot, majd Kijevbe hurcolta, és börtönbe zárta. Egy évvel később, 1068-ban 
érte a Kijevi Ruszt az első jelentősebb kun (az óorosz forrásokban polovec) támadás, 
mely Kijevben teljes zűrzavart okozott. A kun pusztítás különösen Csernyigov- 
Perejaszlav]l körzetében váltott ki igen nagy elégedetlenséget. 

Nem tudjuk pontosan, mi történt, de a kijevi zavargások során Vszeszlav kiszabadult 
a börtönből és a hatalmat is magához ragadta. A PVL szerint Vszeszlav nagyfejede- 
lemmé tételéhez az elégedetlen kijevi lakosok (Ijugyi kijevszkije) is hozzájárultak, akik 
gyűlést hívtak össze és döntöttek a fejedelem személyét illetően. A Rusz történetében 
ez ekkor fordult elő először. Vszeszlav uralma nem volt hosszú életű. Az 1070 elején 
visszatért Izjaszlav, aki addig lengyel felesége révén Krakkóban talált menedéket, 
lengyel segédcsapatokkal szerezte vissza trónját, Vszeszlav pedig Polockba távozott. 

Nemcsak Kijevben és a kun támadás sújtotta déli részeken alakultak ki zavargá- 
sok. Novgorodban a volhvinak nevezett pogány varázslók működése okozott izgalmat, 
de hasonló nyugtalanság söpört végig a Rosztov körüli országrészeken Is. Sajnos, a 
PVL írója rossz előjelekkel magyarázott csapásoknak állítja be a mozgolódásokat. 
Így csak sejthető, hogy a pogány kultuszok helyreállítását célzó mozgolódás állhatott 
a háttérben. Valószínű, hogy Polock körzetében a Kijevi Rusz államalapításában részt 
vevő varégoktól független varég-normann csoport megkísérelte megszerezni a Rusz 
feletti uralmat — ezzel magyarázható Brjacsiszlav fiának, Vszeszlavnak a katonai 
aktivitása. Rosztov környékén a központi településeken kívüli (bizonyára finnugor) 
népesség állhatott a feléledő pogány restauráció hátterében. 1070-ben azonban a trium- 
virátus hatalma újabb három évre helyreállt. 

A három idősebbik Jaroszlavics tényleges együttműködésének nyoma 
(1055—1073) az egyház és a törvénykezés területén is kimutatható. A kijevi metro- 
politának kinevezett Jefrem (1055—1065) és Georgij (1065-körülbelül 1076) mellett 
más metropolita címet viselő klerikusokkal is találkozunk. A PVL 1072-ben említi 
Neofit csernyigovi, 1060 körül Leon, majd 1076 körül Jefrem perejaszlavli metropo- 
litákat. Utódaik azonban mindkét helyen csak püspöki címet viseltek. E két átmene- 
tileg létező metropólia jelenségét a triumvir fejedelmek egyenlőségi törekvéseivel 
lehet magyarázni; megszűnésüket: pedig a politikai felállás megváltozásával. 
Az egyenlőség mellett e három fejedelem összefogását demonstrálta 1072-ben lezaj- 
lott találkozójuk a Kijev melletti Visgorodban. Ekkor került sor a fejedelmek, vala- 

mint püspökök és apátok jelenlétében (1072. május 2.) két nagybátyjuk, Borisz és 
Gleb újratemetésére. A korábbi fatemplom helyett haláluk színhelyén kőtemplomot 
emeltek. Az eseményt a két vértanú fejedelem kanonizációjának tekintjük, erre utal 
az is, hogy liturgikus cselekmények közepette került rá sor. Valószínű, hogy Borisz 
és Gleb körül már korábban kialakult egy spontán kultusz, és a három fejedelem és 
kísérete ehhez való kötődésüket jelezték. Az időzítés nem véletlen, válasz lehetett 
arra, hogy a pogány kultusz újra lábra kapott, és hogy fegyveresen kellett híveit térdre 
kényszeríteni. A kanonizációval demonstrált egységet a dinasztia — pontosabban a 
Jaroszlavics-klán — érdeke kívánta meg. Összefogásukat Vszeszlav legyőzése után 
feltétlenül hangsúlyozni kellett, így növelve a bizalmat: az újonnan fellépő kun táma- 
dással szemben is képesek megvédeni országukat. 

Nem tudni mikor, de hasonlóan összegyűlve, közös akarattal hozott döntés lehe- 
tett Jaroszlav Pravdájának bővítése Is (Pravda Jaroszlavicsej). A Jaroszlav kori 18-20 
paragrafus ekkor bővült ki 43-ra, és ekkor jött létre az a szövegváltozat, melyet Krat- 
kaja Pravdának (Rövid Pravda) nevezünk. Nem elképzelhetetlen az sem, hogy mindez 
a Borisz és Gleb kanonizációja körüli időben történt. Véleményünk szerint azonban 
valamivel korábbra, Vszeszlav visszaszorítása és a , triumvirátus" helyreállítása (1070) 
idejére datálható. Ezt azzal indokoljuk, hogy a passzusok jelentős része a fejedelmi 
tisztségviselők sérelmére elkövetett emberölés és rablás eseteivel foglalkozik. Tudjuk, 
hogy az 1068—-1069. évi megmozdulásokban a felkelők haragja és indulata a fejedelmi 
tisztségviselők ellen irányult. Ez indokolja például azt is, hogy a fejedelem kísére- 
téhez tartozók (ognyiscsanyin, tyiun, konyuh) vérdíját az általános negyven grivna 
helyett a duplájára emelték, a fejedelmi szolgákét pedig a , közönséges" öt grivna 
helyett tizenkettőre. A további paragrafusok a lopás különböző eseteivel foglalkoztak. 
A törvényalkalmazásban nemcsak a három fejedelem, hanem kíséretük tagjai Is részt 
vettek. A vérdíj begyűjtőire és a fejedelmi építkezéseket végzőkre szabott juttatás 
mértéke változatlan maradt. 

A triumvirátus működésének 1073-ban vége szakadt. Vszevolod és Szvjatoszlav 
összefogott a senioratus rendje szerint Kijevben uralkodó Izjaszlav ellen. Nemcsak 
Kijev presztízse, de a Dnyeperen áthaladó kereskedelem jövedelme is csábíthatta őket. 
A Csernyigovban székelő Szvjatoszlav és a Perejaszlavlot uraló Vszevolod számára 
feltehetően adódott egy lehetőség: igénybe vehették a kunok katonai erejét. Ez 1068 
előtt nem állt módjukban. Bár erről nem ír a PVL, mi mégis erre gondolunk, mivel a 
későbbi csernyigovi fejedelmek számtalan esetben alkalmaztak kun segéderőt, más- 
részt a krónikás Vszevolodról soha nem ír rosszat, hiszen a PVL keletkezése idején 
Vszevolod fia volt az uralkodó. 

1073-ban Izjaszlav jelentős mennyiségű nemesfémmel (a kijevi nagyfejedelmi 
kincstár tartalmával) és családjával együtt lengyel földre, a krakkói udvarba menekült, 
majd 1073-1077 között Nyugat-Európában igyekezett segítséget szerezni. A királlyá 
koronázott [I. Bolestawval (Bolestaw Smialy) kezdetben jó viszonyban volt, de mi- 

után tetemes nemesfémkészletétől megfosztották, tovább menekült. 1075—1076 táján 
IV. Henriknél járt Mainzban, fiát, Jaropolkot pedig Rómába küldte VII. Gergelyhez, 
akinek közreműködésére visszakapta vagyonát. 1077-ben Szvjatoszlav halálhírére 
lengyel (és talán cseh?) segítséggel visszatért, Vszevolod pedig elhagyta Kijevet. De 
Izjaszlav harmadik kijevi uralma sem végződött jól, 1078. október 3-án az unoka- 
öccseivel vívott csatában vesztette életét. 

A Jaroszlav-fiak közül így Vszevolodé lett a nagyfejedelemség, de egyedural- 
mának évei (1078—1093) korántsem teltek zavartalanul. Amit 1073-ban és 1078-ban 
maga Vszevolod is kihasznált — a kun segédcsapatok hívásának lehetősége -—, továbbra 
is létezett, illetve másoknak is rendelkezésére állt. Felnőtt unokaöccsei közül külö- 
nösen ketten fejtettek ki nagy aktivitást: Izjaszlav fiai közül Szvjatopolk, aki a család 
nyugati útja során jó kapcsolatokra tett szert, Szvjatoszlav fiai közül pedig Oleg, aki 
Tmutarakanyba húzódott vissza. Izjaszlav fiai kezében maradt Novgorod és a volhíniai 
Vlagyimir, Szvjatoszlav leszármazottai pedig Tmutarakanyban tartózkodva jelentős 
területi veszteségeket okoztak Vszevolodnak. Vszevolod legidősebb fiát, Vlagyimirt 
Csernyigovba ültette. Csernyigov határterület volt a steppe felé — nem véletlen, hogy 
Vlagyimir Vszevolodovics (bizánci származású anyja után Monomah) állandóan har- 
colni kényszerült a kunokkal. A krónikaíró ezt a harcot rendkívül pozitívan ábrázolja. 

Vszevolod halála után — úgy tűnt — ismét a senioratus rendje működött, bár csak 
a kijevi nagyfejedelem személyét illetően. Vszevolodot nem fia, Vlagyimir, hanem 
idősebb testvérének fia, Szvjatopolk követte (1093—1113), és a jövedelmet biztosító 
központok újraelosztására is sor került. A senioratus rendjének azonban nem lehetett 
érvényt szerezni, és a kijevi nagyfejedelem sem tudta saját hatalmi elképzeléseit meg- 
valósítani. 1093 és 1097 között állandó belviszályok dúltak. Szvjatopolk és Vlagyimir 
közösen próbáltak védekezni Oleg Szvjatoszlavics ellen, aki a kunok segítségével 
akarta Csernyigovot megszerezni. Szvjatopolk mindjárt trónra lépésének évében sú- 
lyos vereséget szenvedett, ekkor halt meg a csatatéren VIagyimir Monomah egyik 
testvére, Rosztyiszlav, egy másik csatában, Murom mellett pedig, Vlagyimir Izjaszlav 
nevű fia esett el. A nyugati határszélen a volhíniai Vlagyimirt uraló David Igorevics 
és az aprócska Peremisl-Tyerebovl volosztyokat bíró fejedelmek között a viszálykodás 
odáig fajult, hogy Vaszilko Rosztyiszlavicsot megvakították. Hiába jöttek össze a 
fejedelmek a Kijevtől északra épült Dnyeper-parti Ljubecsben 1097-ben, és tartották 
meg az első fejedelmi gyűlést, amely a Kijevi Ruszt érdekszférákra bontotta. A meg- 
állapodás egyik fontos — ha nem a legfontosabb — eleme az volt, hogy Szvjatoszlav 
leszármazottainak átengedték a csernyigovi területet. A nyugati határszélen rögzítet- 
ték David Igorevics és a Rosztyiszlavicsok jogait (a villongások mégis a már említett 
megvakításig fajultak). A Vlagyimir Monomah és Szvjatopolk közötti egyezség értel- 
mében a nagyfejedelem Kijev mellett a turovi területtel rendelkezett, míg Vlagyimir 
Monomahnak jutott PerejaszlavI és Szmoienszk mellett Novgorod és Rosztov. Ket- 
tejük egyenlőtlennek tűnő osztozkodásának az okát nem ismerjük, talán a kunokkal 

szembeni határvédelem lehetett, ami VIlagyimirre mint perejaszlavli fejedelemre hárult. 
Az 1097-ben kimondott elv, a , mindenki megtarthatja az apai örökségét" (kazsdo da 
gyerzsit otcsinu szvoju) az első szabály, ami a fejedelmi dinasztián belül az öröklést 
szabályozta, de mindenütt csak a központokat nevezték meg a hozzájuk tartozó terü- 
let pontos körülhatárolása nélkül. Az öröklésnek ez a típusa nem vált kizárólagossá, 
hiszen ezzel párhuzamosan megmaradt a Senioratus joga 15. A két jogcím és a velük 
együttjáró többféle értelmezés továbbra is viszályok forrása maradt. A felemás meg- 
oldást a résztvevők maguk is érezhették, emiatt született egy másik döntés, miszerint 
a viszályt szítókkal szemben együttesen lépnek fel. A helyzet megoldatlansága miatt 
hamarosan újabb gyűlést hívtak össze 1100-ban Uvetyicsiben; a Kijevi Rusz délnyu- 
gati határvidékén kialakult helyzetet akarták megoldani. Szvjatopolk nagyfejedelem 
elérte, hogy a volhíniai David Igorevicset , békétlenség" miatt megfosztották korábbi 
székhelyétől, VIlagyimirtól, és meg kellett elégednie egy jelentéktelenebb voloszttyal 
(Dorogobuzs). A volhíniai Vlagyimirt így Szvjatopolk a fiának, Jaroszlavnak adhatta. 
A Szvjatopolk és Vlagyimir közötti rivalizálás Novgorodért az utóbbi javára dőlt el: 
a novgorodiak ragaszkodtak Msztyiszlav Vlagyimirovics személyéhez. Közben a 
steppei harcok is folytatódtak, a sikeres védekezést Vlagyimir irányította. Azoknak 
a kutatóknak (Priszjolkov, Naszonov), akik azt állítják, hogy Vlagyimir szerepét el- 
túlozza az uralkodása alatt készült krónika, valószínűleg igazuk van, mivel a győze- 
lemben, amely a kunokat 1111 után visszavetette a Don mögé, Vlagyimir mellett 
Szvjatopolknak is szerepe volt. 


A monarchia kísérlete: Vlagyimir Monomah 


Szvjatopolk halálával (1113) Kijevben nagy felkelés tört ki. A felhalmozódott politi- 
kai és szociális feszültségek az elhunyt nagyfejedelem adminisztrációja ellen irá- 
nyultak. A kijeviek körében Vlagyimir Monomah kihasználta népszerűségét, ezért őt 
hívták meg a nagyfejedelmi trónra. Ekkor megismétlődött az az 1068. évi helyzet, 
amikor Kijev lakói beleszóltak abba, ki uralkodjék felettük. Vlagyimir megsértette a 
senioratus rendjét, mivel Szvjatopolk után apja következő idősebb testvérének, Szvja- 
toszlavnak a fiai, azaz csernyigovi Oleg és testvérei következtek volna. Vlagyimir 
azonban katonai előnyben volt velük szemben a kunok elleni védekezés irányítása 
miatt, sőt Oleggel szemben politikailag is jobb helyzetben volt, hiszen felnőtt fiai már 
több helyen megvetették lábukat, azaz szilárdan tartották a ljubecsi osztozkodáskor 
megkapott részeket (Novgorod, Szmolenszk, Perejaszlavl). Ráadásul Vlagyimir Mono- 
mah kijevi uralmának legitimációját nem a senioratus rendjéhez, hanem a kijeviek- 
től érkező felkéréshez kötötte. 

Vlagyimir Monomah trónra lépésének körülményeiről, az 1113. évi kijevi fel- 
kelésről keveset tudunk. A Vlagyimir által kiadott rendelkezésekből (usztav) 

következtethetünk rájuk, amelyekkel a korábbi törvényeket kibővítette. Ezekből alakult 
ki az úgynevezett Bővített Pravda (Prosztrannaja Pravda), amely átrendezve tartal- 
mazza a korábbi (a Jaroszlav és a Jaroszlavicsok által hozott) rendelkezéseket is. Az 
új passzusok a pénzügyekhez kapcsolódnak. A Bővített Pravda 53. paragrafusa sze- 
rint (a Troickij-kézirat számozása) Vlagyimir a beresztovói fejedelmi rezidenciára 
hívta össze kíséretét, Belgorod és Perejaszlavl elöljáróit; Oleg Szvjatoszlavics kép- 
viseletében is megjelent egy bojár. Ők döntöttek a kamatok ügyében, nevezetesen: 
ha valaki 5067-os kamatra vett fel kölcsönt, csak két éven át volt szabad kamatot szed- 
ni, a harmadik évtől már csak az összeg volt követelhető. Ha valaki már három évig 
ekkora kamatot fizetett, attól a kölcsön összege sem volt visszakövetelhető. Aki egy 
grivna után 10 kuna kamatot kért, abban az esetben nem kellett semmi változásnak 
történnie. A kamatláb megítélése nem volt egységes, ugyanis előfordul az egy grivna 
z— 50 kuna átszámítási mód, ez esetben a megengedett kamat 20£ volt, de lehetséges 
egy grivna — 25 kuna is, ez 40972-ot jelentett. Számba vették a kölcsön visszafizetésé- 
nek körülményeit is, például ha valaki önhibáján kívül nem tudott fizetni (például el- 
süllyedt a hajó, tűzeset, rablás következett be), annak az új törvény értelmében né- 
hány év fizetési haladékot kellett adni. Ha viszont valaki a saját hibájából nem fizetett 
(például a kölcsönvett pénzt elitta), azt el is lehetett adni. A kölcsönügyeket minden 
esetben tanúk jelenlétében kellett lebonyolítani. Aki nem tudta törleszteni a felvett 
kölcsönt, le kellett dolgoznia, így átmenetileg függő helyzetbe került. Ezt a réteget 
zakupnak nevezték, helyzetük a szolgákéhoz hasonlított, és innét csak nehezen lehe- 
tett visszakerülni a szabadok közé. 

Az 1113. évi gyűlés (óoroszul szjezd) meg akarta szüntetni az elégedetlenséget 
kiváltó okokat. A felsorolt intézkedésekkel cáfolható a szovjet korszak történészei- 
nek (Grekov, Tyihomirov és mások) állítása, mely szerint a felkelésnek antifeudális 
tartalma lett volna. A Bővített Pravda számos más, a Rövid Pravdához képest új intéz- 
kedést is tartalmaz, ezekről azonban nem állapítható meg egyértelműen, hogy Vlagyi- 
mir Monomah eme törvénykezésekor születtek volna. Újabb törvényeket a 12. század 
során később is hozhattak, hiszen a nyelvtörténet és a törvények szövegét megőrző 
kódexek tanulmányozása során azt lehetett megállapítani, hogy a Bővített Pravdát a 
13. század elején állították össze. 

Vlagyimir Monomah törvényeivel előbb megfékezte a város élészüéüénésék, 
majd éppúgy hatalma kiszélesítésén fáradozott, mint a korábbi nagyfejedelmek. Egyik 
első ténykedése a volhíntiai Vlagyimir megszerzése volt, ahonnét 1118-ban elkergette 
Jaroszlav Szvjatopolcsicsot és saját fiát, Romant, majd annak halála után Andrejt ül- 
tette oda. A legfontosabb központokban fiai ültek, a délnyugati jelentéktelen kis fe- 
jedelmek (a Rosztyiszlavicsok) és a csernyigovi Oleg és fiai is elismerték Vlagyimir 
senior jogait Rusz fölött. A kijevi nagyfejedelem kísérletet tett arra, hogy Polockot 
visszatérítse a Rusz kötelékébe, de erőfeszítését nem koronázta siker. A steppe felől 
hatékonyan szervezte meg Kijev és Perejaszlav]l védelmét: az úz (tork) stb. töredék 

népesség ettől kezdve rendszeresen a kijevi nagyfejedelmet szolgáló határvédő cso- 
porttá alakult. Bizánccal és Skandináviával is kapcsolatban állt, erre a családi köte- 
lékek szolgáltak alapul. 

Vlagyimir Monomah uralkodása idején keletkezett a PVL második redakciója a 
Kijev melletti vidubicki kolostorban, amelyet apja (Vszevolod Jaroszlavics) alapított 
1086 körül. A kolostor Szent András tiszteletére emelt templomát 1086-ban szentel- 
ték fel. A PVL második reédakcióját 1116-ban elkészítő Szilveszter apát alaposan át- 
dolgozta a krónikának az utolsó évtizedek történéseit bemutató részeit. Vlagyimir 
nagyfejedelem korábbi ellenfelét, Szvjatopolkot rendkívül negatívan ábrázolja, nem 
egy esetben , összedolgozta" az egy évszázaddal korábban élt Szvjatopolk figurájával, 
akit Borisz és Gleb meggyilkolása miatt marasztalt el. A PVL szövegébe ágyazottan 
maradt fenn Vlagyimir Monomahnak gyermekeihez írott Intelme (Poucsenyije 
gyetyam). A szerző nyilván nem személyesen maga a nagyfejedelem volt, bár a szovjet 
irodalomtörténet és nyomán Iglói ezt állítja. Inkább fejedelmi instrukciók alapján 
megfogalmazott mű lehet, amelyet a PVL-t kompiláló Szilveszter apát az 1096. év 
eseményeihez illesztett a Vlagyimir Oleg csernyigovi fejedelemhez intézett levéllel 
együtt. Ez a levél valószínűleg egy diplomáciai üzenetváltás során fogalmazódott 
meg. Vlagyimir Monomah nevéhez kapcsolódik a Rusz — majd később a moszkvai 
fejedelmek uralmát — jelképező úgynevezett Monomah-sapka. Ezt a ma is létező tár- 
gyat a moszkvai fejedelmek Iván Kalita óta viselték. Az viszont csak legenda, hogy 
bármi köze lett volna Vlagyimir Monomahhoz. A hatalmi szimbólumként funkcio- 
náló tárgy a 13-14. század fordulóján készült — talán egyiptomi — munka, s a tatár 
kán ajándékaként került Moszkvába. Vlagyimir nevével csak a , történeti jogcím"? — mi- 
szerint a moszkvai fejedelmek az ő leszármazottai és a Kijevi Rusz örökösei — kapcsol- 
ta össze. Ugyanis ő volt az utolsó kijevi nagyfejedelem, aki a Kijevi Rusz területét tény- 
legesen uralta. Ezt az a tény is alátámasztja, hogy például hadjáratok alkalmával a hadba 
szólító felhíváskor az , egész Rusz?" jelen volt, engedelmeskedett a fejedelemnek. 


A részfejedelemségek formálódásának kora 
Fejedelemség, részfejedelemség, állam? 


A Kijevi Rusz Vlagyimir Monomah halála (1125) után soha többé nem alkotott oly- 
an koherens egységet, mint előzőleg, Bölcs Jaroszlav uralkodása második szakaszá- 
ban (1036—1054) vagy a kereszténységet felvevő Vlagyimir idején. A területek felet- 
ti , osztozkodás" első megnyilvánulása még ennél is korábban, Szvjatoszlav fejedelem 
idején következett be (970). 

Kijev urát a nagyfejedelem cím illette meg. Feltehetően már Olegtól (882) kezdve, 
bár a nagyfejedelem címre csak akkor van szükség, ha egyszerre több fejedelem is 

van. Ez pedig csak az első osztozkodástól kezdve nyilvánvaló, a cím ennél korábbi 
alkalmazása csak a későbbi krónikás visszavetítésével keletkezett. 

Arra nincs adatunk, hogy Kijev ura, a nagyfejedelem koronát kapott volna a 
császártól. A koronázás aktusa Európa többi részén a keresztény uralkodók Dei gratia 
hatalmának kifejezője volt, az uralom legitim voltát támasztotta alá. Nem véletlenül 
vált az oklevelezési gyakorlat bevett formulájává. A kijevi nagyfejedelmek esetében 
a koronázás helyett az intronizációval találkozunk. Az uralkodás kezdetén bevonul- 
nak a Szent Szófia-székesegyházba és elfoglalják , apjuk és nagyapjuk trónját", azaz 
Bölcs Jaroszlav trónusára ülnek. A szertartás menetét nem ismerjük, de valószínűleg 
az események nemcsak konkrétan, hanem szimbolikusan is értelmezhetők. A rendel[- 
kezések (usztav) a következő formulát használják: , Az Atya, Fiú, Szentlélek nevé- 
ben. Én, Vlagyimir fejedelem..." 

A fejedelmek egymás közti tárgyalásai során mindig a senioratus (Sztarsinsztvo) 
a hivatkozási alap, ami uralkodásra jogosít. A senioratus sorrendje egy idő múlva 
— az élő leszármazottak nagy száma miatt — nehezen állapítható meg, illetve a feje- 
delmek nem akarják megvárni, míg , rájuk kerül a sor". Tehát a fejedelmeknek egyaránt 
érdeke volt a senioratus rendjének fenntartása, amely a dinasztia tagjai közül nem 
foszt meg senkit eleve attól, hogy nagyfejedelem legyen belőle, és a rend érvényesü- 
lésének akadályozása. 

Fejedelem volt mindenki, akinek az apja is fejedelem volt. Ezzel jogot szerzett 
arra, hogy egyszer akár nagyfejedelem is legyen, de mindenképpen részesüljön azokból 
a javakból, amellyel a dinasztia rendelkezett. Ez a részesedés nem birtok formájában 
történt, hanem az egy területről befolyt jövedelmek átengedését jelentette. Ezt az év- 
könyvek volosztynak nevezik. A voloszty még nem fejedelemség, de nem Is birtok. 
Megtartása ideiglenes, elvileg bárki aki a senioratus rendje szerint fölötte áll, rendel- 
kezhet vele és birtoklójával. A voloszttyal rendelkező fejedelmeknek volt saját jöve- 
delmük, amelyből kíséretet tudtak eltartani. Akinek viszont nem sikerült volosztyot 
szereznie, az deklasszálódott, kihullott a dinasztia számon tartott tagjai sorából 
(knyazizgojjá vált), és a Rusz területén származása ellenére csak kísérettag lehetett 
belőle. Ha hadba vonultak, akkor a nagyfejedelem parancsára minden voloszttyal 
rendelkező fejedelemnek mennie kellett, , földje egész lakosságával". Nem tudjuk, 
hogy a nagyfejedelem mennyit engedett át joghatóságából, de az ügyek egy részét 
biztosan, hiszen nem lehetett mindennel a nagyfejedelem elé járulni. A voloszty szino- 
nimájaként használják az ugyel kifejezést, amely a gyelity (osztani) igéből származott. 
Bár a szóhasználat időben differenciál, a voloszty a korábbi nyelvállapot tartozéka; 
később felváltja az ugyel. A voloszty és a fejedelemség között abban látjuk a különb- 
séget, hogy a fejedelemség több volosztyból állt, illetve akkora terület volt, hogy több 
volosztyot lehetett kialakítani belőle. Az értelmezést zavarja, hogy a szóhasználat a 
, fejedelemség"-en azt is értette, hogy , egy olyan terület, amely felett egy fejedelem 
gyakorol hatalmat". Ebbe a bővebb értelmezésbe a voloszty is beletartozna, noha ezt 

a fogalmat — mint fentebb már említettük — nem tekintjük fejedelemségnek, sőt, rész- 
fejedelemségnek sem. Részfejedelemségről csak akkor beszélhetünk, ha megtörtént 
a nagyfejedelemtől való elszakadás-függetlenedés, és a nagyfejedelem (Kijevből) már 
nem tudta akaratát érvényesíteni az elszakadt fejedelemség területén. 

Ebben az értelemben Szvjatoszlavtól kezdve a Ijubecsi gyűlésig az osztozkodás 
mindig volosztyokra vonatkozott, amelyeket a központjukban álló igazgatási központ- 
ról vagy fejedelmi rezidenciáról neveztek el. A volosztyok különböző nagyságúak 
voltak, de élükön fejedelmek álltak. A fejedelemségek alakulásának feltétele a Ijubecsi 
gyűlésen kimondott , kazsdo da gyerzsit otcsinu Szvoju" elv volt. Az , atyai juss" (otcsina) 
lehetett egy egészen kicsi voloszty, mint például Peremisl, de lehetett ennél lényegesen 
nagyobb, mint például Csernyigov. A nagyságrendi különbségek ellenére a két otcsiná- 
ban az a közös, hogy azok a fejedelmek, akik 1097-ben e jogon jutottak hozzá a terü- 
letükhöz, át tudták azt örökíteni közvetlen ieszármazottaikra. Peremisl volosztyként 
lett otcsinává, és újabb volosztyokat kellett hozzácsatolni, hogy fejedelemséggé váljék. 
Csernyigov fejedelemségként lett otcsinává, és újabb volosztyok formálódtak belőle. 
Nem véletlen, hogy Kijevhez képest mindkettő a Rusz perifériáján helyezkedett el. 

A 12. században a Kijevi Rusz egészére a volosztyi-fejedelemség-részfejedelem- 
séggé alakulás időszaka a jellemző. Az első részfejedelemségek léte ott bizonyított, 
ahol a nagyfejedelem cím újólag megjelent, és már nemcsak Kijevre vonatkozott. Ez 
VIlagyimir-Szuzdal esetében következett be először, a 12. század utolsó harmadában, 
Halics-Volhínia esetében pedig a 13. század harmincas éveiben. A részfejedelem- 
ségek nem tekinthetők önálló államoknak, mivel az egyházszervezet, a jogrend, a 
Kijev feletti uralomért támasztott jogigény továbbra is megmaradt. A Kijevi Rusz 
vagy óorosz állam de facto megszűnése a tatár hódítással következett be. 

A Kijevi Rusz fejedelmei a volosztyként birtokolt területtel rendelkezhettek föld- 
birtokosként, amennyiben a voloszty otcsinává vált. A fejedelemség, de különösen a 
nagyfejedelemség nem vált otcsinává. A fejedelmek viszont a kisebb otcsina-birtok 
helyett inkább fejedelemséget igyekeztek szerezni. A fejedelemségen belül azonban 
nemcsak hogy birtokosok nem voltak, de hatalmukat is korlátozták, így az egyedura- 
lomtól, melyet csak egy-egy nagyfejedelemnek sikerült átmenetileg megteremteni, 
messze álltak. A nagyfejedelem hatalmát számos tényező korlátozta, sokkal közelebb 
állt egy nagycsalád senior irányítójához, mintsem egy monarchikus királyi hatalomhoz. 
Lényegében a , nagyfejedelem" fogalom is ezt fejezte ki. 


Kijev és a perifériák 
Vlagyimir Monomah halála után fia, Msztyiszlav zökkenő nélkül lett kijevi nagyfeje- 


delem (1125—1132). Trónra léptével úgy tűnt, a primogenitura kerekedik felül a senio- 
ratus rendszerén, hiszen Vlagyimir Monomah oldalági rokonai nem jutottak szóhoz. 

Az oldalág legközelebbi részén már nem is volt életben senki, Vlagyimir testvérei 
meghaltak (Rosztyiszlav 1093-ban, Andrej 1107-ben), és fivéreinek leszármazottai 
sem lehettek életben, hiszen csak néhányuk nevét ismerjük az 1090-es évekből. VIlagyi- 
mir Monomah ágán tehát Msztyiszlav a senioratus kritériumainak is megfelelt. 

Msztyiszlavot a zökkenőmentes hatalomátvételben a távolabbi rokonság sem 
akadályozta meg: apja legnagyobb vetélytársa, a Csernyigovot otcsinaként megszerző 
Oleg Szvjatoszlavics 1115-ben meghalt. Oleg fiai nem voltak abban a helyzetben, 
hogy veszélyeztessék Msztyiszlav nagyfejedelmi hatalmát. Az otcsinaként megszerzett 
Csernyigovon belül Oleg testvérei (David és Jaroszlav) és fiai (Vszevolod és Igor) 
között az otcsina irányítása körül robbant ki viszály. A kevés információ miatt csak 
annyit ismerünk az események hátteréből, hogy Oleg legidősebb fia, Vszevolod, már 
1111-ben részt vett a kunok elleni harcokban, de a legközelebbi hír csak 1127-ből 
származik róla. Ő Tmutarakanyt tartotta volosztyként. Úgy tűnik, Vlagyimir Monomah 
uralma idején a nagyfejedelem tudomásul vette Csernyigov önállósulási törekvéseit, 
nem vezetett Olegék ellen hadat, talán újabb megegyezés is létrejött közte és Oleg 
között, ennek azonban nincs nyoma. Vszevolod tmutarakanyi volosztya arról tanúsko- 
dik, hogy Csernyigov Tmutarakannyal együtt vált otcsinává. Ez a voloszty földrajzi 
elhelyezkedésénél fogva szoros kapcsolatban állt a Kijev közeléből visszaszorított 
kunokkal. 1115-ben Oleg örökébe testvére, David lépett 1123-ig, akkor harmadik 
testvérük, Jaroszlav, akinek kun származású felesége volt vette át az irányítást a terület 
felett. 1127-ben Vszevolod — valószínűleg a kun sereggel és David fiaival összefogva 
— elűzte Csernyigovból nagybátyját, aki Tmutarakanyba szorult vissza. Tmutarakany 
és Csernyigov összetartozásáról ezt követően nincs adat, ekkoriban kerülhetett a kunok 
fennhatósága alá. Csernyigovban Vszevolod győzelmével újabb osztozkodás kezdő- 
dött. Vszevolod és fiatalabb testvérei (Igor, Szvjatoszlav, Gleb) szintén Csernyigovba 
kerültek, a későbbiekben őket nevezték Olgovicsoknak. Unokatestvéreik, David le- 
származottai közül az ekkor még életben lévő Vlagyimir és Izjaszlav (őket hívták 
Davidovicsoknak) Novgorod Szeverszkij felett szereztek fennhatóságot. Az 1120-as 
évek , csernyigovi belügyei" Msztyiszlav nagyfejedelem számára nem jelenthettek 
konkurrenciát. A lehetséges vetélytársak kikapcsolása mellett a csernyigovi bonyo- 
dalmak következménye volt az is, hogy Msztyiszlavnak nem kellett a kunok elleni 
védelem ügyével foglalkoznia. 

Msztyiszlav számára a sima hatalomátvételt biztosította az is, hogy a Rusz több 
pontján testvérei , regnáltak"; így például Jaropolk váltotta fel őt Perejaszlavi élén, 
Vjacseszlav Szmolenszkben, Jurij Rosztovban, Andrej pedig a volhíniai VIlagyimir- 
ban volt fejedelem. Msztyiszlavnak ekkor már felnőtt fiai voltak, közülük a legidő- 
sebbet, Vszevolodot még Vlagyimir Monomah helyezte Novgorodba. A Kijevi Rusz 
legfontosabb központjai értelemszerűen el kellett hogy ismerjék Msztyiszlav ural- 
mának jogosságát. Msztyiszlav kijevi éveiről (1125—1132) keveset tudunk. 1127-ben 
nevezetes hadjáratot vezetett Polock és a szomszédos litvánok ellen; ekkor a nagyfe- 

jedelem hívó szavára , az egész Rusz" hadba vonult. A hadjárat területgyarapodással 
végződött, hiszen I 129-ben Msztyiszlav másik fiát, Izjaszlavot a polocki voloszttyal 
jutalmazta. Msztyiszlav kijevi nagyfejedelemsége tehát jórészt a Vlagyimir terem- 
tette konszolidációból táplálkozott. Csernyigov és a délnyugati Peremisl-Tyerebovl 
leszakadását tudomásul vette, ami lényegében az 1097-es ljubecsi megállapodás továb- 
bi érvényben maradásáról tanúskodik. A Rusz többi része a senioratus jogán uralma 
alatt maradt, a családtagoknak , kiosztott" részek még nem önálló fejedelemségnek, 
hanem volosztyoknak számítottak, ahonnét bárki elmozdítható volt. 

A senioratus (sztarsinsztvo) alapján történt a következő hatalomváltás is: 
Msztyiszlavot legidősebb életben lévő testvére, Jaropolk követte a nagyfejedelmi 
székben (1132-1 139). Uralma alatt a VIagyimir teremtette konszolidáció további 
bomlásával találkozunk. A nagyfejedelmi székben történt személycsere dominószerű 
voloszty-váltást vont maga után. Vlagyimir Monomah óta Perejaszlavl birtoklása a 
sztarsinsztvo alapján a következő fejedelmet illette meg; így volt ez Vlagyimir alatt 
Msztyiszlav, illetve Msztyiszlav alatt Jaropolk esetében. 1132-ben Jaropolk helyébe, 
Perejaszlavlba a szintén rangidős Vjacseszlav érkezett. A családi alapokon nyugvó 
uralom miatt Jaropolk helyzete kevésbé volt szilárd: neki nem volt gyermeke. Így 
lavírozni kényszerült két — még életben lévő -— testvére ( Vjacseszlav és Jurij), illetve 
unokaöccsei (Msztyiszlav fiai, a Msztyiszlavicsok) között. Utóbbiak elégedetlenek 
voltak a volosztyok újraelosztásával, s ez 1134-ben újabb konfliktusokhoz vezetett. 
Msztyiszlav legidősebbik fia, Izjaszlav került ki győztesen, mivel Jaropolk elvette 
Perejaszlavlot Vjacseszlavtól, és neki adta. Vjacseszlav visszatért korábbi volosz- 
tyába, Turov-Pinszk területére. Jaropolk e lépéssel megszegte a senioratus elvét, és 
kiváltotta másik testvére, Jurij Dolgorukij elégedetlenségét, aki 1135-ben maga sze- 
retett volna Perejaszlavlba kerülni. Jaropolk azonban kitartott [Izjaszlav mellett, akit 
valószínűleg , fiának fogadott", erre az 1150-es évekből vannak adataink. 

Jaropolk uralmának visszaszorulását jelezte az 1136. év nevezetes eseménye, 
amikor másik unokaöccsét, Vszevolod Msztyiszlavicsot a novgorodiak elűzték. Erre 
korábban nem volt példa a Rusz területén. Vszevolod a novgorodi haderőre támaszkod- 
va szeretett volna Szuzdal felé terjeszkedni, és Jurij Dolgorukijtól területet elhódítani. 
Sikertelen hadjáratai elégedetlenséget szültek. Az ellene felhozott vádak között a sok 
vérontással végződött hadjárat mellett a hűtlenség is szerepelt. Ekkor utalnak rá, hogy 
Vszevolod korábban esküt tett arra, hogy élete végéig Novgorodban marad, mégis 
délen keresett volosztyot magának. Vszevolodot családjával együtt fogságra vetet- 
ték, majd másfél év múlva elűzték. Vszevolod Jaropolkhoz ment Kijevbe, ahonnét 
hamarosan a pszkoviak , hívták". Élete hátralévő időszakát (1138-ban meghalt) ott 
töltötte. A novgorodi és pszkovi eset világosan mutatja, hogy az e területek feletti 
uralom teljesen kicsúszott a kijevi nagyfejedelem kezéből. 

Jaropolkkal szemben a csernyigovi Olgovicsok sem voltak olyan lojálisak, mint 
Msztyiszlavval. Miután Vszevolod Olgovics Csernyigovban megszilárdította helyze- 

tét, a kijevi nagyfejedelemség megszerzésére törekedett. 1138-ban Jaropolk az , egész 
Rusz" élén vonult hadba ellene, hogy engedelmességre kényszerítse. A hadjárat a 
status gito alapján zárult. 

Jaropolk halála (1139) után Vlagyimir fiainak kijevi uralma teljesen összeomlott. 
A rangidős Vjacseszlav csak néhány hétig tudta magát tartani (1139. február 18.—már- 
cius 5.), míg Vszevolod Olgovics el nem űzte. A kijevi nagyfejedelem 1139-—1146 
között Vszevolod Olgovics lett. Vele szemben a felbomlott Monomah-klán nem 
tudott egységesen fellépni, az idősebb generációhoz tartozó Vjacseszlav és Jurij 
Dolgorukij, illetve a fiatalabb Msztyiszlav-fiak közötti érdekellentét miatt. Vszevolod, 
akivel kompromisszumot kötöttek, lényegében a , mérleg nyelveként" jelent meg. 
Számára is előnyös volt, hogy a Monomah-klánnal sikerült kiegyeznie. Keményebb 
ellenfélnek bizonyult a délnyugati részeken megerősödött Vlagyimirko Volodarevics, 
a ljubecsi gyűlés után a peremis[-tyerebovli otcsinát megszerző Volodar Rosztyisz- 
lavics fia. VIagyimirko 1124-ben, amikor apja (Volodar) és nagybátyja ( Vaszilko) 
meghaltak, több volosztyot is a fennhatósága alatt tartott, így például Zvenyigorodot 
és Belzet, valamint ellenőrizte a Szan és a Nyugati-Bug között elterülő részeket is. 
1125-1126 táján testvérével és unokatestvéreivel harcolt, de nem ért el sikereket. 
Csak rokonai halála után jutott kezére Tyerebovl és Halics (1141), valamint Peremisl 
(1143). 1141-ben tette székhelyét át Halicsba, majd Perejaszlav]l megszerzése után 
úgy döntött, hogy további területeket szerez. Emiatt került összetűzésbe Vszevolod 
Olgovics nagyfejedelemmel, aki 1144-ben és 1146-ban két hadjáratot is vezetett 
ellene. VIlagyimirkót előbb a lengyel és magyar hadak mentették meg a vereségtóől, 
utóbb Vszevolod betegsége miatt nem ért el eredményeket az ellene felvonuló , egész 
Rusz" serege. 

Az 1140-es években a Kijevi Rusz térképe teljesen átrajzolódott, a perifériák ön- 
állósodtak. Egyrészt beértek a ljubecsi gyűlés eredményei: Csernyigov Tmutara- 
kannyal, illetve délnyugaton Peremisl-Tyerebovl a 12. század közepére önállósodott. 
Igaz, hogy Csernyigov elveszítette Szuzdalt, mely a 11. század második felében vo- 
losztyként ide tartozott, de ekkorra kikristályosodott több olyan központ (Novgorod 
Szeverszkij, Kurszk, Murom, Rjazany), amely felett Csemyigov befolyása érvényesült. 
A háttérben pedig ott volt a szükség szerint igénybe vehető kun haderő, amelynek 
nem csekély szerep jutott a csernyigovi fejedelmek megerősödésében (lásd Vszevolod 
Kijevben elért sikereit). A lIjubecsi gyűlés másik kedvezményezettje, az eredetileg 
peremisl[-tyerebovli fejedelem Vlagyimirko Volodarevics, a halicsi fejedelemséget 
több kisebb otcsina jogú volosztyból kovácsolta össze. A Kijevvel szembeni konfron- 
táció katonai alapjait itt 15 a külső (lengyel és magyar, esetleg a déli határok mentén 
felbukkanó steppei kun) haderő teremtette meg. VIlagyimirkónak a demográfiai körül- 
mények is a segítségére siettek, hiszen a Monomah-klánnal csak távolról rokon család 
férfitagjai elhaltak mellőle, csupán egyetlen riválist hagyva számára (Ivan Berladnyik), 
akivel sikeresen szállt szembe. 

Míg Csernyigov és Halics , saját" dinasztiát teremtve önállósodott, északon 
Novgorod és Pszkov a fejedelmek , váltogatásával", a fejedelemre rótt kötelességek 
(lásd eskü) betartatásával őrizte Kijevtől való függetlenségét. Polock lényegében az 
1060-as évek óta leszakadtnak volt tekinthető, s ezen nem változtatott Msztyiszlav 
1127. évi hadjárata sem, amely csak ideiglenes eredményt hozott. A többi rész a 
ljubecsi gyűlés döntése alapján VIagyimir Monomah , otcsinájának" számított, itt a 
kijevi központhoz fokozott kapcsolódás figyelhető meg. 

Msztyiszlav idején, az 1120-as években a Monomah-klán uralta részek perifériáin 
is a függetlenedés nyomai mutatkoztak. Az egyik ide sorolható terület Szmolenszk, 
ahol 1125 óta Msztyiszlav negyedik fia gyakorolta az uralmat 1159-ig folyamatosan; 
1159-ben a kijevi nagyfejedelmi szék miatt távozott önként. A helyzet sajátos, kielé- 
gítő magyarázatot nem tudunk rá adni. Meglehet, Rosztyiszlav helyzete a kulcs, hiszen 
ő a senioratus sorrendjében igencsak hátul foglalt helyet. Lehet az is, hogy a terület 
jövedelemszerzési esélyei nem voltak vonzóak mások számára; de elképzelhető vala- 
miféle kapcsolat a szomszédos Polockkal is, melyet a Kijevre koncentráló krónikás 
érdeklődésének hiánya elfed a szemünk elől. Végül szerepet játszhatott az is, hogy a 
szmolenszki részeken a lakosság gyér volt, és számuk csak a 12. század első felében 
nőtt meg az újabb betelepülőkkel. Ezt látszik erősíteni, hogy Szmolenszkben csak 
1150-ben létesült az első püspökség. 

A Monomah-klán uralta terület másik , leszakadó" kikristályosodási pontja 
Rosztov-Szuzdal. A terület még a 11. század második felében is jelentéktelen lehetett, 
hiszen Csernyigov , tartozékának" számított. A ljubecsi megállapodás után viszont 
nem került az Olgovics-otcsinába, hanc n megmaradt Vlagyimir Monomah kezén. 
A területen 1132-től Vlagyimir Monomah legfiatalabb fia, Jurij Dolgorukij vetette 
meg a lábát, és élete végéig (1157) megtartotta. A régi központ, Rosztov mellett egyre 
gyakrabban szerepelt Szuzdal, majd a 12. század második felében az újabb központ, 
a Kljazma-parti Vlagyimir. Az 1140-es évek elején — harmadik hasonló sorsú terü- 
letként — megfigyelhetjük a volhíniai Vlagyimir egy kézen való megszilárdulását: az 
1130-as évek vége felé Izjaszlav Msztyiszlavics szerezte meg, és ezt követően szűkebb 
családja meg tudta tartani. 


A Kijev körüli harcok és a duumvirátus 


1146, Vszevolod Olgovics halálának éve ismét a , voloszty-átrendeződés" idejét hoz- 
ta el. A hagyományos rend, a szokásjog diktálta senioratus elvét a fejedelmeknek de 
facto fel kellett adni. A politikai porondon szereplő csernyigovi és halicsi fejedelmek 
és a MMonomah-klán viszonyában ez már"eljesen összekuszálódott; de a klánon belül 


58 


sem tudtak egymással megállapodni. Formailag, a jogcímek hangoztatása szintjén (de 
iure) a senioratus mint hivatkozási alap megmaradt. A gyakorlatban viszont ahhoz, 
hogy a nagyfejedelmi címet és Kijevet meg lehessen szerezni, a fejedelmeknek érdek- 
szövetségeket (koalíciókat) kellett teremteni - megfelelő kompromisszumok alapján. 
A Kijev feletti uralom aszerint dőlt el, hogyan alakultak a szembenálló érdekcsopor- 
tok erőviszonyai. 

A fejedelmek rendelkezésére álló katonai erő több összetevőből állt. Az egyik, 
létszámában valószínűleg a legkisebb, a kíséret volt. A harcok során az évkönyvek 
nem mindig írják, hogy a kisebb vagy nagyobb kíséret vonul a fejedelmekkel. A ki- 
sebb kíséret létszáma például nem mindig garantálta a fejedelem személyi biztonság- 
át, ha ellenséges haderő volt a közelben. Ha ilyenkor más segítségre nem lehetett 
számítani, akkor többnyire a menekülés útját választották. A nagyobb kíséret volt, 
amellyel már hadi vállalkozásra lehetett indulni. A fejedelmek oldalán felbukkanó 
haderő másik eleme az egyes területek által kiállított sereg. Hogy ez a haderő a feje- 
delem rendelkezésére állt-e vagy sem, nem a fejedelem akaratától függött, hanem at- 
tól, hogy az illető közösség (például a kijeviek, a szmolenszkiek stb.) támogatta-e a 
nevezett fejedelmet. E haderő állásfoglalása is sokszor kiszámíthatatlan volt, a csopor- 
ton belüli erőviszonyok határozták meg. Támogatásuk nélkül a fejedelem uralma sem 
lehetett tartós. Ezért eskette meg például Vszevolod Olgovics halála előtt a kijevie- 
ket arra, hogy testvérét, Igort támogassák a nagyfejedelmi cím elnyerésében. 
A fejedelmi had harmadik elemét a szomszédoktól kért katonai segéderő alkotta. 
I. VIlagyimirnak és Bölcs Jaroszlavnak a varégoktól érkezett a külső segítség, a 
12. század során a kép ennél változatosabbá vált. A csernyigovi terület szomszédai, 
a kunok többnyire az itteni fejedelmeket támogatták, egyes törzseik a halicsiak olda- 
lán is harcoltak. A peremisl-tyerebovli fejedelmek oldalán harcoló kun hadra már a 
11. század végéről van példa, de a 12. században mégis inkább a csernyigoviak mel- 
lett küzdöttek. A délnyugatról érkező magyar, a nyugatról jövő lengyel, esetleg cseh 
harcosok a keleti szláv területeken szokásosnál jobban felszereltek voltak. A páncélos 
fegyverzet errefelé ritkaságnak számított, az ilyen harcosokkal fellépő had ütőképe- 
sebb volt, és amennyiben csatára került a sor, eredményesebb is, bár az ismeretlen te- 
rep nemegyszer sok veszteséget okozott. E három komponensből összeálló had nem 
állandóan és nem rendszeresen, hanem alkalmanként került össze. Amelyik fél olda- 
lán sikerült ekkora hadat toborozni, annak a javára billentek az erőviszonyok. 

1146-ban Vszevolod elképzelése szerint testvére, Igor követte volna őt a kijevi 
trónon, de hiába eskette meg a kijevieket, mégsem sorakoztak fel egyöntetűen Igor 
mellett. A Monomah-klán több évtizedes uralma mélyebb nyomokat hagyott, mint 
Vszevolod Olgovics hétévi szereplése. 1146-ban Izjaszlav Msztyiszlavics vonult be 
Perejaszlavlból Kijevbe. Az ellenséges táborok közötti konfliktus a városon belül is- 
mét zavargásokhoz vezetett. Izjaszlav katonai győzelmet aratott Igor és testvére, 
Szvjatoszlav Olgovics, illetve Igor unokaöccse, Szvjatoszlav Vszevologyics fölött, 

így vonulhatott be Kijevbe hadai élén. [gort elfogta és börtönbe zárta, a többiek el- 
menekültek, és visszatértek Csernyigovba. A zavargások során — homályos körülmé- 
nyek között — Igort megölték, amire Borisz és Gleb esete óta nem volt példa. Az eset 
nehezen tisztázható, mivel a a Monomah-klán iránt nemcsak a PVL-t kompiláló kró- 
nikás volt elfogult, hanem a 12. század végén a kijevi évkönyvet összeállító Mojszej 
apát is. Izjaszlav szerepe az ügyben nem világos. A csernyigovi fejedelmek emiatt 
okkal-joggal kerültek szembe Izjaszlavval. Izjaszlav, mivel korábban Vszevoloddal 
egyezségre jutott, Perejaszlavlban kormányzó fejedelemként a hagyomány szerint 
cselekedett, amikor elindult a következő , lépcsőfok", a kijevi nagyfejedelemség meg- 
szerzése felé. Ugyanakkor a Monomah-klánon belül felborította a senioratus rendjét, 
hiszen még két nagybátyja is életben volt: Vjacseszlav Turovban és Jurij Szuzdalban. 
A 12. század közepi küzdelmek a Monomahok között zajlottak; a többi, periférián 
megerősödő fejedelem csak esetenkénti szövetséges, segítőtárs volt. 

Izjaszlav Msztyiszlavics első nagyfejedelmi lépései közé tartozott az üresedés- 
ben lévő metropolitai szék betöltése. Bölcs Jaroszlavhoz hasonlóan járt el, amikor 
saját jelöltjét, Klimet (vagy Klimentet) választatta meg. A metropolitaválasztásról 
részletesen tudósító kijevi évkönyv szerint Klimet kilenc püspök jelenlétében, három 
püspök (köztük a novgorodi Nyifont) heves tiltakozása mellett választották mcg. Iz- 
jaszlav politikai okokból akart saját jelöltet látni a metropolita székében, mivel az 
előző metropolitával, Mihaillal, aki 1130-tól működött Kijevben és közvetíteni pró- 
bált a fejedelmek közötti konfliktusokban, nem szimpatizált. A metropolita emellett 
pedig síkra szállt a bizánci politikai kapcsolatok szorosabbra fűzése érdekében is; a 
szuzdali Jurij Dolgorukij és a halicsi Vlagyimirko esetében törekvése sikerrel is járt. 
A bizánci történetírók (például Kinnamosz) szerint Jurij Dolgorukij második felesé- 
gét Bizáncból hozta, a halicsi VIlagyimirkót pedig Mánuel császár vazallusaként ál- 
lították be. Az írók Mánuel dicsőítésében nemegyszer túlzásba estek, az viszont 
bizonyos, hogy a délnyugati fekvésű Halics a steppe felé tájékozódva Bizánc érdek- 
szférájába került. Ez természetes, hiszen a Fekete-tenger melléki görög településekre 
és a térségben megjelenő steppei népekre Bizánc mindig is figyelt. Például a 12. szá- 
zad utolsó harmadában ide menekült Andronikosz, a Mánuel császár ellen intrikáló 
császári rokon. Ugyancsak Kinnamosz szerint a halicsi területen folyó harcokba Bi- 
zánc közvetve be is avatkozott. 

A halicsi és szuzdali fejedelmekkel rokonszenvező Mihail metropolita [1145-ben 
Bizáncba indult, és Izjaszlav trónra lépte után már nem is tért vissza. Utódát, Klim 
metropolitát a Rusz területén csak ott ismerték, ahol Izjaszlav fennhatósága érvénye- 
sült. Klim egyházi, Izjaszlav pedig politikai értelemben egyaránt Bizánc-ellenes ma- 
gatartást tanúsított. A Bizánccal rokonszenvező fejedelmek közeledtek egymáshoz, 
ezért kerülhetett sor esküvőre Jurij Dolgorukij leánya és Vlagyimirko fia között 1150 
elején. 


60 


A halics-szuzdali csoporttal szemben a Kijevben székelő Ízjaszlav a volhíniai 
VIlagyimirra és Szmolenszkre tudott támaszkodni. Előbbi helyen egyik testvére, 
Vlagyimir, a másikon másik testvére, Rosztyiszlav uralkodott. Csernyigov, illetve a 
Csernyigovhoz tartozó Novgorod Szeverszkij álláspontja ingadozott. Előbb Jurij Dol- 
gorukij mellé álltak, hiszen Izjaszlavval az 1146. évi harcok és Igor Olgovics halála 
miatt szembekerültek. [Izjaszlav viszont megpróbálta őket térdre kényszeríteni: 1148- 
ban megtorló hadjáratot vezetett ellenük. Csernyigovban ekkor a Davidovicsok ül- 
tek, akiket még unokatestvérük, Vszevolod Olgovics ültetett oda. Amikor 1146-ban 
Szvjatoszlav Olgovics Kijevből menekülni kényszerült, a Davidovicsok nem adták 
át neki Csernyigovot, hanem csak egy kisebb volosztyot kapott, majd Jurij Dolgoru- 
kij segítségével Novgorod Szeverszkij, Putyivl és más kisebb terület birtokába jutott. 
Izjaszlav 1148. évi hadjárata Csernyigov és Ljubecs környékének feldúlásával ért vé- 
get. A Davidovicsok számítottak Jurij segítségére, de ő mégsem vonult Izjaszlav el- 
len. Erre a csernyigoviak Izjaszlavnak esküdtek hűséget. A következő évben Izjasz- 
lav és Rosztyiszlav a novgorodiakkal együtt Jurij ellen vonult. Ezt követően viszont 
Jurijnak sikerült a megtorlás, és Izjaszlavot elűzte Kijevből, aki Volhíniába vonult 
vissza, de a magyar király segítségével hamarosan visszaszerezte Kijevet. 

A nagyfejedelmi székben történt gyors változások kiegyenlített erőviszonyokról 
árulkodnak. Izjaszlav erőfölényre akart szert tenni, ezért kiegyezett idősebb nagy- 
bátyjával, Vjacseszlavval, aki a senioratus rendje szerint megelőzte Jurij Dolgorukijt. 
Kettejük megállapodása szerint Vjacseszlav de iure lett a kijevi nagyfejedelem, ő ál- 
landóan Kijevben tartózkodott. De facto viszont Izjaszlav lett a nagyfejedelem, ő irá- 
nyította mindkettejük druzsináját. Erre az szolgáltatta a , jogcímet", hogy Vjacsesz- 
lav ünnepélyesen fiává fogadta Izjaszlavot. A Vjacseszlavval kötött megállapodás a 
hagyományok oldaláról erősítette meg Izjaszlav uralmát, ténylegesen viszont a Kijev 
ellen támadó Jurijjal szemben aratott jelentős katonai győzelmei segítették. 1151-re 
rászánta magát arra, hogy a halicsi Vlagyimirko ellen vonuljon. A támadásra az szol- 
gáltatott okot, hogy Halics — önállósodván — újabb, Kijevhez tartozó részeket (Buzsszk, 
Tyihoml, Visegosev, Gnojnyica) Szerzett meg, mivel Kijev és Halics között amúgy 
sem léteztek pontos határok. Izjaszlav számára a végső megoldás az lett volna, ha 
VIlagyimirkót elűzik Halicsból, de erre nem került sor. A 12. század közepén a feje- 
delmi , koalíciók" erőviszonyai kiegyenlítettek voltak, és az 1146-tól az 1150-es évek 
közepéig tartó intenzív harcok kompromisszummal zárultak. 

A század közepének szereplői közül Vlagyimirko 1153-ban, Izjaszlav és Vja- 
cseszlav 1154-ben meghalt. 1151-től két nagyfejedelem állt a Kijevi Rusz élén; 
Izjaszlav Msztyiszlavics Kijevben, Vjacseszlav Vlagyimirovics pedig a Kijev mel- 
letti Visgorodban tartotta székhelyét. Tolocsko véleménye szerint a duumvirátus hatal- 
mi egyensúly eredménye volt, és végső soron pozitívnak tekinthető, hiszen megerő- 
sítette Kijev nagyfejedelmi státusát és a Rusz egységét. Ez a , kettős hatalom" a 12. 
század második felében is fennmaradt, bár ingatag voltát a fejedelmek egyre gyakoribb 

váltakozása is mutatja. Véleményünk szerint a duumvirátus intézménye nem az egy- 
ség irányába hatott, hanem inkább Kijev vezető szerepének hanyatlását mutatja. 

1154-ben Rosztyiszlav Msztyiszlavics Ízjaszlav és Vjacseszlav megállapodásán- 
ak akart érvényt szerezni, de ez csak napokra sikerült neki (1154 decemberében). 
Vjacseszlav halála után Jurij Dolgorukij lett a nagyfejedelem — minden vitán felül a 
senioratus jogán. A még Kijevhez tartozó, de egyre szűkülő területet Jurij megpró- 
bálta újraosztani. Fia, Andrej Bogoljubszkij, akit Visgorodba helyezett szinte , társ 
nagyfejedelemként", kulcspozícióban volt, de Andrej nem akart ott maradni, és vég- 
ül apja engedélyével visszatért a Kljazma-parti VIlagyimirba, Andrej apja halála (1157) 
után sem akarta a kijevi nagyfejedelmi pozíciót megszerezni. Ez a mindaddig példát- 
lan eset jelzi, hogy Kijev Andrej számára már nem volt fontos, ennél lényegesebb 
volt a helyi központokban befolyásának növekedése. Ettől kezdve többnyire a dé- 
lebbre fekvő részek között dőlt el a nagyfejedelmi cím sorsa, melyet az északnyugati 
Szmolenszk és a keletre fekvő Csernyigov fejedelmei próbáltak elérni. 1157-1158- 
ban Kijev Izjaszlav Davidovics kezébe került 1157-1169 között a szmolenszki Rosz- 
tyiszlav Msztyiszlavics mondhatta magáénak, 1167-—1169 között pedig a volhíniai 
Msztyiszlav Izjaszlavics kezébe jutott. 


Kijev mint voloszty 


1169-ben Andrej Bogoljubszkij jelentős hadat vezetett Kijev ellen, és a támadásnak 
a város nem tudott ellenállni. A támadás nem a szokásos módon zajlott le, a hadak 
nemcsak elfoglalták a várot, hanem alaposan fel is dúlták és kirabolták. Ez akkora 
pusztulást eredményezett, amelyet Kijev többé nem tudott kiheverni. Andrej Bogol- 
jubszkij nem úgy aknázta ki győzelmét, ahogy rokonai tették korábban. A városba 
— elfoglalása után — öccsét, Gleb Jurjevicset ültette, aki fiatalabb lévén, a családon 
belül Andrej seniori rendelkezése alá tartozott. 

Gleb rövid uralma (meghalt 1171-ben) után ismét fellángoltak a harcok. Ekkor 
Andrej másik két testvére, Vszevolod és Mihail Jurjevics került az egykori főváros 
élére, de 1173-ban Andrej Bogoljubszkij meghátrálni kényszerült. Kijev ekkor már 
nem tekinthető nagyfejedelemségnek, sőt a formálódó régiók közt primus inter 
paresnek sem! Területe jelentősen összezsugorodott: nyugati irányban a Dnyepertől 
a Szlucs folyóig, északon a Pripjaty alsó folyásáig húzódott, keleten a Dnyeper bal 
partján egy keskeny Sávra korlátozódott, délen pedig a steppe irányában védelmet 
biztosító erődítményvonalig terjedt. A perifériákon formálódó politikai egységekkel 
összehasonlítva Kijev nagyságrendileg hátrányosabb helyzetbe kerül. 1169-ben az 
egyik perifériális központnak alárendelten kezelték, onnét irányították, tehát jelentő- 
sége leolvadt egy voloszty szintjére. A 12. század utolsó harmadának és a 13. század 
első évtizedeinek Kijevért folytatott küzdelmei már nem a nagyfejedelemség meg- 

szerzése miatt, hanem pusztán a terület megszerzése címén zajlottak. Emellett ter- 
mészetesen a fejedelmeket motiváló presztízsszempontok is megmaradtak. 

Az 1170-es évek elejének zavarai lecsillapodtak, és egy újabb duumvirátusban 
megnyilvánuló egyensúly alakult ki. A csernyigovi Szvjatoszlav Vszevologyics lett 
a kijevi nagyfejedelem (1176-1194), de a Kijev körüli kisebb erődítményeket, Vis- 
gorodot és Belgorodot át kellett engednie a szmolenszki Rosztyiszlav-fiaknak, Ru- 
riknak és Davidnak (1173-1194). Az egyensúlyi helyzet kialakulását elősegítette, 
hogy Vlagyimir-Szuzdal és Halics kívül maradt az eseményeken; ennek kényszer- 
szülte okai voltak. 

1194-ben, miután Szvjatoszlav meghalt, a duumvirátus felbomlott. Egyedül abban 
volt egyetértés, hogy a kijevi nagyfejedelemként egyedül maradt Rurik Rosztyiszla- 
vicsnak (1194-1202) osztozkodnia kell valakivel. A volhíniai Roman Msztyiszlavics 
összefogott a csernyigovi és novgorod-szeverszkiji fejedelmekkel, és Rurikot 
1204-ben kolostorba zárták. Roman unokaöccsét, Ingvar Jaroszlavicsot helyezte 
Kijevbe (1202), de a csernyigovi Vszevolod Szvjatoszlavics Csormnij 1206-ban, majd 
1207-ben elfoglalta a várost, és kiegyezett a kolostorból megszökött Rurikkal. 

Anélkül, hogy felsorolnánk az összes egymást váltó kijevi , nagyfejedelmet", néhány 
hosszabban uralkodó személy nevét említjük csak: Msztyiszlav Romanovics Sztarij 
1206-tól Belgorod ura, majd 1212-től Kijev is az övé, rövid megszakításokkal a halá- 
láig (1223). A rövid megszakítás (1219) okozója Rurik Rosztyiszlavics fia, Vlagyimir 
volt, aki 1223—!235 között kormányozta a kijevi területet. Az 1230-as években a cser- 
nyigovi fejedelmek, akik nyugat felé próbálták megvetni lábukat (például Halicsban 
15), többször elfoglalták Kijevet. Röviddel a tatár hódítás előtt a halicsi Danyiil Roma- 
novics is megszerezte Kijevet, de 1238—1240 között ismét csernyigovi kézen látjuk: 
Mihail Vszevologyics kormányozta, aki a tatárok érkezésének hírére elhagyta a várost. 


Részfejedelemségek és régiók 


A 12. század második felében Kijev voloszttyá válását a címek viselése is jelzi: a re- 
gionális központok fejedelmei közül többen is felvették a nagyfejedelem címet (első- 
ként a vlagyimir-szuzdali fejedelem), jelezve, hogy nincsenek Kijevnek alárendelve. 
Az 1170-1240 közötti évtizedek Kijevért folytatott harcainak a szmolenszki és csemyi- 
govi fejedelmek a főszereplői. A korábban leszakadt régiók belső gondjaikkal birkóz- 
tak: Novgorod a fejedelmi hatalom visszaszorításán munkálkodott; Halics és Volhínia, 
valamint Vlagyimir-Szuzdal saját belső rendjének kimunkálásával volt elfoglalva. 

A régiók 12. század elejétől tartó megerősödésének többféle magyarázatát ad- 
hatjuk. A felszínen — és a forrásokban — látható politikai harc már csak következmény. 
Kijev és a perifériák közti egyensúly-eltolódás és Kijev jelentőségének csökkenése 
mögött gazdasági változások álltak. 

A 11. század végén a kunok megjelenése és a nyomukban állandósuló háborúk 
károsan befolyásolták a dnyeperi vízi út forgalmát. A , varégoktól a görögökig" ve- 
zető vízi út új útvonalra helyeződött át, a Dnyeperhez képest a Dnyeszterre, amely 
biztonságosabb volt. A Dnyeszteren felhajózva a Szan és a Visztula folyókhoz lehe- 
tett eljutni, ahonnét a Baltikum felé vezetett az út. A Dnyeper-menti kereskedelem 
hanyatlása Novgorodot inkább a kelet-nyugati kereskedelem irányába fordította. Nov- 
gorod és a Volgai Bulgária között a kereskedők a vlagyimir-szuzdali fejedelemség 
területén haladtak át. A kereskedelmi forgalomban bekövetkezett súlypont-eltolódás 
a térségben előkerült éremleletekkel igazolható (Noonan). A másik ok, mely Kijev 
és a perifériák viszonyának megváltozását eredményezte, a demográfiai változások- 
ban keresendő. A perifériák egyes részein megnövekedett a lakosság száma. Ez a tény 
jól látható például a vlagyimir-szuzdali részeken, ahol olyan , ismétlődő" település- 
nevek fordulnak elő, amelyekkel másutt már régebben is találkozhattunk: például Pe- 
rejaszlavl, Halics, Zvenyigorod, Sztarodub stb. A lakosság számbeli növekedése mel- 
lett — úgy véljük — a 12. századra , értek be" azok a társadalmi változások és zajlott 
le a differenciálódás a keleti szláv társadalmon belül, amely a törzsi-nemzetségi arisz- 
tokrácia és a varég-normann csoportok társadalmi elitté formálódásában öltött testet. 
Ezzel az elit réteggel részben összefogva, részben szemben állva alakította ki a Rurik- 
dinasztia egy-egy ága a saját hatalmi körzetét. Az elit réteg és a dinasztia közötti vi- 
szony az egyes régiókban nem egyformán alakult, emiatt a politikai felépítés is el- 
téréseket mutatott. A részfejedelemségek közötti fejlődésbeli különbségek a 12—13. 
században jelentkeztek, de kiteljesedésük a 14—15. században következett csak be. 
Azért hangsúlyozzuk a regionális különbségek meglétét, mert nem a tatár hódítás az 
alapvető ok e különbségek kialakulásában, az csupán felerősítette és nyilvánvalóvá 
tette meglétüket. A 12-13. század fordulóján az egykori Kijevi Ruszon belül a vá- 
laszvonalak az északi és a déli részek között húzódtak. 


Rusz északi régiója a tatár hódítás előtt 


Az északi régió sem alkot egységes képet; kétségtelen, hogy például Novgorod és 
VIlagyimir-Szuzdal az egykori Kijevi Rusz eltérő adottságú részei. De mégis az , észa- 
ki régió" elnevezést kell használnunk, hiszen földrajzilag határosak voltak, a kelet- 
nyugat irányú kereskedelmi forgalomba: egyaránt érdekeltek, végül a novgorodiak 
választott fejedelme nemegyszer a vlagyimir-szuzdali részből érkezett, nem szólva a 
határok tisztázása érdekében lezajlott sok-sok súrlódásról. Novgorod történetéről kü- 
lön fejezetben szólunk, ezúttal csak az északi régióhoz fűződő szálakat emeljük ki. 
Jurij Dolgorukij északi tevékenysége (1132—1154) és kijevi nagyfejedelemsége 
£1155-1157) idején formálódott politikai alakulattá az a terület, amely a Volga felső 
folyása, a Kljazma, a Moszkva és az Oka folyók vidékén helyzkedik el. A környék 
első központja Rosztov volt, amely a Baltikum-Volga—Kaszpi-tenger kereskedelmi 

útvonal fölött őrködő erődítményként jött létre. Valamivel később Szuzdal lett a kör- 
zet újabb központja. Vlagyimir Monomah idején elsősorban mint adófizető terület- 
nek és a volgai bolgárok elleni védekezés stratégiai pontjának volt jelentősége. Jurij 
Dolgorukij hosszú szuzdali tartózkodása alatt a volgai bolgárokkal szemben stabil 
védelmi vonalat épített ki: Jurjev-Polszkoj, Dmitrov, Perejaszlav]-Zalesszkij. Ekkor 
említik először Moszkvát (1147) mint kisebb bojári rezidenciát. Rosztov-Szuzdal kü- 
lönállását az is elősegítette, hogy a déli régióktól sűrű erdős (lakatlan) vidék választot- 
ta el (zalesszkij). Míg Jurij Dolgorukij szívósan harcolt a kijevi nagyfejedelemségért, 
fia, Andrej Bogoljubszkij kiépítette az új fejedelmi rezidenciát, Vlagyimirt, ahová a 
harcok után visszahúzódott. 1155-től állandóan itt tartózkodott. Az uralma alatt meg- 
valósult építkezések arról tanúskodnak, hogy tudatosan törekedett egy Kijevvel egyen- 
rangú fejedelmi központ kiépítésére. Nem véletlenül épült Aranykapu az erődítmény 
falában Mária-templommal együtt. Andrej déli harcaiból visszatérve építtette meg a 
Mária mennyb: menetele-templomot (Uszpenszkij-szobor), ahol a Visgorodból ma- 
gával hozott bizánci eredetű (rangos) Istenanya (Bogomatyer)-ikont is elhelyezte. 
1158-1165 között VIlagyimirtól nem messze Bogoljubovóban kisebb fejedelmi 
rezidenciát építtetett, innen ered a ragadványneve. Vezető szerepre törő politikájá- 
nak egyik megnyilvánulása volt, hogy az általa kiépített új központba a püspök 
helyett metropolita rangú főpapot akart ültetni. De a konstantinápolyi pátriárka nem 
járult hozzá, hogy a kijevi mellett újabb metropóliát hozzanak létre. Andrej Bogol- 
jubszkij jelöltjét, Fjodort a kijevi metropolita törvényszéke elé idézték és eretnekség- 
gel vádolták meg. 

Andrej Bogoljubszkij hatalmi törekvéseit jelzi Kijev 1169-es hódoltatása, ami- 
kor az egykori fővárost egy voloszty szintjére süllyesztve kezelte. Az építkezések, az 
önálló fejedelmi rezidencia kiépítése korántsem csupán presztízsszempontok miatt 
történt. Az északkeleti régió régebbi települései (Rosztov, Szuzdal) a helyi érdekeket 
képviselő elit befolyása alatt álltak, nemegyszer még a fejedelemmel is szembe- 
szegültek. Ennek az elitnek az akarata nyilvánult meg 1157-ben, Jurij Dolgorukij ha- 
lála után, amikor Andrej Bogoljubszkijt választották meg fejedelemnek. Ugyanaz az 
igény nyilvánult meg, mint ami Novgorodban; saját, azaz maguk által választott fe- 
jedelmet akartak látni, akinek egyszersmind a hatalmát is korlátozni szerették volna. 
Az elit réteg és az Andrej közti hatalmi harc összeesküvésbe torkollott: 1174. július 
29-én Andrejt megölték. A haláláról beszámoló kijevi évkönyv a fejedelmet zsarno- 
knak mutatja be, aki ellen a bojárok jogosan léptek fel. Igaz, a Kijev környéki kolos- 
torból tekintve a várost feldúló Andrej nem lehetett különösebben rokonszenves. 

1174 után Andrej testvérei és unokaöccsei között megindult a versengés. Végül 
Jurij Dolgorukij második házasságából szár:nazó fia, Vszevolodot Jurjevics lépett 
örökébe (1176-1212), akit sok gyermeke miatt a , nagy fészek"-nek (Bolsoje gnyezdo) 
neveztek. Uralma alatt a vlagyimir-szuzdali fejedelemség nemcsak önálló részfeje- 
delemségnek volt tekinthető, hanem vezető szerepre is pályá -ott a többi fejedelemség 

között. Ez a törekvés fogalmazódott meg a Vszevolod által az 1190-es évektől rend- 
szeresen használt nagyfejedelmi címben. A 12-13. század fordulóján még Novgorod 
is sok szálon kötödött a vlagyimir-szuzdali fejedelemséghez, hiszen rendszeresen 
innét hívott magának fejedelmet. Vszevolod befolyása alkalmanként Kijevben is ér- 
vényesült, és 1189-ben maga fölött állónak ismerte el Vlagyimir Jaroszlavics halicsi 
fejedelem is. Vszevolod szisztematikusan folytatta a harcot a volgai bolgárok ellen, 
amely már Jurij Dolgorukij (például 1120-ban) és Andrej Bogoljubszkij (például 
1164-ben, 1172-ben) idején megkezdődött. Vszelovod nagyobb hadjáratokat 
1184-ben, 1186-ban és 1205-ben vezetett a bolgárok ellen. Az 1190-es évek végén a 
kunok ellen indult nagy hadi vállalkozásban Vszevolod mint az , egész Rusz" veze- 
tője lépett fel. 

Vszevolod hosszú és Vlagyimir-Szuzdal számára belső nyugalmat hozó ural- 
mának alapjaira csak következtetni tudunk. A volgai bolgárokkal szemben elért te- 
rületi hódítások a kereskedelem számára teremtettek nyugodtabb feltételeket, s ez 
nyilvánvaló érdeke lehetett az Andrejjel elégedetlen rosztov-szuzdali elitnek is. A be- 
folyás kiterjesztése valószínűleg több adót és nagyobb jövedelmet jelentett a fejede- 
lemnek, amelyből további hadakozáshoz nyert erőt. Vszevolod a halálát megelőző 
évben (1211) tartott gyűlésen fejedelemsége befolyásos elitjét arra akarta rávenni, il- 
letve ígéretüket kicsikarni, hogy halála után második legidősebb fia kövesse őt a fe- 
jedelemség élén. Valószínűleg nem ez volt az egyetlen alkalom, amikor összehívta 
földjének előkelőit és egyezkedett velük. A gyűlés sokkal inkább emlékeztet arra az 
esetre, amikor Vszevolod Olgovics kijevi nagyfejedelem 1146-ban összehívta a kije- 
vieket, hogy tegyenek esküt utódlási terveire, semmint a novgorodiak fejedelemvá- 
lasztó összejöveteleire, vagy a 16-17. századi zemszkij szoborokra — amint Rüss ál- 
lítja művében /Handbuch). Vszevolod uralkodása számos ponton emlékeztet Vlagyi- 
mir Monomah kijevi politikájára, a szűkebb család seniorjaként viselt nagyfejedelmi 
méltóságra. 

Vszevolod nyolc fia közül négy viselte utána a vlagyimir-szuzdali nagyfejedel- 
mi címet. Kettejük uralkodása a tatárok előtti időre esik. Vszevolod elképzelése sze- 
rint (amint azt már említettük) másodszülött fiának, Jurijnak kellett volna követnie őt 
az uralkodásban. Azonban a még oly sikeres fejedelemnek sem sikerült megtörnie a 
senioratus hagyományát. Apjuk halála után legidősebb fia, Konsztantyin elkergette 
Jurijt. Csak az ő halála (1218) után következett Jurij (1218—1238), de ekkor már nem 
apja akaratából, hanem a rangidősség gyakorlata szerint. Az ő nevéhez fűződnek a 
volgai bolgárok elleni sikeres harcok: 1220, 1226, 1228, 1232. Ő alapította Nyizs- 
nyij Novgorodot 1221-ben ott, ahol az Oka a Volgába torkollik. Vszevolod fiai konflik- 
tusaik miatt elvesztették szoros kapcsolatukat Novgoroddal. Ezt követően a novgo- 
rodiak Csernyigovból hívtak fejedelmet, de nem kizárólagosan. Vszevolod harmadik 
fia, Jaroszlav Vszevologyics például háromszor is kapott meghívást a novgorodi fe- 
jedelmi méltóságra, de mindháromszor elkergették, mivel túlzottan be akart avatkoz- 

ni a város életébe. 1212 után a vlagyimir-szuzdali nagyfejedelemség Is több voloszty- 
ra szakadt. Az egykori központok (Rosztov, Szuzdal, Vlagyimir) egy-egy külön fej- 
edelem irányítása alá kerültek, de további volosztyok is kialakultak, például Perejasz- 
lavl-Zalesszkij területén Tver, északon Jaroszlav és Kosztroma. 

Jurij 1238. március 4-én a Szity menti csatában esett el a tatárok elleni harcban. 
Utána testvérei, Jaroszlav és Szvjatoszlav jutottak hatalomhoz, de ez már a tatárok 
közreműködésével történt. 


A Rusz déli régiói a tatár hódítás előtt 


Kijev, Csernyigov és Szmolenszk vetélkedéséről és a Kijev megszerzésére irányuló 
törekvéseikről már esett szó. Ezúttal a nagyobb területek (zemli) belső széttagolódá- 
sát mutatjuk be. 

Csernyigov esetében a széttagolódás már a 12. század közepén elkezdődött, az 
Olgovicsok és a Davidovicsok osztozkodása során. Az egyik legjelentősebb voloszty, 
Novgorod-Szeverszkij ekkor vált külön, majd a 12. század második felében az Oka 
középső folyása és a Pronja folyó torkolatában lévő Rjazany, végül pedig Murom. 
Ugyancsak a 12. század második felében lett önálló voloszttyá Kurszk, Putyivl és 
Rilszk. Ezek a részegységek a tatárjárás előtti időben igen szorosan kötődtek Cser- 
nyigovhoz: e központokból az elsődleges cél a csernyigovi fejedelmi szék megszer- 
zése volt. Murom és Rjazany betelepülése és erődítése a csernyigovi fejedelemség 
steppe felőli védelmét szolgálta, de az északkelet irányú terjeszkedés konfliktus-le- 
hetőséget teremtett a vlagyimir-szuzdali fejedelemséggel. Murom-Rjazany volt az a 
terület, ahol VIagyimir-Szuzdal mellett a legnagyobb számban élt asszimilált finn- 
ugor népesség. 

A steppe felőli védekezés fontosságát kiemeli, illetve a feléledő harcokról tanús- 
kodik, hogy Igor Szvjatoszlavics novgorod-szeverszkiji (1180—-1198), majd csernyi- 
govi (1198—1202) fejedelem nagyszabású vállalkozásba fogott. 1185. április 23-án a 
novgorod-szeverszkiji haddal, a Szejm folyó mellett, a kisebb volosztyokat bíró, ke- 
vésbé jelentős fejedelmekkel támadást indított a polovecek (kunok) ellen. Az évkönyv 
híradása szerint Tmutarakany visszaszerzésére tett kísérletet, de vereséget szenvedett. 
A történet hiteles, több évkönyvben is nyoma maradt, mégis a nevezetes verses mű, 
az Ének Igor hadáról (vagy Igor-ének) miatt vált ismertté. Az Igor-ének hősi eposz- 
jellegzetességeit lehántva a letopiszek szárazabb történeteihez jutunk. A vállalkozás 
érdekessége, hogy vajon miért látta Igor fejedelem reményteljesnek a kunok elleni 
támadást, amikor általában a Rusz fejedelmei védekezésben voltak velük szemben? 
Talán az apróbb lépésekből álló és sikeres kolonizáció ébresztette rá a lehetőségre? 
A vereség mindenesetre a kunok változatlan katonai erejéről tanúskodik. 

A 12-13. század fordulóján egy évtizedig (1194—1204) alig hallunk a Csernyi- 
govban történtekről. Ezt követően, amikor Vszevolod Szvjatoszlavics Csormnij lett 

a fejedelem (1204—-1215?), Csernyigov a déli régió legaktívabb szereplőjévé vált. 
Többször megszerezte Kijevet, de hosszabb ideig egyszer sem tudta megtartani. Mi- 
hail Vszevologyics, akiről nem állapítható meg, mikor lett Csernyigov fejedelme, lé- 
nyegében apja politikáját folytatta. Apja halálának időpontja bizonytalan; 1215 csu- 
pán azt az évet jelöli, amikor utoljára esett róla szó. Mihail gyaníthatóan 1228 körül 
érkezett Csernyigovba, miután Novgorodot másodszor 15 elhagyni kényszerült. Cser- 
nyigovból kiindulva a déli Rusz területeinek (Kijev, Halics) megszerzésére töreke- 
dett. Próbálkozásait 1235-ben kísérte szerencse először, amikor mind Kijev, mind 
Halics az övé lett. Danyiil fejedelem azonban 1238-ban visszaszerezte Halicsot, így 
Mihailnak csak Kijev maradt. 1240-ben, a tatár támadás hírére Mihail elmenekült, 
előbb Magyarországra, majd lengyel földre vezetett az útja, de 1241-ben visszatért 
és felvette a kapcsolatot a tatárokkal. 

A déli Rusz másik fontos góca Halics- Volhínia volt. Ebben a formában csak 
1199-re jött létre, addig mindkét része külön úton járt. A 12. század közepén a halicsi 
részeket egyesítő Vlagyimirko Volodarevics meg tudta őrizni függetlenségét, így feje- 
delemsége 1153-ban simán mert át fia, Jaroszlav kezébe (I 153—1 187). Jaroszlav nem 
véletlenül kapta az Oszmomiszl (Nyolceszű) melléknevet. Apja halála után kiegye- 
zett a kijevi nagyfejedelemmel, Izjaszlav Msztyiszlaviccsal, de az elvett területeket 
nem adta vissza. Ügyesen folytatta apja politikáját, azaz a magyar és lengyel kapcso- 
latokat ápolva továbbra független tudott maradni Rusz többi részétől, elsősorban 
Kijevtől és Volhíniától. Apja szövetségese volt a vlagyimir-szuzdali Jurij Dolgorukij- 
nak, emiatt Jaroszlav 1150-ben feleségül vette Jurij leányát. Az 1150-es években neki 
is szembe kellett néznie rokona, Ivan Rosztyiszlavics Berladnyik támadásaival. 

Ivan Berladnyikot 1144-ben Vlagyimirko szorította ki Halicsból, ezt követően 
Ivan a Rusz területén vándorolt, s mindig ott bukkant fel, ahol segítséget remélhetett. 
Végül 1157-ben kun hadakkal gyökeret vert az Al-Dunánál, illetve a Dnyeszter alsó 
folyása mentén. E vidék egyik településéről, Berladról szerezte ragadványnevét. 1158- 
ban sikertelenül próbált a déli , támaszpontról" kiindulva volosztyot szerezni Halics 
vagy Kijev déli peremén. Végül útja Bizáncba vezetett, ahol 1161-ben meghalt. 

Közben Jaroszlav nem maradt távol a kijevi területért vívott küzdelmektől. 1159- 
ben a csernyigoviakkal szemben Msztyiszlav Izjaszlavics volhíniai fejedelmet támo- 
gatta, 1174-ben ugyancsak a Rosztyiszlavicsok oldalán állt. Gyermekeinek házassá- 
gát Halics érdekeinek megfelelően kötötte. Egyik leánya a novgorod-szeverszkiji Ig- 
or Szvjatoszlavics felesége lett, másik leányát a magyar III. István királlyal 
(1162-1172) jegyezte el, akit az 1160-as évek első felében Bizánc elleni harcaiban 
támogatott. Halicsot Bizánc közbelépése távolította el a magyar király oldaláról, így 
az eljegyzésből nem lett házasság. Jaroszlavnak két fiáról tudunk. Oleg, akit utódjá- 
vá akart tenni, egyik ágyasától született. Őt Jaroszlav halála után a halicsiak elkerget- 
ték, helyére törvényes házasságából származó fia, Vlagyimir került. Vlagyimir és Ja- 
roszlav között már az 1170-es években feszült volt a viszony. Vlagyimir anyjával 

együtt többször elmenekült, majd lengyel zsoldosokkal tért vissza volosztyot köve- 
telve magának. 

Halicsban a fejedelem mozgásterét erősen korlátozta a mind nagyobb szerepet 
játszó bojárság, akik nemcsak hogy nem teljesítették Jaroszlav végakaratát a trón- 
öröklés tekintetében (erre a Ruszban számos párhuzamot találunk), de a maguk válasz- 
totta fejedelemmel is elégedetlenek voltak, s el is kergették. Vlagyimir Jaroszlavics 
(1187-1188, 1189—1199) 1188-ban Magyarországra, majd Lengyelországba menekült. 
Magyarországi reményeiben csalatkoznia kellett, mivel III. Béla király (1172-1196) 
fogságba vetette, és fia, András herceg számára foglalta el Halicsot. Vlagyimir a 
magyarországi fogságból megszökve Barbarossa Frigyes császárhoz menekült, tőle 
pedig a krakkói udvarba, ahol végül segítséget kapott és visszaszerezte otcsináját. 

Vlagyimir elűzése és a halicsi bojárság viselkedése hasonlít a novgorodi hely- 
zethez. Egyrészt korlátozni akarták a fejedelem jogait, másrészt pedig beleszóltak a 
személy megválasztásába. Vlagyimir elkergetésekor jelöltjük a szomszédos Volhí- 
nia fejedelme, Roman Msztyiszlavics volt, aki rokoni szállal kötődött Halicshoz: le- 
ánya Vlagyimir idősebb fiának volt a felesége. Miután Vlagyimir lengyel segítség- 
gel visszatért, anyai nagybátyjához, a szuzdali Vszevolodhoz fordult, és a tőle kapott 
, garancia" mellett tudott megmaradni Halics élén, egészen 1199-ben bekövetkezett 
haláláig. Az eset kapcsán világosan kirajzolódik, hogy a Rusz primus inter pares feje- 
delmének már nem a kijevi, hanem a vlagyimir-szuzdali nagyfejedelmet tekintették. 
Ugyanígy látta a helyzetet a magyar Anonymus is, midőn azt állította, hogy , Ruscia, 
guae Susudal vocatur", azaz a Rusz azonos Szuzdallal. 

Vlagyimir Jaroszlavics halála után (1 199) a Halics feletti uralom a volhíniai Roman 
Msztyiszlavics kezébe került. VIagyimir fiainak sorsa ismeretlen. Roman Msztyisz- 
lavics annak a 12. század közepén élt Izjaszlav Msztyiszlavics kijevi nagyfejedelem- 
nek (1146-1154) volt az unokája, aki szűkebb családja otcsinájává tette Volhíniát. 
Izjaszlav halála után a fejedelemséget testvére, Vlagyimir tartotta kézben (1 154—1 156). 
Őt Izjaszlav fia, Msztyiszlav Izjaszlavics űzte el, aki rövid megszakításokkal halálá- 
ig uralkodott (1 156-—1 170). Utána Roman Msztyiszlavics következett, aki 1170-1199 
között nemcsak Halics megszerzésével próbálkozott, hanem a lengyel fejedelmek és 
a litván törzsek felé is terjeszkedni akart. A Halics és Volhínia egyesítésével meg- 
szerzett hatalom révén korábbi céljai is közelebb kerültek. 1199 és 1205 között Roman 
többször hadakozott lengyel területen és a litvánok egyik törzse (jatvjagi) ellen. Első 
felesége a kolostorba kényszerített kijevi nagyfejedelem, Rurik leánya volt. Második 
feleségének csak a nevét ismerjük ( Anna), származásával kapcsolatban csak azt lehet 
tudni, hogy vagy Bizáncból került Halicsba, vagy magyar-lengyel rokonsággal ren- 
delkezett, hiszen kiskorú gyermekei érdekében mindig ide folyamodott segítségért. 
Roman 1205. június 19-én, a zawichosti csatában, lengyel földön vesztette életét. 

A rövid ideig összetartozó Halics- Volhínia darabokra hullott. Roman özvegye a 
magyar II. András királyhoz és Leszek Biatyhoz, a krakkói fejedelemhez fordult se- 

gítségért. Többször kellett két kiskorú gyermekével, Danyiillal és Vaszilkóval mene- 
külnie. Mivel az egykori fejedelemség a lengyel és magyar terjeszkedés érdekszférá- 
jába tartozott, Krakkó és Magyarország támogatta a két Romanovicsot. Rajtuk kívül 
megjelentek a novgorod-szeverszkiji Igorevicsek, akiknek anyja Jaroszlav Oszmo- 
miszl leánya volt, és igényt tartottak a fejedelemségre. Az igényüket bejelentő Rusz- 
beli fejedelmekkel szemben a magyar-lengyel haderő lényegesen nagyobb és ütőké- 
pesebb volt, velük szemben a Rusz bármely részéről érkező fejedelmek, de a halicsi 
ellenfelek is meghátrálni kényszerültek. 

Leszek és II. András — 1205-1219/21 között — számos alkalommal vezetett kö- 
zös hadjáratot. Előbb a két kiskorú Romanovicsot támogatták anyjuk régenssége mel- 
lett, majd az Igorevicsekkel kötöttek kompromisszumot. Halicsban mind a magyar, 
mind a lengyel érdekeket képviselő csoportok megtalálhatóak voltak. Ez nyilvánult 
meg Leszek és II. András szepesi megállapodásában (1214), mely szerint a Halics fe- 
letti fennhatóságuk gyermekeik ottlétén és házasságán keresztül valósulhat meg. Így 
lett az ötéves Kálmán herceg Halics királya, felesége pedig a hároméves Salomea. Ez 
az állapot 1219/21-ig állt fenn, mígnem a Novgorodból érkező Msztyiszlav Msztyisz- 
lavics Udaloj (Elűzött) elűzte a gyermekkirályokat. Msztyiszlav Udaloj a szmolensz- 
ki Rosztyiszlav Msztyiszlavics unokája volt, aki 1159—1167 között volt kijevi nagy- 
fejedelem. Apja, Msztyiszlav Rosztyiszlavics Hrabrij (Bátor) 1175—1178 között 
Novgorod fejedelme volt; tehát Msztyiszlav is a Rosztyiszlav-leszármazottak közé 
tartozott, a Rusz déli területét uraló szmolenszki csoporthoz. Msztyiszlavnak kun 
felesége volt, halicsi sikereit 15 kun csapatoknak köszönhette. Végül kiegyezett 
II. Andrással, akinek a fia, András eljegyezte Msztyiszlav leányát, így jutott voloszty- 
hoz Halicsban (1221—-1234). Msztyiszlav 1228-ban bekövetkezett haláláig Halics 
steppe közeli részein tartózkodott. 

Az 1220-as évekre felnőtt Danyiil és Vaszilko Volhíntiában szerezve volosztyot 
szembefordultak a magyar király halicsi érdekeivel. De más ellenfelekkel is meg kel- 
lett küzdeniük, például a csernyigovi Mihaillal, aki 1235-ben és 1238-ban kétszer is 
elfoglalta Halicsot, de megtartani egyik alkalommal sem tudta. Danyiil végül 1238- 
ban jutott a halicsi uralomhoz, a tatár támadás előestéjén (1240) pedig Kijevet is meg- 
szerezte. 


Gazdálkodás, életmód, jövedelmek 
Élelemtermelés, kereskedelem, pénzforgalom 
A tatárjárás előtti Rusz gazdasági életéről források hiányában nagyon keveset tudunk. 


A régészeti kutatások rendszerezése nem történt meg, a feltárt tárgyi anyag értelme- 
zése pedig főleg a településtörténeti következtetések esetében a szovjet korszakban 

marxista szemléletű prekoncepció jegyében történt. A későbbi, 14-16. századi ada- 
tok visszavetítése is eredményezett torzításokat. 

A klimatikus és éghajlati adottságok (lásd 1. fejezet), valamint a demográfiai 
viszonyok alapvetően meghatározták a gazdaság lehetőségeit. A területen élő népes- 
ség nagyságát csak becsléssel lehetne megállapítani, de ehhez is megfogható, konkrét 
adatra lenne szükség. A kései novgorodi számok ez esetben igencsak félrevezetőek 
lehetnek. A Kijevi Rusz népességére vonatkozóan becslések helyett inkább csak el- 
képzelések, vélekedések születtek, például! Vernadsky 7,5 millióra, Cserepnyin 5—9 
millió közöttire taksálja a korai Rusz lakosságát. A népsűrűség megállapításához 
ismernünk kellene az állam területének nagyságát, de az éppoly bizonytalan és 
változó, mint a népesség maga. A későbbi adatok ritka népsűrűsége viszont jelzi, 
hogy az a tatárjárás előtt még ritkább lehetett. A népesség migrációja délről észak- 
kelet felé irányult, a déli részeken (különösen a 12. század óta) megnőtt létbizony - 
talanság miatt. 

Az etnikai sokféleség a gazdálkodásban életmódbeli különbségekkel párosult. 
A szlávok föléművelők, a varég-ruszok kereskedők voltak. A finnugorok lakta terü- 
leten az erdő adta javak összegyűjtésének, délen a nomádokkal kapcsolatot tartó ré- 
szeken az állattenyésztésnek volt nagyobb, de nem kizárólagos szerepe. A Rusz déli 
régióinak talaja kedvezőbb volt a földművelés számára, könnyebb művelést tett le- 
hetővé. Északon az erdőségek miatt irtással és égetéssel jutottak művelhető területhez. 
Az ekés földműveléshez használt eszközök birtoklása régészetileg igazolható, azt vi- 
szont nehéz megállapítani, mekkora közösség rendelkezett egy teljes igaerővel. Az 
eketípusok közül ismert a könnyű túróeke (ralo), a vaspapuccsal ellátott nehézeke 
(plug) és a karcolóeke (szoha) Is. Kezdetben mindenütt a túróeke volt az általánosan 
elterjedt, majd a 11—13. századra megtörtént a talajfajtáknak jobban megfelelő típu- 
sokra való áttérés. Az erdős steppén és a szürke erdei talajon a vaspapuccsal felsze- 
relt nehézeke alkalmazására tértek át, míg az erdős zónában a kétágú, karcoló véggel 
ellátott ekefajta lett az uralkodó. A marxista történészek (például Grekov, Cserepnyin, 
Dovzsenok) a Kijevi Ruszban a két-, majd háromnyomásos gazdálkodás meglétéről 
írnak, de a 11-12. században ennek nincs nyoma. Az őszi-tavaszi gabonafélék egy- 
más mellett említése nem bizonyíték, hisz ezeket más vetésforgó szerint is termeszthet- 
ték. Az igásállatok alkalmazásában különbség van észak és dél között. Északon több- 
nyire lovat, déi"n ökröt fogtak az eke elé. Észak és dél között különbségek mutatkoz- 
nak a megtermelt gabonafélékben is. Északon a kevesebb napfényt igénylő, rövidebb 
tenyészidejű növények terjedtek el (például a köles), a gabonafélék közül beérett a 
búza és az árpa. Délen az őszi vetésű rozzsal és borsóval találkozunk. A terméshoza- 
mok nagyon alacsonyak voltak, általában az elvetett mag kétszeresét termelték. (Ez 
így volt még a 14-15. században is!) Tartalékok felhalmozására csak az előkelők gaz- 
daságaiban volt lehetőség — például a felhalmozott élelmiszerkészletek elpusztítása 
gyakran szerepelt a hadi tettek sorában. A földművelő népesség számára egy-egy év 

rossz termése nagy éhínséget okozott. Az évkönyvekben 1024—1332 között 47 úgy- 
nevezett éhség-esztendőt említenek. 

Az emberek megtermelték a ruházkodáshoz nélkülözhetetlen lent és kendert 15. 
A zöldség- és gyümölcstermelés nem volt jellemző a paraszti gazdaságokra, noha a 
később ismert növényfajták már ekkor is előfordultak. A paraszti gazdaságok szerves 
része volt a kézműipar, amely előállította a gazdaság számára szükséges eszközöket. 
Az orosz nyelvű szakirodalomnak a munkamegosztás fejlettségéről vallott vélekedé- 
sét nem osztjuk; az élelemtermelés és a hozzá kapcsolódó kézműipar önellátásra volt 
berendezkedve. 

Az állattenyésztés a déli régió jellemzői közé tartozott. Különösen értékes állat 
volt a ló, amely ekkor elsősorban nem gazdasági, hanem közlekedési és harci eszköz- 
nek számított. Nem véletlen, hogy a törvénykönyv külön kiemeli és bünteti a fejedel- 
mi ménesek fosztogatóit. Úgy tűnik, a fejedelemnek és az előkelőknek volt ménesük. 
A régészeti leletként felbukkanó állatcsontok a ló és a szarvasmarha mellett a juh, a 
kecske és a sertés tenyésztéséről is árulkodnak. 

Kelet-Európa területe folyókban és erdőkben gazdag táj volt; a halászat és a va- 
dászat űzésére igen alkalmas körülményeket biztosított. A vadászat a kis prémes ál- 
latok nagy számáról tanúskodik, a szőrme keresett és könnyen értékesíthető cikk volt. 
Hasonlóan kiemelkedő erdei foglalatosság volt a méhészkedés; a Pravda büntető 
passzusai szerint jelentős bevételi forrás lehetett, hiszen a méhészet eszközeit és ter- 
mékeit lopták. Az erdő adta javak a kereskedelem (és az adók) legfontosabb elemei 
voltak. Fontos kereskedelmi cikk volt a só is, amelyet a Rusz délnyugati részeiből 
(Halics) szállítottak Kijevbe. Ez lehet a magyarázata Halics különösen fontos szere- 
pének és a halicsi terület relatív gazdagságának. 

A Kijevi Rusz létrejöttét a távolsági kereskedelem útvonala fölötti ellenőrzés 
segítette elő. A távolsági kereskedelem legfontosabb útvonala , a varégoktól a görö- 
gökig" vezető vízi út volt. Az út két végpontját a Varég (Balti)-tenger és a Rusz (Fe- 
kete)-tenger alkotta. Hasonlóan fontos volt, de nem illették külön névvel a Novgorod- 
ból a Volgán át a Kaszpi-tenger és az arab világ felé vezető kereskedelmi utat. Az út- 
hálózatot a folyók alkották. A hajókat az egyik folyóról a másikra a legrövidebb száraz- 
földi szakaszokon (voloki) vitték át. Hasonlóan kellett eljárni a Dnyeper zuhogóinál 
(porog1) is. A hajóforgalom nagyságrendjét a sokféle említett vízi jármű alapján kép- 
zelhetjük el. A Bővített Pravda 79. cikkelye bünteti a különböző vízi járművek lopását. 
A legértékesebb a ladjának nevezett hajótípus volt, amely evezőkkel és/vagy vitorlá- 
val volt felszerelve, amint ezt a Radziwill-évkönyv illusztrációi is tanúsítják. Nyilván 
nagyságrendi különbség volt az áruszállításra alkalmas tengeri ladja, ahhadakozáskor 
igénybe vett nabojnaja ladja és a közönséges ladja között. Lopás esetén az előbbiért 
három, a másodikért két grivna büntetést kellett fizetni. A harmadikért csak hatvan 
kuna, azaz tél grivnánál valamivel nagyobb összeg járt. (Az értékmérők arányairól 
lásd alább.) A közönséges ladjánál értékesebb volt a bárka (sztrug), amelyért eltulaj- 

donítója egy grivnát tartozott fizetni. A legegyszerűbb vízi jármű a fatörzsből kivájt 
csónak (cseln) volt, amelynek eltulajdonításáért húsz kuna (körülbelül egyhatod grivna) 
bírságot szabtak ki. 

A Kijevi Ruszban a grivna szolgált általános értékmérőként. A 11-12. században 
a kijevi grivna egy hatszög alakúra formált veretlen ezüsttömb volt, a leletek átlagos 
súlya szerint 168 grammot nyomott. Találtak aranygrivnát is, de az az előkerült pél- 
dányok alapján ítélve igen ritka lehetett. A novgorodi grivnát rúd alakúra formálták, 
és átlagosan 204 grammot tett ki. A 13. századtól kezdve a grivnát kezdte felváltani 
a rubel elnevezés. A grivnánál kisebb összegek nevei arról tanúskodnak, hogy a ve- 
retlen ezüstön kívül a különböző prémek töltötték be az általános értékmérő szerepét, 
például a kuna (coboly- vagy hermelinprém), vagy a veverica (mókus vagy menyét 
bundája). A kettő között a prém nagyságában van különbség: egy kuna három veve- 
ricával volt egyenlő. Nehezebb magyarázni a rezan és a nogata eredetét, mindkettő a 
váltópénz szerepét töltötte be. Összefoglalva a következő értékviszonyok állapíthatók 
meg: 1 grivna — 20 nogata, vagy 25 kuna, vagy 50 rezan, vagy 75 veverica; 1] kuna — 
2 rezan vagy 3 veverica. 

A régészeti anyagban szép számmal kerültek elő érmék is. A kijevi nagyfejedel- 
mek a 11. században saját maguk is verettek ezüstérméket (szerebrennyiki). Ebben 
valószínűleg inkább presztízsszempontok játszottak szerepet, mivel igen kis mennyi- 
ségben történhetett a pénzverés. Bölcs Jaroszlav érméiből mindössze hat darabot is- 
merünk. Ez a kis mennyiség a Kijevi Rusz forgalmában a grivnát és a természeti pén - 
zeket nem tudta kiszorítani, a távolsági kereskedelemben pedig a Rusz határain kívül 
vert érmék voltak forgalomban: kezdetben az arab dirhemek (8. század vége— 
11. század eleje), majd a bizánci érmék (10-11. század), de megjelentek nyugat felől 
az ezüstdénárok (11. század—12. század első fele) is. A 12. század folyamán a be- 
áramló érmék száma csökkent, illetve megszűnt. Ezt a jelenséget a kereskedelem 
korábbi biztonságának megszűnésével (kunok, tatárok), Bizánc keresztesek általi 
elfoglalásával (1204), valamint a Rusz-beli politikai viszonyok ziláltságával (szét- 
tagolódás) lehet magyarázni. A 12. századi érmeforgalom csökkenése egy érme nél- 
küli, , pénztelen" korszak kezdetét jelentette, amely egészen a 14. századig tartott. 
A keleti szláv területen vert pénz (gyenygi) Dmitrij Donszkoj alatt jelent meg ismét. 

A kereskedelemmel függnek össze azok a kölcsönügyletek, amelyeket a Bőví- 
tett Pravda szerint tanúk előtt kellett megkötni. Tanúkkal igazolták a kölcsönvett 
dolgok (ez lehetett pénz és nemesfém, valamint például méz és vetőmag is) mennyi- 
ségét és a kamat nagyságát, amelyben megállapodtak. A kamatláb, Vlagyimir Mono- 
mah 1113. évi szabályozásáig, — úgy tűnik — tetszőlegesen magas lehetett. A nem 
fizető adós esetén vizsgálták a fizetés elmaradásának okait; az ítélet attól függően szü- 
letett, vétkesnek volt-e tekinthető az adós vagy sem. Eszerint vagy fizetési haladékot 
kapott, vagy elveszítette a szabadságát. Sajátos, de elterjedt formája volt a kölcsön 
visszafizetésének a munkával való törlesztés. 


A Rusz viszonylag nagy területén mozogva a kereskedő tárolhatta is áruit. E meg- 
állapodást nem kellett tanúk előtt megkötni, amikor vita kerekedett belőle, akkor es- 
kü alatti vallomás alapján szolgáltattak igazságot. A Rusz területén az idegen keres- 
kedőket gosztynak nevezték. Az útvonal mentén a központi fekvésű helyeken álltak 
meg, létesítettek lerakatot, és vitték piacra áruikat. Az egy helyről származó keres- 
kedők egymás közelében telepedtek le, és később templomot is építettek maguknak. 


Jövedelmek 


A földműveléssel és állattenyésztéssel foglalkozók megélhetése és jövedelme az alap- 
tevékenységből, illetve a kiegészítésként folytatott halászatból, vadászatból és erdei 
méhészkedésből származott. A kereskedők bevételeit az áruforgalom és a kölcsön- 
ügyletek jelentették. Ennél összetettebb és nehezebben megválaszolható az elit réte- 
gek bevételeinek eredete. 

A PVL szerint a fejedelemnek és kíséretének legfőbb jövedelmi forrása az adó 
(dany) volt. Adónak nevezi az évkönyv azt a bevételt, amelyet például a Konstanti- 
nápolyt ostromló ruszok a császártól elvonulásuk fejében kicsikartak — bár ez inkább 
a , zsákmány kiváltásának" tekinthető. Zsákmányra a 9-10. század fejedelmei elég 
sokfelé tehettek szert, hiszen a Fekete-tenger parti görög települések bizonyára nem- 
egyszer kerültek a Konstantinápolyéhoz hasonló helyzetbe, de ejtettek zsákmányt a 
besenyőkkel és a kazárokkal való harcok során is. 

Az évkönyv a dany fogalmat használja arra az esetre is, amikor a kijevi nagyfeje- 
delmek a keleti szláv törzsek egymás utáni alávetése során — a függőség elismerése- 
ként — adót szedtek a leigázott törzsektől. Az adó begyűjtését kezdetben a fejedelem 
személyesen végezte, kíséretével együtt körbejárta az uralma alatti területeket és be- 
gyűjtötte jára:r:dóságát. Innét az adószedés neve, a poljugyje (lásd például Igor esete 
a drevIjanokkal!). Hasonló esetek történtettek másutt is. A PVL így írja le Vlagyimir 
fejedelem hatalmának kiterjesztését a különböző keleti szláv törzsekre: a fejedelem 
, üzen" és megtudakolja, hogy , kinek fizettek adót?" A válasz rendre az: , a kazárok- 
nak". Mire Vlagyimir: , Ne a kazároknak adózzatok, hanem nekem!" A meseszerű 
történet arra világít rá, hogy a kijevi fejedelmek a kazár adóztatók helyébe léptek. 

Az adó nyilván a rendelkezésre álló naturáliákból tevődött össze. Lényegében az 
adófizetés korábbi formájával állunk szemben, csak az adót beszedő személy válto- 
zott. A Vlagyimir kori államszervezés során és azt követően is a Kijevtől való függés 
az adófizetési kötelezettségen keresztül valósult meg. Az adó a kijevi nagyfejedelmet 
illette meg. A 12. század közepén is például Izjaszlav Msztyiszlavics és Jurij Dolgo- 
rukij között arról folyik a vita, ki kapja meg a Novgorodból befolyó adókat; paradox 
módon itt az adó egyik megoldás szerint sem a kijevi nagyfejedelemhez folyt be! 
A Kijevtől való függetlenedés jele viszont az adófizetés megtagadása, illetve beszün- 

tetése volt. Ez az adófajta tehát semmiképp sem tekinthető feudális járadéknak, ahogy 
Grekov nyomán a szovjet történetírás értelmezte! 

A fejedelmek másik jelentős jövedelmi forrása a kereskedelem hasznából való 
részesedés volt. Nemesfémre aligha tehettek volna másképp szert. Korai adat erre 
nincs, de a későbbi novgorodi gyakorlatból tudjuk, hogy a kereskedők fizettek a piacon 
(torg) való árusításért, a hitelesnek elfogadott súlyok használatáért, az árulerakatért 
stb. A kijevi nagyfejedelem egy-egy terület (voloszty) — pontosabban a felette gya- 
korolt uralom — átengedésével lemondott az adott terület jövedelmeinek egy részé- 
ről, illetve átengedte másoknak, de az adót továbbra is kapta. Ezt a jövedelem-áten- 
gedést nevezik , táplálásnak" (kormlenyije). 

A fejedelemnek jelentős jövedelmei származtak az igazságszolgáltatásból is. 
A Rövid Pravda szövege nem mindig tudatja, hogy a büntetéspénzből mennyi a sér- 
tettnek járó kártérítés és mennyi a fejedelemnek fizetendő , illeték". Kivétel a 41—42. 
cikkely, amelyben a 12 grivna értékű büntetésből 10 a fejedelemé volt; illetve a ladját 
lopó tolvaj harminc rezant fizetett a károsultnak, hatvanat pedig a fejedelemnek (Rövid 
Pravda 35.). Az igazságszolgáltatás fóruma minden esetben a fejedelmi udvar volt, 
oda kellett a tolvajt vezetni (Rövid Pravda 38.). Szabályozták a büntetéspénzek behaj- 
tásánál közreműködő fejedelmi tisztségviselő juttatását (Rövid Pravda 42.); neki egy 
héten keresztül természetbeni ellátás járt. 

A fejedelemnek lehetett ingatlantulajdona is, mivel a Bővített Pravda 71—75. 
cikkelyei szerint büntetendő, ha valaki a határjeleket eltávolítja. A határjelek a magán- 
tulajdon meglétéről tanúskodnak, eltávolításukért 12 grivna büntetést lehetett kiszabni. 
Arról, hogy mi volt a határjelek között, nincs információ. Egyetlen kivétel a Bővített 
Pravda 72. cikkelye, ahol a méhészkedés határmezsgyéiről, az udvarok közti határ- 
jelző pontokról és a , mezei határról" is olvashatunk. 


Települések 


A településtörténet kutatása rendszerint kimerül a , városok" régészeti úton megra- 
gadható adatainak összesítésében. A régészet felszínre hozott számos, az államalapí- 
tás előttre datálható települést (gorogyiscse), ugyanakkor a Kijevi Rusz idején a fa- 
lusi és a városias jellegű települések elkülönítését és megragadhatóságuk kritériuma- 
it nem dolgozták ki. Így a Kijevi Rusz idején a két településtípus összemosódik, il- 
letve időnként egy általános városfejlődési (lényegében differenciálatlan település - 
történeti) folyamatban oldódik fel (Kotljar, Tolocsko). A helyzet tisztázatlansága miatt 
fordulhat elő, hogy Tyihomirov 300, Kuza 414 városról beszél. Sőt ez utóbbi szerző 
1500-ra taksálja a megerősített települések számát. 

A Kijevi Rusz kutatásában a városok kérdésében uralkodó zavart a következő 
okokban látjuk: 1. A skandináv forrásokban a Rusz neveként felbukkanó Gardariki 

(azaz a "városok országa") olyan értelmezést kapott, mintha a városokon kívül más 
település nem is létezne. Így az egyes központok neveként felbukkanó településne- 
vek mögött eleve csak városokat láttak. 2. Az orosz és ukrán történetírásból teljesen 
hiányzik a nyugat-európai városfejlődéssel való összehasonlítás. 3. A mai orosz gorod 
( város") jelentést visszavetítik a Kijevi Rusz idejére, noha eredetileg a gorodnak csak 
megerősített település értelme volt. 4. Mindezekhez járul még az az axiómaként kezelt 
tétel, hogy a városok a munkamegosztás eredményeként jöttek volna létre. 

A magunk részéről a Kijevi Rusz városain általában települést értünk, amelyek 
közül kiemelkedő szerep jutott a védelem szempontjából megerősített adminisztra- 
tív-igazgatási központoknak. A , legvalódibb", a Bizánchoz és az arab világ központ- 
jaihoz mérhető városok a távolsági kereskedelem központjai voltak, mint például 
Kijev és Novgorod, Ilyen típusúakat — mint Szűcs Jenő fogalmaz — , a Földközi-tenger 
visszahódítása előtt a Nyugat nem ismert". 

A városok megítélésével kapcsolatban a 80-as években két koncepció körvona- 
lai rajzolódtak ki. Az egyik a Frojanov-féle, , leningrádi (ma szentpétervári) iskola" 
megfogalmazásában, a másik a kijevi történészek nevéhez fűződik. A kijevi történé- 
szek, Kotljar és Tolocsko a hagyományos felfogás talaján állnak, tudniillik a keleti 
szláv területek igen korai feudalizációját vallják; úgy képzelik, hogy már a 8—9. század- 
ban megindult a munkamegosztásra épülő városfejlődés. Vizsgálódásaik mindazon- 
által nem terjedtek ki a Kijevi Rusz egészére, hanem szűkebb körben mozogtak: 
Kotljar a halics-volhíniai városok létrejöttét, Tolocsko pedig Kijev szerepét vizsgálta. 
Mindkettejük alkotói módszerére jellemző a régészeti anyagra való erőteljes támaszko- 
dás. Kotljar a régészeti adatokat a városok keletkezési idejének a még távolabbi múltba 
vetítésére használja fel. A 6—8. századi településekre alkalmazva vezeti be az , embrio- 
nális város" (gorod-zarodis) terminus technicust, egyes esetekben pedig a , valódi" 
(podlinnij) város fogalmát. Úgy véljük, a terminusokban uralkodó zavart nem sike- 
rült mérsékelnie, de a városfogalmon belüli differenciálás bevezetésével mégis egy 
lépést tett előre. Tolocsko Kijev-monográfiája a Rusz legnagyobb településének belső 
életét világítja meg. Lényeges, hogy kimutatta: a 10-13. századi Kijevben a mező- 
gazdasági tevékenységnek fontos szerepe volt. A településfejlődés szakaszosságát 
világítja meg az a jelenség, amelyre Dubov figyelt fel: a korai települések (az ő szó- 
használatában: városok) és a későbbi központok nem esnek egybe. Dubov magyará- 
zata — a , városok áthelyeződése" — mesterkélt, Tolocsko véleménye — a centrum és 
a periféria fejlődésbeli egyenetlenségéről — továbbgondolásra érdemes. A leningrádi 
kutatók (Frojanov és Dvornyicsenko) társadalomtörténeti vizsgálódásaik eredménye- 
képpen új nézeteket fejtettek ki a városok keletkezéséről és funkciójáról. 

A nyugat-európai történészek cáfolják az orosz-ukrán kutatás hagyományos vá- 
rosértelmezését, a városokat mint katonai-adminisztratív központokat és a távolsági 
kereskedelem csomópontjait mutatják be. Eszerint a Kijevi Rusz városai település- 
konglomerátumok, nem pedig egyszerre keletkezett és különböző funkciójú városré- 

szek együttesei. Ami közös bennük, az az, hogy egyik városrész sem élvezett olyan 
kollektív jogokat biztosító privilégiumokat, mint azt a nyugat-európai városok eseté- 
ben tapasztaljuk. 

A városias, erődített települések legfontosabb típusa Kijev és Novgorod. Mind- 
kettő a kor nagyvárosának tekinthető, a korabeli Konstantinápolyhoz, illetve a nagy 
keleti kereskedővárosokhoz hasonlítható. Valóban olyan nagy méretűek és lakossá- 
guk száma is olyan nagy, amekkorára a korabeli Nyugat-Európában nincs példa. 
A tatár hódítás előtt Kijev lakosainak száma 30-40 000-re, Novgorodé a 11. század- 
ban 10-15 000-re, a 13. századra 20-30 000-re tehető. 

Mindkét város a kezdet kezdetétől fogva adminisztratív-katonai és kereskedel- 
mi központ. A település egyik része a fejedelem által épített vár ( fellegvár", gyetyi- 
nyec, későbbi néven: kreml), ahol az első templomok is álltak. A későbbiekben ez a 
fejedelmi központ Kijev esetében bővült, például Vlagyimir és Bölcs Jaroszlav épít- 
kezései jól elkülöníthetők. Novgorodban más a helyzet, itt a fejedelmi rezidencia a 
városon kívülre került, az eredeti gyetyinecet nem bővítették. A fellegvár alatt min- 
denütt megjelentek a suburbium(ok): a podol, majd a poszad, később a szloboda, ahol 
a kézműves-kereskedő csoportok éltek. A két nagyváros esetében több ilyen rész is 
létrejött, ezek az úgynevezett koncik ("végek"), amelyek szerint a városok belső élete 
is szerveződött. Kijev körülbelül 70 hektárnyi területen helyezkedett el; földsánc és 
az arra épített faszerkezet biztosította a település védelmét. A védelmet szolgáló erő- 
dítmény körülbelül 11 méter magas volt, egy arra épített faszerkezettel együtt helyen- 
ként elérte a 16 métert. Átlagszélessége 27 méter volt, hossza 3,5 kilométer. Ez az 
erődítménynagyság csak a fejedelmi központra vonatkozik. 

E két valóban világvárosi településen kívül a kereskedelemben fontos szerepet 
töltenek be már a korai időszakban azok a települések, amelyek a 10. században a Bi- 
zánccal kötött kereskedelmi szerződésekben szerepelnek és Bíborbanszületett Kons- 
tantin császár 1s ismeri őket. Ilyenek például Csernyigov, Perejaszlav], Szmolenszk, 
Visgorod és Ljubecs. Csernyigov és Szmolenszk felépítése hasonló a Kijev-Novgorod 
típushoz: eredetileg a gyetyinyec/podol kettősségében kialakuló település, csak lét- 
száma, jelentősége kisebb. Perejaszlavl esetében a védelmi funkció erőteljesebben 
van jelen, a település fekvése miatt is jobban védhető, mivel három oldalról folyó 
veszi körül. Visgorod és Ljubecs fejedelmi rezidenciaként jött létre. A kettő közül 
Ljubecset kutatták alaposabban, rekonstrukciója is elkészült. Visgorodnak és a később 
épült Belgorodnak Kijev szempontjából őrtorony vagy elővéd szerepe volt. Hasonló 
céllal épült egy egész védelmi rendszer a steppével érintkező részeken: Kijevhez tar- 
tozóan például Kanyev, Zarub, Torcseszk; Halicshoz tartozóan Kucselmin, Bakota, 
Usica, a volgai bolgárokkal szemben pedig a vlagyimir-szuzdali terület peremvidé- 
kén Nyizsnij Novgorod. A fejedelemségek adóztató tevékenységének a bővülése nyo- 
mán jöttek létre a pogosztok például Novgorod északi irányú terjeszkedése során, 
ahol nem ütköztek számottevő katonai ellenállásba. 

A falu jellegű településeket (szelo) ott találjuk meg, ahol a földművelő közös- 
ségek lakóhelye volt. Létüket a Pravda alapján lehet bizonyítani. A kijevi időszak- 
ban az obscsina elnevezés nem fordul elő, helyette a vérségileg összetartozó közös- 
ség (verv), illetve a jogi szempontból egységként kezelt, nem feltétlenül rokonokból 
álló közösség (mir) szerepel (lásd a Pravda megfelelő pragrafusát, mely szerint ezt 
a közösséget terheli az idegen vérdíj megfizetésének kötelezettsége). Az agrár- 
struktúrából fakadó különbségekkel magyarázható, hogy párhuzamosan jelen van 
a kiscsaládi gazdálkodásra utaló dim ("füst"), valamint a nagycsaládi gazdálkodást 
kifejező szelo ( falu"). A szelo fogalmával például a 12. században ott találkozunk, 
ahol az egyház részére tesznek adományokat. Ez esetben a szelonak tulajdonosa 
van, tehát inkább , prédiumnak" értelmezhető. Más esetben például Izjaszlav embe- 
rei a 12. század közepi harcok során, Kijevből távozva, szelóikat is kénytelenek el- 
hagyni; ekkor pedig inkább a kormlenyije egységeinek tekinthetők, és a voloszty- 
hoz állanak közelebb. A szó etimológiája szerint (a szelo - szeszty/szigyety "ülni" 
igéből származik) viszont a , földön ülő", azaz egy helyben lakó, letelepedett élet- 
módot folytató földművelő közösség lakóhelyére enged következtetni. A szelo 
viszonylag ritka előfordulása azzal magyarázható, hogy az elbeszélő források első- 
sorban az eseményekre koncentrálnak; a gazdaságot jobban tükröző oklevelek 
(usztav) száma csekély. 


Jog, törvény, társadalom 
A fejedelem és a kíséret 


A legkorábbi adatok alapján a keleti szláv törzsek élén a fejedelem (knyaz) állt. 
A PVL a , tengeren túlról" hívott varég-ruszok vezetőit is fejedelmeknek nevezi. 
A Kijevi Rusz létrejötte után ugyancsak fejedelmekről szólnak a hírek, közülük emel- 
kedik ki Kijev ura, a nagyfejedelem. Ezen adatok azt a vélekedést erősítik meg, hogy 
a fejedelmi hatalom eredete a törzsi-nemzetségi viszonyokban gyökerezik. A Kijevi 
Rusz — mint törzsszövetség — és a keleti szláv törzsek egy fő uralma alatti összefo- 
gása , termeli ki" a nagyfejedelmi státust, tehát szerves folytatása a korábbi fejlődés- 
nek. Olyan minőségbeli változás, amelyet másutt a királyság és a létrejöttét szimbo- 
lizáló királykoronázás megteremtett, nem következett be. Megismételjük fentebb már 
kifejtett véleményünket, hogy a nagyfejedelemnek a többi knyaz közül való kiemel- 
kedését a törzsszövetség (Kijevi Rusz) létrejötte tette lehetővé, s a fejedelmeket nem 
törzsszövetségi, hanem csak törzsi vezetőknek tartjuk. 

A fejedelmek tevékenységéről csak a Kijevi Rusz létrejötte után rendelkezünk 
adatokkal, elsősorban természetesen a nagyfejedelemről. Ő az, aki hadat vezetett, 
döntött háború és béke ügyében, vallási kérdésekben nyilvánított véleményt és az 

igazságszolgáltatás letéteményese volt. A hadakozás során előfordult, hogy a feje- 
delmek konfiiktusba keveredtek egymással (lásd például Igor és a drevljan Mal), de 
Bizánc ellen vonulva és a steppei harcok során a kijevi nagyfejedelem mellett ott 
kellett lenniük a Kijevnek adót fizető törzsek fejedelmeinek és haderejének. Sajnos 
erről nincs megerősítő adatunk, ezt a tényt a későbbi gyakorlat alapján és a steppei 
szokások ismeretében csak valószínűsíteni tudjuk. Ugyancsak a nagyfejedelem volt 
az, aki az egész Rusz nevében békét és Bizánccal szerződést kötött. Más fejedelmek 
jelenlétéről nem szól a PVL, csak a kísérettagok nevét sorolja fel. A fejedelemnek a 
pogány vallási rítusban betöltött szerepéről egyedül Vlagyimir azon tette tanúskodik, 
midőn az isteneket ábrázoló idolokat felállíttatta a kijevi várhegyen. Igazságszolgál- 
tatási jogköréről a Pravda cikkelyeiből tudunk, a passzusok jelentős része a szokás- 
jogon alapuló rendszert állít elénk, így a fejedelem bírói funkciójának is korábbra 
visszanyúló eredete van. 

Ha nem is számtalan adattal, de úgy véljük, mégiscsak igazolható, hogy a fejede- 
lem a legkorábbi forrásokban mint törzsi-nemzetségi előkelő kerül elénk. A törzsi- 
nemzetségi viszonyok között származása, vérségileg előkelő volta predesztinálta erre 
a szerepre. A Kijevi Rusz mint törzsszövetség létrejöttével egy fejedelmek felett álló 
fejedelem, azaz a nagyfejedelem (velikij knyaz) kiemelkedése történt meg. Az első 
nagyfejedelmek a varég-ruszok közül kerültek ki, akik a 10. század folyamán — Szvja- 
toszlavtól kezdve — szláv neveket viseltek. Úgy gondoljuk, hogy a névadási szokás 
megváltozása mögött a varég-rusz előkelők elszlávosodása, a helyi előkelőkkel való 
gyors összeolvadása húzódik meg. A -varég-rusz fejedelmek Kijevbe érkezve kerül- 
tek szorosabb (illetve vérségi-rokoni) kapcsolatba a szlávokkal, mégpedig a Kijev 
környékén élő poljan törzzsel. Nem lehet véletlen, hogy a PVL a szláv törzsek közül 
a poljanokat emeli ki az első helyen, és a varég-ruszok közül pedig azokat, akiket a 
11—12. század fordulójának fejedelmei őseik között tartottak számon. E szempontból 
világos, miért nem maradt fenn más keleti szláv törzs előkelőinek névsora, hiszen ők 
azoknak a poljan-varég/rusz törzsi előkelőknek az ellenfelei, akiknek kezén a nagy- 
fejedelmi hatalom megszilárdult. 

A Kijevi Rusz létrejötte után nemcsak a nagyfejedelmek kerültek ki ebből az elíit- 
ből. A nagyfejedelem leszármazottait származásuknál fogva fejedelemnek tekintet- 
ték, ők irányították az egyre növekvő területű Ruszt. A fontosabb fejedelmi házassá- 
gokról tudunk, de nem mindegyikről, hiszen a fejedelem leánygyermekeinek sokszor 
a születését sem jegyezték fel. A fejedelmi családfa női ága csak igen hiányosan mu- 
tatható be. Adatok híján csupán feltételezhetjük: a kijevi nagyfejedelem fiai később 
meghódított központokba kerülve házasságon keresztül kötődtek a korábbi törzsi köz- 
pont elitjéhez. Ez lehetett az a személyi kapocs, amely a hátterét adta például az olyan 
merész lépéseknek, mint a Kijev számára fizetendő adó visszatartása. Másrészt így 
érthető a helyi elit ragaszkodása bizonyos személyekhez. E konkrétan nem igazol- 
ható kapcsolatoknak semmiképpen sem akarunk túlzott jelentőséget tulajdonítani, 

hiszen a fejedelem személyének megválasztása, hívása, a fejedelem elkergetése en- 
nek némileg ellentmondó helyzetről árulkodik. 

A törzsi-nemzetségi elitből kiemelkedő fejedelem katonai, bírói, vallási ügyek- 
ben döntési jogkörrel volt felruházva. Kiváltságos helyzetét előkelő származásának 
köszönhette, de e privilegizált helyzet önmagában semmiképpen sem jelent monar- 
chikus hatalmat, még kevésbé azt, hogy a fejedelem egyben földbirtokos is volt — 
amint azt a szovjet korszak történészeinek többsége vallotta. Mi Frojanov vélemé- 
nyét osztjuk e kérdésben, aki a 10-11. századi fejedelmek monarchikus és földbir- 
tokos voltát egyaránt tagadja. A földbirtoklás csírájának az 1097. évi ljubecsi meg- 
állapodást tekintjük. A fejedelmek zsákmányból és az alávetett tözsek adójából szár- 
mazó jövedelme mellett a 12. századra mutatkoztak a földbirtoklás első jelei, például 
1136-ban, amikor Rosztyiszlav Msztyiszlavics fejedelem a szmolenszki püspökségnek 
a megalapításakor két falut is adományozott. 

A fejedelmi hatalom legitimáló tényezőit vizsgálva megállapítható, hogy nincs 
koronázás, csak , trónra ültetés". Úgy tűnik, e mozzanat megmarad a világi keretek 
között, és hiányzik belőle az a spirituális megerősítés, amely az uralmat Dei gratia 
eredezteti. Az intronizációt (,,...Szegye na sztol otca szvojego 1 deda szvojego") kí- 
sérő híradás megfogalmazása csupán az uralom családi szálon igazolható jogosságát 
bizonyítja. A korszakból fennmaradt néhány oklevél a Szentháromságra utaló for- 
mulával kezdődik, amelyet az , Én X.Y. fejedelem..." kiegészítés követ. Az oklevél 
szerkezete a fejedelem keresztény voltáról tanúskodik. A nagyfejedelemnél kisebb 
rangú fejedelmek esetében a nagyfejedelemtől kapott felhatalmazás vagy a helyiek 
közreműködése (hívás, választás) teremtette meg a legitimációt. 

Vitatott kérdés a nagyfejedelem és a többi fejedelem egymáshoz való viszonya. 
A fejedelmi dinasztián belül a rokonság ténye fennáll, de az idő múltával az egyes 
generációkon belül a rokonsági fok tekintetében távolodás következik be. Általános 
törekvésnek mutatkozik és de iure el is ismerik, hogy a fejedelmi dinasztián belül min- 
den felnőtt férfi jogosult a dinasztia hatalmából (jövedelmeiből, presztízséből stb.) 
részesülni; ugyanakkor de facto a távolabbi rokonság kiszorítására törekednek. A jog 
szerint megfogalmazott elv, a dinasztia felnőtt férfi tagjai között a rangidősség (seni0- 
ratus) alapján tesz különbséget, a törekvések pedig a primogenitura megvalósítására 
irányulnak. A fejedelmek közötti kapcsolatrendszert az évkönyvek a rokoni kapcso- 
latok jelölésére használt kifejezésekkel (apa, fiú, fivér) írják le. Az oldalági rokonok 
közötti konkrét vérségi kapcsolatok nem egyértelműek, mégis a közvetlen vérségi kap- 
csolatra utaló fogalmakkal írják le őket. A jelenség magyarázatául az szolgálhat, hogy 
a Kijevi Ruszban a kereszténység felvétele után (amelyet az állam létrejöttével azonosí- 
tottunk) is csak nagyon lassan bomlottak fel a korábbi vérségi-nemzetségi kötelékek 
és nem lépett helyükbe egy olyan személytelen intézményi kapcsolatrendszer, amely 
a nagyfejedelem és a többi fejedelem közti viszonyt objektívebbé tette volna, azaz biz- 
tosította volna a legfőbb hatalomra jogosultak körének szűkülését és a dinasztia többi 

tagjának az előkelők csoportjához való idomulását. A társadalom csúcsán tehát a vér- 
ségi-nemzetségi előkelők egy csoportja helyezkedik el, amelynek a differenciálódása 
igen lassan halad előre. A differenciálódás bizonyos egyéneknek a csoporton belüli 
kiemelkedését jelzi: például a 12. század közepén a duumvirátus idején létezett az 
apává, illetve fiúvá fogadás, mely a valós rokoni kapcsolatok helyébe fiktív rokonságot 
léptetett. De van példánk a dinasztiából való , kihullásra" is (például Ivan Berladnyik 
és fia), melyhez a voloszty-nélküliség vezetett. Bizonyára gyakoribb volt ez a jelen- 
ség, de a krónika csak olyan eseteket jegyzett le, ahol a voloszty-szerzésre igen szívó- 
san törekedtek. Szórványos próbálkozások lehettek a háttérben ott is, ahol egy-egy 
személyről semmit sem tudunk azon kívül, hogy el tudjuk helyezni a családfán. 

A fejedelmek közötti kapcsolatrendszer tehát egyre kevésbé függött a valós ro- 
koni kapcsolatokról, alapvető volt az önálló jövedelemhez (voloszty) jutás, amely 
nem földbirtokot, hanem az adott területről beszedett adójövedelmet jelentett. Föld- 
birtok híján indokolatlan a fejedelmek közti kapcsolatrendszerre a vazallitás fogal- 
mát alkalmazni, ahogy ezt az orosz nyelvű történeti szakirodalomban nemegyszer te- 
szik. A vazallitás fogalmának olyan kitágítása pedig, amely lehetővé teszi annak a 
nemzetségi viszonyokra való alkalmazását, véleményünk szerint szükségtelen és csak 
a fogalmi tisztánlátást nehezíti. 

A fejedelmek kiválását, kiemelkedését a törzsi-nemzetségi előkelők közül a fe- 
jedelmi kíséret (druzsina) segítette elő. A kíséret jelenléte általában az archaikus társa- 
dalmak sajátja, így a Kijevi Rusznak legkevésbé sem specifikus jelensége. A kísére- 
tek a társadalom differenciálódásának elősegítői, amennyiben a fejedelem számára, 
akinek a szolgálatába szegődtek, olyan lehetőséget teremtenek, hogy az akaratát a 
környezetében érvényesíteni tudja. Az eredetileg törzs-, illetve nemzetségfő fejedel- 
mek (knyazok) számára a varég-ruszok megjelenése a kelet-európai térségben nagy 
jelentőségű volt: a kereskedő-harcos varégok a keleti szláv előkelőkön keresztül tud- 
ták adófizetőjükké tenni a környék törzseit. A harcos elemek beépülése a keleti szláv 
knyazok kíséretébe meggyorsította a fejedelmi különhatalom létrejöttét. A kíséret volt 
mindenütt az a közeg, amely a legkönnyebben fogadta be és tudta asszimilálni a kü- 
lönféle etnikai közegből érkezőket. A kíséreten belül ugyanis az eredet már nem volt 
lényeges, a fejedelem szolgálata , közös nevezőre" hozta a kíséret tagjait. További 
sorsuk is a fejedelemtől nyert juttatásoktól függött. A fejedelmek számára az idegen 
eredetű (nem helybéli szláv) kísérettagok fontosabbak voltak a helybélieknél (noha 
ilyen kísérettagok is voltak), mivel a fejedelem szolgálatában és parancsainak végre- 
hajtásában nem játszott szerepet a nemzetséghez való tartozás, hanem a társadalmi 
kohézió más elemei (például a hűség) érvényesültek. A szolgálatok fejében a fejede- 
lemnek gondoskodnia kellett kíséretének tagjairól (élelem, ruházat, fegyver). Az adók 
nem mindig voltak elegendők erre; például a 10. században élt Igor fejedelem halá- 
lához az vezetett, hogy dupla mennyiségű adóra lett volna szüksége a kíséret igényei- 
nek kielégítéséhez. 

Az egyre-másra indított zsákmányszerző (, kalandozó") hadjáratok a kereskedő 
varég-rusz népesség jövedelmének szerves részét alkották. Elsősorban Konstanti- 
nápolyt és a Fekete-tenger melletti görög kereskedővárosokat támadták meg, ahon- 
nét olyan javakat tudtak zsákmányolni, amilyenekre adó formájában nem lehetett 
szert tenni. Ugyanezen okból történt a keleti szláv törzsek közötti további hódítás, 
amely az adók mennyiségét növelte. A prémek, illetve a hadjáratok során ejtett fog- 
lyok eladása a fejedelmet újabb jövedelemhez juttatta. A nagyobb jövedelem nagyobb 
létszámú kíséret eltartását tette lehetővé. A kezdeti időben a kíséretnek bizonyára 
szerepe volt abban, hogy a fejedelmek a dnyeperi vízi út kereskedelmét meg tudták 
adóztatni, s ez végül , szokássá" vált. Kijev előnyös földrajzi helyzete hozzájárult 
ahhoz, hogy a nagyfejedelem nagyobb zsákmány- és adójövedelemhez jutott, mint a 
többi hasonlóan kiemelkedő törzsi-nemzetségi előkelő. Ez a körülmény a nagyfeje- 
delmi méltóság létrejöttét is elősegítette. 

A kíséret léte a fejedelem számára előnyöket biztosított, de kötelezettségekkel 
is járt, és a fejedelem bizonyos mértékben függött is a kíséretétől. A kísérettagokkal 
(druzsinyiki) időről időre tanácskozott (dumi). Kezdetben minden kísérettag a feje- 
delem közvetlen környezetében élt, együtt laktak, közösen étkeztek. A 12. századtól 
az írott forrásokból ismerjük az erődítmények szenyinek nevezett részét, ahol a feje- 
delem kíséretének tagjaival együtt lakomázott (pir). A szenyi a régészeti adatok alapján 
fedett, de nyitott oldalú építmény volt, ahol kedvezőtlen időjárás esetén nagyobb cso- 
port is kényelmesen elhelyezkedhetett. A kíséreten belül is kialakult egy hierarchia, 
hiába tartózkodott a fejedelem közelében a kíséret minden tagja, nem részesült egyen- 
lően a jövedelmekből. Először egy szűkebb és egy tágabb kör formálódott, a kisebb 
és a nagyobb kíséret, a szláv szóhasználat szerint ifjabb és idősebb kíséret. 

A kíséret tagjai általában fegyveres szolgálattal tartoztak a fejedelemnek. Az, 
hogy az , átlag" fölé különleges megbízással lehetett emelkedni, kedvezett a kíséret 
további differenciálódásának. A fejedelem és kísérete nem tartózkodott állandóan egy 
helyen. A fejedelem a kísérettagok közül bízott meg valakit — a namesztnyiket vagy 
poszadnyikot — a voloszty igazgatásával. Ha nagyobb hadat toborzott a fejedelem, a 
vojevoda és a tiszjackij voltak a segítségére. A kísérettagok közül azok emelkedhettek 
ki, akik megbízhatóságuk alapján lehetőséget kaptak egy-egy fontos feladat ellátásá- 
ra, a származás itt nem játszott szerepet. A poszadnyik és a vojevoda elsősorban nem 
a fejedelem környezetében teljesített szolgálatot, ezáltal a szó fizikai értelmében távo- 
labb kerültek a fejedelemtől, a plusz feladat pedig kiemelte őket a kísérettagok közül, 
ezért szükségszerű volt, hogy a fejedelemtől nagyobb juttatás járjon nekik. A PVL a 
fejedelmi helytartókat bojároknak nevezi. A bojárok tehát eredendően szintén a kí- 
séret tagjai voltak, de a fent említett okok miatt igen hamar leváltak a kíséretről. 

A bojár szó etimológiája vitatott, nem tudjuk, szláv vagy török eredetű-e. A szláv 
etimológia szerint a bo(]Djarin a boj- vagy bol- tőből származik, az első változat szerint 
"harcos", a második szerint "nagy"?-ot, "hatalmas" -t, "több"-et jelent. A török nyelvből 

való származtatás összecseng a második változattal, mely szerint a bojar szó alapjelen- 
tése a "nagy", "gazdag", "nemes". Mindkét szóetimológia a bojár réteg helyét a harcos 
kísérettagok leggazdagabbjai között jelöli ki. A bojárok helytartóként a fejedelemtől 
távolabb éltek, szükségszerűen elsőként szakadtak ki a kíséretből. Vélhetően a fejedelmi 
jövedelmek begyűjtésében is fontos szerepük volt. Ezt jelzi például, hogy a kijevi meg- 
mozdulások idején (1068, 1113, 1147) a népharag ellenük irányult, s a házaikat feldúlták, 
kifosztották. Sem a PVL-ben, sem a Pravdában nincs utalás arra, hogy a bojárok föld- 
birtokosok lettek volna, ahogy Grekov nyomán a szovjet történetírás vélte. Frojanov 
kettős arculatot tételez fel; szerinte meg kell különböztetni a fejedelmi kíséret bojárjait 
a földbirtokkal rendelkező bojároktól. A német Halbach úgy fogalmaz, hogy a bojár—fe- 
jedelem viszony inkább a vazallitásra emlékeztet, mint kíséretviszonyra, csak nem a 
földbirtok, hanem a fejedelmi jövedelmek , táplálásra" átengedett részén keresztül. 

A földbirtok léte vagy nemléte a bojárok esetében még kevésbé igazolható vagy 
cáfolható, mint a fejedelmek és az egyház esetében. A halicsi területen a 12—13. szá- 
zad fordulóján fellépő erőteljes bojári oppozíció mögött a fejedelemtől való teljes 
függetlenedést látjuk, melynek alapja a földbirtok lehetett. A bojári földbirtoklásra 
bizonyító adataink csak a 14-15. századi Novgorodból vannak. A 12. században a 
fejedelmek , diplomatái" is a bojárok közül kerültek ki, például Pjotr Boriszlavics, 
aki számtalan ügyben járt el Izjaszlav Msztyiszlavics megbízásából. A bojárok, akik 
a fejedelmi kíséretről leszakadva távolabb éltek, időnként felkeresték a fejedelmet, 
hogy tanácskozzon velük (dumi). Végleges leszakadásuk az egykori kíséretről a 13. 
század végére következett be. 

A kíséret másik része megtartotta szoros kapcsolatát a fejedelemmel a szó fizikai 
értelmében is, hiszen továbbra is egy fedél alatt éltek (mladsaja druzsina). A kisebb 
kíséret tagjait az összefoglaló grigy/grigyba szóval jelölték, amely a skandináv grid- 
ből származva "személyes szolgá" -t, "testőr"-t jelent. A fegyveres kíséreten belül is 
lezajlott egy differenciálódási folyamat, ide a következő csoportok tartoztak: gyetsz- 
kije, otroki, paszinki, koscsei, csad(o). A gyetszkije a kisebb kíséret szabadokból álló 
felső rétegét alkotta, ők vettek részt a fejedelemnek a bojárokkal való tanácskozásán. 
A forrásokban a 12. századtól kezdve fordulnak elő, de inkább a részfejedelmi kor- 
szak szereplői; tulajdonképpen a nyugat-európai ministerialisoknak felelnek meg. 
Az otrokinak nevezett személyek a fejedelem környezetének nem szabad tagjai kö- 
zül kerültek ki. Nevezetes otrok volt a mártírhalált halt Borisz Vlagyimirovics szol- 
gája, a magyar származású Georgij, aki urát védelmezte a rátörő gyilkosokkal szemben. 
A paszinki és a koscsei Szintén a 12. századtól vannak jelen a fejedelem kíséretében 
— mint udvari szolgák —, de ekkor sem szerepelnek túl gyakran. Halbach szerint e 
szavakat a druzsinába került török (kun) elemek hozták magukkal. Andrej Bogol- 
jubszkij megölésekor (a novgorodi krónika szövege szerint) csak egy fiatal koscsej 
volt a közelében. A fejedelem környezetének legalsóbbrendű szolgálói az összefog- 
laló néven csadónak nevezett csoport volt. 

Mint láttuk, a fejedelmek egymás közti viszonyának leírására a rokonsági fokot 
jelölő terminus technicusokat alkalmazták, s a fejedelem és a kísérettagok viszonyában 
ugyancsak ezek domináltak. Mindez a nemzetségi társadalom lassú átalakulásának kí- 
sérő jelensége. A bojárok, akikből a 12-13. század fordulójától kezdve fokozatosan 
alakul ki a földbirtokos réteg, a nagyobb és gyorsabban felbomló druzsinából váltak 
ki, de a kísérethez tartozás köldökzsinórja még a 13. század végén sem szakadt el telje- 
sen. A kisebb kíséret — akikből a fejedelmi udvartártás lett — átalakulása szintén lassú 
folyamat eredménye volt, mely csak a 12. század legvégi kezdetek után — hosszan át- 
nyúlva a részfejedelemségek időszakába — fejeződött be. A fejedelmi udvartartás leg- 
fontosabb tisztségviselői a holopok közül kikerülő tyiun és kljucsnyik voltak; de 15sme- 
rünk mecsnyiket ( kardhordó"), biricset ("őr"), dajkát és nevelőt. A kijevi korszakban 
és a részfejedelemségek kialakulása idején a fejedelem még igen közel állt a néphez, 
udvara inkább vendégeket maga köré gyűjtő udvar volt, nem pedig gazdálkodási egység. 

A kíséretek a 9-10. században varég elemekkel töltődtek fel, majd a 12. század- 
tól a steppei török elem került túlsúlyba; északon a volgai bolgár, délen pedig az úz- 
tork, a kun népesség volt jelen nagyobb számban. A nagyfejedelem és a többi feje- 
delem kapcsolatát hasonló viszony jellemezte ahhoz, mint amilyen a fejedelem és 
kísérete között fennállt; rendszeres tanácskozásokat és lakomákat (dumi, piri) tartot- 
tak. Időnkénti összejöveteleikre, tanácskozásaikra több kifejezést is használnak, ilyen 
például a szjom, a szjezd, a szobor. Végső soron a nagyfejedelem és a többi fejede- 
lem viszonya virtuális kíséretviszonynak fogható fel, olyan sajátos rendszernek, amely 
sem bizánci, sem kazár minta alapján nem vezethető le. 


A szabadság és függőség típusai 


A társadalmi különbségek és a differenciálódás legobjektívebb példáit a korai törvé- 
nyekből meríthetjük, például a gyilkosság esetén kiszabható vérdíjak (vira) össze- 
géből. A Xratkaja (Rövid) Pravda Bölcs Jaroszlav kori részéből származik a vérdíj 
fizetésének törvényi alapszövege, ugyanis ekkor a vérdíj mellett a vérbosszút is meg- 
engedik a legközelebbi hozzátartozóknak (apa, fiú, testvér, unokatestvér). A vérdíj 
összege szabad ember (muzs) számára 40 grivna (Rövid Pravda 1. cikkely). Néhány 
évtizeddel később a szabad emberért fizetendő 40 grivna mellett megjelenik a dupla 
vérdíj (80 erivna), ha a gyilkosságot a fejedelem szolgálatában álló személy — például 
az ognyiscsanyin, a fejedelmi tyiun, a főlovász (konyuh) -— sérelmére követték el 
(Rövid Pravda 19.). Szabad nő megöléséért csak fél vérdíj járt. Ha függő szabad (kötött 
liber) esett áldozatul, hat grivna volt a vérdíj, ennek dupláját, azaz 12 grivnát kellett 
fizetni, ha az illető fejedelmi szolgálatban állt; például a fejedelem falusi elöljárója 
(sztaroszta), rab dajka vagy gyagyko, azaz a fejedelem gyermekeinek nevelője volt. 
A szmerd, a rjadovics és a holop halála esetén öt grivna volt fizetendő. 

A társadalmi különbségek a testi sértések esetében kiszabott bírságok összegé- 
nél is megmutatkoztak. Itt elsősorban az okozott sérülések alapján szabályozták a 
büntetést, de éles határ húzódott a szabadok és a szolgák megítélése között. A szol- 
gák által okozott kár miatt ők maguk nem voltak felelősségre vonhatók: a szolgáért 
anyagilag urának kellett jótállnia. Kiemelt helyzetre utal, hogy varég-kolbjag eseté- 
ben nekik nem kellett a bíróság előtt tanút állítaniuk, elegendő volt az eskütétel. 

A társadalmi berendezkedéshez értékes adalék az úgynevezett idegen vérdíj (gyi- 
kaja vira). Ha holttestet találtak, illetve a gyilkos személye nem volt megállapítható, 
akkor annak a közösségnek kellett együttesen kifizetnie a vérdíj összegét, amelynek 
közelében a holttestet meglelték. Ilyen esetben a közösség maga döntötte el, milyen 
arányban osztja fel tagjai között a kifizetendő összeget. Ez a közösség a Pravda korai 
szövegében szereplő nagycsalád (verv), amely az obscsina korai formájának tekinthető. 
A szóhasználat változását általában azzal magyarázzák, hogy vérségi és területi alapon 
szerveződött-e. 

A törvények alapján könnyen el lehet különíteni a társadalom szélső rétegeit: a 
fejedelem szolgálatában álló elitet, a dupla vérdíjasokat, illetve a tárgyként kezelt 
holopokat, akikért tulajdonképpen vérdíjat sem kellett fizetni, csak az árukat megté- 
ríteni. A holop a bíróság előtt nem is tanúskodhatott. A társadalom zömét a jogilag 
szabadok alkották, akikért 40 grivna vérdíj járt. Az egységesen szabadnak mondot- 
tak között lényeges gazdasági különbségek mutatkoztak, őket az eladósodás veszé- 
lye is fenyegette, s ez akár a szabadságuk elvesztésével is járhatott. A legnehezebb a 
, köztes" rétegek helyzetének megállapítása. 

A személyükben nem szabad rétegek között a legalsó fokon a holopok álltak, 
helyzetük megegyezett a nyugat- és közép-eúrópai a veri serviékével. A holopot fel 
lehetett kutatni, ha elszökött; ha megtalálták, vissza kellett szolgáltatni gazdájának, 
nem volt szabad befogadni. A Bővített Pravda 110. cikkelye szerint a holoppá válás- 
nak három útja létezett: ha valakit eladtak, illetve megvásároltak; ha valaki rabnőt 
vett feleségül mindenfajta kikötés nélkül; és ha valaki szolgálatba szegődött megál- 
lapodás, illetve szerződés (rjad) nélkül. Akik rjad alapján álltak valakinek a szolgá- 
latába, azokat rjadovicsoknak nevezték. De mivel a rjadovics gyűjtőfogalom, előfor- 
dulhat, hogy a megállapodás alapján szolgáló illetőt a szolgálat fajtája szerint jegyezték 
fel (lásd tyiun, kljucsnyik). Ugyanott a 11 1. paragrafus tiltja, hogy más úton-módon 
— például adósság ledolgozása céljából — valakihez munkára beállt személyt (zakup) 
holoppá tegyenek. A zakupok kölcsönt vettek fel, ami lehetett pénz, nemesfém, áru, 
vetőmag, és valami okból nem tudták az adósságukat a kamattal együtt törleszteni. 
Ilyenkor került sor arra, hogy munkával róják le a hátralékot. 

A többi függő vagy félszabad társadalmi rétegről kevesebb adatunk van. A cselja- 
gyot háznépnek (latinul mansio) lehetne fordítani, hiszen ebből származik a magyar 
cseléd és család szavunk is. A PVL-ben a cseljagyok adásvételéről olvashatunk csel- 
jagy i szkot (szkot "szarvasmarha?" ) kitételben. Mivel adták-vették, a cseljagyin hely- 


85 


zete lényegileg a holopéval volt azonos, mégis megkülönböztették őket. A különb- 
ségtétel okaként a fogságba került cseljagy idegen voltát emeli ki több olyan kutató 
is, akik más esetben igen eltérő véleményt képviselnek (például Grekov, Zimin, Cse- 
repnyin, Frojanov). Az izgojt migráns, vándorló, természetes közegéből, a nemzetség- 
ből kiszakadt egyénnek foghatjuk fel. Nemcsak az alsóbb rétegekben bukkan fel, 
hiszen ismerünk knyaz-izgojt is, aki voloszty nélkül vándorolt egyik fejedelmi udvar- 
ból a másikba. A puscsennyik és a proscsennyik lényegében libertinusok, akiket el- 
engedtek, illetve elbocsátottak, azaz felszabadítottak; az egyházhoz kapcsoltan em- 
lítik őket. Ugyancsak a szó etimológiájához fordulhatunk a zadusnije ljugyi helyze- 
tét keresendő; ők a felszabadító lelki üdvéért az egyház számára adományozott szol- 
gák lehettek (lásd a magyarországi gyakorlatban hasonló jelentéssel: dusnok). 

Nehezen tisztázható a szmerdek esete. A szmerd a Russzkaja Pravda szerint függő 
elem lehetett, mivel megöléséért öt grivna vérdíjat kellett fizetni, kevesebbet, mint egy 
holopért. A szmerdek az elbeszélő forrásokban (például a novgorodi évkönyvekben) 
adót (dany) fizetnek. Ezt a helyzetet többféle módon értelmezték. Grekov a szmerd 
fogalmát a parasztság egészére érvényesnek tartotta, akik közül a függő szmerdek a 
holopoknál is mélyebbre süllyedtek. Juskov a függő szmerd-státust általánosította az 
egész rétegre, míg Zimin földre ültetett raboknak tartotta őket. Frojanov a kettősséget 
viszi tovább: a szmerdek eredendően a leigázott keleti szláv törzsek adófizető szabad 
parasztjai, ezért különböztették meg őket a nagyfejedelem alá tartozó helyi szabad 
lakosságtól, amely nem fizetett adót a fejedelemnek. A szmerd később az államnak 
adózó paraszt értelmében rögzült. A szmerdek Pravda-beli helyzetéből kitűnik, hogy 
semmiképpen sem azonosak a közszabad réteggel (muzs1), akik a társadalom zömét 
alkották. Ugyanakkor a szmerdek a fejedelem gyalogos csapataiban harcoltak és há- 
ború esetén lovat is kellett adniuk a fejedelemnek. Ez még a korábbi teljesen szabad 
állapotra utal, amely a 11. század végére jelentősen megváltozott. A szmerdek feje- 
delemtől függő helyzetét mutatja, hogy haláluk után — ha nem rendelkeztek — a feje- 
delemre száll a vagyonuk. Ilyen kikötések a bojárok és a kísérettagok esetében nin- 
csenek. Végül is a szmerdek állapotában e rövid idő alatt bekövetkezett változást csak 
óvatosan tudjuk regisztrálni, mivel nem áll elegendő forrás a rendelkezésünkre. 

A különböző rétegek egymáshoz való viszonyára többféle hipotézis született. Itt 
most hármat emelünk ki: Grekovét, lényegében a Grekov nézeteinek módosított válto- 
zatát megalkotó Cserepnyinét és Frojanovét (lásd a mellékelt diagramokat!). 

A három hipotézis közül kettő arra a prekoncepcióra épül, hogy a Kijevi Rusz 
létrejöttétől fogva feudális állam volt (Grekov, Cserepnyin). Cserepnyin a grekovi 
modellen nem változtatott, csak árnyaltabbá tette a képet. Grekov értelmezésében 
, Összecsúsznak" a különböző időben előforduló fogalmak, ilyen például a miloszt- 
nyik, amely a 12. század végénél korábban nem jelenik meg a forrásokban, és akkor 
is csak a vlagyimir-szuzdali területen. Grekov a feudális függést mutató állapotot pre- 
ferálja, elképzelése eszerint alakul. Frojanov Grekovval szemben felismerte, hogy a 

Bővített Pravda igen hosszasan foglalkozik a zakup-réteggel és az adósságproblémá- 
val. Ha számokat nem is tudunk felsorakoztatni, az arányokra mégis következtethe- 
tünk. Ugyancsak valamiféle arányt sejtet bizonyos csoportok előfordulásának, emlí- 
tésének gyakorisága. Például a puscsennyik, proscsennyik csoportok és a zadusnije 
ljugyi alig néhányszor felbukkanó elnevezések a 11-12. században. E libertinus ré- 
tegnek a holopok és a cseljagy közül kiemelkedő állapotát Frojanov nem vonja két- 
ségbe, csak az arányokat. Nem biztos, hogy a cseljagy/holop megkülönböztetésben 
igaza van, de abban bizonyosan igen, hogy a különbség csak árnyalatnyi. Frojanovot 
bírálva dolgozta ki Cserepnyin a maga elképzelését, de ezzel lényegében nem tett 
mást, mint módosította néhány ponton Grekov álláspontját. Cserepnyin összevonja a 
rjadovics- és a zakup-kategóriát, noha a kevés adatból is látszik, hogy elkülöníthető 
csoportokat alkottak. Tisztázatlan és későbbi a najmit és a rolejnyik réteg szerepel- 
tetése, hiszen a 11—12. századból nincsenek létezésüket igazoló adatok, csak későb- 
biek. Számunkra Frojanov elképzelése tűnik a legelfogadhatóbbnak. 


A vecse 


Kezdetben a muzsi vagy ljugyi szavak minden bizonnyal a közszabadságot élvező 
egyének megjelölésére szolgáltak. Később, amikor jelzős szerkezetben kerülnek elénk, 
mint például lucssije muzsi vagy ljugyi gradszkije, a közszabad réteg differenciáló- 
dását jelzik. A fejedelemnek is vannak emberei (muzsi, Ijugyi), akikkel tanácskozik, 
akik tehát a kísérettagok közé tartoznak. A gradszkije ljugyi nem kísérettagokat jelöl, 
hiszen adott esetben ellenszegülnek a fejedelem akaratának, amit kísérettagok aligha 
tehettek meg. A gradszkije ljugyi jelentkezik más formában, amikor az évkönyvek 
kijeviek, halicsiak, szmolenszkiek, novgorodiak stb. módon határozzák meg csoport- 
jukat. Eszerint a fogalom valamilyen formában a városhoz tartozó embereket jelöli. 
Biztosan ki vannak zárva e körből az idegen kereskedők, akiket goszty néven ismertek 
Rusz-szerte. A gradszkije ljugyi helybeliek, akik között vannak cerkovnije ljugyi és 
Sztarejsina grada (a város seniorjai). Ez a csoport adott esetben a fejedelem akaratá- 
val is szembeszegülhetett. Szabad voltuk mellett szól az is, hogy alkalmanként fegyvert 
viselhettek (ilyenkor voi "harcosok"? volt az összefoglaló nevük), beálltak harcolni 
egyik-másik fejedelem szolgálatába. Szatad voltuk mellett szól, hogy véleményüket 
testületként fogalmazhatták meg és képviselőiken keresztül tudatták a fejedelemmel. 
Ez a testület a vecse. 

A vecse mint a városoknak nevezett településeken működő testület jelenik meg 
a forrásokban. Véleményt nyilvánít háború és béke kérdésében, támogatja egyik vagy 
másik fejedelmet politikailag, de akár fegyveresen is. Feltételeket szab a hívott feje- 
delem számára; a politikai élet aktív közreműködője. Az évkönyvekben az első hír- 
adások például Novgorod esetében már 1016-nál, Belgorod esetében 997-nél olvas- 

hatók. A 12. század eleji PVL-ben a kutatás mai állása szerint az említés későbbi be- 
toldás lehet, kompiláció. Mint testület a 1 1. század második felében kezdi hallatni a 
hangját, igen aktív az egész 12. századon keresztül, a 13. század elején helyenként 
visszaszorulóban van, másutt továbbra is virulens (például Novgorodban). Tevékeny- 
ségének csúcspontját az évkönyvekben az alábbi időpontokban jelzik: Kijev (1068, 
1147/48), Halics (1144, 1188), volhíniai Vlagyimir (1197), Rosztov-Szuzdal (1157), 
Kljazma-parti Vlagyimir (1157), Polock (1159), Szmolenszk (1185). 

A szovjet kutatás (Grekov, Tyihomorov) antifeudális megmozdulásokat látott 
ezen aktivitás mögött; Pasuto a városok szabad akaratának kifejeződését. Frojanov 
és Zernack álláspontja hozzájárult a jelenség tisztázásához. Mindenekelőtt azt kell le- 
szögezni, hogy a vecse működése a 11. század második fele és a 13. század első fele 
közötti időszakban az egész egykori Rusz területén általános. Hogy nem mindenütt 
egyformán tudunk róla, az magyarázható az amúgy is szűkös forrásanyag egyenet- 
lenségével. A nevezett időszak vecse-aktivitása — úgy tűnik — a széttagolódás folya- 
matának kísérőjelensége. A fentebb felsorolt megmozdulások jelzik a fejedelem és a 
vecse közötti hatalmi konfliktusokat. 

A vecsén megjelenő közösség (kijeviek stb.) nemcsak a központban lakókat fog- 
lalja magában, hanem a körzet, a voloszty szabad lakosságát 15. Lényegében conven- 
tio populi, de óvakodnánk népgyűlésként aposztrofálni, mivel az egyenlőségen ala- 
puló ősi szláv közösségekkel a vecse kontinuitása nem igazolható. A voloszty és a 
település központjában összehívott vecse hatalmi kérdésekben nyilvánította ki aka- 
ratát, de a konfiiktusokból leszűrhető, hogy mint testület érdekcsoportok szerint tagolt 
volt. Nem lehetett független a fejedelmi kíséret legfőbb tisztségviselőitől (namesztnyik, 
poszadnyik, tiszjackij) sem, akik a fejedelem nevében a volosztyot irányították, de 
nem volt független a helyi előkelők akaratától sem, akik szembehelyezkedtek a feje- 
delemmel és tisztségviselőivel. Összehívása ad hoc történt, rendszerint akkor, ha va- 
lakinek (a fejedelemnek) vagy egy csoportnak (a helyi előkelők, a fejedelemmel szem- 
beni oppozíció) érdeke fűződött hozzá. Például a fejedelem a vecsével, illetve a vecse 
vezetőivel ismertette el trónutódlási akaratát. Ezt a vecse nevében egyes képviselői 
meg is tették, de az illető halála után rendszerint már semmi sem kötelezte őket az 
ígéret betartására, lásd például Vszevolod és Igor Olgovics esetét 1 146/47-ben. Másutt 
a vecse szabta meg a megállapodás vagy szerződés (rjad) feltételeit az új fejedelem- 
mel, például Novgorodban. 

A vecse egyetlen alkalommal sem nyilvánított véleményt olyan jogi, bírósági, 
gazdasági és adminisztratív kérdésekben, mint például a voloszty nagysága vagy új 
voloszty kialakítása. (Ez esetben a későbbi novgorodi esetektől elvonatkoztatunk.) 
Emiatt nem jogos Pasuto felvetése a városok szabad voltáról, hiszen a nyugat-európai 
szabad városok legfontosabb ténykedése, illetve szabadságuk megnyilvánulása lé- 
nyegében a belső jogi, igazságszolgáltatási autonómiára épült. A vecse hatáskörében 
ilyen privilégiumok nem voltak, ezeket a fejedelem és tisztségviselői gyakorolták. 

Végül is megállapítható, hogy a fejedelem és a vecse, azaz a potenciálisan mo- 
narchikus hatalom és a bizonyos archaikus vonásokkal bíró közhatalom között vetél- 
kedés zajlott a politikai széttagolódási folyamat hátterében. A kíséret mint fegyveres 
különhatalom kiemelte a fejedelmet a primus inter pares státusából, de nem adott a 
kezébe akkora ütőképes haderőt, amellyel rá tudta volna kényszeríteni akaratát a ve- 
csére. A vecse ekkor már nem archaikus törzsi-nemzetségi közhatalom, mivel a 
12. században a törzsnevek már nincsenek használatban, s helyettük a területi alapo- 
kon (voloszty, gorod) történt a szerveződés. Az egykori törzsi-nemzetségi közsza- 
badságból a fegyverforgatás gyakorlata (lásd voi) és a szabad státus (a vecsén való 
megjelenés joga) maradt meg. Úgy gondoljuk, hogy az egykori törzsi-nemzetségi ke- 
retek átalakulása egyrészt a kereskedő-zsákmányoló gyarapodáson keresztül meg- 
valósult gazdasági differenciálódás, másrészt pedig a varég-szláv etnikai összeolvadás 
nyomán következett be. A tatárjárás előtt azonban nem jött létre öröklődő monarchi- 
kus hatalom, hanem a két hatalmi pólus (a fejedelem és a vecse) közötti konfliktus 
elhúzódott és a Rusz régióiban különböző módon fejlődött tovább. Ezeket a hatalmi 
szférában is meglévő különbségeket a tatár hódítás mélyítette tovább. 


A feudalizmus-vita 


Feudalizmus-vitaként szokás emlegetni azt a diszkusszió-sorozatot, amelynek az volt 
a célja, hogy eldöntse: a Kijevi Rusz, a részfejedelemségek és majdan Oroszország 
(Rosszija) fejlődése leírható-e a nyugat-európai fejlődés történeti jellemzésére hasz- 
nált fogalmakkal? E kérdésnek önmagában 15 megvan a historiográfiája, hiszen 
lényegében az Oroszország megítéléséről folytatott 19. századi szlavofil-nyugatos 
vita megkezdéséhez nyúlik vissza. A problémafelvetés többnyire már in statu 
nascendi sem mentes az aktuálpolitika és a nacionalizmus behatásaitól. Kivételt ké- 
peztek a legnagyobb történészek (Szolovjov, Kljucseszkij), akik a Rusz és Nyugat- 
Európa különbségeit látva óvakodtak a feudalizmus fogalmat alkalmazni. 
Nyugat-Európa és a Kijevi Rusz, illetve a moszkvai állam történetének egészére 
a feudalizmus fogalmat és a komparatív módszert Pavlov-Szilvanszkij alkalmazta 
először és ő alkotta meg azt a tételt, mely szerint a Rusz és az európai fejlődés 
lényegileg azonosnak tekinthető. A fogalom Pavlov-Szilvanszkij prekoncepciója és 
történelmietlen vizsgálati módszere (például a források tetszőleges kiválogatása, az 
oda nem illők elhallgatása) miatt került a századelő orosz történetírásába. Elterjedését 
elősegítette az 1920-as évek kultúrpolitikája és kultúrpolitikusa, Pokrovszkij, aki Pav- 
lov-Szilvanszkij gondolatait marxista retorikával szerelte fel (lásd erről bővebben 
Szvák, Filippov). Az ő gondolatai nyomán haladt Grekov, aki az 1930-as évektől a 
korszak vezető történésze volt. A kijevi korszak kutatójaként a marxizmus formáció- 
elmélete alapján a Rusz fejlődését a Nyugat-Európára megalkotott séma Prokrusz- 


tész-ágyába igyekezett beilleszteni. A feudális földbirtok kialakulására helyezte a 
hangsúlyt, és művében az , orosz feudalizmus" létrejöttét minél korábbi időszakra 
igyekezett kitolni. Ennek eredményeként a feudalizmus kialakulását a Kijevi Rusz- 
ban már az államalapítás előttre helyezte és a kereszténységet felvevő Vlagyimir korát 
már érett feudalizmusként minősítette. Az érett feudalizmus fogalmába , természe- 
tesen" beleértette az árutermelés, a pénzgazdálkodás, a munkamegosztás és a váro- 
siasodás meglétét is, megint csak a Nyugat-Európára megalkotott séma alapján. 
E prekoncepcióra a Pavlov-Szilvanszkij-i történetietlen , forrásválogató" módszer 
épült. A legnagyobb gondot az jelentette, hogy Grekov álláspontja hivatalos, a poli- 
tika által támogatott verzióvá merevedett, amellyel kapcsolatban nemigen volt kívá- 
natos kritikusnak lenni. Árnyalati különbségek, hangsúly-eltolódások a Grekov kép- 
viselte koncepción belül is akadtak, például Ribakov, aki az , orosz feudalizmuson" 
belül a korszakolást végezte el a pre- és kora feudális fogalmak bevezetésével. Ugyan- 
akkor Ribakov volt az is, aki szárnyaló fantáziáját elengedve az írott forrásoktól a 
legmesszebbre rugaszkodott. A Grekov nyomdokain haladó történetírói iskola továb- 
bi negatívuma volt, hogy elhanyagolta a forráskritikát, illetve megrekedt Sahmatov 
századeleji eredményeinél és nem lépett tovább. 

A grekovi állásponttal szembeni kritika megjelenése az 1960—1970-es évekre 
esett (lásd Filippov). Több kutató ismét visszanyúlt a forrásokhoz, abból próbálta 
megfejteni a Kijevi Rusz fejlődésének sajátosságait. A szolgaság sokféle típusából a 
rabszolgaság létezése és virulens volta mellett érvelt a minszki kutató, Goremikina, 
aki a Kijevi Rusz rabszolgatartó jellege mellett tette le voksát. Álláspontja nem volt 
mentes a marxista formációelmélettől. A másik a pétervári (akkor leningrádi) kutató, 
Frojanov volt, aki több könyvében egy minden részletre kiterjedő új Kijevi Rusz- 
értelmezést dolgozott ki. Ő és a tanítványaitól kialakult , leningrádi iskola" (lásd még 
Dvornyicsenko, Krivosejev munkáit) az államalapítás utáni Ruszban a törzsi-nem- 
zetségi viszonyok lassú bomlását látja, és a tatárjárás előtti időszakra alkalmazhatat- 
lannak tartja a feudalizmus fogalmát. Csak elszórt, összességében kisszámú jelenség- 
ről állítja, hogy a feudális fejlődés csíráját hordozza magában, erre szolgálnak nála 
is a , pre-", illetve a , dofeodalnij" jelzők. 

Az orosz történetírásban ma is létező három különböző álláspont, Goremikina 
és Frojanov mellett a Grekov teremtette koncepció is jelen van a kutatásban (Cserep- 
nyin, Rapov). Az álláspontok elhatárolódása az egyes részletkérdésekben azonban 
nem ennyire éles, ezt a fejedelmi hatalom megítélésével kapcsolatban tudjuk a leg- 
plasztikusabban bemutatni. A fejedelmi hatalom eredetéről mind Ribakov, mind Fro- 
janov és Goremikina is úgy vélekedik, hogy az a törzsfői hatalomból ered, amely 
már a varégok bejövetele előtt kialakult. Ezzel ellentétes Janyin, Aleskovszkij és 
Alekszejev nézete, ők Novgorod és Szmolenszk példájából kiindulva a fejedelmi ha- 
talmat idegen eredetűnek vélik. A fejedelmi hatalom természetét és politikai tartal- 
mát illetően másképp polarizálódtak az állápontok. Cserepnyin (valamint Ribakov, 

Rapov és Janyin) a fejedelem helyzetét a bojársággal való küzdelem alakulásából 
vezette le, ebből kiindulva értelmezte a Rusz egyes régióinak (Novgorod, Vlagyimir- 
Szuzdal, Kijev) fejlődését. Goremikina szemében a fejedelem rabszolgatartó, vele 
szemben a vecse képviseli az obscsina érdekeit. Frojanov álláspontja szerint a fe- 
jedelmi hatalom az egész közösség érdekeit kifejezi, de változó módon: a fejedelem 
a 9-10. században elsősorban törzsi-nemzetségi vezető, de még a 11-12. században 
is erősen függ a vecsétől, bár igazságszolgáltatási funkciója és az egyház támogatása 
hatalmát a korábbiakhoz képest megnövelte. Mégis, a fejedelem függetlenségének 
záloga a druzsina, de az sem feltétlenül a fejedelmi akarat végrehajtója. A vazalli- 
tás és a fejedelmi földtulajdon kérdésében a tradicionális felfogás és a frojanovi kon- 
cepció áll egymással szemben. Grekov, Ribakov és Rapov feudalizmus-értelmezé- 
sükből következően a nagybirtokra épülő vazallitás létét vallják; úgy vélik, a vérségi 
viszonyok helyettesítik a vazallusi szerződéseket. Ezt Ribakov megtoldotta azzal, 
hogy a vazallitás viszonyait az erő pozíciói befolyásolták. A vazallitás fogalmát Fro- 
janov is alkalmazza, de értelmezésében a Ruszban érvényesülő szisztéma nem a föl- 
dadományokon nyugodott, hanem a jövedelem-adományokon, amely a 10-11. szá- 
zadban az adók (dany) egy részének átengedéséből, később a táplálás (kormlenyije) 
rendszeréből állt. Frojanov differenciáltan kezeli a senioratus fogalmát is, úgy véli, 
különbséget kell tenni genealógiai és politikai senioratus között, mivel a kettő nem 
esik egybe. A Frojanov nézeteit osztó Petrov ezt még kiegészíti azzal, hogy a föld- 
magántulajdon és a feudális nagybirtok a Kijevi Ruszban ismeretlen volt, és csak a 
moszkvai korszakban jött létre. 

A Kijevi Rusz feudális voltát vallók elvetették Goremikinának a rabszolgatartás 
mértékéről és Frojanovnak a törzsi-nemzetségi kötelékek szívós továbbéléséről alkotott 
teóriáját. Az egyik szerző (Kizilov) mindkét irányban gyakorolt kritikája Marxnak 
A 18. század titkos diplomáciája című munkája orosz vonatkozású megjegyzéseire 
épül; ezen észrevételekről Szvák Gyula kimutatta, hogy az orosz viszonyok elemzése- 
kor Marx 18—19. század fordulóján élt író-költő, Karamzin történeti munkáját forgatta. 


Egyház, művelődés, kultúra 
Egyházszervezet és kolostorok 


Az előző fejezetekben már szóltunk a Kijevi Rusz egyházszervezetének létrejöttéről, 
illetve a szervezet alakulásáról a fejedelemségek létrejöttének folyamatában, melyet 
most a Rusz egyházszervezetének egészére vonatkozó részletekkel egészítünk ki. 

A Kijevi Rusz egyházszervezete teljes egészében a konstantinápolyi pátriárka 
joghatósága alá tartozott. Kijev és egész Rusz metropolitája a tatárjárás előtti keleti 
szláv (óorosz) terület egyházfője volt; személye, kinevezése a konstantinápolyi pát- 

riárkától függött. Ennek a szokásjognak mondott ellent egy alkalommal Bölcs Ja- 
roszlav, amikor 1051—1054-ben Ilariont nevezte ki metropolitának, illetve Izjaszlav 
Msztyiszlavics, 1147-—-1154 között, amikor Klimet megválasztatta. Bölcs Jaroszlav 
idején a Kijevi Ruszban még kevés egyházi személy működhetett, és az írásbeliség 
sem volt olyan szinten, hogy Ilarionról alapos ismereteink lennének. Klim(ent) ese- 
tében tudjuk - és valószínű, hogy egy évszázaddal előbb is így történhetett —, hogy a 
nagyfejedelem szándéka heves ellenállást váltott ki, hisz nevük alapján a püspökök 
zöme görög származású volt. E két kivételtől eltekintve a konstantinápolyi pátriárka 
akarata töretlenül érvényesült: a 11. század második felében a két tiszavirág-életű 
metropólia csak rövid ideig maradt fenn, a 12. század második felében pedig a pátriár- 
ka nem támogatta Andrej Bogoljubszkijt egy újabb, a Kljazma-parti VIagyimirban 
tervezett metropólia felállításában. Rusz egyházának feje az óorosz időkben egyér- 
telműen a kijevi metropolita maradt. 

A hierarchiában a metropolita alá tartoztak apüspökségek. Köztük a szmolensz- 
ki számít kivételnek abból a szempontból, hogy ismerjük az alapítás évét és az ala- 
pító okiratot (usztav). Másutt csak a püspök első szereplését tudjuk regisztrálni. 
A püspökök között a novgorodi helyzete kiemelkedik a többi közül, tulajdonképpen 
a püspök és a metropolita közé helyezhető a rangsorban. Ezt jelzi érseki (arhiepisz- 
kop) címe, amely később a speciális körülmények folytán vladikává alakul. Az első 
püspökségek a kereszténység felvétele után szerveződtek. Sajnos adataink hiányában 
ismereteink igen hézagosak; a kereszténység felvétele után a kijevi és a püspöki egy- 
házmegye (eparhia) léte tekinthető biztosnak. Ezt követően a déli területeken, Kijev 
közvetlen közelében szerveződtek az újabb egyházmegyék. Az időpontot nem ismer- 
jük, de 1072-ben, Borisz és Gleb szentté avatásakor már működött püspök Belgorod- 
ban, PerejaszlavIlban, Csernyigovban és Jurjevben. Perejaszlav]l és Csernyigov mint 
a déli részek legkorábbi és legnagyobb központjai logikus módon már igen korán 
püspöki székhellyé váltak. Belgorod és Jurjev kevésbé voltak jelentősek, lévén feje- 
delmi rezidenciák, ezért inkább a kijevi nagyfejedelem presztízsszempontjainak kö- 
szönhetően szerveződtek e korai püspöl ségek. Perejaszlavl és Csernyigov esetében 
a tatárjárásig tizenkettő, illetve nyolc püspök nevét ismerjük; mindkét esetben köz- 
vetlenül a tatár hódítás előtt, 1239-ben említik az utolsót. Belgorod és Jurjev jelentő- 
sége a püspökök számát illetően nem kevésbé lehetett fontos, mivel a tatárjárás előtt- 
ről hét, illetve kilenc püspök neve maradt fenn. Belgorod utolsó ismert püspöke 
(Adrián) a 12. század végén működött, Jurjevben pedig 1231-ben említenek utoljára 
püspököt. E két, Kijev környéki település jelentőségét a politikai központ jellege adta 
(lásd duumvirátus). Az imént felsorolt püspökökön kívül — Novgorodot leszámítva — 
1072-ben egyetlen északi székhelyű püspök volt jelen: Leontyij Rosztovból. A met- 
ropolitán kívül négy püspöknek volt déli egyházmegyéje és csak kettőnek (Novgo- 
rod, Rosztov) északi. Ez az adat sokatmondó mind a Rusz lakosságának számát, mind 
az egyház szervezettségét illetően. 

Úgy tűnik, hogy a turovi püspökség már a 11. században létezett, hiszen első püs- 
pökét 1005/6 táján már említik. Amiatt gyanús az adat, hogy utána több mint egy év- 
századig (1114-ig) nem ismerjük Turov püspökeinek nevét, ezt követően viszont 
1182-ig folyamatosan nyolc püspök működéséről tudunk. Az 1005/6-ban szereplő 
püspök neve egy 14. századi usztavban fordul elő (Scsapov), ahová kerülhetett ké- 
delmi központtá. Véleményünk szerint addig periféria volt, és mint ilyen, érdektelen. 
Ugyancsak a I1. század legvégén hallunk a volhíniai Vlagyimir püspökéről (1091). 
1260-ig nyolc püspököt ismerünk ebből az egyházmegyéből. Annak ellenére, hogy 
a püspökök névsora nem maradt fenn folyamatosan, a volhíniai Vlagyimir esetében 
mégis elfogadhatónak tartjuk a 11. század végére datált alapítást, mivel a település 
politikai központtá válása is nagyjából erre az időszakra esik. 

A 12. században egy sor püspökséget alapítottak. Mi magunk ide soroljuk az 
imént említett turovit is. Ezen kívül Polockban (1105), Szmolenszkben (1150), Halics- 
ban (1153), Rjazanyban (1198) említenek első püspököket. A rosztovi püspökségről 
vált le a Kljazma-parti Vlagyimir püspöke, és teremtett önálló egyházmegyét (1214), 
a halicsiról pedig Holm, illetve Ugrovszk püspöke (1219/20). A holmi püspökkel egy- 
idejűleg egy másik halicsi központban, Peremislben is találunk püspököt. Ide egy 
Novgorodból származó pap került (1220), aki a novgorodi érsek speciális címét is 
magával hozta (vladika). A déli területek püspökei 1238-—1240-ig működhettek, ekkor 
a rájuk zúduló tatár támadás egyházmegyéjükkel együtt elsöpörte őket. A kijevi metro- 
politának, Joszifnak, aki 1236-ban foglalta el hivatalát, nyoma veszett. A következő 
kijevi metropolita, I. Kirill 1242 körül kapta meg kinevezését. Novgorod, Rosztov, a 
volhíniai Vlagyimir és Holm püspökeinek sorában a 13. század közepi tatár támadás 
után sem tapasztalható törés. 

A világi papság az egyházszervezetben nemcsak vezető egyháziakból és görö- 
gökből állt; a metropolita és a püspökök szolgálatában működtek alacsonyabb rangú 
egyháziak is. A központi településeken a 12. században már több templomot is talá- 
lunk, mindegyiknek saját papsága volt. A forrásokban szereplő személyeken keresz- 
tül csak a hierarchia csúcsát láthatjuk, illetve a többi egyházi személyre, létszámukra 
csak következtetni tudunk. A világi papság (beloje duhovensztvo) testületei a kliro- 
szok és a szoborok voltak. Klirosznak nevezték a nagyobb templomokban működő 
papok összességét, a Rusz nyugati területein — nyugati hatásra — ugyanerre a testü- 
letre alkalmazva megjelent a kapitulum elnevezés is. 

A szobor több jelentéssel bíró fogalom volt, a szó a szobiraty(szja) ("fössze- 
jönni, "összegyűlni") igéből származik. Szobornak nevezték a püspökök és a met- 
ropolita részvételével tartott tanácskozásokat, de léteztek főpapi szoborok (ierejsz- 
kije szobori), egy-egy központ templomaiban működő papok gyűlései, és végül 
ismeretesek a püspöki szoborok. Azokat a templomokat, ahol ezek az összejöve- 
telek, gyűlések zajlottak, szobornijnek nevezték. A szobornij státus nem járt ki 


minden templomnak, hanem rangot jelentett. Emiatt alakult úgy a mai szó- 
használat, hogy a szobor szó ma már csak "nagyobb templom" -ot, "székesegy- 
ház" -at jelent. 

A klirosz vagy szobomij klirosz mint testület már a 11. században előfordult, bár 
csak egy-egy legendabeli példával illusztrálható. Például a Borisz és Gleb sírjánál 
történt csodákat először a klirosszal tudatja a püspök. A legendaszövegek datálása 
mindenütt elég bizonytalan, hiszen a legenda, , forgása" közben, később is bekerül- 
hetett a szövegbe. A letopiszek a klirosz fogalmát a 12. századtól ismerik: 1156-ban 
a novgorodi Szófia-székesegyházi, 1150-ben a szmolenszki, 1231-ben a volhíniai vla- 
gyimiri, 1230-ban a rosztovi kliroszról hallunk. Scsapov és Poppe nézetei szerint a 
klirosz mint papi testület létrejötte fejedelmi kezdeményezésnek tekinthető, mivel az 
egyház számára a fejedelem juttatott javakat. Az egyház részéről a papi testület bő- 
vítésére tett javaslatokról nem tudunk, de ettől függetlenül lehettek ilyenek. 

A kliroszt a szobor papjával vagy a püspökkel tanácskozva, illetve a liturgiát 
végezve állítja elénk az évkönyvek híradása. A 13. század végéről vannak adatok arra, 
hogy a klirosz tagjai a püspöki igazságszolgáltatásban is szerepet kaptak. A 12-13. 
században a fejedelmi usztavok szerint a vladicseszkij namesztnyik (püspöki hely- 
tartó") végezte ezt a tyiun, azaz a püspök hivatalnokai, nem pedig a papi testület se- 
gítségével. Golubinszkij feltételezése volt — igaz, későbbi példák alapján —, hogy a 
klirosznak már a tatár hódítás előtt ilyen szerepe lehetett. Scsapov példái alapján ez 
nem bizonyítható. Egyetlen korai példa van arra, hogy valaki a klirosz tagjai előtt 
bonyolított le földvásárlást: nevezetesen Anna hercegnő (Vszevolod Jaroszlavics fele- 
sége, Vlagyimir Monomah anyja). Az ügy több szempontból is kivételes: egyrészt a 
metropolita székesegyházában történt, másrészt a hercegnő görög származású és a 
császári család tagja volt. A klirosz nagyobb létszámbeli gyarapodásáról és szerepé- 
nek növekedéséről csak a 14-15. században tudunk, akkor is elsősorban a novgorodi 
és a pszkovi területen, illetve a formálódó belorusz és ukrán részeken, ahol inkább 
nyugatról érkező hatásként foghatjuk fel. 

Az egyház a korai időkben is részt vett az igazságszolgáltatásban (lásd az uszta- 
vokat), de erről a tatárjárás előtti korszakból mindössze két dokumentumot ismerünk: 
Vlagyimir nagyfejedelem rendelkezését és a szmolenszki püspökségalapító usztavot. 
Mindkettőben a fejedelmeknek az egyház számára átengedett javadalmairól van szó; 
ezt a fejedelem az egyház igazságszolgáltatási jogkörét érintő passzusokkal egészí- 
tette ki. Sajátosnak tekinthető, hogy a Russzkaja Pravda rendelkezései és az uszta- 
vokból ismert igazságszolgáltatás kiegészítik egymást, de nem utalnak egymásra. 
A Pravda világi büntetéseit nem kísérte egyházi szazkció és viszont. A két nevezett 
usztav alapján az egyház igazságszolgáltatási illetékességébe tartoztak a házassággal 
kapcsolatos ügyek (válás, többnejűség, pogány házassági szokások, erőszak, közeli 
rokonok házassága), illetve a pogány hiedelemvilág jelenségeinek továbbélése 
(füvekkel való gyógyítás, ráolvasás, eretnekség). 

Az egyház világi hierarchiája mellett megjelentek a monasztikus szervezetek is, 
a szerzetespapság (csornoje duhovensztvo) képviselői. Az óorosz korszakban a leg- 
több kolostor az állam központjában, Kijevben jött létre. A 11—12. század folyamán 
szinte mindegyik nagyfejedelem alapított kolostort, illetve támogatta a közvetlen fel- 
menői (apa, nagyapa) által alapított monostorokat. A gyakorlat az volt, hogy oda is 
temetkeztek. A bizonytalanság e területen is sok, hiszen a monostor létezéséről hol 
az alapítás időpontjából, hol a kolostor temploma felszentelésének idejéből, hol az 
apát (igumen) szerepléséből tudunk. Az is előfordul, hogy csak a temetkezés kapcsán 
értesülünk arról, hogy a fejedelem kolostort alapított. Vitatott kérdés, hogy amennyiben 
egy fejedelem által alapított templomról szól a híradás, akkor is feltételezhető-e a 
kolostoralapítás, ha nincs rá pozitív megerősítő adatunk. Golubinszkij számításai sze- 
rint Kijevben legalább 17, Novgorodban 18, Vlagyimir-Szuzdalban 8, Szmolenszkben 
és Halicsban körülbelül 5-5 monostor létezett a tatárjárás előtt. A legújabb egyház- 
történeti kutatásokat végző Scsapov óvatosabb a számok tekintetében, és csak azzal 
a kolostorral számol, ahol az alapításra utaló konkrét információ is birtokában van. 

A legelső monostoralapítás Bölcs Jaroszlav nevéhez fűződik. Amikor a PVL be- 
számol a város 1037. évi építkezéseiről, már állt a Szent György- és Szent Ireneus- 
monostor. Az alapítás mégsem lehetett túl régi, hiszen a Szent György-monostor 
hasonló patrocíniumot viselő templomát Ilarion metropolita szentelte fel, 1051. no- 
vember 26-án (Szent György napján). Bölcs Jaroszlav másik alapításáról csak azt tud- 
juk, hogy oda temették el feleségét, a svéd származású Irina-Ingigerda hercegnőt 
1050. február 10-én. Bölcs Jaroszlav idején keletkezett a Barlangkolostor is, de az 
alapításban nem az övé volt a kezdeményezés, hanem az Athosz hegyét megjárt Anto- 
nyijé. Valószínűleg az ő ötletét karolta fel Iarion és a nagyfejedelem. A Barlangko- 
lostor szerzetesi közösségéről (bratyija) és első említett apátjáról ( Varlaamról) 
1054-1068 között esik szó. Az eredetileg nem fejedelmi alapításként létrejött monos- 
tort Bölcs Jaroszlav egyik unokája támogatta erőteljesen, az a Jaropolk [zjaszlavics, 
akiből soha nem lett nagyfejedelem. Jaropolk apja, Izjaszlav Jaroszlavics nagyfeje- 
delem éppúgy alapított saját monostort, mint Bölcs Jaroszlav. Ez a Dmitrij-kolostor, 
amely a Mihály-hegyen épült, valamikor 1062 előtt. Izjaszlav másik fia, az említett 
Jaropolk testvére, aki megszerezte a nagyfejedelemséget (Szvjatopolk 1093—1113), 
építtette a Szent Mihály-templomot és mellette hasonló patrocíniummal monostort is 
alapított. Ez szintén a Mihály-hegyen történt, ahol feltehetőleg apja világi építkezé- 
seit is folytatta. 1108-ban a monostor számára még egy templomot építtetett (Zlato- 
verszkij hram), ahová eltemették. Meglepő, hogy a Dmitrij-kolostort két templomá- 
val (Szent Dmitrij- és Szent Péter-templomok) együtt Jaropolk gyermektelen leánya 
1128-ban a kijevi Barlangkolostornak adományozta. 

Bölcs Jaroszlav másik fia, Szvjatoszlav, Szent Simeon tiszteletére emelt temp- 
lomot és monostort. Ezt a tatárok teljesen elpusztították, a helyét sem ismerjük. Szvja- 
toszlav utódai közül csak egyetlen egy lett nagyfejedelem, unokája, Vszevolod Olgo- 

vics (1139-1146), aki követte a hagyományokat és a Kirill-monostor alapításával 
gyarapította a fővárost, ahová később utódai közül többen is temetkeztek. Bölcs Ja- 
roszlav harmadik fia, Vszevolod, 1086-ban alapította Kijevben a Szent András-kolos- 
tort leánya, Janka számára. Vszevolod Jaroszlavics másik igen fontos alapítása nem 
Kijev városában történt. A középkori Kijevtől messze délre, a Barlangkolostornál is 
távolabb, Vidubicsiben építtette a Szent Mihály-monostort, a krónikaírás egyik fontos 
központját. Ezt a monostort Vszevolod utódai is kiemelten támogatták. Vlagyimir 
Monomah (Vszevolod fia) idején Szilveszter apát itt készítette el a PVL Monomah- 
párti redakcióját, 1198-ban pedig Mojszej apát a 12. századról szóló úgynevezett £ijevi 
évkönyvet. Vlagyimir Monomah a vidubicsi monostor támogatása mellett saját monos- 
tort is alapított, de szintén nem Kijevben, hanem Beresztovóban (Szpasszkij-monos- 
tor). Vlagyimir fia, Msztyiszlav 1128-ban a Theodor- (Feodoszij-) kolostor létrehozója 
volt. Msztyiszlav után a nagyfejedelmek többnyire nem alapítottak újabb monosto- 
rokat, hanem a meglévőket támogatták. Kivételt képezett az előbb említett Vszevo- 
lod Olgovics, de ő bizonyos értelemben homo novus volt Kijevben, ami elegendő 
indok lehetett az új alapításhoz. 

A 11-12. század során Kijeven kívül kevés monostoralapításról tudunk. De való- 
színűnek tartjuk, hogy lehetett ilyen, csak nem tudunk róla, mégpedig ott, ahol korán 
megteremtődött a , Saját" dinasztia, azaz a Rurik-ág és a helyi elit szoros kapcso- 
lata. Bizonyítani csak azokat a templomépítéseket lehet, ahová esetenként temet- 
keztek 15. Csernyigovban a 12. század elején emeltek ilyen templomot Borisz és 
Gleb tiszteletére. A volhíniai Vlagyimirban a , Szent Hegy"-nek nevezett monostor 
létezéséről tudunk, innét kerültek ki a hagyomány szerint az első helyi püspökök. 
Az évkönyv Peremislben a Szent János-monostorra és templomára utal, midőn az 
1189-ben elhunyt Rosztyiszlavot oda temették , apja és nagyapja mellé". A hír 
hiteléhez némi kétség fér, hiszen az apa a Rusz határain kívül esett el. Viszonylag 
késeiek a Kljazma-parti Vlagyimir első monostorai. Az , Istenszülő születése" (Rozs- 
gyesztvo Bogorogyici) tiszteletére szentelt monostor és templom alapítása Vsze- 
volod Bolsoje Gnyezdo idejére esik, 1194—1196 tájára. A monostor rangjának emel- 
kedését jelzi, hogy az 1220-as években már nem apát, hanem arhimandrit áll az 
élén. Ekkor már létezett a Vozkreszenszkij- (Feltámadás-) monostor, ahol Vszevolod 
a diplomataként hozzá érkező csernyigovi püspököt fogadta (1187). A felsorolta- 
kon kívül vannak utalások (bár a korai időből kevés) női monostorok létezésére, 
amelyek szintén a fejedelmi dinasztiához kapcsolódnak. Az északi Vlagyimirban a 
kijevi hagyományoktól eltérően a fejedelem által alapított kolostor nem lett családi 
temetkezőhely. A Rusz északkeleti részéről származó Jurij Dolgorukij volt az utolsó, 
akit Kijevben, a Szpasszkij-monostorban helyeztek nyugalomra. Fia, Andrej 
Bogoljubszkij az általa alapított Uszpenszkij- (Mária mennybevitele-) székesegy- 
házban, Vlagyimirban lett eltemetve; hasonlóan cselekedtek az őt követő vlagyi- 
miri (nagy)fejedelmek is. 

A kijevi Barlangkolostor helyzetére egy gondolat erejéig még visszatérünk. Mivel 
nem fejedelmi alapítású kolostor volt, nem csoda, ha nem ritkán összeütközésbe került 
az éppen regnáló nagyfejedelemmel. A kolostor apátjai közül kiemelkedett Feodo- 
szij, aki korán helyet foglalt a szentek sorában, életéről hamarosan legenda is kelet- 
kezett. Könnyen lehet, hogy a Barlangkolostor a kijevi korszak történetében kevésbé 
játszott meghatározó szerepet, mint az a PVL alapján megállapítható. Az itt induló 
történetírás információi segítették annak a képnek a kialakulását, amely a kolostort 
kezdettől fogva a többi alapítás elé helyezte. 

Az egyház és a kolostorok anyagi viszonyairól keveset tudunk. A világi papság 
esetében a szmolenszki fejedelem által a püspöknek biztosított javakat már idéztük: 
az ingóságok mellett két falut is adott a fejedelem. 1130-ban Vszevolod Msztyiszla- 
vics fejedelem a novgorodi Jurjev-monostornak átadott egy falut (, adóival, vérdíjai- 
val, vámjaival együtt"). Frojanov értelmezésében ez még mindig a kormlenyije típusú 
javadalom átengedése, nem pedig földadomány. A 13-14. századból a folyamatosan 
működő monostorok esetében lehet földadományokat regisztrálni. Mindazonáltal az 
egyház és a kolostorok birtokviszonyai és gazdálkodása a 12—13. század időszakára 
nem kideríthető. 

A kijevi korszakban az óorosz egyház megalkotta a maga szentjeit. Elsőként a 
kereszténységet felvevő Vlagyimir fejedelem két, mártírhalált halt fiát, Boriszt és Gle- 
bet avatták szentté. Testük felemelése és újratemetése 1072-ben zajlott le. Borisz és 
Gleb világiak voltak, nem hitvalló személyek, akik állítólag a kereszténység terjeszté- 
sében különleges szerepet játszottak. Ők az úgynevezett mártírszentek közé sorolha- 
tók, akik megadva magukat a sors csapásainak, ártatlanul fogadják a halált. Mindket- 
ten a szentté avatásukat végző fejedelmek rokonai voltak, akik rajtuk keresztül saját 
szenteket tudtak felmutatni. Kérdés, hogy miért nem Vlagyimir vagy Bölcs Jaroszlav 
jutott erre a sorsra. Borisz és Gleb esete rokonítható az angolszász mártír uralkodók 
életírásában olvashatókkal, valamint a skandináv Szent Olaf-kultusszal. A Rurikok- 
nak mindkét családdal voltak kapcsolatai. 1072-ben Borisz és Gleb mártíromságának 
színhelyén kőtemplomot emeltek tiszteletükre, de nemcsak ott, hanem a Rusz más 
területein is. Igen népszerű szentek voltak, erről tanúskodnak a későbbi ikonábrázo- 
lások is. A mártíromságukról szóló legenda, a Szkazanyije o Borisze í Glebe a szentté 
avatás körüli időben keletkezett, és a PVL őrizte meg számunkra. 

Borisz és Gleb után a Barlangkolostor apátja, a szentéletű Feodoszij gyarapítot- 
ta a keleti szláv szentek számát. Az életéről készült legenda a kijevi Barlangkolostor 
Paterikonjában olvasható, amelynek összeállítására a 13. század elején került sor: 
Simon vlagyimiri püspök (1214-1226) és Polikarp, a Barlangkolostor szerzetese 
kezdte gyűjteni a Barlangkolostor nevezetesebb lakóinak életéről keringő legendákat. 
Simon püspök ötlete nyilván a vlagyimir-szuzdali fejedelemségben kialakult hagyo- 
mányőrzés jegyében fogant. A Barlangkolostor Paterikonja írott és szóbeli hagyo- 
mányt egyaránt összegyűjtött; sajnos az eredeti kézirat nem maradt fenn. A legrégebbi 

kézirat a tveri Arszenyij püspök környezetében készült másolat (1406), illetve az azt 
követő 1460. évi. A Paterikonból ismerjük a Barlangkolostor egyik 11. századi ala- 
pítójának, Magyar Mózesnek az életét is, aki az önmegtartóztató szentek típusát tes- 
tesíti meg. A kereszténységet felvevő Vlagyimir fejedelmet csak a 13. század közepén 
kanonizálták Alekszandr Nyevszkij, a vlagyimir-szuzdali fejedelem kezdeményezé- 
sére, akinek szintén a kijevi korszak hagyományainak felvállalása és felhasználása 
miatt volt szüksége erre a lépésre. 


Írásbeliség és művelődés 


A keleti szlávoknál az írásbeliség a kereszténység felvételével egyidőben jelent meg. 
A keresztény térítés több oldalról is elérte a Kijevi Ruszt, de az áttörést Vlagyimir 
idején a bizánci térítőknek sikerült elérniük. A bizánci sikerekhez egészen biztosan 
hozájárult a balkáni szlávok közötti térítés tapasztalata, illetve az, hogy a szlávok 
közötti térítés megteremtette a szláv írásbeliség egy bizonyos fokát, amely a további, 
keleti szláv térítésben előnyt jelentett. Az első írott információk a Balkánról érkeztek 
a Rusz területére, ez az úgynevezett fordításos irodalom, vagy ahogy Lihacsov nyomán 
nevezni szokták, az irodalmi transzplantáció. A szláv nyelvre lefordított liturgikus 
irodalom, a Biblia egyes részeiből fordított szemelvények voltak az első Ruszba került 
szövegek. A keleti szlávok között gyorsan elterjedtek a zsoltárok (Pszaltir) és az ószö- 
vetségi textusokból készült válogatás (Paleja). A legelső, keleti szláv nyelvi sajátos- 
ságokat felmutató Biblia-fordítást, az úgynevezett Osztromir-evangéliumot 
1056—1057-ben másolták Osztromir, novgorodi bojár számára. 1083-ból való az 
Arhangelszkoje evangelije, amely az úgynevezett aprakosz evangéliumok közé tar- 
tozik, tehát az evangéliumi textusokat a heti-napi liturgikus gyakorlat szükségletci 
szerint felosztva tartalmazza. A Ruszba nerncsak a már szláv nyelvre fordított munkák 
kerültek, hanem görög nyelvű kompilációk is: a hagiográfia, a hinmnuszköltészet, a 
krónikaírás (hronografok) és az egyházatyák munká;ból készült válogatások. 

A Kijevi Rusz írásbeliségének legelső produktumairól már szóltunk. A leg- 
virágzóbb műfaj a történetírás (letopiszi) volt, amelynek kezdete a kijevi Barlangko- 
lostorhoz kötődik (PVL, első redakció). De már a PVL keletkezéstörténete is jelzi, 
hogy az évkönyvírást a 12. századra más kolostorokban is művelték, és hogy bár 
a krónikák a kolostorokban fogalmazódtak (lásd a fejedelmek saját monostorait), 
a fejedelmi udvar gondolkodásmódja nyomot hagyott rajtuk. A 12. századtól több 
püspökség székhelyén és fejedelmi udvarban is készítettek történeti feljegyzéseket. 
Kialakult a területi évkönyvírás, amelynek lényegében három nagy központja (lásd 
a régiókat) alakult ki: Novgorod őrizte meg a legnagyobb terjedelmű történeti anyagot; 
ezt követte a vlagyimir-szuzdali terület, amely a 12-13. század fordulójától tudatos 
hagyományőrző szerepet is vállalt, mely a tatár hódítást követően csak tovább erősö- 


98 


dött. Itt ezért maradt meg több kijevi kézirat. Végül a harmadik történetírói központ 
a délnyugati régió, amelynek az évkönyvírása igen korai; itt csak egy kódexcsalád 
viszi tovább a történeti feljegyzéseket a 13. század végéig, és olt törést Is szenved. 
Nyilván megszakadt az információáramlás a délnyugati és északkeleti részek között, 
nyugati irányba pedig nem volt elég intenzív; de létezett, ahogy a nyoma a 15. szá- 
zadi lengyel krónikaíró, Jan Diugosz munkájában ki is mutatható. 

Az egyházi irodalomnak a tatár hódítás előtti időből csupán néhány alkotása i1s5- 
mert: [Ilarion bölcseleti műve, a turovi Kirill püspök prédikációi, a Szentföldet meg- 
járt Danyiil útleírása. A világi irodalmat Vlagyimir Monomah /ntelmei és az Igor- 
ének képviseli. Harion metropolita a Szlovo o Zakonye i Blagodatyi című művével az 
utókor számára igazolja, miért éppen őrá esett Bölcs Jaroszlav fejedelem választása, 
amikor helyi származású metropolita-jelöltet keresett. Munkája kettős feladatot is be- 
töltött: környezete számára a keresztény hit tanításait és dogmátt érthető nyelvezetre 
fordította, tehát a keresztény hit propagálója volt. Ez a szempont vezethette a VIla- 
gyimir fejedelemről írott dicsőítő beszédének (Polivala ) megírásában is. A hőstettek 
iránt fogékony Rusz-beli elit számára a nagyfejedelmi hatalmat úgy mutatja be, mint 
az egész Rusz érdekeinek szolgálóját. Ilarion nem utolsó sorban a russzkij (óorosz) 
öntudat kialakításához, formáláshoz is hozzájárult, amely a dinasztián és a keresz- 
ténységen keresztül összetartozó genusszá, középkori értelemben vett natióvá akarta 
formálni a Kijevi Rusz heterogén népességét és uralkodó elitjét. Nem állíthatjuk, hogy 
ez már Ilarion korában bekövetkezett volna, mindenesetre e műnek igen messzemu- 
tató hatása volt. 

Valószínűleg a turovi püspök, Kirill a szerzője nyolc prédikációnak és tizenkét 
imának. Ezek alapján ítélve Kirill a kor nagyhatású szónoka lehetett, környezete ezért 
illette az , aranyszájú" jelzővel. Danyiil, egy Csernyigov környéki monostor apátja, 
1106—-1108 között járta meg a Szentföldet, s szentföldi zarándokútjáról a maga mű- 
fajában egyedülálló útleírást készített. Munkája a zarándoklatok megindulásáról ta- 
núskodik, hitelesíti a Barlangkolostor Paterikonjában írottakat, amely szerint a kijevi 
Barlangkolostor lakói közül már többen megtették a szentföldi zarándokutat. 

A tatár hódítás az iratanyag, a kódexek pusztulását eredményezte. Ami megma- 

radt, az kivétel nélkül a későbbi másolatoknak köszönhető. 


Építészet, ikonfestészet 


A korai építészetet a védelmi szükségletek hívták életre. A központi településeket a 
terepadottságokat kihasználva, földsáncokat kialakítva erődítették. Mivel alapvetően 
sík vidékről van szó, amelyet alig tarkítottak magaslatok és folyópartok magas part- 
falai, feltétlen szükség volt a védelmi rendszer kiépítésére. A steppe felőli váratlan 
támadások kivédésére a folyók közötti szabad térségekben olyan akadályokat, cölö- 

pökkel megerősített földsáncokat építettek, amelyek ugyanazzal a technikával készül- 
tek, mint az erődítmények. A két folyó között kiépített védekező akadály volt az úgy- 
nevezett zmijevije vali, amely lényegében a környezeti adottságokhoz alkalmazko- 
dó, kapukkal és őrtornyokkal ellátott gyepűrendszernek felel meg. Az PVL-ben a val 
Csánc" , lásd németül Wall) szó 1093-nál szerepel első ízben. A mitologikus csengésű 
zmijevij (kígyó-") jelző csak a 17. században társult hozzá. Ekkorra már feledésbe 
merült az eredeti funkció, és csak a sáncok hosszan kígyózó (nyom)vonalai voltak 
követhetők. 

A sáncok építésénél kétféle építési technikát alkalmaztak. Az egyik az úgyne- 
vezett szrubnoj típus, amikor keresztben egymásra fektetett gerendákból képezték ki 
a , falat", a hézagokat földdel feltöltötték és oldalról földsánccal megtámasztották. Ez 
készülhetett több gerendasor összekapcsolásával is. Az úgynevezett perekladnoj épí- 
tési eljárásnál az átlagosan 20 cm széles gerendákat egymástól körülbelül 10 cm-re 
fektették le. Általában nyolc réteg gerenda került egymásra úgy, hogy felül az épít- 
mény egyre keskenyebb lett. 

A védelmi rendszer legrégibb szakasza a Dnyeper középső folyása mentén a 10. 
század végére — a I 1. század elejére datálható. A második építési periódus a 11—12. 
század fordulójára esik, de van néhány, a 13. század elejére datált sánc is. Az építke- 
zéseket az egyetlen illusztrációkkal ellátott kódex, a Radziwill-évkönyv ábrázolja. Jól 
látható a fából való építkezés technikája, de hírt adnak a képek a kőépítményekről is. 

A tatárjárás előtt világi célból nem emeltek kőépítményeket, kivétel talán az ün- 
nepélyes bevonulásoknak keretet adó Aranykapu Kijevben, majd az északi Vlagyi- 
mirban. Kőből elsősorban templomokat építettek, a megmaradt korai templomok 
nyomán úgy gondoljuk, hogy valószínűleg székesegyházakat (kafedralnij szobor). 

Az egyik első, ha nem a legelső templom volt a kijevi Tizedtemplom, amelynek 
ma már csak alapfalai látszanak. A Tizedtemplom a bizánci háromhajós bazilikatípust 
követve épült, a főhajó előtt elhelyezett csarnokkal (narthex) és három apszissal. 
A viszonylag kisebb kupolát az úgynevezett dob tartotta, amely boltívekkel összekö- 
tött oszlopokra támaszkodott. A teret az oszlopok számának növelésével lehetett 
tágítani, így atemplom befogadóképessége nőtt. A legújabb kutatások szerint a Tized- 
templom a bolgár missziós bazilikák stílusát követte. Ehhez képest stílusváltást jelen- 
tett Bölcs Jaroszlav idején a Szent Szófia-székesegyház építése, amely szakított a 
bolgár területen meghonosodott építészettel és inkább a konstantinápolyi építkezé- 
sek mintáját követte. A 11. század első felében épült a novgorodi (1045—1052) és a 
polocki (1044-1066) Szófia-székesegyház. Ezt a stílust Lihacsov nyomán monumen- 
tális historizmusnak szokták nevezni. A kijevi Szent Szófia-székesegyházat való- 
színűleg görög mesterek építették, ennek ellenére az épületen vannak olyan helyi 
.sajátosságok is, mint például a galéria, a saroktornyok és a piramidális kompozíció. 
Az öthajós belső tér befogadóképessége nagyobb volt a Tizedtemploménál, így mére- 
terben is jobban szolgálta a metropolita igényei szerinti reprezentációt. 

Hasonló stílusban épültek, de kisebb méretben Rusz-szerte a püspöki székhelyek 
templomai (kafedralnij szobor), a 11—12. század fordulóján inkább egyhajós válto- 
zatban; ilyen volt például Szuzdal (1096), Szmolenszk (1101) és Novgorod 
(1127-1230). Az egyhajós, hatoszlopos 12. századi templomok a monumentális his- 
torizmus egyszerűbb változatainak foghatók fel, de tekinthetők a helyi , építészeti is- 
kola" megjelenése és működése eredményének is. A 12. század második felében és 
a 13. század elején a Rusz több pontján , kocka formájú" négyoszlopos templom épült, 
amelynek csak egy kupolája volt. Ezt az építkezést a fejedelmi udvarok szükségletei 
hívhatták életre, hiszen a templomokat kisebb méretük miatt az alapítón és családján 
kívül csak a háznép látogathatta, nagyobb közönség befogadására nem volt képes; 
lényegében a fejedelmi udvar kápolnája volt. 

E kor építményeit a szerkezet azonossága mellett számtalan variáció jellemezte. 
A művészettörténet a monumentális historizmus transzformációjának nevezi, jelleg- 
zetes darabja például Andrej Bogoljubszkij kápolnája Bogoljubovóban. A négyosz- 
lopos, egyhajós, galériával ellátott templomtípust a szmolenszki területen kedvelték 
legjobban. 

A Kijevi Rusz festészete és szobrászata, amely az építészet kiegészítőjeként van 
jelen, a 11-12. században bizánci mesterek keze nyomát viseli. A legelső és nagy- 
méretű székesegyházak freskóinak és mozaikjainak jellemzésére szintén a monumen- 
tális historizmus fogalmat használják. A nagy belső térrel rendelkező templomok 
valóban monumentális igényeket támasztottak. Egyes számítások szerint (Lazarev) 
a kijevi Szófia-székesegyházon nyolc mozaikkészítő és nagylétszámú festőközösség 
(artyel) dolgozhatott, de a kisebb templomok freskóin is több kéz munkája mutatható 
ki. A kezdetek az ikonfestészetben is görög mesterekhez fűződnek, de korán megje- 
lentek a helyi, keleti szláv festők is. A kijevi Barlangkolostor Paterikonja említ egy 
Alimpij nevű szerzetest a 11. századból, aki a kor neves festője volt. A 12. század- 
ban a helyi fejedelmi építészettel párhuzamosan helyi ikonfestő iskolák is kialakultak. 
A 12-13. század fordulójára, illetve a 13. század elejére három helyi iskolát lehet 
elkülöníteni: a novgorodit, a vlagyimir-szuzdalit és a jaroszlavit (északon). Közös 
jellemzőjük a bizánci örökségtől való távolodás. A korai novgorodi ikonok közül 
legismertebb a Szent György-ikon, amely még bizánci vonásokat mutat. A többi 
helyről a tatárjárás előttről csak töredékeket ismerünk. 

Az óorosz korszak kultúrájának legnehezebben megragadható eleme a zene. 
A liturgiát kísérő zenei kánonokat szintén Bizáncból vették át: gyorsan elterjedt a 
nyolcfokozatú hangsorból szigorú rend szerint kialakított zenei forma. A 11—13. szá- 
zadból fennmaradt néhány tucatnyi kézirat, amelyek neumák segítségével lejegyzett 
egyházi dallamokat őriztek meg. (A neumák a hangok lejegyzésének kora középko- 
ri formái, amelyek az énekesek számára csak a dallam irányát mutatták, de a hang- 
magasságot és a hangközöket nem.) A régi kéziratok közül mostanáig csak néhány 
Zenei jeleit oldották fel. A Kijevi Ruszban többféle hangjegyírás létezett, a legelter- 

jedtebb az úgynevezett znamennaja-típus volt (znamja, znak " jel"). A zenei jelek a li- 
turgikus szövegekkel összefüggésben értelmezhetők, több változatuk van és feloldá- 
suk bonyolult feladat. A Bizáncból átvett liturgikus műfajok közül a Kijevi Ruszban 
egészen biztosan ismerték a rövid egyházi himnuszokat, az úgynevezett troparokat. 
Ezeket a liturgikus rendben elfoglalt helyük szerint különböztették meg. A fennma- 
radt kéziratok alapján a Ruszban népszerű voltak az úgynevezett sztyihirák, a 4-12 
sorból álló énekek, amelyeket a liturgiában ciklusokban adtak elő. 

A világi zene létezéséről alig tudunk valamit. A Kijevi Barlangkolostor egyik 
feljegyzése árulkodik arról, hogy a fejedelmi udvarokban tartott lakomák (pir) alkal- 
mával a fejedelem és kísérete szórakoztatására megjelentek a szkomorohok, akik 
húros hangszeren (guszli) és egyéb hangszereken (síp, dob) játszottak, valamint énekel- 
tek és táncoltak. Más adat is tanúskodik arról, hogy a szkomorohok a fejedelmi udvarok 
ban lévő freskón hangszereken játszó szkomorohok láthatók. A fejedelem és kísérete 
előtt — valószínűleg — hőstetteket elbeszélő epikus költeményeket (bilina) adtak elő 
hangszeres kísérettel. A hősi énekek tartalmukban számtalan pogány elemet őrizhettek, 
nem véletlen, hogy a papság szemében nem volt kívánatos a szkomorohok jelenléte. 
A novgorodi és szuzdali évkönyvek szerint már a I 1. századtól kezdve a szkomoroh- 
énekeseket az , ördögi", , bálványimádó" jelzővel illették A szkomorohok nyújtotta 
szórakozás ellen az egyház nem sok sikerrel harcolt, hiszen még a 17. századi Orosz- 
országban is megtaláljuk őket. 

A RÉSZFEJEDELEMSÉGEKTŐL 
A MOSZKVAI ÁLLAMIG 


A Rusz és a steppe 


A Kijevi Rusz születése pillanatától a steppei népek szomszédságában létezett. Sőt, 
amint erről a keleti források tanúskodnak, maga a Rusz is több vonatkozásban a step- 
pe népei közé illeszkedett. Részben úgy, hogy egyik etnikai alkotóeleme (a szlávok) 
a kazárok, majd a magyarok adófizetőjévé lett, részben pedig úgy, hogy harcos va- 
rég elemei harcoltak a steppei népek (kazárok, besenyők) ellen. A kezdetben , folya- 
mi nomádoknak" nevezett nép lassan a szárazföldi harcokban Is a steppei nomádok 
egyenrangú ellenfelévé vált. Erre utal a ló szerepének és értékének növekedése. 

Az államszervező Vlagyimir fejedelem és Bölcs Jaroszlav idejétől a Kijevi Rusz 
fejedelmeinek érdeklődése egyre inkább északkeleti irányba fordult, a szláv kolonizá- 
ciót követve, a steppe felől pedig védekező taktikára váltott. Emiatt épült ki a védelmi 
gyepűrendszer a déli részeken, a Szula, a Sztugna és a Rosz folyók mentén. Perejasz- 
lavl erődje is emiatt létesült. A 10-1 I. század fordulóján a Dontól nyugatra lévő step- 
pét a besenyő törzsek uralták, akiket Bizánc nemegyszer felhasznált a ruszok hátba 
támadására. A besenyők 968. évi támadásának betetőzéseként veszítette életét Szvja- 
toszlav fejedelem 972-ben, a besenyőkkel való harcban. Ezt követően Bizánc a bese- 
nyőket többé nem fogadta fel, hiszen Vlagyimirral jó kapcsolatokat épített ki. A bese- 
nyő támadások a Kijevi Rusz ellen Vlagyimir halála után újultak ki; 1017-ben és 
1036-ban végigpusztították a Rusz déli részeit. Ez utóbbi 1036. évi rombolás indo- 
kolta Bölcs Jaroszlav nagyszabású, 1037-ben induló építkezéseit. A besenyők 11. 
senyő törzsek közelebb húzódtak a Kárpátokhoz és az Al-Dunához, egyes csoportjaik 
megpróbáltak — ahogy előttük más népek is — behúzódni — a jelek szerint sikerrel — 
a Kárpát-medencébe, illetve a bizánci birodalomba. 

1068 fontos dátum ebben a sorban, az az év, amikor a kunok az első nagyobb 
pusztítást hajtották végre a Rusz déli határainál, és a sikeres védekezés elé a kijevi 
zavargások komoly akadályokat gördítettek. Ekkor a kunok nemcsak a Rusz, hanem 
a besenyők ellen is támadtak, akik emiatt zúdultak rá a Kárpát-medencére. A magyar 
királyság Salamon király, valamint László és Géza hercegek (duxok) vezetésével si- 

keresen verte vissza a támadást. Ilyen nagyszabású akcióra a besenyők többé nem 
vállalkoztak, de még az 1080-as években is nyugtalanságot tudtak kelteni Magyar- 
ország keleti határainál. Időnként Bizánc zsoldjába szegődve harcoltak Magyaror- 
szág ellen, lásd az 1071. évi Belgrád körüli harcokat. Miután a besenyők 1068. évi 
Kárpát-medencei , honfoglalási kísérlete" nem sikerült, többször is Bizánc ellen tá- 
madtak, mígnem 1090/91-ben Bizánctól megsemmisítő vereséget szenvedtek. A be- 
senyő törzsszövetség megszűnt létezni. Egy részük bebocsátást nyert Magyarországra, 
és fontos szerephez jutott II. István király testőrségében. Másik részük a bizánci biro- 
dalomban telepedett le. A helyben maradt töredékek már nem számítottak önálló po- 
litikai erőnek. A torkok (úzok) sorsára jutottak, akiket például a 12. századi Rusz 
határvédő szolgálatába fogadtak, illetve a steppén segédnépi szerepkörbe kerültek. 

A kunok (az óorosz forrásokban polovecek, a muszlim kútfőkben kipcsakok, 
mindkettő "világos" -t, "fakó"-t jelent) 1056-ban indították első hadjáratukat a Kijevi 
Rusz ellen, de betörésük ekkor még nem okozott gondot. A régészeti kutatások sze- 
rint (Pletnyova) a kun (koman) törzsek centruma a 1 1. század második felében a Don 
középső és alsó folyása mentén helyezkedett el. Innét mozdultak el nyugati irányba 
a 11—12. század fordulóján, újabb központjuk a Dnyeper táján fedezhető fel. Ez idő 
tájta PVL néhány kánjuk nevét is feljegyezte. Szereplésük, hadakozásaik helyszíne 
alapján megállapítható, hogy a 11—12. század fordulóján a Dnyeper bal partján élő 
kunok Tugor kán irányítása alatt éltek, a Dnyeper jobb partján pedig Bonyak kán ve- 
zetése alá tartoztak. Megjelenésük idején veszítette el a Kijevi Rusz Tmutarakanyt. 
Tugor kán egyike volt Vlagyimir Monomah steppei ellenfeleinek, Bonyak kánt pe- 
dig a peremisl-tyerebovli fejedelmek hívták segítségül a magyarok támadása ellen. 
1099-ben a Kálmán magyar király súlyos vereséget szenvedett tőlük. 

A kunok a 11. század utolsó harmadától a 13. századi tatár támadásig a Kijevi 
Rusz, illetve részfejedelemségei számára a steppe felőli szomszédok voltak. Kapcso- 
latuk a Russzal ez idő alatt megváltozott. A 11. század közepétől a 12. század első 
évtizedével bezárólag a Ruszt a kunok lakta steppe felől intenzív támadások érték, 
mígnem Vlagyimir Monomah hadjáratai a kunokat támadásaik beszüntetésére nem 
kényszerítették. Vlagyimir Monomah 1103-ban a Molocsnaja folyó mellett aratott 
győzelmet, majd az 1109., 1111. és 1116. években a Don mellett lakó kunokat is le- 
győzte, elfoglalta központi telepeiket, és visszaszorította őket a Don mögé. Ezt kö- 
vetően a Kijevi Rusz koncentrált kun támadásnak nem volt kitéve, a kialakult rész- 
fejedelemségek viszont partnert láttak bennük. Ez elsősorban a csernyigovi fejedel- 
mekre érvényes, akik számára ők jelentették a felfogadható külső segítséget. A kap- 
csolat nem merült ki ebben, a nagyfejedelmi dinasztia egyes ágai — elsősorban Cser- 
nyigov — házasodni kezdtek a kun előkelőkkel, miáltal érdekeik szorosabbra fűződtek. 
A Vlagyimir Monomahtól elszenvedett vereség ellenére nem állíthatjuk, hogy a kunok 
csupán a Don , mögötti", azaz a bal parti részeket lakták. A 12. század 60-as éveitől 
ismét mozgolódni kezdtek és hadjáratokat vezettek a Rusz fejedelmei ellen. Az 1167, 

1168 és 1169-as években Koncsak kán vezetésével feldúlták a déli határ menti tele- 
püléseket (Kanyev). A Rusz fejedelmei a steppe ellen támadva próbálták a polovec 
akcióknak elejét venni. Ennek legismertebb esete az a balul sikerült akció, amelyet 
Igor novgorod-szeverszkiji fejedelem indított, jelentősen alábecsülve a kunok kato- 
nai erejét (1185). Sikeres volt viszont 1187-ben a fejedelmek összefogásával indított 
hadjárat a Szamara folyó menti kun szállások ellen. 

A 13. század elején a kunok nyugatabbra mozdultak Don vidéki szállásaikról. 
Az a viszony, amely korábban a csernyigovi (novgorod-szeverszkiji) fejedelmek és 
a kunok között kialakult, a 13. század elején már a halics-volhíniai fejedelmek és a 
kunok közti kapcsolatokra is jellemző volt. Kunország (Cumania), azaz a kun törzsek 
fennhatósága alá tartozó terület igen nagy volt; a Volga-Don vidékétől egészen az 
Al-Dunáig terjedt. Nem egységes törzsszövetséget alkottak, hanem kisebb csoportok- 
ban éltek, így a Rusz-beli fejedelmekkel is csak egy-egy részük tartott kapcsolatot 
azok, akik a Don-Dnyeper vidékén éltek. A nagykiterjedésű Kunország határa a ta- 
tárok megjelenésével kezdett zsugorodni, illetve a népesség egyre inkább a nyugati 
részeken koncentrálódott. A tatárok 1223-ban az Azovi-tengerbe ömlő Kalka folyó 
mellett mértek először jelentős csapást a kunokra, ahol a Rusz néhány fejedelme is a 
kunok oldalán harcolt. A Rusz egészére nézve a Kalka menti csata nem hozott lénye- 
ges változást, a kun csoportok viszont ismét nyugatabbra húzódtak. Nem véletlen, 
hogy épp az 1220-as években ébredt fel irántuk az érdeklődés Erdély urában, Béla 
ifjabb királyban, aki támogatta a domonkos rendi szerzetesek térítő munkáját. A kunok 
meglepő nyugalommal fogadták a térítőket, és amint a pápának küldött egyik jelen- 
tésben szerepel, egy alkalommal egyszerre tizenötezres tömeg megkeresztelésére 
került sor. Ennek nyomán alapította Róbert esztergomi érsek 1227-ben a milkói kun 
püspökséget. A kunok megkeresztelkedett fejedelme, Barc (lásd Barcaság!) elismerte 
a magyar király fennhatóságát, Béla pedig felvette a rex Cumaniae címet. 

A kunok az 1230-as években továbbra is ki voltak téve a tatár nyomásnak. A ha- 
licsi fejedelmekkel is szorosabbra fűzték kapcsolatukat, például Msztyiszlav Udaloj- 
jal, aki második feleségét a kunok közül hozta. A fejedelem volt az, aki véget vetett 
Kálmán királyfi halicsi országlásának, majd egyezkedett II. András királlyal. II. And- 
rás fiához, András herceghez Msztyiszlav leányát adták feleségül, így András volosz- 
tyot kapott Halicsban. Ez a kapcsolat András herceg halálával (1234) véget ért, de bi- 
zonyára erre az időre tehető Béla herceg, a későbbi IV. Béla első találkozása a kunok 
Kötöny (Kotjan) nevű fejedelmével, aki többször is megfordult Msztyiszlav környe- 
zetében. Nyilván nem véletlen, hogy épp Kötöny lesz az, aki bebocsátást kér Magyar- 
országra, és az sem, hogy IV. Béla 1239 húsvétján a Radnai-hágón át beengedte őket 
az országba. 

A tatár támadás 
A Kalka menti csata 


A kunok és a déli Rusz fejedelmeinek nevezetes csatája, mint fentebb utaltunk rá, 
1223 kora nyarán (esetleg már májusban?) zajlott le a Kalka folyónál. A tatárok a hó- 
dítás terén ekkor már hosszú időre visszanyúló tapasztalatokkal rendelkeztek. A Mon- 
golok titkos története Szerint Dzsingiszt, miután az összes mongóliai törzset uralma 
alá hajtotta, 1206-ban nagykánná választották. Ezzel indult meg a mongolok hódító 
útja. 1207-ben Dzsingisz és fiai már Szibéria lakóit hódoltatták, 1211-ben Kína ellen 
vonultak, és 1215-re Észak-Kína jelentős részét megszerezték. 1218/19—1221/22 kö- 
zött a hódításban Dzsingisz minden fia (Dzsocsi, Csagatáj, Ögödej és Toluj, a legfia- 
talabb) részt vett. Kína után Kelet-Turkesztán, Nyugat-Turkesztán, Afganisztán és 
Irán következett. Nem kerülhette el a tatár pusztítást Khorezm, a bagdadi kalifátus és 
Grúzia sem. Ezek után értek Dzsingisz csapatai a Fekete-tenger vidékére. 

A Kalka menti csatáról az óorosz halics-volhíniai évkönyvben viszonylag 
hosszabb leírás maradt fenn. Eszerint a kunok egy csoportja, a korábban már emlí- 
tett Koncsak kán fia, a Rusz fejedelmeihez fordult segítségért. A déli Rusz fejedel- 
mei tanácskozást tartottak Kijevben, ahol jelen volt Msztyiszlav Romanovics, a szmo- 
lenszki Roman Rosztyiszlavics fia, aki 1197-től maga is szmolenszki fejedelem volt, 
majd 1212-ben Kijev trónjára került, Msztyiszlav Szvjatoszlavics csernyigovi feje- 
delem és Msztyiszlav Msztyiszlavics, 1222-től Halics fejedelme, valamint Danyiil 
Romanovics Volhíniából, Mihail Vszevologyics Csernyigovból és Vszevolod 
Msztyiszlavics, a kijevi nagyfejedelem fia. A kijevi tanácskozás résztvevői a kunok- 
nak nyújtandó segítség mellett döntöttek. A Rusz északi és déli részei közti szakadást 
jelzi, hogy Jurij Vszevolodovics szuzdali fejedelem nem volt jelen. A segítségkérés 
és a tanácskozás kora tavasszal lehetett, mert a halicsi csapatok áprilisban már úton 
voltak a Dnyeper felé. A halicsi évkönyv természetesen a halicsi csapatok hadmoz- 
dulatairól számol be részletesen: hajóval ereszkedtek le a Dnyeszteren a tengerig, 
majd eljutottak a Dnyeper torkolatáig, onnét felfelé hajóztak. A csapatok találkozási 
helye a Dnyeper varég szigeténél (Zarub közelében) volt, onnét indult a Rusz serege 
a kunokkal való találkozásra. A Dnyepertől nyolc napi járóföldre, a Kalka mellett 
ütköztek a tatárokba. A krónikaíró a csatából a tatár nyilazók szerepét, a menekülés 
taktikáját (ami pedig aligha volt ismeretlen!) tartja megemlítésre érdemesnek, és 
természetesen kiemeli a későbbi halics-volhíniai fejedelem, Danyiil hősiességét. 
A novgorodi első évköny szerint a csatában tízezer (?) kijevi vesztette életét; a fejedel- 
mek közül a Rosztyiszlavicsok klánjából ketten haltak meg, az Olgovicsok közül is 
ketten, valamint öt-hat kevésbé ismert fejedelem. 

A kun-óorosz sereg súlyos verséget szenvedett, a két Msztyiszlav (a szmolenszki- 
kijevi és a csernyigovi) holtan maradt a csatatéren. A forráshellyel kapcsolatban da- 

tálási gondok vannak, mivel a halicsi évkönyv 1224-re helyezi az eseményt. A téve- 
dés abból is kiderül, hogy az előző, 1223. évnél a , nem történt semmi" megjegyzés 
olvasható. A kronológia megállapítása bizonyosan utólag történt. Az emberveszte- 
ség nagysága nem állapítható meg, a felbukkanó óriási számokat (egyik szövegvál- 
tozatban hetvenezer is előfordul!) nem lehet komolyan venni. A krónikaíró gondol- 
kodása a csata leírásakor a tipikus keresztény szemléletmódot tükrözi: a kunok és a 
Rusz együttes seregét az elkövetett , bűnök miatt" érte ilyen csapás. 

A tatárok győzelmük után a Krím félszigetre zúdultak, ahol végigdúlták a gaz- 
dag Szudak városát, majd visszafordultak szálláshelyük felé. A vereséget szenvedett 
fejedelmek megkönnyebbüléssel vették tudomásul távozásukat, amelynek pedig 
— logikusan — be kellett következnie. A tatárok , hátában" még meghódításra várt a 
volgai bolgárok országa is. Hogy a vereségnek nem lett a Rusz egészére nézve ko- 
molyabb következménye, annak az lehet az oka, hogy a tatárok ekkor nem ellenük, 
sőt nem is a kunok ellen vonultak. A tatár sereg, Dzsebe és Szübőtej vezérek veze- 
tésével a Kaukázuson túl hadakozott a khorezmi uralkodó ellen, és Dzsingisz enge- 
délyével keltek át a Kaukázuson. Khorezm felé visszatérőben ütköztek meg a kun- 
óorosz sereggel. A Kalka menti csatamezőről távoztukban még arra is volt erejük, 
hogy a volgai bolgárok egyik seregével harcba szálljanak, de a bolgárok visszaverték 
a támadást. Ezután tértek vissza a Szir-Darja vidékére, ahol Dzsingisz állomásozott. 
Dzsingisz 1223—1227 között visszatért Mongóliába, és nincs jele annak, hogy nyugat 
felé akart volna fordulni. Halálával a mongol birodalom első hódító korszaka lezá- 
rult, a trónutódlási problémák a szomszédos népeket egy kis lélegzethez juttatták. 


Az északi hadjárat 


A tatár had Kalka menti győzelme csak jelezte a mongol-tatár sereg jövőbeni táma- 
dásait; a tatárok részéről portyázásnak volt mondható. Valójában a mongol biroda- 
lom Dzsingisz halála előtt szervezetlen volt. Dzsingisz kán halála előtt ezt a részt 
Dzsocsi nevű fiának szánta, aki azonban még Dzsingisz előtt meghalt. Dzsocsi örö- 
kébe másodszülött fia, Batu (az óorosz forrásokban Batij) lépett. A mongol birodalom 
nyugati fele Batu ulusza (ulusz "részbirodalom?") lett. Az óorosz források azonban 
Dzsocsi nevével írják le: Dzsucsijev ulusznak, amely ténylegesen Batu szervezése 
alatt vált Arany Hordává. (Ez a kifejezés azonban csak a 16. századtól vált ismertté.) 
Az ordu/orda szó az uralkodó szállásterületét jelentette, az , arany" jelző pedig a nagy- 
kán rezidenciáját ( Vásáry). Nincs rá biztos magyarázat, miért nevezték Arany Hor- 
dának, talán a káni hatalom gyengülésével több ulusz is a nagykán jogutódjának tekin- 
tette magát. Más elképzelés szerint a sátrukon használt aranycsíkról kapta az elnevezést 
(Stök)). Dzsocsi uluszára sokáig egyszerűen csak az orda elnevezést használták, illet- 


Pltzd 


ve a nagy kiterjedésű ulusz két szárnyát fehér és kék színnel különböztették meg. 

1229-től Dzsingisz örökébe Ögödej került, aki folytatta a birodalomszervezést. 
A központot (Karakorum az Orkhon folyónál) fallal vette körül, valamint arra 15 figyelt, 
hogy a már meghódított részek birodalomként, békeidőben is működjenek, például 
kancelláriát szervezett, futárszolgálatot hozott létre. A birodalom nagy hódítása (Kína) 
az 1230-as években folytatódott. A további hódítási stratégiáról 1235-ben döntött a 
kuriltáj: keleten Dél-Kína és Korea, valamint a nyugat-európai országok lettek meg- 
jelölve. Hiába tudhattak a steppe világában a mongolok szándékáról, Európa csak a 
domonkos rendi Julianus híradása alapján értesült az 1235. évi készülődésről. 

Julianus és társai viszontagságos úton 1235 tavaszán indultak útnak az Azovi- 
tenger és a Kaukázus irányába. Julianus jelentős kitérőt téve jutott el körülbelül! 1236 
tavaszán Magna Hungariába, ahol már tatár követeket is talált. Közvetlen informá- 
ciókat szerzett a kuriltáj előző évben született terveiről, a nagy nyugati hadjáratra ké- 
szülődésről. 1236. június 21-én indult hazafelé; a mordvinok lakta földön, VIlagyi- 
mir-Szuzdalon, Szmolenszken, Minszken keresztül érte el Lengyelországot. Lengyel- 
ország felől 1236. december 27-én lépett magyar földre, valószínűleg a Szepesség- 
ben. 1236/37 telén Julianus beszámolója nyomán indult útnak újabb négy szerzetes, 
de ők már Szuzdal földjén menekültekkel találkoztak. Tőlük tudták meg, hogy a tatár 
támadás elindult, és Volgai Bolgárországot és Magna Hungariát már elpusztították. 
Az útjukat Rjazany felé folytató két domonkos barátnak nyoma veszett, a másik kettő 
hazatért. Julianus nem várta be az 1237 telén elindultak visszatérését, hanem 1237 
tavaszán maga is útra kelt, de Szuzdal tájékára érve ugyanazt tapasztalta, mint rend- 
társai néhány hónappal korábban. Találkozott a szuzdali fejedelemmel (Jurij Vszevo- 
lodovics) is, ahonnét , pogány betűkkel tatár nyelven írt" levelet hozott magával, vala- 
mint a küszöbön álló tatár támadás hírét, amely be is következett. A Julianus útjáról 
készült jelentés, illetve beszámoló fontos kiegészítő forrás az óorosz évkönyvek mel- 
lett, megerősíti az ott lejegyzett dátumokat. 

Az 1235. évi döntést Batu seregeinek készülődése követte. 1236/37 telén követ- 
kezett be a volgai bolgárok, Baskíria és a mordvinok földjének feldúlása. Az e térség 
meghatározó katonai és politikai erejét megtestesítő volgai bolgár birodalom legyő- 
zése meglepetésként hatott. A következő év, 1237/38 telén fordultak a tatárok az egy- 
kori Rusz északkeleti végei ellen. Ezen a területen nem létesült olyan védelmi vonal 
(gyepűrendszer), mint délen a steppei népekkel szemben. Igaz, a szomszédos volgai 
bolgárokkal a vlagyimir-szuzdali fejedelmek többször is hadban álltak, de ez a hada- 
kozás csupán a , határok" kisebb-nagyobb módosulásával járt. Rjazany szomszéd- 
ságában finnugor mordvinok éltek, akik részben Rjazanynak, részben a volgai bol- 
gároknak adóztak. Ebből az irányból olyan erejű támadás, mint például a déli részeken 
a kunok legaktívabb korszakában, soha nem érte a fejedelemségeket. De még ezek a 
nagy erejű támadások sem fenyegettek az egész Rusz megsemmisülésével. 

A tatár támadással egy addig ismeretlen erejű és más szokások szerint harcoló 
(szigorú fegyelemre nevelt és hihetetlenül jól szervezett) nomád csoport jelent meg. 

A nyugat felé forduló tatárok segédnépeikkel együtt 120-140 ezer harcosból álltak. 
(Korábban előfordult a történeti irodalomban 300 ezer fős becslés is, ez azonban ir- 
reálisnak tűnik.) Az igen nagy létszám mellett újdonság volt a tatár had kíméletlen 
magatartása az ellenféllel szemben: aki egyszer szembeszegült, az többé nem számít- 
hatott kegyelemre. Az emberélet és a felhalmozott vagyon pusztulása a meghódított 
terület pacifikálását, gyors hódoltatását készítette elő. A téli hadjárat nem számítha- 
tott új elemnek. A Rusz fejedelmei nemegyszer — praktikus szempontból -— téli idő- 
szakban vezettek hadat, amikor a folyók és a mocsarak befagytak, tehát könnyebb 
lett a közlekedés, legalább is egy hadsereg mozgatása. A tatár harcmodor miatt a téli 
hadviselés teljesebb pusztulást eredményezett. A Rusz területén nem voltak hegyek, 
ahová a lakosság elmenekülhetett és megbújhatott volna. A nagy hideg miatt a te- 
lepüléseken kívül az emberek az élelemhiány és a fagy miatt önmagukban is veszélybe 
kerülhettek. A lakosság a településekre húzódott. Az erődített helyek cölöpökkel meg- 
erősített földsáncok védelmét jelentették, amelyeket kőhajító ostromgépekkel és tű- 
zzel pillanatok alatt meg lehetett semmisíteni. Az emberek utolsó menedékét a kőből 
épült templomok adták, de ezek is könnyen a tűz martalékává váltak. 

Az orosz fejedelmek bizonyára nem tudták felmérni a veszély nagyságát, aho- 
gyan nem tudták Lengyelországban és Magyarországon sem. A tatár támadás első 
fázisa 1237 decembere és 1238 tavasza között zajlott. Rjazany ellen 1237 decemberé- 
ben indultak meg a tatárok. A fejedelemség déli részén törtek be, 200 kilométernyire 
a központtól. Megadásra szólító üzenetet küldtek Jurij Ingvarevics fejedelemnek, 
aki segítségért küldött a vlagyimiri nagyfejedelemhez, de közben már megindult a 
támadás a rjazanyi terület déli részei (Belgorod, Pronszk) ellen is. Rjazany ostroma 
december 16-tól 21-ig tartott, a települést a tatárok felégették, lakóit lemészárolták. 
Az első tatár pusztításnak áldozatul esett város elestéről fennmaradt egy történet 
(Poveszty o razorenyii Rjazanyi Batijem) a későbbi krónikákban, a novgorodi első 
évkönyvben és a Lavrentyij-évkönyvben. A Poveszty irodalmi indíttatású és mint tör- 
téneti forrás nem egészen hiteles; elsősorban a fejedelemség lakóin úrrá lett sokk- 
hatást és a pusztulás feletti kesergést tükrözi, végül kiegészül olyan híradásokkal, 
amelyek csak a szerző fantáziájában születtek: például miután Jurij Ingvarevics és 
fia, Fjodor a harcokban lelték halálukat, Fjodor felesége csecsemőjével együtt a 
templomtoronyból alávetette magát és szörnyethalt. Ugyancsak a legendák világába 
tartozik a rjazanyi hős, Jevpatyij Kolovrat története, aki Rjazany eleste után hősiesen 
folytatva a harcot pusztította a tatárokat. A kései, 17. századi Nyikon-évkönyv a rjazanyi 
fejedelemség területén több harcról számol be: eszerint az első összecsapásra még 
Rjazany ostroma előtt került sor, az ostrom után pedig Jurij fejedelem testvére, Roman, 
valamint a vlagyimiri nagyfejedelem által odaküldött hadvezér visszavonultukban 
értesítették Jurij Vszevologyics nagyfejedelmet, aki szintén a tatár támadás fogadá- 
sára készülődött. Más híradás szerint Roman és Jeromij hadvezér a Kolomna alatti 
harcokban estek el. 

Rjazany megszerzése után a tatárok az Oka folyó mentén vonultak tovább, és a 
Kolomna körüli harcok után a vlagyimir-szuzdali fejedelemség területére léptek. 
Először Moszkva ellen támadtak, amely ekkor a kevésbé megerősített helyek közé 
tartozott. 1238. február 7-én, háromnapi ostrom után elfoglalták. A Rjazany elleni 
győzelmet követően a tatár seregek szétrajzottak a vlagyimir-szuzdali fejedelemség 
területén. Még a kisebb tatár egységek is könnyedén elbántak egy-egy településsel. 
Pontosan nem állapítható meg, hogy milyen sorrendben, de még 1238 februárjában 
elesett Vlagyimir, a fejedelemség centruma, Szuzdal, Rosztov, Jaroszlavl, Gorogyec, 
Galics, Jurjev, Volokolamszk és Tver. Az egyes települések elfoglalásának sorrendjét 
nem tudjuk megállapítani, mivel az adatok hiányosak, illetve a novgorodi és a Lau- 
rentius-évkönyv különbözőféleképpen informál. A menekülőket Jurij Vszevologyics 
nagyfejedelem a Szity (Szura) folyó mentén, a Volgától 30 kilométernyire nyugatra 
gyűjtötte össze, hogy még egyszer megkísérelje az ellenállást. Március 4-én ütköztek 
meg a tatárokkal, és maga a nagyfejedelem is holtan maradt a csatatéren. Jurijjal volt 
három unokaöccse, Kosztantyin nevű testvérének fiai (Vaszilko, Vszevolod, VIlagyi- 
mir) és két testvére, Jaroszlav és Szvjatoszlav. A tatárokat Burundaj vezette. 

A tatárok alig néhány hónap alatt két fejedelemség területét is teljesen meg- 
hódították és nyugat felé haladva elérték Novgorod határát. A határvédő települést, 
Torzsokot a novgorodiak még a vlagyimiri fejedelmekkel vívott harcaik során léte- 
sítették. A korábbi esetek után figyelemre méltó, hogy Torzsok két hétig tudta magát 
tartani; csak március 23-án esett el, miután hiába várták a Novgorodból érkező segít- 
séget. Torzsok legyőzése után Novgorod már csak körülbelül 300 km-re volt, amit 
15-20 nap alatt lehetett megtenni (Fenell). A tatárok el is indultak Novgorod felé, de 
amikor 108 kilométerre (100 verszta) megközelítették a várost, váratlanul visszafor- 
dultak és elhagyták Rusz területét. A váratlan visszafordulásnak az időjáráson kívül 
más okát nem tudjuk; mivel március vége volt, olvadni kezdett a jég, és a mocsaras 
részeken a tatárok nem tudtak továbbhaladni. 

A hadjáratnak vége szakadt, de a békés állapotok nem álltak vissza rövid idő 
alatt. Mind a lakosság, mind az anyagi javak pusztulása jelentős volt. Valószínű, hogy 
a tatárok érkezésének hírére sokaknak sikerült elmenekülniük, de nem tudjuk, hányan 
lehettek. A krónikák szerint a következő télen (1238/39) a tatárok visszatértek, de 
nem Novgorod felé vonultak, hanem a vlagyimir-szuzdali és rjazanyi fejedelemségek 
keleti határain portyáztak. Ekkor foglalták el Muromot és végig a Kljazma jobb partját. 


A Rusz déli részeinek elpusztítása 
Az 1239. évben folytatódott a Rusz területének további pusztítása annak ellenére, 


hogy nagyobb hadjáratra nem került sor. Az időszak az évkönyvek alapján , csendes- 
nek" látszik, s csak röviden említik meg Csernyigov elestét. Nem is csoda, hiszen az 

évkönyv a nyugati részek történetére koncentrál. A tatár had egy része, Möngke 
vezetésével — a Rusz szomszédságában maradva — a csernyigovi földet pusztította. 
1238-ban, Vlagyimir-Szuzdal felől visszavonulva, a csernyigovi területből csak az 
egyik szélső települést, Kozelszket foglalták el. Möngke hadai a Szejm folyó men- 
tén hatoltak be a csernyigovi földre, és módszeresen foglalták el a Csernyigov körüli 
településeket, bekerítve a fejedelemség központját. A hadműveletek 1239 nyár végén 
vagy kora ősszel kezdődhettek, mivel Csernyigovot 1239. október 18-án vették be. 
A csernyigovi fejedelem, Mihail és fia, Rosztyiszlav a tatárok közeledésének hírére 
Magyarországra menekült, ahol IV. Béla király udvarában kötöttek ki. A csernyigovi 
föld feldúlása és elfoglalása után Möngke hadai visszahúzódtak a steppére, és csak a 
következő év őszén indult újabb tatár támadás. 

Az 1239 őszétől 1240 őszig eltelt nyugalmi időszakra nyilván a különböző he- 
lyeken harcoló tatár hadak összegyűjtése és a támadás megszervezése miatt került 
sor. Ezt követelte meg a mongolok haditechnikája is: eszerint első ütemben a steppei 
részeket foglalták el, és csak ez után hatoltak előre fokozatosan az erdős vidékek felé 
(vö. a Rusz természeti adottságait és a tatár támadás irányát! ). Annak ellenére, hogy 
az északkeleti részeken végigsöpört tatár támadás híre el kellett hogy jusson a déli 
régióba, védelmi készületeknek semmi nyomát nem találjuk. Mihail fejedelem bizo- 
nyosan azért menekült el, mert nem sok esélyt látott a csernyigoviak sikeres ellenál- 
lására. Menekülése — mivel egyidejűleg Kijev is a birtokában volt — egyben Kijev fel- 
adását is jelentette. A menekülés hírére a halicsi Danyiil bevonult a fejedelem nélkül 
maradt városba, de a tatár támadás közeledtével visszavonult a halicsi fejedelemségbe. 

A tatárok 1240 őszén igazán nagy hadjáratra készültek, hiszen a fővezérséget vi- 
selő Batu mellett nemcsak testvére, Orda serege vett részt, hanem unokatestvéreik, a 
többi Dzsingisz-unoka is: Csagatáj fia, Bajdar, Ögödej fiai, Güjük és Kadan, valamint 
Toluj fiai, Möngke és Bödzsek. Összehangolt támadásuk első célpontja Kijev volt. 
A várost Möngke már korábban megszemlélte, az /patyjev-évkönyv szerint 1237-ben, 
valójában 1239-ben. A támadást déli irányból indították, először a Rosz folyó men- 
tén élő nomád határvédő fekete süvegesekkel (csornije klobuki) csaptak össze, majd 
Kijev alá a Lengyel kapu felől érkeztek. Az ostromgépekkel szemben Kijev erődít- 
ménye sem volt a többinél ellenállóbb: 1240. december 6-án a város elesett. A külön- 
böző évkönyvek egymásnak ellentmondó dátummal adják meg Kijev elestét, novem- 
ber 19. és december 6. között. A pszkovi híradás azt is tudni véli, hogy Kijev tíz hétig 
és négy napig állta az ostromot. Ez azért hihető, mivel egy valóban népes városról 
van szó, valamint arról is szólnak hírek (Rasid ad-Din), hogy a falakon behatoló tatá- 
roknak utcai harcokat is kellett vívni. 

Kijev elfoglalása után a támadás folytatódott, Halics és Volhínia következett. 
A tatárok gyorsan eljutottak a Kárpátokig, a Rusz területén egyedül Kamenyec tanú- 
sított némi ellenállást. 1241. április 9-én a sziléziai Legnicánál (németül Liegnietz) 
Henryk Brodaty fejedelemmel, 1241. április 11-én pedig a muhi pusztán, IV. Bélá- 

val vívtak győztes csatát. A Kárpát-medencébe több irányból behatoló tatár sereg a 
déli Rusz területét lerombolva, Magyarországon telelt át. Európa ekkor tapasztalta 
meg a steppei tatár had valódi arcát, azét a seregét, amelyben a Szentföldön harcoló 
keresztesek eleinte megmentőjüket vélték felfedezni. 

A közvetlen élménybeszámoló megrázó erejével hatott, midőn egy Rusz-beli pap 
a tatár pusztítás hírét elvitte a lyoni zsinatra. Pjotr Akerovics, a kijev-beresztovói 
Szpasz- (Megváltó-) kolostor igumene Mihail fejedelemmel menekült Magyarország- 
ra, majd innét továbbmenve, 1245-ben jutott el a lyoni zsinatra. Pjotr apát mellett a 
váradi kanonok, Rogerius és az aguileiai pátriárka is megjelent. E három beszámoló 
együttesen indította a pápát arra, hogy követeket küldjön a tatárokhoz. A követkül- 
dés mögöttes szándékát, a felderítést, Johannes Plano Carpini ferences szerzetes haj- 
totta végre igen sikeresen. Carpini keresztülutazott a tatárdúlta Rusz déli részein. Tőle 
tudjuk, hogy öt évvel a tatár pusztítás után Kijevben és környékén mindössze kétszáz 
ház állt. Viszont működtek a templomok, a Szófia-székesegyház és több kolostor 
temploma, például a mihajlovói Zlatoverhnyij, a vidubicki Szent András-templom és 
a Barlangkolostor templomai, pedig ez a terület közvetlenül a tatárok uralma alá került. 
Plano Carpini a Dnyepertől már tatár kísérőkkel folytatta útját. 

Az 1237-1240 közötti tatár támadások taglalása után felmerül a kérdés, vajon 
a tatárok minek köszönhették gyors sikereiket, illetve mekkora volt a pusztítás? 
A katonai sikereket illetően a korábbi megállapításokhoz nem sok újat lehet hozzá- 
tenni. A jelentős létszámú, fegyelmezet! tatár hadsereg (körülbelül 120—140 ezer fő) 
tervszerű mozgatásához járult az ostiromgépekkel felszerelt had technikai fölénye és 
a görögtűz beállítása az arzenálba. Nem hanyagolható el az ellenfélre gyakorolt 
pszichikai nyomás sem: a megfélemlítés, a meglepetésszerű támadás és a legyőz- 
hetetlenség mítosza. Mindezekből talán csak a meglepetésszerű támadás nem való- 
színű, hiszen például az 1223. évi Kalka menti csata már jelentett némi tapasztala- 
tot. A vlagyimir-szuzdali nagyfejedelem, Jurij Vszevologyics számára nem marad- 
hatott titokban a szomszédos volgai bolgárok esete, hiszen az országból érkező me- 
nekültektől informálódott a Szuzdalba visszatért Julianus is. Ugyancsak nem lehetett 
váratlan az 1240. évi támadás sem. A jelek arra mutatnak, hogy a Rusz fejedelmei 
alábecsülték a hallottakat, és a védelem érdekében semmit sem tettek; például délen 
a belső torzsalkodások is ugyanúgy folytatódtak, mint annak előtte. Nem volt, aki 
összegyűjtse az , egész Rusz" seregét, illetve akinek hívó parancsát a többi fejede- 
lem engedelmesen végrehajtotta volna. A kijevi fejedelmi hatalom teljesen lehanyat- 
lott, a vlagyimir-szuzdali a déli ügyektől elfordult, de az északi régióban sem tudott 
összefogást teremteni. Az északiakat amúgy sem érdekelte már évtizedek óta, mi 
történik délen. Kijev 1240. évi eleste is csak félmondatos hírként jelenik meg az 
északi krónikákban. 

A Rusz hadserege külön-külön meglehetősen kicsi volt. Jurij Vszevologyics a 
Szity menti csatában háromezer fős segítséget kapott, ez már nagy seregnek számí- 

foz 


tott. Az egyes települések önmagukban három-ötezer főnél nagyobb létszámú véde- 
lemmel nem rendelkezhettek. A századforduló neves történésze, Szolovjov százezer 
főre taksálta a tatár támadás idejének , össz-Rusz-beli" hadseregét, ebből negyven- 
ezernek gondolta a Rosz folyó menti határvédő nomádok létszámát. Sajnos, olyan 
konkrét adat, amelyre támaszkodni lehetne, nem áll a rendelkezésünkre. Az összlét- 
szám a fejedelemségek esetében teljesen elméleti, hiszen egymásnak nem küldtek se- 
gítséget. Valószínű, hogy a kapott információ ellenére sem hitték el, hogy a tatár tám- 
adás bekövetkezhet, ráadásul ilyen, a korábbi steppei tapasztalatoknak ellentmondó 
módon. 

A tatár pusztítás felméréséhez ugyancsak hiányoznak az adatok. Az biztos, hogy 
az ellenállást tanúsító településeket a tatárok felgyújtották és kifosztották, s a lakos- 
ság nem harcoló részét is legyilkolták. Ellenállást pedig mindegyik település tanúsí- 
tott. A tatárok nomád szokások szerint bizonyára foglyokat is ejtettek tekintélyes 
számban, hiszen az emberáru keresett cikk volt a keleti piacokon. Ribakov régészeti 
leletek alapján — mivel a 13. század végi kultúrrétegből kevés dísztárgy került elő — 
úgy vélte, hogy a kézműveseket mind elhajtották. Fenell ezt vitatja, szerinte a hiány 
származhat pusztán a tárgyak és a nemesfémkészlet elhurcolásából is. 

A Rjazany pusztulásáról szóló elbeszélés, a Rusz pusztulása felett kesergő ének 
a sokkot átélt szemtanúk elszörnyedéséről árulkodik, akárcsak a magyarországi Ro- 
gertus Siralmas éneke. A valós helyzet azonban biztosan nem volt ennyire rossz, bár 
a tatár támadás két hulláma között különbséget kell tenni. 1237/38 fordulóján az északi 
részeken, a síkvidéken, télen, élelem nélkül a tatárok közelében maradóknak nem sok 
esélye volt a túlélésre. Nyugati irányban, Novgorod felé bizonyosan sokan menekül- 
tek, de aszámuk nem megállapítható. 1240-ben a déli részekről a fejedelmekkel együtt 
sokan mások is elmenekültek. Érdekes eset — talán nem is egyedi —, hogy Magyar- 
országra érkezett egy Maladik Ruthenus nevű személy, aki vagyonát is mentette magá- 
val. Nem is tudnánk létezéséről, ha nem kölcsönzött volna a királynak is, melynek 
fejében birtokot kapott és Magyarországon telepedett le. 

Az északi Rusz elleni támadáskor a tatárok hosszabb jelenlétével kellett számol- 
ni, a déli támadás idején a gyors továbbvonulással — feltehetően — kevesebb foglyot 
vittek magukkal. Visszatértükben, midőn hírt kaptak Ögödej 1241. december 11-i ha- 
láláról, szintén sietve vonultak vissza. 

Nemcsak a Kijev környéki kolostorok templomai működtek tovább, a tatár tá- 
madás utáni északon is hasonló lehetett a helyzet. A Szity folyónál elesett Jurij feje- 
delmet például a vlagyimiri székesegyházban temették el, ami valószínűleg nem dőlt 
romba. Vlagyimirba visszatért az elesett Jurij testvére, Jaroszlav és elkezdte újjászer- 
vezni az életet. Novgorodban bizonyára segítségére volt a fejedelem fia, Alekszandr 
(Nyevszkij) is. Rjazanyba is visszatért a helyi fejedelmi dinasztia életben maradt tagja, 
Ingvar Ingvarevics, és ő is igyekezett konszolidálni a helyzetet. Mihail fejedelem 
1245-ben érkezett vissza Magyarországról Kijevbe. Fenell-lel egyetértve állítjuk, 

hogy ha lassan is, de visszatért az élet régi medrébe, s a , normálishoz" közelített, 
amennyire egy kirabolt és megtizedelt lakosságú országban lehetett. De ez már egy 
másik korszak kezdete. 


Részfejedelemségek és tatárok 


A tatár támadás az egykori Rusz fejedelemségeinek életében lényeges változásokat 
hozott. A korábban meglévő regionális különbségek még jobban elmélyültek, hiszen 
a tatárdúlás nem egyformán érintette az egész Ruszt. Politikai téren a legnagyobb vál- 
tozást az jelentette, hogy megjelent egy új hatalmi tényező: a tatár kán. A tatárok a 
déli terület egy részét (Kijev, Csernyigov, Perejaszlav]), azaz a Kijevi Rusz egykori 
, magját" ténylegesen uralmuk alá vonták, az északkeleti részeket, VIagyimir-Szuzdalt 
pedig vazallus területükké tették. Ugyanakkor Novgorodot némi adóra, illetve Ha- 
lics- Volhíniát adóra és katonaállításra kötelezték. Valamennyi régió életébe beleszólt 
a tatár uralom. A tatárok nyugati birodalmának, az Arany Hordának a központja, a 
Szaraj, a Volga mellett volt, Asztrahántól 100 kilométernyire, északra. Itt kellett a 
Rusz fejedelmeinek , tiszteletüket tenni", s egyúttal a káni kinevezést (az erről szóló 
okmányt jarliknak nevezték) is itt vehették át. A Szarajból a fejedelmeknek alkal- 
manként tovább kellett menni a nagykán Orkhon környéki központjába (Karakorum) 
is. Lényegében a Rusz fejedelmeit a Szarajból irányították 138 éven keresztül, illet- 
ve később létesült egy Új-Szaraj a mai Volgográd közelében. 


VIagyimir-Szuzdal, a tatár vazallus 


A vlagyimir-szuzdali fejedelemség már a tatár hódítás előtt lazán kapcsolódó részek - 
ből állt. A legősibb részt, Rosztovot az 1218-ban elhunyt Konsztantyin Vszevolo- 
gyics fiai ( Vaszilko, Vszevolod, Vlagyimir) irányították, akik 1238-ban a Szity menti 
csatában estek el. A rosztovi terület így már korábban részekre szakadt; a központon 
kívül ide tartozott Jaroszlavl és Uglics is. A vlagyimiri és rosztovi fejedelmi közpon- 
tok mellett harmadikként a Perejaszlav]-Zalesszkij voloszty szerveződött meg, 
amely1238 előtt Jaroszlav Vszevologyics kezében volt. Ide tartozott még Tver és 
Moszkva is, de ekkor még egyik sem volt önálló voloszty. A tatárok 1238 tavaszi 
visszavonulása után 1242-ig, amíg a Közép-Európa elleni hadjárattal voltak elfoglal- 
va, az északi területeknek jutott egy rövid lélegzetvételnyi idő soraik rendezésére. 
Mindenekelőtt két sorsdöntő kérdésre kellett választ adni: a belső hatalmi átrendező- 
dés mikéntjére és a tatárokhoz való viszony kialakítására. 

Az életben maradt legidősebb Vszevologyics, Jaroszlav, perejaszlavli volosztya 
mellé a vlagyimiri nagyfejedelmi címet is meg akarta szerezni. A fejedelmek közötti 

viszályok folytatódtak, s ebből praktikusan adódott az a modus vivendi, amely a tatár 
viszony kérdését eldöntötte. A nagyfejedelmi címet az viselhette, aki erre a tatároktól 
felhatalmazást kapott. A tatár kán döntéséért ajándékokkal megrakodva kellett a Szaraj- 
ba menni. A fejedelmek e sajátos , zarándoklatai" 1242-vel kezdődtek, amikor Batu 
(1255/56-ig volt az Orda feje) fogadta az először odalátogató rosztovi fejedelmeket (a 
Szity menti csatában elesettek leszármazottait). A rangidős Jaroszlav Vszevologyics si- 
keresebben forgolódott a tatárok körében, mert 1243-ban ő nyerte el a nagyfejedelem- 
ségre jogosító jarlikot. 1245-ben megismételte útját két testvére és két rosztovi fejedelem 
kíséretében. A tatár uralom első évtizedében (1242—1252) legkevesebb 19 alkalommal 
indult szuzdali küldöttség a Szarajba, ebből négyszer Karakorumba is továbbmentek. 
Jaroszlav ügyes diplomáciáját annak tükrében lehet igazán értékelni, ha tudjuk, hogy a 
csernyigovi-kijevi Mihail fejedelem 1245-ös látogatása tragédiával végződött. Az észak- 
keleti Rusz feletti tatár uralmat végérvényessé tette, hogy a fejedelmek egymás közti 
viszályaikat a tatár udvarban igyekeztek megoldani, a döntést a tatár kánra bízva. 

Jaroszlav Vszevologyics halála után testvére, Szvjatoszlav és idősebb fiai, And- 
rej és Alekszandr között folytatódott a rivalizálás; végül Alekszandr kezébe jutott a 
nagyfejedelemség (1252-1263). Alekszandr az 1230-as évektől kezdve novgorodi 
fejedelemként alapozta meg hírnevét. A svédek elleni Néva menti győzelem miatt 
kapta a Nyevszkij melléknevet, s még akkor is így nevezték, amikor már a vlagyimir- 
szuzdali fejedelemségben ült. A korszak népszerű figurája volt, életrajzát is megír- 
ták, amely a szentek legendáihoz hasonló zsityije címet viseli. Biográfiája szerint a 
svéd-német csapatokkal szemben aratott novgorodi győzelem miatt vált , nemzeti hős- 
sé", és alakját időről időre aktuális politikai tartalommal fűszerezve interpretálták; 
legutóbb például a II. világháború idején. A zsityije írója , elfeledkezett" arról a tény- 
ről, hogy a tatárok jóváhagyása nélkül senki sem juthatott politikai szerephez. Alek- 
szandr Nyevszkij életrajzának torzításai ellenére a krónikákban leírt események alap- 
ján meg lehet rajzolni azt a tényleges politikai irányvonalat, amelyet követett. Abból 
a politikai realitásból indult ki, hogy a tatárok jelenlétét el kell fogadni. Nem vett részt 
szervezkedésben a tatár uralom lerázása érdekében, nem vett részt abban a csatában, 
amelyet testvére, Andrej a halicsi Danyiillal szövetségben vívott a tatárok ellenében 
1252-ben Perejaszlav]-Zalesszkijnél. Batu udvarában hűséges tatár alattvalónak mu- 
tatkozott, és jól felfogott érdeke szerint nyilván az is volt. Végül is Andrej veresége 
után ő lett a vlagyimir-szuzdali nagyfejedelem, s az ő támogatásával indultak meg a 
tatár adószedők, a baszkakok (mongol nevükön darugák), hogy összeírják a nagyfe- 
jedelemség népességét. 

A népesség- és adóösszeírást Batu halála (1255/56) után Möngke nagykán ren- 
delte el 1257-ben az egész birodalom területére. Alekszandr támogatta a tatár adóössze- 
írók tevékenységét 1257-ben és 1258-ban Is. A baszkakok tevékenysége nyomán ki- 
robbant elégedetlenséget igyekezett megfékezni, illetve a tatár kán udvarába látogatva 
próbálta megelőzni az elégedetlenség nyo:nán várhatóan az egész Ruszra zúduló tatár 

támadást. Négy alkalommal járt a Szarajban, utoljára 1263-ban, amikor is útban haza- 
felé (november 14-én) meghalt. A tatár jelenlétet elfogadó reálpolitika jegyében lé- 
pett fel rokonságával szemben, s e lépései a tatár támogatással a háttérben sikeresek 
voltak. Ő volt az a fejedelem, aki a novgorodiaktól is be tudta szedetni a tatárok szá- 
mára az adót, hiszen fia, majd testvére ült a novgorodi fejedelmi székben. 

Politikájának másik fontos jellemzője volt az ortodox egyház támogatása. Hozzá 
is eljutottak a pápai követek, akik tájékozódásának hátterében a római egyház befo- 
lyásának növelése állt, a tatárok elleni segítség ígéretével. Alekszandr Nyevszkij el- 
utasította mindezt, nyilván annak tudatában, hogy a tatárokkal szembeszállni nem 
lehet. Kihasználta viszont a tatár politika vallási toleranciáját, kieszközölte a tatá- 
roktól az ortodox egyház támogatását. Utolsó, tatároknál tett látogatása alkalmával a 
Szarajban létesült is egy ortodox püspökség, nem önálló eparhiaként, hanem a pere- 
jaszlavli püspökség részeként. Alekszandr Nyevszkijnek kétségkívül fontos szerep 
jutott a tatár pusztítás utáni rend kialakításában, alakja az ortodox egyház felfogá- 
sában gigantikussá nőtt. Az egyház Alekszandr Nyevszkijnek mint szentnek a nép- 
szerűsítésében elsősorban , latin-ellenességére" támaszkodott. Az ortodox egyház 
ügyében tett lépéseit felnagyította, illetve a novgorodi fejedelemként végrehajtott 
tetteit vetítette ki egész életére. Halála után a vlagyimir-szuzdali fejedelemség terü- 
letén kialakult helyi kultusza, s különösen a 14. századtól vált népszerűvé, amikorra 
az orosz nép és az ortodox egyház azonosságának tudata általánossá vált. 

Nyevszkij uralma relatív stabilitást jelentett a vlagyimir-szuzdali fejedelemség 
számára, s ez halála után látszott csak igazán, amikor a testvérei (Jaroszlav Jaroszla- 
vics nagyfejedelem 1264—1271, Vaszilij nagyfejedelem 1272-1277) közötti viták ki- 
éleződtek. Jaroszlav tveri fejedelemként nyerte el a nagyfejedelmi jarlikot, és szék- 
helyét is Tverben tartotta. Ezzel a korábbi székhely, Vlagyimir háttérbe szorult. Dmit- 
rij Jaroszlavics halála után Alekszandr Nyevszkij fiai (Dmitrij, Andrej és Danyi1l), il- 
letve unokatestvérük, a tveri Mihail lépett színre. A két ág vetélkedése valóságos pol- 
gárháborút eredményezett. 1281-től valamelyik fejedelemjelölt érdekében évente 
megjelentek a tatár csapatok. 1283—1284-ben mind a tveri, mind a vlagyimiri feje- 
delmek tatár sereg kíséretében tértek meg steppei útjukról. 1280—-1300 között az Arany 
Horda tényleges irányítása Nogaj emír kezébe került, akinek döntő szava volt a kánok 
és kánjelöltek küzdelmében. A vlagyimiri fejedelmeknek nem volt nehéz ellenérde- 
keltségű tatár sereget szerezniük. A 13. század utolsó két évtizedének rendszeres tatár 
jelenléte csatatérré változtatta a vlagyimir-szuzdali fejedelemség területét, és az 1238. 
évinél lényegesen nagyobb károkat okozott. A negatív csúcsot az 1293. év jelentette, 
amikor egyedül Tver környéke menekült meg a tatár hadaktól. A 13-14. század fordu- 
lóján vette kezdetét Tver és Moszkva vetélkedése a vlagyimiri nagyfejedelmi címért, 
s ez a következő két évszázad történetére 15 rányomta a bélyegét . 

Az északkeleti Rusz tatár függését nemcsak a káni kinevezések (a nagyfejedel- 
mi cím odaítélése) és a hadak rendszeres megjelenése biztosította. A tartós berendez- 

kedést a már említett adószedők és népességösszeírók jelentették. A 13. század kö- 
zepén zajlott az óriásira nőtt tatár birodalom megszervezése. Az adófizetésnek az a 
módja, amellyel a Rusz területén találkozunk, nem volt régi: először Ögödej nagy- 
kán alkalmazta Észak-Kínában. Az első regiszter 1235-ből származik. A Rusz feje- 
delmei természetesen már 1245-től fizettek adót, de inkább a danyra emlékeztető mó- 
don: a fejedelmek rendszeresen vittek , ajándékokat" a nagykán udvarába. A tatárok- 
nak fizetett adót a 14. századtól vihodnak nevezték. 

A szisztematikus népesség- és adóösszeírást a tatár-mongol birodalom egész terü- 
letére Möngke kán vezette be, 1252-ben Kínában, 1254-ben pedig Nyugat-Ázsiában 
(Afganisztán, Irán, Transzkaukázus). Ezt követően 1257-ben a Rusz területén is meg- 
jelentek a baszkakok, akiknek a biztonságáról és működésük zavartalanságáról Alek- 
szandr Nyevszkij gondoskodott. A második és a Rusz számára utolsó adóösszeírást 
1273—1275 körül hajtották végre. Ekkor már nem megállapítható, hogy a nagykánhoz 
került-e az adó vagy az Árany Horda volt a haszonélvező. A későbbiekben az össze- 
írás a tatár belső válság miatt maradhatott el, a 14. században pedig nem éledt újjá. 

Az egyház privilegizált helyzetét az adóösszeírások során tanúsított magatartás 
is jelzi. A regisztrálás és az adóösszeírás alól mentesült minden egyházi intézmény. 
A tatár-mongol magatartásból ez természetesen következett, hiszen a birodalom azon 
területein, ahol az iszlámot és a buddhizmust követték, hasonlóan viszonyultak a 
papsághoz. A mongol vallási türelem első kinyilvánítója Dzsocsi volt, a kínai konfu- 
cianizmussal szemben (Atlsen). Az ortodox egyház számára az első jarlikot 1267-re 
keltezték. 

A regisztrálás a paraszti népesség (családfő és háza népe) összeírására terjedt ki, 
ami a kiróható census mértéke miatt volt szükséges. A regisztrálás másik célja ka- 
tonai volt: a lakosságot tized-század—ezred-tízezred (tümen, oroszul tyma) szerint 
sorolták be. Vernadsky számításat szerint a Rusz területe 27 tüment állított ki. Kora- 
beli adatunk erre nincs. A tatár uralom fénykorában, a 14. század második felében, 
az egykori vlagyimir-szuzdali területen 43 tümennel lehet számolni. Vernadsky tézi- 
se szerint egy tümen mögött kétszázezer ember állt. Ebből kiindulva a korabeli orosz 
lakosságot tízmillióra taksálja, de nem veszi figyelembe például azt a Kínában elő- 
fordult jelenséget, hogy egy-egy tümen csak 3-7000 főt foglalt magában, valamint 
nem számol az ismétlődő harcok és éhínségek emberveszteségeivel sem. Ez a szám 
különösen akkor tűnik illuzórikusnak, ha arra gondolunk, hogy a 15. századi Angliá- 
nak sem volt négymilliónál több lakosa! A tatár összeírásoknak a mongol források- 
ban nem maradt nyoma, fenti ismereteinket a novgorodi első évkönyv és a Lavren- 
tyij-évkönyv feljegyzéseiből merítettük. Az elbeszélő források rögzítette ismeretek 
nem pontosak, hiszen a novgorodi évkönyvből úgy tűnik, mintha a csiszlót (a tatárok- 
nak az összeírás nyomán fizetett adó) csak a novgorodiak fizették volna. A paraszti 
népességre kirótt censuson kívül tudunk az áruforgalom után fizetett adóról (tamga) 
és a kiépülő tatár futárszolgálat (jam) ellátására fizetett összegről is (Spuler). 

Novgorod, az adófizető 


Novgorod különleges helyzetben volt a tatárok megjelenése előtt: küzdenie kellett az 
északkeleti és a délnyugati Rusz felől rá nehezedő nyomással szemben. Fejedelmeit 
sűrűn váltogatta. A köztudatban az él, hogy Novgorod megmenekült a tatár hódítás- 
tól, s szinte , kívül maradt" a Rusz 13. századi krízisén. Ez csak részben igaz. 1238. 
március 23-án Novgorod számára Torzsok elfoglalása jelezte azt a helyzetet, ame- 
lyet a Rusz többi része átélt. A tatárok továbbvonulásakor Novgorodot további pusz- 
títás érte. Közvetlenül nehezen lehet bizonyítani, de nyilvánvaló, hogy az a tény, hogy 
a tatárok gyökeret vertek a vlagyimir-szuzdali, rjazanyi, majd a déli, dnyeperi része- 
ken, Novgorod gazdaságát negatívan érintette. A kelet felé irányuló kereskedelmi 
csatornák bedugultak, a város bevételei csökkentek. A gazdasági visszaesés áttétele- 
sen jelentkezett: 1240 után egészen a 14. század elejéig Novgorodban nem épült egyet- 
len új templom sem. A tatárok kelet-európai politikai tényezővé válása még abban is 
befolyásolta Novgorodot, hogy az ottaniak a 13. század eleje óta többnyire a vlagyi- 
mir-szuzdali területről választottak maguknak fejedelmet. 1238 után a fejedelmek 
(lásd Alekszandr Nyevszkij példáját) a tatár igényeket közvetítették Novgorod felé. 
Az adószedők 1259-ben, Alekszandr Nyevszkij támogatását élvezve jelentek meg, és 
Novgorodra 15 kirótták az adót. A novgorodiak az évkönyv szerint a tatároknak , ön- 
ként" fizették az adót, ezáltal nyilván egy esetleges támadást próbáltak kivédeni. 

A Novgorodot ért nyugati támadásokat a tatár jelenlét közvetett hatásaként értékel- 
hetjük. 1240 július második felében egy svéd csapat szállt partra a Névánál. A novgo- 
rodi fejedelem, Alekszandr (ekkor még a Nyevszkij ragadványnév nélkül) életrajzából 
ismerjük a névai csata legrészletesebb leírását. Az ellenfelet az óorosz krónikában 
, Murmanye" néven említik: valószínűleg svéd-finn csapat volt, norvég lovagokkal 
kiegészülve. A csata július 15-én zajlott le, és Alekszandr fejedelem győzelmével ért 
véget; a svédek hadát Novgorod felől a Ladoga tó irányába szorították vissza. A győ- 
zelemből következik, hogy Torzsok mellett a tatárokkal szemben a novgorodi had- 
nak csak egy része lehetett jelen, hiszen a svédekkel ütőképes sereg szállt szembe. 
A győzelem után a novgorodi belpolitikában az úgynevezett német párt lett a hang- 
adó, velük szemben Alekszandr fejedelem katonai sikere ellenére alulmaradt, ezért 
családjával együtt elhagyta Novgorodot. 

Ezzel egyidőben a német lovagokkal szövetségre lépett livóniai kardtestvérek el- 
foglalták a Pszkov közelében folyó Velikaja bal partján fekvő Izborszkot. Míg a nov- 
gorodi sereg Izborszk visszafoglalásával töltötte idejét, a , német párthoz" tartozó 
pszkovi poszadnyik - Jaroszlav Vlagyimirovics fejedelemmel egyetértésben — meg- 
nyitotta Pszkov kapuit a lovagrendi sereg előtt. Novgorodban a lovagrend sikerei 
láttán a németellenes , párt" hívei kerekedtek felül, akik visszahívták kiváló hadve- 
zérüket, Alekszandr Nyevszkijt. A fejedelem 1241-ben érkezett vissza a városba, és 
rövidesen sikerült Pszkovot visszafoglalnia. A döntő összecsapás 1242. április 5-én 

zajlott a lovagrend és a novgorodiak között a Peipus- avagy Csud-tó jegén. A novgo- 
rodi krónika négyszáz lovag haláláról és ötven fogságba kerüléséről számol be, a nov- 
gorodi veszteséget pedig húsz főben állapítja meg. A legrégebbi nyugati forrás, a 13. 
század utolsó évtizedéből származó Livóniai rímes krónika húsz német lovag halálá- 
ról és hat fogságba eséséről tesz említést. A valóság a kettő között lehet, hiszen mind- 
két forrásnak érdekében állt a valós számokat eltúlozni, a novgorodi krónika eseté- 
ben felfelé, a livóniaiban pedig lefelé , kerekítve". Mivel itt a két lovagrend, a német 
és a livóniai összefogásáról volt szó, a livóniai hadszíntéren mozgó had száz fő kö- 
rüli lehetett (Fenell). 

A szerveződő litván törzsszövetség már az 1238/40. évi tatár támadások előtt is 
összecsapott a Rusz fejedelemségeivel: Volhíniával, Polockkal, Szmolenszkkel, majd 
1240 után Novgoroddal. 1245/46-ban két nagyobb ütközetre került sor Zsizsicánál, 
észak-szmolenszki területen, és Uszvjatinél, kelet-polocki földön. Mindkét helység 
a Nyugati-Dvina közelében fekszik, ahonnét Novgorod határa könnyen elérhető. Amíg 
Alekszandr Nyevszkij volt Novgorod fejedelme, még egy litván támadásról tudunk, 
1248-ból. A litvánok aktivizálódása és a svédek előrenyomulása a 13. század második 
felében, sőt később is jellemzője e térségnek. Novgorod, nyugati határainak sikeres 
védelmében, úgy véljük, kénytelen volt a tatár adóigénnyel megalkudni, és az adó- 
szedők megjelenésekor fizetni. 

Alekszandr Nyevszkij életrajzírója a nyugati támadásokról úgy vélekedik, hogy 
a fejedelem az ortodox világ védelmezőjeként lépett fel. Kirill püspök összehangolt 
nyugati támadásról beszél Novgorod ellenében. A meggyengült Rusz elleni nyugati 
támadások sorozata tény, de a Svéd, a lovagrendi, majd a későbbi évek litván támadásai 
más-más indítékkal magyarázhatók. Egyáltalán nem valószínű, hogy összehangolt 
tervekről lehetett szó, ahogy azt a szovjet történetírás egyes képviselői (például Ramm) 
beállították. A litvánok esetében az egyházpolitikai szempont teljesen kizárható, a 
svédek és a lovagrend együttműködésének pedig nincs forrásokkal alátámasztható 
bizonyítéka. 


Halics-Volhínia: Kelet és Nyugat között 


A délnyugati Rusz részét alkotó Halics és Volhínia politikai létezésük kezdete óta 
szoros kapcsolatot tartottak fenn közvetlen nyugati szomszédaikkal, Magyarországgal 
és Lengyelországgal. Halics és Volhínia első egyesítése (1 199—1205) gyorsan felbom- 
lott, és a fejedelemség a 13. század első harmadában a legteljesebb széttagoltság álla- 
potába került. Az 1230-as évek végére ismét kezdett visszaállni az 1205. évi állapot. 

A kor főszereplői, Danyiil és Vaszilko Romanovics, annak a Roman Msztyisz- 
lavicsnak a fiai, aki az első egyesítést végrehajtotta. Ők apjuk halálakor egészen apró 
gyermekek voltak (Danyiil 1202-ben, Vaszilko 1204-ben született), gyermekkorukat 

a magyar királyi és a krakkói fejedelmi udvarban töltötték. Danyul 1219-től a volhí- 
niai fejedelemség északi volosztyát (Belz) irányította, először önállóan, majd Vaszil- 
kóval együtt szívós küzdelemben próbálták egyesíteni előbb Volhíniát, majd Hali- 
csot. Danyiil az 1220-as évektől a magyar király hadaival állt szemben, majd 1234 
után épp innét kapott segítséget a csernyigovi Mihail ellenében. 1238-ban rövid időre 
meghódította Kijevet, majd 1240-ben, a tatár támadás előestéjén, ismét. Az 1240/41. 
évi tatár támadás elől Lengyelországba menekült, de a tatárok elvonulása után vissza- 
tért. A többi uralkodni akaró fejedelemhez hasonlóan ő sem tudott kibújni a Szaraj- 
ban teendő kötelező látogatás alól. Danyiilről az Ipatyrj-évkönyv éppoly hosszú élet- 
rajzot írt (a szigorú kronológiát felrúgva lényegében gestaszerűen), mint Alekszandr 
Nyevszkijről a vlagyimir-szuzdali. De a halicsi Danyiil másképp képzelte el a tatá- 
rokkal kialakítandó modus vivendit, mint Alekszandr Nyevszkij. 

Halics- Volhínia területén a nagy tatárdúlás után normalizálódott az élet, ami a 
korábbi belviszályok felújulásában is észrevehető volt. Magyarországról visszatértek 
a halicsi uralomban érdekelt csernyigovi fejedelmek, Mihail és fia, Rosztyiszlav. 
Mihail nyilván a korábbi kijevi és csernyigovi uralmát visszaállítandó zarándokolt el 
Batuhoz. A látogatás balul végződött, Mihail nem tudta megtalálni a tatárokkal szem- 
beni helyes magatartást. Az óorosz krónika szerint mint keresztény fejedelem nem 
volt hajlandó hitével ellentétes magatartást tanúsítani, valószínűleg , hagyta magát 
provokálni", és ez végzetesnek bizonyult. Fia, Rosztyiszlav, magyar segítséggel tért 
vissza Halicsba — a jelek szerint lemondott csernyigovi otcsinájáról —, és Jaroszlav 
vára alatt összecsapott Danyiillal. A halics-volhíniai évkönyvek 13. századi része 
nagyon sok datálási problémát rejt magában, ennek az az oka, hogy a krónika ere- 
dendően Danyiil gestájaként íródott és csak a 14. századi krónikás-kompilátor , szab- 
dalta szét" évek szerint. Emiatt tisztázatlan Rosztyiszlav és Danyiil összecsapásának 
időpontja is, amely — relatív kronológiát alkalmazva — Danyul Szarajból való vissza- 
térte után és a magyar királlyal létrejött rokoni kapcsolata előtt történhetett. A forrás- 
hely alapján az is szóba jöhet, hogy Rosztyiszlav két alkalommal is kísérletezett: 
1243-ban és 1245-ben, vagy 1245-ben és 1249-ben. A sikertelenség után Rosztyisz- 
lav Magyarországon maradt, IV. Béla Anna nevű leányát vette feleségül és ő lett az 
első macsói bán. 

Danyiil a kántól visszatérve nem nyugodott bele a fejedelemsége fölötti tatár ura- 
lomba. Neveltetése és kapcsolatai miatt érlelődhetett meg benne a nyugati segítség- 
kérés gondolata. Tervei visszhangra találtak a pápai követnél, Plano Carpininél. 
Konkrét adatunk nincs rá, mégis bizonyosak lehetünk abban, hogy a pápai követnek 
szerepe volt a kapcsolat létrejöttében és támogatta is a tervet. Carpini 1246-ban, Vaszil- 
ko fejedelem udvarát elhagyva lépett tatár földre, visszaútban pedig (1247 júniusá- 
ban) egy hetet töltött Danyiil udvarában. Ezt követően Danyiil és IV. Ince pápa 
(1243—1254) között számos alkalommal történt levélváltás. A pápa célja továbbra is 
az egyházi unió megteremtése volt, azaz Danyiil és Vaszilko , országait" a Szentszék 

kötelékébe tartozónak akarta tudni (sub Beati Sancti Petri et nostra protectione), 
ahogy azt a pápák már a 13. század eleje óta hangoztatták. Danyiil és Vaszilko kato- 
nai segítség fejében hajlandóak lettek volna erre. A pápa a segítségnyújtást a nemrég 
a Baltikumban megtelepedett német lovagrenden keresztül akarta megoldani, és a Da- 
nyiiléknak tett engedményekben hajlandó volt elmenni odáig, hogy Halics- Volhíni- 
ában megmaradhatott volna a szertartások görög rítusa. 

Egy 1248. január 28-i keltezésű levél szerint a pápa koronát ajánlott fel Danyiil- 
nak, aki azt konkrét segítség hiányában nem fogadta el. Ugyancsak a nyugati segít- 
ség reményében Danyiil gyermekei nyugati hercegnőkkel kötöttek házasságot: Leo 
IV. Béla Konstancia nevű leányát vette feleségül, másik fia, Roman pedig a Baben- 
berg-örökösnőt, Gertrudot. Danyiil valószínűleg a litván fejedelmekkel és az északi 
Rusz fejedelmeivel is kapcsolatba lépett. A litván kapcsolatot Svarn nevű fiának litván 
házassága jelentette, Andrej Jaroszlavics vlagyimiri fejedelem pedig Danyiil leányát 
vette el. 

A vlagyimir-szuzdali fejedelmek közül Andrej (nagyfejedelem 1247—1252) nem 
osztotta Alekszandr véleményét a tatár kérdésben, és a tatárokkal szembeni ellentá- 
madás lehetőségeit kereste. 1252-ben nyíltan felvette a harcot a tatárokkal, de vere- 
séget szenvedett és menekülnie kellett. Egyidejűleg Danyiil is tánadott Kuremsánál 
— sikertelenül. Valószínű Andrej példája indította arra, hogy a nyugati segítség késle- 
kedése ellenére mégis elfogadja a felajánlott királyi koronát. A koronaküldés és a 
koronázás pontos dátumát nem ismerjük. Ami biztos: 1254-ben pápai legátus tette a 
koronát Danyiil fejére Dorogicsinban. Egyidejűleg Vaszilko és a litván Mindaugas 
(Mindowg) is kapott koronát. Ugyanakkor a korona mint szimbólum sem a pápa 
számára nem jelentette elképzelései (az unió) megvalósulását, sem Danyiil számára 
azt a katonai segítséget, amiért az uniót, ha formálisan Is, de vállalta. Danyiil és 
Vaszilko Nyugat felé orientálódásában benne rejlett a kudarc. A segítségért (helye- 
sebben a segítség ígéretéért) olyan árat kellett fizetniük, amelyre csak kényszerből 
voltak hajlandók. 

Az ígéret betartására IV. Sándor pápa már 1257-ben figyelmeztette Danyiilt. Nem 
lehetett az egyházi unió híve a halics-volhíniai papság, például az 1250 körül szerep- 
lő Kirill metropolita sem, aki a konstantinápolyi pátriárka nikaiai udvarában megfor- 
dulva többek között , latin"-ellenességet hozott magával. 

A nyugati segítség elmaradása, Andrej Jaroszlavics és saját 1252. évi kudarca 
után Danyiil ismét összecsapott a tatárokkal, 1254-ben Kremenyecnél és 1255-ben, 
amikor Volhíniába betörtek. A harcok jelezték, hogy Danyiilnak a Kijev feletti uralmi 
terveiről mindenképpen le kellett mondania. A baszkakok halicsi földön való meg- 
jelenéséről az itteni krónika 1252-nél tudósít, ami nem túl valószínű, mivel ekkor a 
tatár uralom Halics-Volhínia fölött még nem volt szilárd. A kánok 1254/55-ös had- 
járatukkal érték el Halics- Volhínia térdre kényszerítését. Ennek következtében, amt- 
kor 1258/59-ben a litvánok és Lengyelország ellen vonultak, Danyiilnak és Vaszil- 


kónak segédcsapatokat kellett melléjük adni. A segédcsapatok állítására a halicsia- 
kat a 13. század második felében nemegyszer kötelezték a tatárok, de adófizetésről 
és a fejedelmeik Szarajba zarándoklásáról nem tudunk. 

A Nyugattól remélt segítség mítosza Danyiil halálával (1264) szertefoszlott. 
Végül is a halics-volhíniai , kettős" politika annyi eredményt elkönyvelhetett, hogy 
ha a tatár felsőbbség elismerését nem sikerült is elkerülnie, de az északkeleti régiónál 
kevésbé nehezedett rá a hódító steppei hatalom nyomása. 


A keleti szláv egység szétválásának útjai 


A fentiekben több ízben rámutattunk a Kijevi Ruszon belüli régiók és a részfejede- 
lemségek közti különbségekre, illetve a Kijevi Rusz mint politikai egység 13. század 
eleji de facto felbomlására. A tatárjárás során a korábban nem túl nagy, és bizonyos 
esetekben csak árnyalatnyi különbségek markánsabbakká váltak, ez lemérhető a tatár 
uralomhoz való viszonyuláson keresztül is. A 13. század második felének források- 
ban szűkölködő és nehezen nyomon követhető időszaka érlelte meg azokat a változá- 
sokat, amelyek eredményét a 14. században mint a keleti szláv egység felbomlását 
regisztrálhatjuk. A 13. század második felének fejlődési tendenciái a következőkben 
foglalhatók össze: az északkeleti és a délnyugati Rusz teljes szétválása, a nyugati te- 
rületek és Litvánia szorosabb kapcsolata, az északnyugati részek autonóm pozíciója. 


Novgorod és Pszkov 
Településszerkezet és források 


Novgorod első említése a PVL-ben megelőzi Kijevét, hiszen Novgorodba hívják a 
varég fejedelmeket, akik majd innen indulva teremtik meg a Kijevi Ruszt. Novgorod 
környékének régi voltára utal a város neve is (Újváros, vagy inkább , újvár"). A ré- 
gészeti leletek 10. századi új alapítás mellett szólnak, tehát Novgorod semmiképpen 
sem lehet azonos , Rurik városával", amelyet Janyin Novgorodtól két kilométerre, az 
Ilmeny-tó partján kiásott gorogyiscsében vélt megtalálni. A környék régebbi telepü- 
lésre utaló helynevei, a Sztaraja Ladoga és a Sztaraja Russza, de összefüggésük Nov- 
gorod lakosságával nem megállapítható. Janyin szerint a Novgorod név eredendően 
a későbbi városnak csak a három legrégebbi negyedére (konci) vonatkozott. A Volhov 
folyó bal partján fekvő Szofijszkaja sztorona középpontjában áll a fellegvár, amely a 
síkságból némileg kiemelkedő halmon épült és mocsarakkal körülvéve jól védhető 
volt. Janyin magyarázata megoldja azt a dilemmát, hogy miért szerepel Novgorod 
neve a rúnafeliratokon Holmgardrként, illetve a másik oldal (Torgovaja sztorona) 
egyik negyede miért kapta a Szlavenszkij konyec nevet. 


Novgorod városa kezdetben bizonyosan nem abban a formában létezett, ahogyan 
Orlov a 15. századi adatok alapján rekonstruálta. A kultúrrétegek vastagsága alapján 
úgy tűnik, a későbbi terület több pontján — talán egymástól függetlenül — települt meg 
a lakosság. Egyik részen bizonyosan keleti szlávok (azaz a szlovén törzs tagjai) laktak, 
lásd a Szlavenszkij konyec helymegjelölést. A Ljugyin és Nyerevszkij konyec nevek 
etnikai jellemzőt nem tartalmaznak. A magaslaton épült fellegvár (gyetyinec) építése 
a fejedelmi székhely kialakulásával függött össze, és ezért vált a majdani település 
magjává. Novgorodot településtörténetileg mindenképpen két etnikum lakóhelyeként 
szemlélhetjük. A szlovén törzs megtelepedése az Ilmeny és a Ladoga tavak kömyékén 
a délebbre élő keleti szlávoktól függetlenül történt. Ugyanakkor a varég lakosság lét- 
számbeli fölényét feltételezhetjük, mivel a , tengeren túlról" a 11. század folyamán 
biztosan érkeztek újabb telepesek is. Valószínűleg ők őrizték meg a varégok behívá- 
sának legendáját egészen a 12. század elejéig. A szláv és varég etnikumon kívül más 
kereskedők is hamarosan megtelepedtek e tájon, hiszen Brémai Ádám tudósítása 
szerint Novgorodot , szlávok, görögök és más barbárok"? lakták. 

A 11. században már állt a fellegvár, ott épült fel a kereszténység felvétele nyo- 
mán kijevi mintára a Szent Szófia-székesegyház, melynek püspöke és papjai a feje- 
delem támogatásával működtek. A fellegvár bővítésére nem került sor, helyette a 
, váralja" típusú részek bővülése látható. A váralja kereskedőközpontja a Volhov 
másik oldalán volt, valószínűleg azért, mert a hajók kikötésére ott alkalmasabb terep 
kínálkozott. A II. század folyamán Novgorod már a Volhov két partján elterülő te- 
lepülés volt, mindkét sztarana létezett. A , végek" kialakulása viszont csak a 12. század 
során történt: a Szófia oldalon a Nyerevszkij véget 1067-ben említik először, a fellegvár 
déli részén elterülő Ljugyin vagy Goncsarszkij ("fazekas") végről csak 1194-ben hal- 
lunk. Ugyancsak ekkor említik a forrásaink először a Torgovaja sztorona (piac oldal) 
Szlavenszkij végét; majd 1198-ban ugyanezen az oldalon bukkan fel a Plotnyickij 
( ács") vég. Elég későn, 1322-ből értesülünk a Zagorodszkij ( Váralja) vég létezéséről. 
Novgorod erődítése is a 12. századból származik, ekkor ugyanúgy földsánccal[-cö- 
löppel készült védművel vették körül, mint a Kijevi Rusz más központjait. A stabilabb 
védelmet biztosító kőfalak a 14. században épültek, a folyó felől azonban továbbra 
is megmaradt a korábbi egyszerű védelem. Novgorod jelentős kiterjedésű védett te- 
lepülés volt, a beépített terület 329 hektárt tett ki (Stoob). Novgorodtól eltérő szerke- 
zetűek voltak a Rusz déli települései, hasonló volt viszont Pszkové, amely a 14. század 
első feléig a novgorodi földhöz tartozott. Pszkov Novgorodnál kisebb település volt, 
a 15. századra körülbelül 170 hektárnyi nagyságú, mégis a novgorodi öt véggel szem- 
ben itt hat konyec formálódása történt meg. A 15. század végi Novgorod lakossága 
25-30 000 főnyi lehetett, Pszkovban az udvarok számát ismerjük, amely 6500-ra 
rúgott, amikor III. Vaszilij moszkvai nagyfejedelem 1510-ben a várost elfoglalta. 

Novgorod és Pszkov helyzete a források tekintetében is különleges, hiszen ez az 
egykori Rusz forrásokkal legjobban , bevilágított" területe. Novgorodban az évkönyv- 

írás öt kódextípust alkot. Az első krónikacsalád — a kezdetektől 1333-ig — folyama- 
tos szöveget tartalmaz kétféle változatban (izvodi), a 15. század elejéről származó ké- 
ziratokkal. A Moszkvával való egyesülés után (1478) keletkezett a második krónika- 
család reprezentáns darabja, a 17. században pedig a következő. Az évkönyvek alap- 
szövegét az az 1437—1447 körül keletkezett rész alkotja, amely az egyes kódexekben 
különböző módon egészült ki. Novgorodban és Pszkovban a Kijevi Rusz törvényal- 
kotásának folytatása, folyamatossága, az úgynevezett Szudnije gramoti is megtalál- 
ható. Vitatott a datálása a Vszevolod Msztyiszlavics fejedelem nevével fémjelzett 
iratnak (gramota), ugyanis Novgorodnak ilyen néven két fejedelme is volt 1117—1136, 
illetve 1219—1221 között. Maga a kézirat a 14. század végéről származik. Janyin és 
Scsapov a 12. századi előzményekre vezetik vissza, Zimin a kézirathoz köti a datálást. 
Az 1950-es évek ásatásai nyomán kerültek elő a nyírfakéregre írott levelek, amelyek 
a város mindennapi életébe engednek bepillantást. Ezen túl Novgorod az egyetlen 
olyan terület, ahonnét a 15—16. század fordulójáról adóösszeírásokat (piscovije knyigi) 
ismerünk. 

Novgorod sokáig a keleti szláv társadalmi-politikai fejlődés , különleges" útja- 
ként rögzült a szakirodalomban. A fentiekben többször is utaltunk arra, hogy a Kijevi 
Rusz időszakában, ha voltak is regionális különbségek, Novgorod mégiscsak a Kijevi 
Rusz részét alkotta. A már korábban is meglévő különbségeket tulajdonképpen a 13. 
század folyamán létrejött megosztottság tette véglegessé és nagyította fel. A Kijevi 
Rusz egykori területéből lényegében egyedül Novgorod maradt meg függetlennek, 
és épített ki önálló állami struktúrát. Az önálló államiság tudattartalma jelentkezett a 
Goszpogyin Velikij Novgorod (Novgorod Nagyságos Úr) fogalom használatában is. 


A novgorodi történet korszakai 


Az az út, amelyen keresztül Novgorod eljutott idáig, több szakaszra bontható. 
Az amerikai Birnbaum periodizációja szerint az első szakasz 970-től 1136-ig tartott, 
addig, amikor első alkalommal távolították el a városból a nem kívánt fejedelmet. 
A második szakasz, mely 1136-1238/40 közé helyezhető, akkor ér véget, amikor a 
tatárok a keleti szlávok életében meghatározó szerepet kezdtek játszani. A harmadik 
szakasz 1238/40-től 1387-ig datálható, erre az időre esik Novgorod önállóságának 
teljes kibontakozása. 1386/87 az az esztendő, amikor az , orosz földek gyűjtésén" mun- 
kálkodó moszkvai fejedelmek az első lépést tették Novgorod bekebelezése felé. Végül 
a negyedik szakaszt az 1387-1478 közti évek jelentik, amikor a függetlenség egyre 
inkább korlátozódott, s a két feltörőben lévő szomszédos , nagyhatalom" (a Litván és 
a Moszkvai Nagyfejedelemség) árnyékában az autonómia fokozatosan felőrlődött. 
970-1136 között Novgorod lényegében a Kijevi Rusz részét alkotta. A kijevi 
nagyfejedelem küldte oda egyik vagy másik fiát, aki személyében Kijev fennható- 
ságát szimbolizálta Novgorod felett, a gyakorlatban pedig gondoskodott arról, hogy 

Novgorod adója eljusson Kijevbe. Novgorod a nagyfejedelem-fiak számára fontos 
, gyakorlóterepet" jelentett, nemegyszer előfordult, hogy a Novgorodban székelő fe- 
jedelem az itt toborzott varég zsoldosokkal tudta megszerezni a nagyfejedelmi stá- 
tust (lásd Bölcs Jaroszlav). A város számára a fejedelmek személyének állandó vál- 
takozása nem volt kedvező, szerették volna tartósan magukhoz kötni, , novgorodivá" 
tenni a lényegében nagyfejedelmi helytartói feladatot ellátó fejedelmeket. 

Ez a törekvés a 11. század végén jelentkezett először. Msztyiszlav VIlagyimiro- 
vics, Vlagyimir Monomah nagyfejedelem legidősebb fia, először öt évet (1088—1093) 
töltött el novgorodi fejedelemként. Valószínű, hogy apja rendelkezésére 1093—1095 
között a Rusz több részén is felbukkant, mígnem 1095-ben - állítja a PVL — a nov- 
gorodiak hívták vissza magukhoz, ahol harminc éven át (1125-ig) volt novgorodi fe- 
jedelem. Ekkor apját követte a kijevi trónon. Igaz, közben 1117-ben már délre , köl- 
tözött", Belgorodba, de formálisan még ekkor Is ő volt a novgorodi fejedelem, mivel 
nem a nagyfejedelem által kijelölt szeméiy váltotta fel, hanem fia, Vszevolod intéz- 
kedett a nevében. Midőn Msztyiszlav nagyfejedelemmé lett, Vszevolod nemcsak de 
facto, hanem most már de iure 15 gyakorolta a novgorodi fejedelem jogait. 

Vszevolod apja halála után (1132) — szokás szerint — Kijev környékén akart vo- 
losztyot szerezni, de a novgorodiak kikövetelték visszatérését. Ezzel tehát lényegé- 
ben Novgorod tette meg az első lépést a saját fejedelmi dinasztia kialakítása felé és 
fogalmazta meg először igényeit. Vszevolod viszont a dinasztia keretein belüli seni0- 
ratus rendje szerint a kijevi nagyfejedelemség megszerzése felé tett lépéseket. E két 
érdek ütközött 1136-ban, amikor a novgorodi föld népei fellázadtak Vszevolod ellen. 
A követeléseket a város lakói fogalmazták meg, akik mögött valójában a vecse állt. 
A testület , vádat emelt" Vszevolod ellen, nevezetesen, hogy nem védte a szmerde- 
ket (a novgorodi lakosokat), a déli Rusz fele tapogatózott, s végül gyáván megfutott 
a szuzdaliakkal vívott csatából. Vszevolod fogságba vetése, majd eltávolítása egy- 
értelműen a vecse akaratának felülkerekedését jelezte a fejedelem ellenében. Az eset 
véget vetett annak a lehetőségnek, hogy Novgorodban a fejedelem monarchikus ha- 
talommá nője ki magát. A fejedelmek ezt követően megállapodást (rjad) kötöttek 
Novgoroddal, és lényegében lemondtak arról, hogy a város és a novgorodi körzet 
belső életébe beleszóljanak. Az irányítás a vecse kezébe került; erre Rusz-szerte voltak 
kísérletek a 12. században. A vecse döntött háború és béke ügyében, a fejedelem 
személyének kiválasztásában, a kereskedelmi szerződések megkötésében, később 
pedig a többi tisztségviselő megválasztásában és az adók ügyében. A fejedelem a ve- 
csének alárendelt tisztségviselő lett. 1136 és 1229 között Novgorodnak nem keve- 
sebb mint 45 fejedelme volt! A fejedelem kezdetben a fellegvárban lakott, majd 
később, az 1220-as évektől — mivel a vecse gyűléseinek 15 itt volt a színtere — a vá- 
roson kívülre költözött. 

Novgorodban tehát 1136 után a vecse vált a legfontosabb hatalmi tényezővé. 
A gyűlés nem homogén tömeg volt, hanem belső struktúra szerint tagolt csoport. Gyűlés- 

re többnyire a Szent Szófia-székesegyház előtti téren került sor, de van adat arra is, 
hogy a Torgovaja sztoronán, a piac (torg) mellett lévő Jaroszlav udvarán gyűltek 
össze. A gyűlésre harangszó hívta össze az embereket. A város lakói a vecsén végek 
szerint jelentek meg, minden vég rendelkezett vezetőkkel (sztaroszta). E vezetők 
személyéről, kiválasztásukról alig tudunk valamit, inkább egy-egy konkrét ügy kapcsán 
állapítható meg tényleges működésük. Nyilván a városnegyed (vég) előkelőbb, gazda- 
gabb és tekintélyesebb tagjai közül kerültek ki. 1218-ból van említés arról, hogy végen- 
ként tartottak gyűléseket, ez később, a 14-15. században sűrűbben is előfordult. 
A végek között érdekellentétek is kialakultak, melyek nemegyszer villongássá fajultak. 

A vecsén a helyi egyházi vezető, a püspök elnökölt. 1156-ban történt meg, hogy 
a vecse a püspök személyének megválasztásában is véleményt nyilvánított: Arkagyijt 
választották meg, aki két év múlva (1158. augusztus 10-én) ment el Kijevbe, hogy a 
metropolita megerősítését megszerezze. Ez sikerült is neki, hiszen 1163. szeptember 
19-ig (haláláig) ő állt a novgorodi eparhia élén. A megválasztás és a megerősítés kö- 
zött eltelt két év valószínűleg azt az időt jelzi, amennyire szükség volt ahhoz, hogy a 
metropolita beleegyezését megszerezzék, hiszen püspökválasztásra a Ruszban cddig 
nem volt példa! Ettől kezdve viszont a vecse a püspökválasztás kérdésében is önál- 
lóan járt el, és a kialakult helyzetet a metropolita tudomásul vette. Erről tanúskodik 
a további rendszer; a megválasztás után a püspökök Kijevbe mentek a metropolitá- 
hoz, hogy megtörténjék a megerősítés és a beiktatási ceremónia. A püspök 1165-től 
érseki rangban volt és vladika címmel felruházva állt az egyházmegye élén. Pontosan 
nem köthető időponthoz, de ugyancsak a 12-13. század folyamán került sor egy másik 
egyházi vezető, az arhimandrit megválasztására is. Az arhimandrit a novgorodi 
kolostorok élén álló tisztségviselő volt. Székhelyét a Jurjev-monostorban tartotta, 
amelynek , hivatalból" apátja volt. Az arhimandrit a 14-15. század során a püspök- 
től függetlenül képviselte a jelentős birtokokkal rendelkező kolostorokat. Mivel a 
kolostorok egy-egy bojárcsaláddal álltak szoros kapcsolatban, az arhimandrit válasz- 
tott tisztsége a bojárság pozícióit erősítette. 

A püspök mellett a vecse világi elöljárókat is választott. A világi elöljárók és 
irányítók korábban a fejedelem emberei közül kerültek ki, ilyen tisztségviselő volt a 
namesztnyik vagy poszadnyik. A fejedelmi hatalom háttérbe szorításával értelemsze- 
rűen a fejedelmi kíséretből kikerülő tisztségviselők sem játszhattak irányító szerepet. 
Sőt, a vecse már Msztyiszlav Vlagyimirovics fejedelem idején is beleszólt abba, hogy 
ki legyen a poszadnyik a fejedelmi kíséret tagjai közül. Már a 11—12. század fordu- 
lóján ismerünk név szerint novgorodi bojárokat (például Jan Visatics, Osztromir) 
ebben a pozícióban. Novgorod függetlenedésének kialakulása az 1136—1238/40 közöt- 
ti szakaszban azzal a következménnyel járt, hogy 1136-tól a poszadnyik is a vecse 
által választott tisztségviselő lett. Feladatkörét ekkor még nem rögzítették írásban. 
Tevékenységi körére csak attól kezdve tudunk következtetni, amikor a 12. század vé- 
gén (1185) megjelent az első választott tiszjackij ("ezredes") is, aki a hadszervezet 

élén állt és bírósági ügyeket is intézett. A továbbra is választott poszadnyik tartotta 
kezében az adóügyeket, a fejedelemre csak a hadvezetés maradt. Az adókon túl a po- 
szadnyik irányította a város belső életét, a végek szervezeteit és elöljáróit, amennyi- 
ben nem hadi ügyekről volt szó. Hadi ügyekben a tiszjackij volt az illetékes, irányí- 
tása alatt álltak a századosok (szotszkij), a hadakozókat pedig a végek állították ki. 
Kettejük közül kezdetben a tiszjackij volt a fontosabb tisztség, a poszadnyik szerepe 
a későbbiekben lényegesen változott. 1354-ből tudjuk, hogy a poszadnyikot egy évre 
választották, a város létszámának növekedésével és az ügyek szaporodásával a számuk 
is nőtt. 1416/17-ben egyszerre 18-an voltak hivatalban, 1423-tól pedig már 24-en. 
A tisztségviselők sorában fontos hely jutott a végek sztarosztáinak (elöljáróinak) és 
a novgorodi föld jelentősebb településeit képviselő személyeknek. 1292-től ismerjük 
az Urak tanácsa nevű testületet, amelynek tagjai a korábban hivatalt betöltött szemé- 
lyek és a végek elöljárói voltak. 

A Novgorodot irányító tisztségviselők köre tehát az 1136 és 1238/40 közötti 
években alakult ki. A közhatalmat továbbra is a vecse gyakorolta, amelynek működésé- 
re mindvégig jellemző volt a spontaneitás. Erre a 15. századból van adat, de Novgorod 
esetében a folytonosság nem szakadt meg, mivel a vecsén már kezdettől fogva való- 
színűleg minden szabad embernek joga volt megjelenni. 1136-ban, az első fejedelem- 
eltávolítás idején azt jegyezte fel az évkönyv, hogy nemcsak a város, hanem az egész 
novgorodi fejedelemség (később novgorodi "föld" — zemlja) jelen volt. A megjelentek 
között voltak Pszkov és Ladoga lakói is. A vecse tehát itt sem városi, hanem területi 
intézményként működött, akárcsak a Rusz más régióiban. Bár a vecse működése szabá- 
lyozatlan volt, Novgorod számára a kialakult rendszer mégis stabilitást jelentett. 

A 12. század folyamán és a 13. század első felében formálódott ki a , novgorodi 
föld", azaz Novgorod uralmi zónája. A 12. század elején a törzsterület Novgorodból, 
az IImeny-tó-Volhov-—Ladoga vidékéből, Pszkovból, a Csud-tóból és a beleömlő fo- 
lyók (például a Velikaja) környékéből állt. A novgorodiak a 12. század elején tették 
adófizetőjükké a Csud- (Peipus-) tó környékén élő észteket (óorosz csud), majd ke- 
leti, északkeleti irányba terjeszkedtek, melyre a kereskedelmi érdekek is sarkallták 
őket. E terjeszkedés során kerültek összeütközésbe már a 12. század során VIlagyi- 
mir-Szuzdallal, ezért építették fel Torzsokot a két fejedelemség határán. Az északke- 
leti irányú terjeszkedés a Ladogától északkeletre irányult; előbb a Pecsora és Jugra 
folyók felé terjeszkedtek, majd lassan eljutottak egészen az Urálig. Ekkor igáztak le, 
illetve tettek adófizetőjükké olyan finnugor népeket, mint például a vótokat, az izso- 
rákat és a karélokat. A terjeszkedés elsősorban nem katonai eszközökkel történt, ha- 
nem a gyéren lakott területek természeti adottságait igyekeztek kihasználni a hely- 
beli lakosság adóztatásával. A javak összegyűjtésére egymástól körülbelül egy napi 
vízi út távolságban adószedő központokat (pogoszt) létesítettek. A pogosztokba irá- 
nyuló paraszti kolonizáció, amely e központokat településekké fejlesztette, csak a 14. 
században indult meg. A pogosztok létesítése a területet Novgorod befolyási körze- 

tévé alakította, ennek következtében jöttek létre a Novgorod uralma alá tartozó terü- 
leti egységek, a pjatyinák (pjatyina "ötöd"), ilyen volt a Gyerevszkaja, Selonszkaja, 
Bezseckaja, Obonyezsszkaja és a Votszkaja. 

A politikatörténet szempontjából Novgorod életében a harmadik szakasz a tatá- 
rok megjelenésétől a Moszkva első alávetési kísérletéig tartó intervallumot jelenti. 
Novgorodnak védekeznie kellett a svédek, a német lovagrend, Litvánia és a tatárok 
ellen. Ahogy már említettük, a sikeres védekezés Alekszandr Nyevszkij fejedelem 
nevéhez fűződött, akinek ezért túlságosan is megnőtt a befolyása a város belső életé- 
ben. Emiatt fordultak a novgorodiak inkább a tveri fejedelmek felé, így lett például 
Mihail Jaroszlavics a fejedelem 1304—1319 között. A tveri kapcsolat előzményének 
tekinthetjük, hogy 1264-ben létrejött egy szerződés, amely a határokat megállapítot- 
ta, s ennek értelmében Novgorodé lett Volok és Vologda. A német lovagokkal a 14. 
században nem kellett szembeszállni, önállósodott viszont Pszkov, a novgorodi terü- 
let nyugati sávjában. A viszony a svédekkel továbbra is feszült volt, mivel expanziós 
céljaik keresztezték egymást. A svédek 1293-ban felépítették Viborgot, amely a ha- 
tárerőd Szerepét töltötte be. A 14. század első két évtizedében sok kisebb-nagyobb 
hadi esemény történt, például 1318-ban a novgorodiak Turkuig hatoltak, mígnem 
1323. augusztus 12-én Orehovecben (Oresek vagy Schüsselburg) békekötés zárta le 
a rivalizálást. A békekötésben megvonták a svéd-novgorodi határt: a Névától észak- 
ra csak a vótok lakta rész került Novgorod uralma alá. A békét a 14. század során 
még két alkalommal (1348, 1351) hosszabbították meg. Novgorod fénykorának a ta- 
tárjárástól a 14. század végéig terjedő időszakot tarthatjuk, amikor külső tényezők 
nem fenyegették a Goszpogyin Velikij Novgorod (Novgorod Nagyságos Úr) belső 
autonómiáját. Igaz, az állammá szerveződő litván nagyfejedelemség vagy inkább a 
litván törzsszövetség egyes törzsei gyakran vezettek zsákmányszerző hadjáratot a 
novgorodiak ellen, de ezek a hadjáratok a kialakult határokat nem fenyegették. 

Novgorod a kínálkozó gazdasági lehetőségeket ebben a periódusban maradék- 
talanul ki tudta használni. Sorra kötötték a kereskedelmi szerződéseket a Baltikum 
városaival, Dorpattal (Tartu) és Revallal (Tallinn), valamint Gotland szigetével. 
Az 1380-as években fordult elő első ízben, hogy a novgorodiak litván fejedelmet hív- 
tak. Ettől kezdve a megerősödő Litván Nagyfejedelemség és az egyre magabizto- 
sabbá váló Moszkvai Nagyfejedelemség igyekezett nyomást gyakorolni Novgorodra. 
A vecse, ahol a legfontosabb döntések születtek, megosztottá vált. A novgorodi ön- 
állóság utolsó fázisában (1387—1478) a politikai ügyekben hangadók litván és moszk- 
val , pártokra" vagy klikkekre szakadtak. Rajtuk keresztül mind erősebben érvényesült 
a szomszédos (Novgorodhoz képest) , nagy hatalmak" befolyása. A függetlenség 
egyre inkább névlegessé vált, a békét nemegyszer magas pénzösszegekkel sikerült 
megváltani. A moszkvai befolyás növekedése ellen különösen Jevfimij vladika 
(1429—1458) lépett fel határozottan. Novgorod 1450-ben befogadta II. Vaszilij moszk- 
vai nagyfejedelem (1425-—1462) ellenségét, Dmitrij Semjakát. A nagyfejedelem 1456- 

ban büntető hadjáratot vezetett Novgorod ellen; majd a jazselbici békében tízezer 
rubel megfizetésére kötelezte a novgorodiakat. A békeszerződés pontjai kötelezték 
Novgorodot, hogy ne fogadja be a moszkvai nagyfejedelem ellenségeit, és megpró- 
bálta korlátozni a szerződések megkötésében eddig élvezett önállóságot. Később, 
1477-ben a vecse Moszkva-ellenes tagjai közül többeket megöltek. Végül Novgorod 
1478. január 15-én kapitulált III. Iván nagyfejedelem (1462-1505) előtt. III. Iván a 
város függetlenségét szimbolizáló, vecsére hívó harangot Moszkvába vitette, majd 
még ugyanebben a hónapban (29-én) helytartót nevezett ki. Ezzel Novgorod sorsa 
megpecsételődött. Az 1480-as években a város sorozatos zavargások színtere volt, 
amelyeknek Moszkva kitelepítésekkel próbálta elejét venni. 


Novgorod társadalmi berendezkedése 


A társadalom differenciáltsága szempontjából a 11—13. században Novgorod lénye- 
gében a Kijevi Rusz társadalmi tagolódását követte, azaz élesen elkülöníteni csak a 
szabadok és szolgák csoportját lehetett, a szabadokon belüli különbségek elmosód- 
tak. Novgorodot lényegesen a Rusz más területeitől a fejedelem kíséretének csökke- 
nő szerepe a város és a hozzá kapcsolódó terület életében különböztette meg. A 11-13. 
századi gyűlések nyomán a novgorodi vecsén szereplő csoportok közül kettőnek a 
léte kitapintható. Az egyik a bolsije, vjascsije, dobrije, lucssije, sztarejsije ("nagyob- 
bak", "jobbak", "idősebbek"), azaz a tehetősebbek, az előkelőbbek. A másik a menyst- 
je, mladsije ((kisebbek", "fiatalabbak"), azaz a kevésbé tehetősek vagy előkelők. 
Az egykori törzsi-nemzetségi előkelők, a fejedelem kíséretében betöltött szerep (pél- 
dául fejedelmi helytartó) folytán meggazdagodott személyek és a távolsági kereske- 
delemben érdekelt kereskedők leggazdagabbjai, akik között ott voltak a helyiek (kupci) 
és idegen származásúak (gosztyi) is, mindkét csoportban helyet foglalhattak. Termé- 
szetesen ide kell sorolnunk a klérus vezetőit is. Már a 11—13. század során is lehet 
számolni a vezető réteg földbirtokossá válásával; ennek ütemét Novgorod területi nö- 
vekedése, a pjatyinák szerveződése és a pogosztok kialakulása mutatja. 

A bojár elnevezés már a 11-13. században is előfordul, de bojárságról mint elkü- 
lönült rétegről jobbára csak a 14-15. században beszélhetünk. Ekkorra alakult át a 
különböző eredetű (vezető kísérettagok, földbirtokosok, leggazdagabb kereskedők, 
akik úgyszintén szert tettek földbirtokra is) vezető réteg egy jól elkülöníthető helyi 
arisztokráciává, amelyet teljes joggal nevezhetünk novgorodi bojárságnak. Rájuk vo- 
natkozhat a Hansa forrásaiban olvasható de herren ("az urak") meghatározás. Ők a 
14-15. század során tettek szert földbirtokra, de egyúttal a kereskedelemben is érde- 
keltek maradtak. Így sajátos, kettős arculatú rétegként jellemezhetjük őket. A földtu- 
lajdon növekedését lemérhetjük a nyírfakéregre írott levelek tartalmán is. Földbirtokról 
a korai levelek (11-13. század) alig negyede tesz említést, a 14. századiak több mint 
a fele, míg a 15. századiak kétharmada. Ezzel fordított arányban szerepelnek a kereske- 

delmi ügyletek, amelyekről a korai nyírfakéreglevelek háromnegyede szól, a 14. száza- 
diaknak már csak 1296-a, a 15. századiaknak pedig csupán 37--a. (Vannak témájuk 
szerint egyik csoportba sem sorolható, egyéb dolgokkal foglalkozó levelek is.) 

Novgorodra jellemző módon a földbirtokossá vált bojárok továbbra 15 a város- 
ban lévő házaikban laktak, a távolabbi birtokaikon csak ideiglenesen tartózkodtak. 
A vezető réteget, mondhatjuk úgy is, a novgorodi arisztokráciát alkotó bojárság mellett 
elkülöníthetők még a kereskedő és a függő (nem szabad) elemek. A társadalmi hierar- 
chiában a bojárok és a kereskedők között foglal helyet egy olyan csoport, amelyet a 
14-15. századi források megkülönböztetnek, és a kereskedőknél előkelőbbeknek tar- 
tanak. Ez a réteg a zsityji ljugyi ("tehetős emberek") csoportja. A bojároktól két ponton 
különböztek. Közülük senki sem tölthette be a poszadnyik és a tiszjackij tisztét, és a 
novgorodi törvénykönyv szerint rájuk csak kisebb pénzbüntetést lehetett kiszabni. 
Míg például a bojárok 50 grivnáig voltak büntethetők, a zsityji ljugyi csak 20-ig. 
Ugyanakkor diplomáciai küldetésben több ide tartozó egyénnel is találkozunk, cso- 
portként pedig a kereskedelmi szerződésekben szerepelnek. A zsítyji [jugyi fogalom 
először az 1372-ben keletkezett szövegekben szerepel. Gyanítható, hogy Novgorod 
szabad, de nem előkelő származású tagjai közül kerültek ki, akik közül a 14. századra 
többen meggazdagodtak. Vagyonuk alapján már számolni kellett velük, de a politikai 
élet irányításában nem engedték szóhoz jutni őket. Létezésük Novgorod társadalmi 
mobilitásának bizonyítéka: származásbeli hátrányok ellenére számottevő vagyonra 
lehetett szert tenni. A gazdagodás forrása pedig a kereskedelem kellett hogy legyen. 

Még mindig a szabadokhoz tartoztak, de a társadalom alsóbb régióiban foglal- 
tak helyet a kiskereskedők és a kézművesek, összefoglaló nevükön a fekete emberek 
(cserny). Szabad mivoltuk a novgorodi politikai életben egyedül a vecsén való meg- 
jelenésre korlátozódott. Általánosan elfogadott vélemény szerint a vecsén joga volt 
minden szabad novgorodi embernek megjelennie; semmi nyoma sincs annak, hogy 
ez elé bármiféle akadályt gördítettek volna. Egyedül Janyin vélekedik úgy, hogy a 
vecsén való megjelenés csak a bojárok privilégiuma volt. Az irányítás ténylegesen a 
bojárok kezében lehetett, de részvételük kizárólagosságáról nem szól adat. Valószí- 
nűleg a fekete emberek tették ki a novgorodi adófizetők zömét, de sajnos erről sin- 
csenek adatok; az évkönyvek csupán a cserny elégedetlenségének megnyilvánulásai- 
ról, a lázadásokról szólnak. 

Novgorod társadalmi mobilitása, rétegződése sok vonásban emlékeztet a nyu- 
gat-európai kereskedő városok városi polgárságának összetételére: a politikai életet 
irányító arisztokrácia (bojárok) és a gazdag, de politikai befolyással nem rendelkező 
lakosok (zsityji Ijugyi) mellett léteznek kisegzisztenciák. A hasonlóságok mellett igen 
lényeges különbségeket is ki lehet mutaini: például egyik réteg jogai sincsenek írás- 
ban rögzítve, a politikai élet szabályozatlan: nem tudni, ki jogosult ott lenni a vecsén, 
kik szavaznak, mekkora létszámmal vannak jelen stb. Nem tudjuk, milyen feltételek 
mellett lehetett bekerülni a vecse tagjai közé, illetve az irányító grémium soraiba. Rö- 

viden, hiányoznak a társadalmi rétegződés jogi kritériumai. Ez különösen szembe- 
ötlő a kézműves-kereskedő rétegnél, amely a nyugat-európai városokban céhekbe 
tömörülve szervezte gazdasági tevékenységét és szervezetének befolyását kiterjesz- 
tette az élet minden területére. 

Novgorodban nem léteztek kézműves céhek. A kereskedőgildére emlékeztető 
egyetlen szervezet az Ivanszkoje szto ( János száza") volt. Nevét onnan kapta, hogy 
a Keresztelő Szent János tiszteletére szentelt templomhoz kötődően szerveződött. 
Nem véletlen, hogy tudunk ennek a testületnek a létéről, hiszen működése felett a 
vladika őrködött. Az Ivanszkoje szto tagjai a legbefolyásosabb rétegből kerültek ki, 
hiszen a belépőnek 50 grivnát kellett a Keresztelő Szent János-templomban lévő kincstár 
javára befizetnie. A testület viaszmérés-monopóliummal rendelkezett, a viaszkeres- 
kedőktől a kereskedelemben való részvételért vámot szedett. A társaság viaszkészleteit 
a templom alatt tárolta, ugyancsak itt őrizték a hitelesnek elfogadott mérőeszközöket 
is. Jelentős bevételeik származtak a hiteles mérésekből. Büntették a hiteles mérés el- 
mulasztását és a mérőeszközök hamisítását. Sajnos, nem tudjuk, hogy a konkrét ügyek 
hogyan intéződtek el, csak az elvet ismerjük: a bűnös vagyonával fizetett a csalásért, 
az elkobozott vagyonon az Ivanszkoje szto testülete, a vladika és a városi kincstár 
osztozott. A szervezet működése biztosítja, hogy az egyház és maga a vladika is érde- 
kelt volt a város kereskedelmében. Az Ivanszkoje szto működéséről még egy adatunk 
van: egy kikötői sztarosztával rendelkezett, aki a vámok beszedését intézte. 

Az idegen kereskedők a novgorodi társadalom fontos elemét képviselték. Közülük 
elsősorban a németek száma lehetett magas, a szoros Hansa-kapcsolatok miatt. A város- 
ban hosszabb-rövidebb időt töltő idegen kereskedők a városon belül egymás közelé- 
ben telepedtek le, mini-kolóniákban. A német kereskedők római katolikus templomot 
is építettek maguknak a Szlavenszkij végen. Hasonló kolóniát alkotott Novgorodban 
a többi idegen kereskedő is, például ilyen volt a gotszkij dvor (Gót kapu), ahol a Got- 
land szigetéről érkezett kereskedők telepedtek le. A novgorodi kereskedőknek hasonló 
kolóniái voltak a Balti-tenger parti városokban (Dorpat, Reval) és Lübeckben. 

A novgorodi alsó (nem szabad) rétegeket a korai időben szintén többféle módon 
nevezték: szmerd, cseljagy, rab. Később összefoglalóan a holop név vált általánossá. 
A bojári udvarházak, a püspöki rezidencia, a növekvő számú kolostorok sok mun- 
káskezet igényeltek. A nem szabad réteg nem jelenhetett meg a vecsén. Úgy gondol- 
juk, hogy a 14. században meginduló paraszti kolonizáció tartalékait a függő rétegek, 
a legszegényebb szabad csoport és a környék nem szláv lakossága jelentette. Az alsó 
rétegek hordozta szociális feszültségeket a kolonizáció bizonyára némileg levezette, 
de nem maradéktalanul. Innét került ki a 14. században az úgynevezett sztrigolnyik 
eretnekséghez csapódó csoport, amelynek tagjai az egyházi hierarchia tagadásával és 
őskeresztény elvek hangoztatásával léptek fel. Elképzeléseikről nem tudunk sokat, 
csak az ellenük fellépő püspök kritikája alapján alkothatunk róluk némi fogalmat. 
Az eretnekek vezetőit 1375-ben kivégezték: a Volhov folyóba fojtották őket. A sztri- 

golnyik név etimológiája nem tisztázott, a Sztrics ( "vágni", "nyírni" ) igéből szárma- 
zik; ehhez kapcsolódhatott a tevékenységük. A sztrigolnyik eretnekek létezéséről még 
a 15. század elejéről is vannak szórványos adatok. Ugyancsak ez a környezet nyújt- 
hatott táptalajt az egy évszázaddal később fellépett zsidózók szektájának. 


Novgorod gazdasága 


Novgorod kezdettől fogva fontos állomása volt a dnyeperi vízi útnak. A korai keres- 
kedelemről a külföldi érmék tájékoztatnak (éremleletek); az arab dirhemek jelenléte 
éppúgy megfigyelhető, mint a német dénároké. Novgorod életében mindvégig meg- 
maradt a kereskedelem meghatározó szerepe, melynek csak az iránya és az aránya 
változott. A bizánci-baltikumi kereskedelem egyik kulcsszereplőjéből a Baltikum ke- 
reskedelmének fontos láncszeme lett. A keleti kereskedelemre a kunok, majd a tatárok 
megjelenése hatott kedvezőtlenül, ugyanis csökkent a forgalom. 

Novgorod a 11-12. század fordulójától fokozatosan egyre inkább a Baltikum fele 
fordult. Ennek első jele Novgorodban a már említett úgynevezett gotszkij dvor meg- 
jelenése volt az 1080—-1090-es években, illetve a svéd jelenlétre utaló Szent Olaf- 
templom felépítése. A nyugati irányú kereskedelemben kezdetben a svédeknek, Got- 
land szigetének és gotszkij beregnek (a Balti-tenger észt-lett partszakasza) jutott ki- 
emelkedő szerep. Az Ilmeny-tó partjáról a Baltikum felé irányuló kereskedelem Riga, 
Reval, Dorpat, Pernau városokon keresztül történt. A Novgorod felől érkező árucik- 
keket innét továbbították a Balti-tenger nyugati részei felé. A Hansával az első ke- 
reskedelmi szerződést 1189-ben kötötték. Van rá bizonyíték, hogy Novgorodból a 
helyi kereskedők eljutottak a Hansa városok piacaira (lásd a novgorodi kereskedő ko- 
lónia Lübeckben), azonban mégis inkább az volt a jellemző, hogy a Balti- tenger ke- 
leti városai közvetítették a novgorodi árukat nyugat felé. 

A novgorodi hajók (lagyja) is vita tárgyát képezik, mivel van, aki úgy véli, hogy 
a lagyjákat csak folyami és tengerparti hajózásra lehetett használni, tengeri hajózásra 
nem voltak alkalmasak. Ennek ellentmond az a tény, hogy a harcosok már a Kijevi 
Rusz korai létezése idején hajókon jutottak el Konstantinápoly falaihoz; ugyanígy el 
lehetett jutni például Lübeckig is. A Hansán belül a novgorodi kereskedelem Lübeck 
városa kezében összpontosult, erről tanúskodik Barbarossa Frigyes 1188. évi, Lübeck 
számára kiállított bullája. A közvetítő kereskedelemben kulcspozíciót foglalt el Visby, 
a Gotland szigetén épült svéd város. A 14. századra azonban eltűntek a szórványos 
híradások, ekkorra már Riga, Dorpat, Reval kereskedői álltak kapcsolatban a Hansá- 
val, és ők tettek szert a novgorodi kereskedelem közvetítéséből lecsapódó haszonra. 

Novgorodban a zamorszkije kupci (tengerentúli kereskedők) 1156-ban építették 
az első templomot. A következő, a Szent Péter-templom 1205—-1207 körül épült. 
A külföldi kereskedőkolóniák a templomok körül csoportosulva hozták létre szerve- 
zeteiket. Valószínű, hogy az Ivanszkoje sztón kívül léteztek más kereskedőgildéhez 

hasonló társaságok is. Az 1970 körüli ásatások idején sikerült lokalizálni a Gót udvart, 
a német kereskedők központját, ahol az északnémet vidékről származó tárgyak mellett 
egy latin nyelvű szöveget tartalmazó nyírfakéregre írott levél is előkerült. 

A távolsági kereskedelemben Novgorod elsősorban saját termékeivel vett részt, 
ilyenek voltak például a prémek, a prémből készült cikkek, a viasz, a mész, a fafara- 
gások. Az importot a luxuscikkek (textil, fajansz, fűszerek) mellett a Novgorodban 
hiánycikknek számító só és nemesfém alkották. Alkalmanként, rossz termés idején 
szükség volt gabonaimportra is. Például 1230/31-ben nagy éhínség pusztított, a gabo- 
naárak magasra szöktek. A hiánycikké vált gabonát elsősorban a szomszédos vlagyi- 
mir-szuzdali fejedelemség területéről pótolták, , lentről", ahogy a novgorodi évkönyv 
a Volga felső folyása menti területet nevezi. 

A 14. század folyamán Novgorod gazdasága átalakulóban volt. Ekkor zajlott le 
a földbirtok jelentősebb növekedése, mely a kereskedelem mellett a másik fontos be- 
vételi forrássá nőtte ki magát. Mindez nem véletlen. A 14. század folyamán az észa- 
ki vidék zord klímájában némi enyhülés következett be, s ez növelte a földművelés 
hozamait és a mezőgazdasági tevékenységet is eredményesebbé tette. Novgorod 
14-15. századi gazdaságában három meghatározó elem létezett: a saját nyersanya- 
gok továbbítására berendezkedett kereskedelem, a naturáliákból álló paraszti adók és 
a városi kézműipar. 

A földműveléssel a pjatyinák kistelepülésein élő paraszti népesség foglalkozott. 
A korábban létesült pogosztok környékén a 14. századtól a paraszti kolonizáció nyo- 
mai látszanak. A települések igen kicsik voltak, a 15. század végéről származó adatok 
szerint a településeknek csak 2,596-n volt tíznél több parasztgazdaság. Főleg kölest 
termeltek, de előfordult az árpa, a zab és a rozs 15. A szovjet korszak kutatói szíve- 
sen láttak már a 12—13. században is két-, illetve háromnyomásos földművelést, nem- 
csak Novgorodban, hanem a Kijevi Rusz más területein is. E prekoncepcióval ellen- 
tétben még a 14-15. században is a talajváltó gazdálkodásnak csak kezdetlegesebb 
fajtája létezett. A kedvezőtlen klimatikus viszonyok miatt 15—20 évenként rossz ter- 
méssel, magas gabonaárakkal, valamint éhínséggel lehetett számolni. A földművelés 
mellett továbbra is fontos kiegészítő szerepe maradt a halászatnak és a vadászatnak. 
A 15. századból ismerjük a paraszti adózás alapjául szolgáló egységet. Ez volt az 
obzsa, az a szái:tóföld-nagyság, amelyet parasztgazdaság egy lóval meg tudott mű- 
velni. A kézmúipart a fémfeldolgozás, az ékszerkészítés (gyöngy, borostyán), a fafa- 
ragás, a prémfeldolgozás képviselte; színvonalukról az ásatások során előkerült tárgyak 
tanúskodnak. A kézműipar központjaiban, Novgorodban és Pszkovban az utcanevek 
szerint a hasonló , foglalkozást" űzők egymás közelében telepedtek le. 

A korai időben a pénzviszonyokra ugyanaz volt a jellemző, mint ami a Kijevi 
Rusz egészére. A 12-14. század , pénztelen" időszak volt, érmék helyett jobbára az 
ezüstgrivna és a különböző prémfajták töltöttek be értékmérő funkciót. A rubel el- 
nevezést a 13. század óta ismerjük, ez egy 170 g színezüstöt tartalmazó 190 g súlyú 

ezüstrúd volt. Ez lett a 15. századi pénzrendszer alapegysége. Novgorod saját pénzt 
csak a 15. század elején (1420) kezdett verni, Pszkov pedig 1424/25-ben (gyenyg)). 
Van olyan vélemény is, amely a novgorodi pénzverést a rubel szó első előfordulásá- 
hoz köti, de ezt alátámasztó adatunk nincsen. A novgorodi pénzverés megvalósulá- 
sával a következő értékviszonyok alakultak ki: 1] rubel — 216 gyenygi (, pénz"); 1 
grivna — 14 gyenygi; I bela (mókusprém) -— 2 gyenygi. 

Sajnos nem tudjuk felbecsülni, mekkora vagyonnal rendelkezhetett egy-egy bojár 
vagy kolostor. A 15. század végéről származó adatok szerint a kolostorok kölcsö- 
nöket is adtak, például egy birtokos 80 ezüstgrivnáért két falut zálogosított el a Jur- 
jev-kolostornak. 


Novgorod helye a részfejedelemségek rendszerében 


Novgorod története mindenképpen különleges figyelmet érdemel. Nem azért, mert 
speciális fejlődési utat járt be, hanem azért, mert a Kijevi Rusz egészében meglévő 
fejlődési útnak egy olyan modelljét futotta be, amelynek lehetősége a Rusz egészében 
benne rejlett. Novgorod volt ugyanis az egykori Kijevi Rusz azon része, amely meg- 
őrizte politikai önállóságát. Politikai struktúráját nem formálta át sem a tatár hódítás, 
sem a lengyel-litván uralom; szoros kapcsolatban maradt a korabeli Európával. 
A novgorodi fejlődés során csírájában találkozunk az egész európai fejlődésben je- 
lenlévő elemekkel, például a városi tisztségviselők választása, kereskedőközösségek, 
eretnekség. Ugyanakkor az európai fejlődés olyan fontos elemei hiányoznak, mint 
például a céhek, a polgárság, a jól körülhatárolt jogrendszer. 

Novgorod — mint a Kijevi Rusz is — a korabeli Európához kapcsolódó, de a peri- 
férián lassú ütemű átalakulást produkáló jelenséget mintáz. A novgorodi , szabadság" 
igen apró és labilis , körei" a tatár uralom nyomán kialakult cári autokráciának estek 
áldozatul. Ennek ellenére Novgorod gazdasági hanyatlását nem a Moszkvához való 
csatlakozása okozta, hanem a Baltikum kereskedelmének 15. század végi—16. század 
eleji általános hanyatlása. A kereskedelemből származó bevételek hasznára III. Iván 
is szemet vetett; 1478 után megtiltotta, hogy Novgorod önállóan kössön kereskedel- 
mi megállapodásokat, ez csak Moszkván keresztül volt megengedett. 


Halics-Volhínia 
A politikai függetlenség megszűnése 


Miután a tatárok viszavonultak a halics-volhíniai területről és az élet a lehetőségekhez 
képest normalizálódott, a két fejedelemnek, Danyiilnak és Vaszilkónak maradt még 
némi mozgástere, amellyel megpróbáltak gátat vetni a tatárok hosszú távú berendez- 
kedésének. Elképzeléseiket a pápától kapott korona ellenére sem sikerült megvalósíta- 

niuk. Danyiil 1264-ben, testvére, Vaszilko 1269-ben halt meg. A tatárok az 1250-es 
évektől ismételten aktivizálódtak, és a két testvér politikai törekvései előtt is egyre 
több akadály tornyosult. Adót kellett fizetniük, valamint katonát küldeni a Lengyel- 
ország és Litvánia ellen támadó tatároknak. 

Danyiil fiai közül 1264 után ketten már biztosan nem éltek (Iraklij és Roman). 
Svarn házassága révén litván területen rendelkezett voloszttyal, 1264 után pedig az 
övé lett Holm, Belz és Cserveny. Lev Danyilovics szerezte meg a peremisli, halicsi 
és drogicsini volosztyot, Msztyiszlav pedig Luckot. 

Halics- Volhínia hatalmi viszonyai 1269-ben — Vaszilko és Svarn halálával — újra- 
rendeződtek. Lev rátette kezét Svarn földjeire, Vaszilko részeit ( Vlagyimir Volinsz- 
kij) fia, Vlagyimir Vaszilkovics örökölte, majd az ő 1289. évi halálával Msztyiszlavé 
lettek. Msztyiszlavról 1300-ból származik az utolsó információ. A halics-volhíniai 
krónika, amely a délnyugati Ruszról a 13. században a legfőbb adatokkal szolgál, 
1289/90 tájáról szóló tudósításokkai fejeződik be. Az utolsó híradás Vlagyimir Vaszil- 
kovics haláláról szólt, illetve az annak kapcsán írt nekrológ, a szerző elmélkedése a 
keresztény erkölcsről, végül egy rövid összefoglaló a Vlagyimirt felváltó Msztyisz- 
lavról volt. A kompilátor észrevehetően több év eseményeit sűrítette össze, s az utolsó 
sorokban híreit egy-egy kevésbé ismert személyről szóló adattal toldotta meg. 

A 13-14. század fordulóján a Romanovicsok nemzetségéből már csak két Da- 
nyilovics — Msztyiszlav és Lev — volt életben. Msztyiszlav további sorsáról szinte 
semmit nem tudunk, Levről valamivel többet, még életének korábbi szakaszáról is. 
Halics és Volhínia helyzetét jól mutatja, hogy a tatár szomszédság ellenére Lev igen 
aktívan részt vett a szomszédos területek politikai életében. Például 1279-ben, Szemér- 
mes Bolesfaw (Bolestaw Wstydliwy) halála után beavatkozott a krakkói-szandomiri 
trónküzdelmekbe, 1289-ben Sziléziában hadakozott, 1299-ben pedig szandomiri terü- 
leten. Igaz, hadjáratainak zömét a tatárok kötelékében, tatár segédcsapat irányítója- 
ként hajtotta végre, 1275-ben és 1277-ben Litvánia, 1280/81-ben és 1286-ban Len- 
gyelország, 1285-ben pedig Magyarország ellen. Nincs nyoma annak, hogy Lev Danyi- 
lovics — apjához hasonlóan - a tatár uralom ellen politizált volna. Lev halálának évét 
nem ismerjük, feltételezések szerint 1300 körül (1301?) következett be. 

A halics-volhíniai évkönyv alapján úgy tűnik, hogy Lev és Msztyiszlav távozá- 
sával a Romanovics-dinasztia kihalt, és Halics- Volhínia saját fejedelem nélkül maradt, 
ugyanúgy mint a 12. század végén. A tatár hódítás és a tatár uralom miatt Rusz más 
részeiből nem lépett fel egyetlen aspiráns sem. A szomszédos Magyarország, amely 
hosszú ideje jogot formált a Halics feletti uralomra (lásd a magyar királyok rex 
Galicie Lodomeriegue címét, amely a jogigény kifejezője), szintén dinasztikus 
válságot élt át. Károly Róbert 1308-ra egyedüli trónkövetelő maradt. Királlyá is koro- 
názták, de csak 1321 után lett ura teljesen a belpolitikai helyzetnek. A halicsi kap- 
csolatokról ez időből csak egy epizódot ismerünk. Károly Róbert innét hozta első 
feleségét (Kristó), így sem lehetősége, sem oka nem volt beavatkozásra. 


Lengyelországot a Ruszhoz hasonló széttagoltság jellemezte. Éppen ekkortájt 
történtek az első lépések a királyság restaurálása felé: 1275-ben a még csak Kujávia 
felett rendelkező Wtadystaw Lokietek 1305-re megszerezte Krakkó-Sandomierz kör- 
nyékét is, majd 1320-ban királlyá koronáztathatta magát. Az 1300 körül megüresedő 
halics-volhíniai részek felé neki sem állt módjában terjeszkedni, noha a 12. század 
vége óta ez Krakkónak is célja volt. A 13-14. század fordulóján a tatár kánság is belső 
problémákkal küzdött, így szabad út nyílt a szerveződő Litván Nagyfejedelemség 
expanziója előtt, amely Gedimin (1316-1341) és Olgerd (1345-1377) idején való- 
sult meg. 

Ami a halics-volhíniai évkönyvek lezárása nyomán rejtve maradt, más forrásból 
kiderül. Halics-Volhíniában a 14. század elején még élt Lev Danyilovics néhány le- 
származottja. Ennek az időszaknak a történéseiről a Wtadystaw Lokietek és a pápák 
közti levelezésből értesülünk. A rendelkezésre álló adat igen kevés, csak néhány mo- 
zaikszerű jelzés. 

1316-ból ismerjük Andrejt és II. Levet, a halicsi duxokat (duces totius terrae 
Russiae, Galliciae et Lodomeriae), akik Lev Danyilovics unokái lehettek, apjuk 
(I.) Jurij Lvovics volt. 1323-ból van róluk az utolsó adatunk. (I.) Jurijnak volt egy 
Mária nevű leánya, akit Trojden szandomiri fejedelemhez adott férjhez. Ebből a há- 
zasságból született Bolestaw-Jurij vagy Jurij Trojdenovics, aki Halics utolsó fejedel- 
me volt. Bolestaw-Jurij (II.) jelölését a halicsi trónra valószínűleg Wtadystaw Lokie- 
tek támogatta, de a halicsi bojárok számára idegen lehetett; erre utal a lengyel Jan 
Czarnków krónikája, midőn így ír: , Rutheni unanimiter sibi in ducem dominum SusS- 
cipierunt." Bolestaw-Jurij idegenségét feledtetni szándékozva térhetett át az ortodox 
hitre. Elfogadtatása a halicsi fejedelemségben azt jelzi, hogy a lengyel igények feltá- 
madtak Halics iránt, és Wtadystaw érvényesíteni tudta érdekeit. II. Jurijról lehet szó 
abban a két oklevélben (1334. február 11. és 1335. október 20.), amelyekben egy natus 
dux totius Russiae Minoris szerepel. Halics kérdéséről bizonyára már Károly Róbert 
és Nagy Kázmér találkozásain, majd a trónöröklésről folytatott tárgyalásokon is szó 
eshetett. Bolestaw-Jurij 1340-ben valószínűleg bojári összeesküvés áldozata lett, így 
egy rövid időre az irányítás a bojárság kezébe került (Dmitrij Detko). 1340-ben Nagy 
Kázmér csak Halics nyugati részét (Szanok) tudta megszerezni, és a litvánokkal 
bonyolódott háborúba. A hatalmi versengés Kázmér győzelmével ért véget. 1349-re 
sikerült egész Halicsot és Volhínia nyugati részét a lengyel korona alá vonni. 

Lengyelország mellett Litvánia is terjeszkedett a Rusz nyugati területei felé. 
A litvánok elsőnek 1307-ben Polockot, az 1320-as években pedig Minszk környékét 
foglalták el, majd Vityebszk, illetve Szmolenszk irányába nyomultak előre. 1335-ben 
már Moszkvával kerültek összeütközésbe. Az 1340-es években Lengyelországgal ri- 
valizáltak a volhíniai részeken. Litvánia 1362-ben újabb nagyobb területeket szerzett 
keleten: Csernyigovot, Novgorod-Szeverszkijt és Kijevet. 1366—1370 között rögzül- 
tek Lengyelország és Litvánia határai, Halics teljes egészében a lengyeleké lett. Miköz- 

ben Nagy Lajos és Nagy Kázmér között a trónutódlási kérdés körül forgott az alku- 
dozás, Lajos a lengyel korona megszerzése érdekében lemondott a rex Galiciae cím 
használatáról. Ez csupán gesztus volt, hiszen Halics ténylegesen Kázmér uralma alatt 
állt, de tartalmazta a jogcímről és a további törekvésekről való lemondást. Az egy- 
kori halics-volhíniai fejedelemség jelölésére Anjou Hedvig (Jadwiga) és a litván 
Jagelló házassága évétől (1386) állandósult a Russia Minor (Kisoroszország) név, és 
a fejedelemség részévé vált. 


Fejedelem, bojárok, társadalom 


A 14-15. században önálló államiságot teremtő Novgoroddal szemben a nyugati, dél- 
nyugati területek sorsa másképp alakult. Úgy gondoljuk, ebben nemcsak a külpoli- 
tikai tényezők, Lengyelország és Litvánia erőteljes expanzív törekvései játszottak 
szerepet, hanem a halics-volhíniai fejedelemség Novgorodtól eltérő gazdasági lehe- 
tőségei és a társadalom fejlődésében kialakult regionális különbségek is. 

Gazdasági szempontból Halics már a 12. századtól fontos szerepet játszott a 
kereskedelemben, amikor az észak felé menő vízi út a Dnyeperről a Dnyeszterre helye- 
ződött át. A fejedelmeknek jó bevételei adódtak a távolsági kereskedelem megadóz- 
tatásából. A Halicsot egyesítő VIlagyimirko Volodarevics fejedelemnek vesztegeté- 
sekre is futotta, többször tudott nagy összegű hadisarcot fizetni. , Sokat beszélt és 
sokat fizetett" — írja róla gúnyosan a krónikás. Unokája, Vlagyimir Jaroszlavics, aki 
1188-ban Magyarországra menekült, sok ezüstöt hozott magával, majd visszasegíté- 
se fejében Barbarossa Frigyesnek kétezer ezüstgrivna évpénzt ígért. Az átmenő ke- 
reskedelmen kívül Halicsnak jelentős bevételei származhattak a sóexportból is. Erre 
csak a 13. századból van adatunk; Kolomija környékén bányásztak sót. Előfordulhat, 
hogy másutt is, de arról nem rendelkezünk adattal. 

A fejedelem jövedelmei mellett a bojároknak is jelentős bevételei lehettek, ami 
a fejedelmi kíséret gyors felbomlását segítette elő. 1144-ben Halicsban is valószínű- 
leg a vecse állt a háttérben, amikor a távol lévő Vlagyimirko Volodarevics helyébe 
unokatestvérét, Ívan Berladnyikot hívták fejedelmükül. A visszatérő Vlagyimirkó- 
nak csak több napig tartó csatában sikerült úrrá lenni a helyzeten és elkergetni a 
fejedelmi központban már berendezkedett Ívant. A kijevi évkönyv tudósítása kemény 
büntetésekről számol be, VIlagyimirko minden bizonnyal ellenfelei java részét kivé- 
geztette. 

1153-ban a gyermek Jaroszlav simán vette át a hatalmat. Ugyancsak muzsi ga- 
lickije ( halicsi férfiak") álltak a háttérben 1173-ban, amikor Jaroszlavnak fiával, VIa- 
gyimirral támadt konfliktusa. Hasonló eset történt 1188-ban, amikor Vlagyimir Ja- 
roszlavicsot távozásra kényszerítették. Mindkét alkalommal bojárok szerepelnek, ami 
annak a jele lehet, hogy itt is működött a vecse jellegű közhatalom, ám itt hiányoz- 
nak a bojároknál alacsonyabb rangú szereplők. Úgy tűnik, a 12. század végére a kísé- 


retről levált bojárság önálló egzisztenciát teremtett. Valószínűleg földtulajdonra is 
szert tett, de ezt megerősítő adattal nem rendelkezünk. A bojárok gyors pártállás-vál- 
toztatása, elmenekülése és visszatérése ugyancsak azt sejteti, amit Frojabnov a Rusz 
más részeiről állapított meg, miszerint a 12. században a bojárság vagyonának jelen- 
tős része ingóságokból állt. A 13. század elején viszont ismerünk olyan halicsi bojárt 
(VIagyiszlav), aki Magyarországon II. András királytól szolgálatai fejében birtokot 
kapott, majd visszatérve Halicsba maga akart fejedelem lenni. A 13. század eleji len- 
gyel-magyar versengésben az ellenfelek oldalán olyan bojárok szerepelnek, akik hol 
az egyik, hol a másik oldal érdekeit képviselik. A különböző csoportokban részt vevő 
személyek pártállásváltásait nem tudjuk nyomon kísérni, de azt megállapíthajuk, hogy 
a halicsi bojárságot megosztó erős érdekellentétek mindenképpen gátjai voltak egy 
novgorodi típusú fejedelemhívásnak. A bojárság inkább egyéni vagy kisebb csoport- 
(klán)-érdekeket képviselt; úgy látszik, a vecse típusú hatalom gyorsabban elsorvadt, 
mint Rusz más régióiban. Ezért hiányozhatott az a testület, amely saját tisztségviselők 
állításával gátat szabhatott volna a fejedelmi hatalomnak, s egyszersmind biztosította 
volna a fejedelemség zavartalan belső működését. 

A fejedelmi kíséret másik része (a kisebb kíséret) — úgy tűnik — Halicsban szin- 
tén gyorsabban bomlásnak indult. Halics viszonylag kis terület, a fejedelmi udvar, 
miután 1141-ben Halicsba, illetőleg korábban VIlagyimirba került, nem vándorolt 
többé. A bojárok leválását a kíséretről régészeti úton is igazolni lehet; fejedelmi 
központ körül már a 12. században láteztek bojár-udvartartások. Ez a helyzet ked- 
vezett a kisebb kíséretből kialakuló fejedelmi udvartartás differenciálódásának is. 
1153-ban, a Vlagyimirko halála körüli események leírásakor a krónikás egy megle- 
hetősen differenciált udvartartást mutat be. Van fejedelmi kápolna (bozsnyica), a feje- 
delmi palota (tyerem, majd dvor, dvorec) fűthető helyiségekkel rendelkezik. A lakó- 
helységből a kápolnába fedett folyosón lehetett átjutni. Van tárgyalóterem, ahol a 
fejedelem a követet fogadta. VIlagyimirko halálakor az egész udvartartás (knyazsi 
szlugi) feketébe öltözött. 

A 13. század első felében az udvartartás különböző tisztségviselőivel találko- 
zunk, ilyen például a szegyelnyicsij (1230), a sztolnyik (1230), a dvorszkij (1242), a 
pecsatnyik (13. század közepe). E tisztségviselők mindegyike a fejedelmi udvartartás 
vezetője volt. Megjelenésük időpontja a fejedelmi udvartartás 13. századi differen- 
ciáltságáról tanúskodik, azaz ekkorra már a kisebb kíséret is felbomlott és kialakult 
belőle a fejedelmi udvartartás. A differenciálódás nem egyik pillanatról a másikra 
következett be, hiszen a szegyelnyicsij és a dvorszkij (1 171/72-ben) egyszer-egyszer 
már szerepelt, a tisztségviselők sora viszont csak a 13. századra formálódott ki. 
Az egyes tisztségek feladatkörének meghatározása nem könnyű, csak az évkönyvben 
feljegyzett alkalmankénti szereplésükből és a szó etimológiájából lehet kiindulni. 
A szegyelnyicsij elnevezés a szedlo ("nyereg") szóból származik. A 12. század utolsó 
harmadában a halicsi részeken találkozunk egy másik hasonló foglalatosságot végző 

személy megjelölésével, ő a szegyelnyik. Ez utóbbi forma a mai oroszban is megőr- 
ződött a nyeregkészítő" mesterember értelemben; de óvakodnánk a jelentés visszave- 
títésétől, ahogyan azt Szreznyevszkij és Szolovjov teszi. Inkább a két tisztség egy- 
máshoz való viszonyát kell tisztázni, hiszen bizonyos, hogy mindkettőnek a lovakkal 
kapcsolatos feladatai lehettek. A 12. század végi adatok alapján a szegyelnyikek a fe- 
jedelem számára speciális szolgáltatást ellátó csoportnak tűnnek, mintha az azonos 
feladatot végző népességet csoportosan telepítették volna le (Halbach). A szegyel- 
nyiki általában többes számban fordul elő, és inkább a lovak felszerszámozásában, 
csatára előkészítésében jelölhetjük meg feladatukat. A szegyelnyicsij ezzel szemben 
a fejedelem közelében tartózkodik, részt vesz például Danyiil mellett a csatában. 
A szegyelnyicsij a szegyelnyikek irányítója lehetett. Hasonló összefüggés látszik a 
Kijevi Rusz nagyfejedelmi udvarának tisztségviselője, a konyjuscsij és a nagyobb 
számban működő konyjuhi között is. Mivel ez a feladatkör is a lovakhoz és a lótar- 
táshoz kapcsolódik, felmerül, mi lehetett a szegyelnyicsij és a konyjuscsij között a 
különbség. Nincs elegendő adatunk arra, hogy pontosan válaszoljunk; a szóhaszná- 
lat azt mutatja, hogy a Rusz délnyugati területén a konyjuh-konyjuscsij helyett inkább 
a szegyelnyik-szegyelnyicsij formát használták, az északkeleti részeken pedig, igaz, 
csak később, a 14-15. században, megint csak a konyjuh-konyjuscsij szerepelt. 
A konkrét esetek arról tanúskodnak, hogy mindkettő a főlovászmester vagy az istálló- 
mester tisztének felelt meg, akikből alkalmasint a fejedelem mellett a legfőbb katonai 
irányító (marsall) vált. Ezt megerősíti az a későbbi eset, amikor a Lengyelországhoz 
tartozó halicsi részek egyik települése számára hamisítottak egy privilégiumlevelet, 
amelyben a szegyelnyik szót a subagazo névvel értelmezték. 

A másik korán kiemelkedő fejedelmi udvari tisztség a sztolnyik. Elnevezése a 
sztol ("asztal") szóból származik. Általában asztalnokmesternek lehet értelmezni. Fel- 
adata a fejedelem belső szolgálatából nőtt ki; a fejedelmi udvar élelmiszer-ellátását 
biztosította. A kijevi korszakban a sztolnak volt egy másik jelentése is, a "trón". Kétség- 
telen, hogy a sztolnyik a 16. századra az asztalnokmester funkciójában mutatkozik, 
de a 13. századi és a 14. század eleji Halics- Volhíniában nem indokolatlan arra gon- 
dolni, hogy a bojárokkal a saját pozícióit (a gazdaságit is!) védelmezni kényszerülő 
fejedelem környezetében a sztolnyikra az élelmezésnél fontosabb feladat, a fejede- 
lem gazdasági ügyeinek intézése is hárult. Így a 13-14. századi Halicsban a sztolnyi- 
kot inkább a camerariusnak lehetne megfeleltetni, és "kincstárnok"-nak fordítani. 

Egyszerűbbnek látszik a dvorszkij tisztség magyarázata, hiszen a kijevi króni- 
kás így fordította a 13. század elején halicsi földön felbukkanó magyar comes palati- 
nus (Poth nádor) tisztét. A palatinus méltóság cseh- és magyarországi működési te- 
rülete, valamint a lengyel wojewoda tiszte között Gieysztor vont párhuzamot. A 14-15. 
században a dvorszkij mellett is megtaláljuk a neki alárendelt szolgálókat (dvorsz- 
kije szlugi vagy dvorszkije), akik az északkeleti részeken a dvorjanye csoporttá ala- 
kultak, de ez a 13—14. századi halicsi állapotokra nem visszavetíthető. 

A halicsi fejedelmi udvartartás legérdekesebb tisztségviselője a pecsatnyik. 
A tisztség neve a pecsaty ("pecsét") szóból származik, "pecsétőr" jelentésben. A pecsat- 
nyik tisztsége a fejedelmi udvar írásbeliségéről, a kancellária létéről tanúskodik. 
Az első halics-volhíniai pecsatnyik Kirill püspök volt, akinek személye önmagában 
is problémás. Kirillt 1246 körül küldte Danyiil fejedelem Nikaiaba, ahol 1204 után a 
konstantinápolyi pátriárka székelt, hogy beiktassák a metropolita tisztségébe. Kirill, 
visszatérése után Halicsban nem szerepelt többé, metropolitaként az északkeleti 
Ruszban tevékenykedett. Emiatt többen úgy vélekedtek (Golubinszkij, Hrusevszkij), 
hogy itt két különböző személyről van szó. Kirill pecsatnyik és Kirill metropolita 
azonossága mellett érvelt Stökl, éppen azzal, hogy a két különböző területen végzett 
tevékenység egymás után következett, s ezáltal nem kizárja, hanem kiegészíti egy- 
mást. Ugyancsak ő bizonyította a pecsatnyik és a kancellár tisztének azonosságát is. 
Kirill pecsatnyik volta és egyházi rangja egyaránt a kancellárság mellett szól, hiszen 
az első kancellárok Európa-szerte a vezető egyháziak közül kerültek ki. A halicsi írás- 
beliségről a krónikaírás tanúskodik; a 13. század végén kompilált szöveg egyes részei 
kancelláriai textusokat is őrizhetnek. 

A 13-I4. század halicsi tisztségviselők egy differenciált fejedelmi udvar képét 
tárják elénk. A differenciáltság a kijevi korszakhoz képest állapítható meg, ugyanak- 
kor Halbach vizsgálatai azt is mutatják, hogy mindezek a tisztségek a 15—16. századi 
(esetenként már 14. századi) moszkvai nagyfejedelmi udvarban is léteztek. Emiatt 
mondhatjuk, hogy a halics-volhíniai állapotok a kijevi és a moszkvai korszak közötti 
átmenetről adnak pillanatfelvételt. Halbach véleménye szerint nincs ok arra a felté- 
telezésre, hogy a halicsi fejedelmi udvar differenciálódása a szomszédos nyugati orszá- 
gok hatására következett volna be. Ennek ellenére úgy gondoljuk, hogy a nyugati 
(lengyel és magyar) kapcsolatoknak szerepe lehetett abban, hogy a halics-volhíniai 
fejedelmi udvartartás korábban jött létre, mint az északkeleti részeken. Sejtésünket 
talán azzal lehetne alátámasztani, hogy az oroszlán mint uralmi szimbólum a halicsi 
fejedelemség területén nyugati hatásra jelent meg. Danyiil volt az első, aki fiának a 
Lev (Leó) nevet adta, csakúgy, mint a városnak: Lvov (Leó városa). A kék alapon 
arany színű oroszlán mint regionális szimbólum a 14. századtól ismert (Golczewski). 

A 13-14. század fordulójának társadalmi viszonyairól viszonylag keveset tu- 
dunk. A tatárok jelenléte és déli szomszédsága a lakosság szempontjából kedvezőt- 
lenül hatott. Nem véletlen, hogy Halics délkeleti részei, ahol maga Halics városa is 
teküdt, kezdett elnéptelenedni, a lakosság a biztonságosabbnak tűnő északibb részek- 
re vándorolt. Erre a tényre figyelmeztet az a változás is, hogy a halicsi fejedelemség 
(egyházi és fejedelmi udvari) központja a 14. század elejére már nem Halicsban, 
hanem Lvovban volt. Ide, attól kezdve, hogy lengyel uralom alá került, nyugatról is 
érkeztek betelepülők, lengyelek és németek, akik számára Nagy Kázmér adott privi- 
légiumokat. A település a német bevándorlás és a német polgárság szóhasználata nyo- 

mán kapta a Lemberg nevet, amelyen később az európai történelemben ismertté vált. 

A lengyel és litván uralom alatt lévő városok lakossága általában igen tarka volt. 
E városokban a keleti szlávok, lengyelek, németek mellett örmények, zsidók és tatárok 
is éltek, különálló városnegyedeket alkotva. A lengyel állammal való politikai egye- 
sülés hatással volt a települések fejlődésére; a lengyel gyakorlaton keresztül a mag- 
deburgi városjog Russia Minor városaiba is eljutott. Elsőként Lvov/Lemberg (1356), 
Kamenyec-Podolszkij (1374), majd a 15. század folyamán Luck (1432) és Kijev 
(1494) kapta meg ezt a jogot. Ennek legtöbb előnyét a kereskedelmi utak találkozási 
pontján fekvő Lvov/Lemberg élvezte. A lengyel-litván uralom következménye volt 
az 15, hogy a halicsi bojárság helyzete közelített a lengyel és litván nemességéhez. 


Nyelvi, kulturális különbségek 


A tatár hódítás után önállósodó Novgorod, illetve a lengyel-litván uralom alá került 
nyugati és délnyugati részek között a korábban meglévő árnyalatnyi különbségek 
megcsontosodtak, illetve újabbakkal egészültek ki. Novgorod és a majdani Moszkvai 
Nagyfejedelemség között a különbségek elsősorban a politikai berendezkedés elté- 
résében, a gazdasági kapcsolatrendszer másságában nyilvánultak meg. A nyelvi, kultu- 
rális és vallási (egyházi) kérdésekben kialakult különbségek (a dialektus, az írásbeliség 
fejlettsége, a vladika befolyása) nem eredményeztek máig ható eltéréseket. Novgorod 
Moszkvához csatolásával ezek a különbségek mindaddig léteztek, míg a novgorodi 
önállóság és függetlenség Moszkvával való szembenállása kitapintható volt. 

A Rusz nyugati és délnyugati területein a 13. század második felétől kezdve a 
nyugati szomszédainak erőteljesebb hatása érvényesült. Ez lényeges különbséget je- 
lentett a tatár uralom alá került, illetve az önállónak megmaradt részek helyzetéhez 
képest, összességében pedig messzeható következményekkel Járt, nevezetesen a keleti 
szláv egység felbomlásával. A belorusz és ukrán (fehérorosz és kisorosz) nyelvi-kultu- 
rális megkülönböztető jegyeknek az orosztól (nagyorosz) való teljes különválása 
következett be, de ezek a különbségek nem feltétlenül a politikai határok mentén hú- 
zódtak. Bizonyos különbségek (dialektus, külkapcsolatok) már a Kijevi Rusz idő- 
szakában is léteztek. A tatárdúlás annyiban jelentett szakadékot, hogy demográfiai és 
kulturális tekintetben pont a Kijevi Rusz törzsterületei szenvedték a legsúlyosabb 
csapásokat. 

A tatár uralomhoz való viszonyulás (lásd a tveri, a moszkvai fejedelmek és a ha- 
licsiak politikáját!) már a 13. század második felében sejtetni engedte a perifériák 
közti különbségek növekedését. A különbségek további erősödését eredményezte, 
hogy az egykori régiók más-más politikai keretek közé kerültek: a vlagyimir-szuz- 
dali részeken (ez magában foglalta a később riválissá váló Tvert és Moszkvát is!) 
a tatár birodalomszervezés hatása érvényesült, a nyugati részeken pedig a lengyel- 
litván uralomé. 

Az eltérések további mélyüléséhez hozzájárult, hogy a Rusz részterületein mű- 
ködő ortodox egyházat az új hatalmak másként kezelték. A tatárok a meglehetős 10- 
leranciával és a privilégiumokkal lényegében támogatták a korábbi egyházszervezet 
működését. Az ortodox (pravoszláv) egyház a , russzkij"-tudat őrzője-ápolója, illetve 
a , kereszténység védőbástyája", a , küldetéstudat" hirdetője lett. A lengyel és litván, 
majd lengyel-litván uralom alá került területeken az ortodox egyház helyzete másképp 
alakult. A katolikus egyház misszióját, illetve az uniós törekvéseket a 13. század elején 
a lengyel-magyar expanzió is támogatta. Ahogy már említettük, e törekvések 13. szá- 
zadi csúcspontja Danyiil és Vaszilko fejedelmek királyi címében nyilvánult meg. Úgy 
tűnik, ők ketten semmit sem tettek a kialakult egyházi különbségek megváltoztatá- 
sára, hiszen a pápával való levélváltás során elérték a görög rítus elismerését. 

A 13-14. század fordulóján az uniós elképzelések elsősorban Halics- Volhínia 
labilis politikai viszonyai miatt, de a lengyel—magyar helyzet miatt sem jöhettek szó- 
ba, és az avignoni pápaságot sem a halicsi unió kérdése foglalkoztatta elsősorban. 
A helyzet a lengyel-litván uralom stabilizálódásával változott meg. II. Jurij-Bolestaw 
halálával Nagy Kázmér 1340-ben csak Volhínia nyugati részére és Halicsra terjesz- 
tette ki hatalmát, de ezért is háborúznia kellett a litván Gedimin fiával, Lubarttal; te- 
hát a lengyel és litván érdekszféra elkülönült egymástól. Lengyelország, azaz Nagy 
Kázmér Russia Minor területén támogatta a katolikus egyházi missziót, amelyet a 14. 
században ferences és domonkos szerzetesek végeztek, akikhez a 15. században a 
ciszterciek rendje is csatlakozott. Tevékenységük nyomán Halicsban 1375-ben latin 
püspökséget alapítottak, amelyet hamarosan érseki rangra emeltek. A nyugati szer- 
zetesrendek az oktatáson keresztül nagy hatással voltak elsősorban a keleti szláv né- 
pesség előkelőire, akik a katolicizmushoz való csatlakozástól előnyösebb társadalmi 
pozíciót reméltek. Ettől függetlenül Halicsban ortodox püspökség is létezett. Sőt, 
1375-ben a pátriárka Kipriánt , Kijev és egész Rusz metropolitájává" nevezte ki. 
A kinevezést lengyel részről is támogatták, tudniillik azt akarták, hogy a lengyel ko- 
rona alattvalói egyházi szempontból se tartozzanak Moszkva alá. Kiprián azonban 
egészen 1378-ban bekövetkezett haláláig sem tudta hatalmát valóságossá tenni, mivel 
az északkeleti részek fejedelmei soha nem ismerték el. 

Litvániában ettől eltérő volt a helyzet. Mindowg fejedelem a halicsi Danyiillal 
egy időben kapott koronát a pápától, de a litvánok többsége továbbra is pogány ma- 
radt. Másrészt a litvánok már a 13. században házasodtak a szomszédos Polock és 
Szmolenszk fejedelmeivel, ami rendszerint a házasulandók ortodox rítus szerinti meg- 
keresztelkedésével járt. A litván előkelők tolerálták az ismert ortodox rítust; de az 
sem elhanyagolható szempont, hogy a litvánoknál 1386-ig nem volt római katolikus 
egyházszervezet, amely a missziót forszírozta volna. A litván törzseket egyesítő 
Gedimin (1316-1341) Csernyigov és Novgorod-Szeverszkij megszerzésével számos 
újabb ortodox alattvalóra tett szert. Fia, Olgerd (1345—1377) tovább terjeszkedett és 
meghódította Kijevet és a déli Perejaszlavlot, s ezzel ismét gyarapodott az ortodox 

alattvalók száma. Sőt, a megnövekedett Litván Nagyfejedelemségen belül a keleti 
szlávok kerültek többségbe a litvánokkal szemben. Emiatt Gedimin arra gondolt, hogy 
önálló — Moszkvától független — ortodox egyházszervezetet hoz létre. 1316/17-ben 
Novohorodok (Nowogródek) székhellyel és a pátriárka jóváhagyásával megszervező- 
dött a litván ortodox metropólia. Az egyes területek feletti egyházi fennhatóság kér- 
désében a litván és a moszkvai metropolita között súlyos viták alakultak ki. A litván 
metropolita halála után (1330) a moszkvai Theognoszt metropolita elérte, hogy nem 
neveztek ki újabb vetélytársat. Olgerd idején a pátriárka egy Roman nevű tveri szer- 
zetest állított a litván metropólia élére, és 1354-ben elhatárolta egymástól a litván és 
a moszkvai eparhiát. Roman halálával (1361) a moszkvai Alekszej ismét elérte, hogy 
a litván metropolita széke üresen maradjon. 

Litvánia egyházpolitikája 1386 után változott meg, amikor Jagelló került a lengyel 
trónra és megtörtént a litvánok újbóli és most már végleges megkeresztelése. A lengyel 
király és a litván nagyfejedelem hatásköre azonban továbbra is elkülönült, és a litvánok 
uralta keleti szláv területeken Jagelló nem támogatott katolikus missziót. 1396-ban 
történt egy sikertelen kísérlet a római egyházzal való unióra, majd a konstanzi zsi- 
natra küldtek egy püspököt az ortodox területről, de a firenzei zsinat újabb lépést je- 
lentett a szakadás felé: Izidor metropolitát, aki 1439. július 6-án aláírta az uniót, 
Moszkvában bebörtönözték. 

A litván nagyfejedelemség és a lengyel állam kötelékébe tartozó keleti szláv 
területeken az óorosz korszakban is több dialektust használtak. A dialektusok határa 
nem esett egybe sem a mai nyelvi (orosz-ukrán-belorusz) határral, sem a 13-15. 
század során létrejött politikai határokkal. A mai orosz nyelv alapjául az a kevert, 
úgynevezett középorosz nyelvjárás szolgált, amely az északi és déli nagyorosz dia- 
lektusok határán, egy viszonylag keskeny sávban alakult ki. A litván nagyfejede- 
lemség kancelláriájában az úgynevezett nyugatorosz (óukrán-óbelorusz) nyelvjárást 
alkalmazták, amelyből később a mai ukrán és belorusz létrejött. A Kijevi Rusz idő- 
szakából ismert óorosz nyelvállapot bizonyosan nem rendelkezett egységes nyelvi 
normarendszerrel, hanem dialektusokra bomlott. Ezen túl hatottak rá a szomszédos 
etnikumok által beszélt nyelvek is, illetve az egyházi liturgiában használt egyházi 
szláv. Az egyházi szláv nyelv sem volt egységes, hiszen a nyelvészet többféle re- 
dakcióját ismeri. 

Bizonyos, hogy sem a korai (Kijevi Rusz) sem a későbbi (részfejedelemségek) 
politikai alakulatok nyelvileg nem foghatók fel homogénnek; a kialakuló írásbeliség 
és a kancelláriák egyre bővülő , irattermelése? a normarendszer kialakulása szem- 
pontjából bizonyosan kedvezően hatott. Ma már nem tartható az a korábbi egyszerű- 
sítő tétel, mely szerint az egységes óorosz nyelvből egyenes út vezetett a ma létező 
keleti szláv nyelvek felé; a képlet ennél sokkal bonyolultabb. A tisztázás a nyelvé- 
szek feladata, de egyértelmű megoldás még nem született. A nyelvi különbségek mel- 
lett ahagyománybeli eltérések kialakulásához a vallási impulzusok is hozzájárultak: 

ilyen például az ukrán részeken működő korai és állandó katolikus misszió. A kul- 
turális különbségekhez hozzájárult a katolikus egyház által szervezett oktatás is. 
A lengyelek és litvánok között létrejött krewói uniót (1395) követően a keleti végek- 
ről, így Russia Minorból és Fehéroroszországból is eljutottak diákok a krakkói és prá- 
gai egyetemekre, majd Bécsbe, Párizsba és Itáliába is. A 16. században a reformáció 
hatására a liturgia egyházi szláv nyelve mellett, illetve helyett kezdték a beszélt nyel- 
vet (vagy népnyelvet) használni az istentiszteleteken. 


A moszkvai részfejedelemség felemelkedése 
Miért éppen Moszkva? 


A Moszkva város történetét bemutató könyvek Jurij Dolgorukijt tartják a város ala- 
pítójának, és a köztudatban az 1147. év él az alapítás dátumaként. A valóság az, hogy 
Jurij Dolgorukij mint szuzdali fejedelem 1147-ben Moszkvában tartózkodott, itt ta- 
lálkozott a novgorod-szeverszkiji fejedelemmel egy hadjáratra készülődve. 

Moszkva 1147-ben már létező, bár teljesen jelentéktelen település volt. Ezután 
sokáig nem is hallunk róla, hiszen még csak voloszty-központtá sem vált. A tatár hó- 
dítás után, a 13. század második felében lett voloszttyá; 1280 körül kapta meg Alek- 
szandr Nyevszkij legfiatalabb fia, Danyiil. Danyiil Alekszandrovics (1261—1303) mint 
a moszkvai voloszty fejedelme 1302-ben megszerezte Perejaszlavlot (Zalesszkij), 
ezzel tudott Tver vetélytársává válni. A szovjet történetírás Moszkva felemelkedésé- 
nek történetét mint , eleve elrendelt" fejlődési vonalat rajzolta meg. A valóság más- 
ként festett: Moszkva fejedelemeinek (majd nagyfejedelmeinek) kemény küzdelmet 
kellett folytatniuk, és Moszkva felülkerekedése a 14. század során, de még a 15. szá- 
zad bizonyos szakaszaiban sem tekinthető , lefutottnak". 

Moszkva kiemelkedése mégsem volt a véletlen műve. Régóta hangoztatott érv: 
a város földrajzi helyzete igen kedvező volt, mivel több fontos kereskedelmi útvonal 
metszéspontjában feküdt. Az Okába ömlő Moszkva folyó bekapcsolta a keleti keres- 
kedelem vérkeringésébe, amely a 13. századi sokk után újra felélénkült, a moszkvai 
kereskedők eljutottak a tatárlakta területeken túlra is. (Egy 15. századi tveri keres- 
kedő, Afanaszij Nyikityin útleírást is készített egészen Indiáig tartó útjáról. Valószí- 
nűleg nem ő volt az egyetlen, aki megtette ezt az utat, de valószínűleg ő volt az egyetlen 
kereskedő, aki feljegyzéseket vezetett.) A vízi út nyugat felé, Novgorod irányába is 
adott volt; bár forrásaink inkább Novgorod és Moszkva politikai kapcsolataiba enged- 
nek betekinteni. Moszkva kedvező földrajzi helyzetét még inkább kiemelte az a széles 
erdőzóna, amely a déli részektől elválasztotta, bizonyos relatív biztonságot nyújtva. 
A települések neveiből, számuk növekedéséből megállapíthatjuk, hogy délről, a köz- 
vetlen tatár uralom alá került területekről migrációs folyamat indult ebbe az irányba, 

illetve Moszkván túlra, az északi régiók felé. Az észak felé irányuló agrárkolonizá- 
ció Moszkva számára területi növekedést hordozott magában. 

Moszkva kiemelkedésének politikai okai is voltak. Az első felfogás szerint 
Alekszandr Nyevszkij cselekedett, tudniillik a tatár uralmat mint realitást tudomásul 
vette. Alekszandr fia, Danyiil és utódai a tatárok teremtette helyzetet továbbra is adott- 
nak tekintették, és megpróbálták felhasználni saját pozíciójuk erősítésére a többi fe- 
jedelemmel szemben. Ez a politikai felfogás azonban nemcsak Moszkva, hanem Tver 
fejedelmeiben is megfogalmazódott. A tatárok az egykori északkeleti Rusz területén 
a 14. századra négy fejedelemséget ismertek el, és négynek adtak jarlikot: Moszk- 
vának, Tvernek, Rjazanynak és Nyizsnyij Novgorodnak. A hagyomány szempontjából 
a vlagyimir-szuzdali nagyfejedelmi rang számított presztízs-címnek. A fennmaradt 
évkönyvek Moszkva és Tver rivalizálásáról számolnak be; a másik két fejedelemség 
— úgy tűnik — jelentéktelenebb volt, illetve valószínű, hogy helyzeténél fogva szoro- 
sabban kötődött a tatárokhoz. Moszkva és Tver fejedelmei a 14. század elejétől fo- 
gya a tatár kánok udvarában egymás ellen intrikálva igyekeztek magukat a megbíz- 
hatóbb vazallusként feltüntetni. Tver számára a moszkvaiakkal vívott küzdelemben 
más szövetséges is kínálkozott, a nyugati és folyamatosan kelet felé terjeszkedő szom- 
széd, Litvánia. Moszkva számára nem létezett külpolitikai alternatíva, a tatár uralom- 
hoz való lojalitás parancsoló szükségszerűségként jelentkezett. Végül abban, hogy a 
Tver-Moszkva párharc az utóbbi javára dőlt el, az ortodox egyháznak is fontos szerep 
jutott, mivel az északra költöző kijevi metropoliták igen gyorsan (1320-as évek) a 
moszkvai fejedelmek mellett kötelezték el magukat. Stökl véleménye szerint azon- 
ban a metropolita székhelyének kiválasztása inkább a moszkvai hegemónia első jele- 
ként értékelhető. 

Danyiil Alekszandrovics a 13. század utolsó éveiben két idősebb testvérével 
(Dmitrij és Andrej) és a tveri Mihaillal szemben is a tatárok segítségére támaszko- 
dott. Halála (1303) után fiainak azonban nem sikerült azonnal a nagyfejedelemség- 
ben is örökébe lépniük. Jurij és Íván kénytelenek voltak a tver! Mihail előtérbe kerü- 
lését elismerni. Jurij az apja által megszerzett Perejaszlavlot és Moszkvát kapta, és 
területét még azzal is növelte, hogy Kolomnát, Mozsajszkot és a Moszkva folyó vi- 
dékét uralma alá vonta. Lényegében ő növelte meg a perejaszlavli fejedelemség te- 
rületét annyira, hogy súlya a tverivel vetekedett. Székhelye azonban továbbra is 
Moszkvában volt. Sikereit növelte, hogy 1312/13-ra a novgorodiak őt hívták maguk- 
hoz a tveri fejedelem helyett. 1315-ben mint Perejaszlavl-Moszkva és Novgorod feje- 
delme indult a Szarajba. Hosszú ideig, majdnem két évig tartózkodott ott, és a nagykán 
testvérével mint feleséggel tért vissza — tatár hadak kíséretében. Jurij ezzel a házasság- 
gal maradéktalanul élvezte a tatár kánok bizalmát, és 1318-ban ő lett a nagyfejede- 
lem. A tveri Mihail és fia, Dmitrij gyorsan a tatár központba siettek, de Jurij pozícióit 
nem sikerült megingatniuk, sőt arra kötelezték őket, hogy Tver adója (vihod) ne köz- 
vetlenül, hanem Moszkván keresztül kerüljön a tatárok kezébe. Ez az eset olyan pre- 

cedenst teremtett az adófizetés Moszkván keresztül való intézésére, amelyre a 
moszkvai fejedelmek később gyakran hivatkoztak, illetve mint célt megfogalmaztak. 
A tveri Dmitrij és Jurij között gyilkosságig menő intrikák zajlottak, végül Dmitrij 
megtámadta a Szarajba tartó Jurijt és megölte. A tatárok a megtorlás eszközéül Jurij 
testvérét, Ivánt választották, aki tatár segítséggel hadat vezetett Tver ellen és behaj- 
totta a magasabbra emelt tveri adókat. Ez az Iván azonos volt I. Ivánnal (Kallita), aki 
1325—1341 között volt Moszkva fejedelme, és aki 1328-tól elnyerte a tatárok kezé- 
ből a vlagyimiri nagyfejedelmi jarlikot is. A tatár politika , oszd meg és uralkodj" 
gyakorlata szerint nem örökletesen adták Iván kezébe a nagyfejedelmi hatalmat, ha- 
nem Tver és Moszkva fejedelmeit újra és újra , versenyeztették". 

Iván Kalita politikája a tatárok irányában tanúsított lojalitáson alapult. Ennek 
köszönhetően sikerült a tatárokkal a moszkvai fejedelmeknek a vlagyimir-szuzdali 
nagyfejedelemségre vonatkozó örökösödési jogát is elismertetnie. 1339-ben írt vég- 
rendeletében (duhovnaja gramota) javait felosztotta a fiai között. Ez az osztozkodás 
kiterjedt a személyes javakra (értéktárgyakra, ruhákra stb.), de a politikai uralomra 
is. Fejedelemségének legnagyobb részét inoszkvai központtal legidősebb fiára, Szem- 
jonra hagyta. Szemjonnal szemben fiatalabb testvérei (Iván, Andrej) nagyságrendek- 
kel kisebb örökségben részesültek és a politikai hatalomból teljesen kimaradtak. 
A moszkvai fejedelmek politikájának ez lett egyik újabb sarkalatos pontja: a legidő- 
sebb fiú és a többi testvér között egyenlőtlenül, erőteljesen az elsőszülött javára vég- 
rendelkeztek. Ennek következtében a többiek függésbe kerültek az elsőszülött fiútól, 
és csak annyi hatalom jutott nekik, mint a részfejedelmeknek. Ezt a végrendeletet, 
politikai hagyatékot csak akkor lehetett érvényesíteni, ha a tatárok egyetértésével 15 
találkozott. A szovjet történetírás e végrendelet (és a többi) esetében is , elfeledkezett" 
a tatár jóváhagyásról, pedig bármilyen öröklési rend csak a tatár jarlik , mellékleté- 
vel" válhatott tényleges uralommá. Iván Kalita politikai végrendeletének újabb vo- 
nása, hogy lényegesen különbözött a Rusz korábbi gyakorlatától: a fejedelem ez 
ügyben nem tartott tanácsot (dumi) a bojárokkal, sem a korábban a fejedelmi hata- 
lomban szavát hallató vecsével. Ezt pedig csak tatár támogatással tehette meg. 

Saját adóján kívül Iván Kalita kezén keresztül ment a tatárokhoz a tverieké, és 
nagy valószínűséggel Novgorodé Is. A 14. század elején ennél szélesebb kör nem 
ismert. A fejedelem nyilván nem véletlenül kapta az arab eredetű és tatár közvetítéssel 
az orosz nyelvbe került kalita ("pénzeszsák") melléknevet. Végrendelete tanúsága 
szerint felhalmozott ingóságaival alkalmanként kisebb birtokosokat is kisegített, pél- 
dául adóügyben. A feltétel az volt, hogy a kölcsönvevő részfejedelem területét a 
moszkvai fejedelemre hagyja örökül. Végső soron a pénzügyi feltétel a birtok átruhá- 
zásával járt együtt. Ilyen konkrét ügyek húzódhattak meg a kupli fogalom mögött, 
amely Moszkva számára újabb területi gyarapodással járt — tatár jóváhagyással. Iván 
mellé állt az ortodox egyház is. Iván moszkvai fejedelemmé válása évében (1325) 
kezdődött el az Uszpenszkij- (Mária mennybevitele-) templom építése, amelyet ké- 

sőbb koronázótemplommá tett a hagyomány. Pjotr metropolitát, aki 1317-ben Tver- 
ből Moszkvába települt, 1339-ben a pátriárka helyi kultusszal rendelkező szentnek 
ismerte el. Így 1339-ben, amikor sor került az Uszpenszkij-templom felszentelésére, 
az ő csontjai kerültek ereklyeként az új templom oltárába. 

Iván Kalita 1333 és 1339 között öt alkalommal fordult meg a Szarajban. Útjai az 
adófizetések következményének is tekinthetők, de valószínű, hogy valamelyik al- 
kalommal elfogadtatta a tatárokkal az öröklésről kialakított új elképzeléseit is. 
Az uralkodásban őt követő legidősebb fia, Szemjon (1341—1353) ismét szembetalálta 
magát a nagyfejedelemségre pályázó tveriekkel. Tatár jarlikkal megerősítve az , összes 
orosz fejedelem" felett uralkodhatott. A szóhasználatból következtethetünk arra, hogy 
megszerezte azt az előjogot, amely a többi fejedelemség előtt a primus inter pares 
jogát biztosította neki, illetve, ahogy a korabeli okmányok fogalmaznak: az , idősebb" 
jogát gyakorolta a , fiatalabbak" felett. Tehát ismét megjelent a fiktív rangidősség 
fogalma. 

Kétségtelen, hogy Iván Kalita hatalmi törekvései sikerrel jártak, de a 14. század 
első felében a vlagyimir-moszkvai fejedelmek igen messze álltak attól, hogy a 
(nagy)oroszok lakta területek egésze fölött uralomra jussanak, és attól is, hogy a ta- 
tároktól függetlenül tegyék ezt. Iván Kalita fia, Szemjon Gordij ( büszke", "gőgös ") 
uralkodása tizenkét éve alatt legkevesebb öt alkalommal járt a Szarajban. Bizonyos 
értelemben újra kellett kezdeni annak az útnak a kiépítését, amelyet apja elvégzett. 
1341-ben nemcsak Kalita, hanem a litván Gedimin és a tatár Özbeg kán is meghalt; 
a térség minden hatalmi centrumában új szereplők jelentkeztek. Szemjon nem túl 
hosszú uralmát testvére, II. (Szép) Iván (1353—1359) folytatta, mivel Szemjonnak 
nem volt életben lévő fia. II. Iván távozásáva! csak két kiskorú fiúutód maradt hátra, 
s ez a moszkvai hatalmi törekvések számára kedvezőtlen szituáció volt, akárcsak az, 
hogy a tatárok nemcsak egyetlen nagyfejedelmi jarlikot adományoztak, hanem a 14. 
század közepén nagyfejedelemséggé lépett elő Rjazany és Nyizsnyij Novgorod Is. 
Litván szövetségesével a háttérben az 1360-as években Tver ismét különösen aktív- 
nak mutatkozott, és a tatár udvarban visszavette Moszkvától a vezető szerepet. 

A tatárok birodalmát a 14. század második felében belső válság rázta meg, pél- 
dául 1360/61-ben egyetlen évben hatszor cserélt gazdát az Új-Szaraj. Az Arany Horda 
több kisebb részre esett szét, az orosz fejedelmek szomszédságában elterülő kisebb 
hordákat Mamaj emír fogta össze. Mamaj nem tartozott a Dzsingisz-leszármazottak 
közé, de a hatalmi versengésben jelentős befolyással bírt. A Horda különböző részei 
közötti rivalizálás eredményeképpen a Szaraj a Fehér Horda kánjainak kezébe került. 
Az orosz fejedelmeknek viszont a Mamajjal való kapcsolat ápolása látszott fontosnak. 
II. Iván halálakor két kiskorú fia miatt úgy tűnt, hogy Moszkva elveszíti a korábbi év- 
tizedekben megszerzett vezető szerepét, és ismét Tver fejedelmei kerülnek fölénybe. 
Ebben a néhány évben (1359—-1362) bizonyosodott be, hogy nemcsak a moszkvai 
fejedelmeknek, hanem az uralmuk alatt lévő területnek is haszna volt a korábbi lojális 

tatár-politikából. Mind a metropolita, mind a moszkvai fejedelmi udvar vezető bojár- 
jai megpróbálták a nagyfejedelmi címet Moszkvának megtartani, illetve visszaszerez- 
ni. II. Iván idősebb fia, Dmitrij, a későbbi kulikovói győztes, 1362-től lett nagyfeje- 
delem. Dmitrij nagyfejedelemsége (1362—-1389) kezdetén a tatároknál veszélyesebb 
ellenfélnek látszott Litvánia. Olgerd nagyfejedelem (1345—1377), aki apjától több ke- 
leti szláv területet örökölt, tovább terjeszkedett kelet felé. 1362-ben Szinyije vodinél 
(Kék vizek) jelentős győzelmet aratott a gyengélkedő Arany Horda felett, s az eset 
újabb terjeszkedés lehetőségét villantotta fel. Az 1360-as években az egykori Kijevi 
Rusz törzsterületei is mind Olgerd kezébe kerültek. Emiatt vetődött fel ismét a kijevi 
metropólia újjászervezésének gondolata. Olgerd expanziójának további célja volt a 
Fekete-tenger partvidékének elérése, valamint befolyásának növelése a tveri fejede- 
lemségben. A tveri litván befolyás erősödése és az újabb metropólia erős konkurencia 
volt Moszkva számára. De Litvánia fejedelmeinek, Olgerdnek és később Vitoldnak, 
aki ugyancsak a keleti terjeszkedést pártolta, egy valami ellene dolgozott. Koncep- 
ciójukból, mely szerint az ortodox keleti szláv területek irányítójává akartak válni, 
hiányzott az ortodoxia. A pogány, majd katolikussá váló litván fejedelmek hátrányba 
kerültek az ortodox Moszkvával szemben, ahol a metropolita tradicionálisan székelt. 
Nem utolsó sorban egyházi közreműködéssel terjedt el az a gondolat, amely a kijevi 
hagyományok felélesztését propagálta, és azok szerves folytatójának Moszkvát ne- 
vezte meg. 


A tatárokkal való konfrontálódás kezdete: Kulikovo 


A 14. század második felében Alekszej metropolitának nemcsak az egyház ügyeiben 
jutott fontos szerep, hanem a politikában is, hiszen Dmitrij kiskorúsága idején gya- 
korlatilag ő irányította a fejedelemség életét. 1366-ban házasságkötéssel növelték 
Moszkva tekintélyét: Dmitrij Ivanovics feleségül vette a vlagyimiri nagyfejedelem, 
Dmitrij Konsztantyinovics leányát, Jevdokiját. Ezzel egy csapásra több terület is a 
kezébe került: Nizsnyij Novgorod, Rosztov, Galics és Sztarodub. 1368-1375 között 
váltakozó sikerrel harcolt egymással Moszkva és Tver, az utóbbi a litvánok támoga- 
tását élvezve. A tveri és litván hadak több ízben is (1368, 1370, 1372) ott álltak 
Moszkva alatt. Moszkvát az mentette meg, hogy az 1365. évi nagy tűzvész után Dmitrij 
fehér kőfallal vette körül — tehát teljesen új védelmi rendszerrel rendelkezett. Dmitrij- 
nek az 1370-es évek közepére a többi orosz fejedelem támogatásával sikerült Tver 
ellen koalíciót létrehoznia, amellyel elérte célját. 1375-ben a litván segítséget nélkü- 
löző tveri Mihaillal szemben győzelmet aratott; a Dmitrij diktálta feltételek szerint 
szerint kötöttek békét, amelyet Mihail elfogadott. A békeszerződésben Tver elismer- 
te Moszkva elsőbbségét, megfogalmazták, hogy Tver Moszkva , fiatalabb testvére", 
és fejedelmei a jövőben lemondanak az önállő külpolitika viteléről. 

A Mamaj emír irányította tatár vezetés számára nem maradt titokban Dmitrij 
tevékenysége. Nemcsak az volt nyilvánvaló, hogy az orosz fejedelmek közötti ügyek 
tatár közvetítés nélkül rendeződtek, hanem kevesebb lett az adó is, ráadásul Dmitrij 
a nagyfejedelmi jarlikért elmulasztotta megküldeni a szokásos fizetséget. Miután 
Mamaj helyzete stabilizálódott, készen állt a büntető hadjáratra Moszkva ellen. 
Erre 1378-ban szánta rá magát; ekkor a tatárok elfoglalták Nyizsnyij Novgorodot és 
továbbvonultak Moszkva felé. Az emír kisebb sereggel vonulhatott, mert útban 
Moszkva felé az Oka egyik mellékfolyójánál, Vozsánál Dmitrij feltartóztatta, és a 
kisebb sereggel sikeresen megküzdött. Várható volt, hogy Mamaj, akit a váratlan 
vereség diplomáciai lépések megtételére ösztönzött, nagyobb sereg élén tér vissza. 
Kapcsolatot keresett a moszkvaiak másik ellenfelével a litvánokkal, az új nagyfeje- 
delemmel, Jagellóval. Egy összehangolt tatár-litván támadás Moszkva számára vég- 
zetes lett volna. 

Az, hogy Dmitrij tudatában volt a várható kockázatnak, jelzi, hogy körültekin- 
tően készült a tatár támadás kivédésére. Az orosz haderő számos kisebb-nagyobb 
részfejedelemség területéről Kolomna alatt gyülekezett, s ezúttal Novgorodot is Si- 
került rábírnia a nagyfejedelemnek, hogy adjon segítséget. A rjazanyi fejedelemség 
óvakodott ujjat húzni a tatárokkal, így hadai ott vonultak a Dmitrij ellen készülő tatár 
seregben. Az egyház viszont Dmitrij támogatására szólított fel: a kereszténység vé- 
delmében a pogányok ellen. Tulajdonképpen a keresztes eszme sajátos vállfajáról be- 
szélhetünk. Az előkészületek során azt sem lehet véletlennek tekinteni, hogy a nagy- 
fejedelem éppen 1379-ben részesítette több adományban az ortodox egyházat. 

Az augusztus 27-én Kolomnánál gyülekező had az egyetlen eredményesnek ígér- 
kező taktikát követte: a litván had megérkezése előtt harcot provokált a tatár sereg- 
gel. Dmitrijnek szerencséje volt, mivel a szeptember elsejére kitűzött találkozóról a 
litván had késett. A késedelem miatt terve sikerült. Az oroszok 1380. szeptember 
8-án a Don felső folyásánál, a Nyeprjadva torkolatánál, Kulikovo mezején csaptak 
össze a tatárokkal, és döntő győzelmet arattak. A győztes csata nyomán kapta Dmitrij 
fejedelem a Donszkoj melléknevet. A siker erkölcsi-tudati hatása órtási volt. Először 
fordult elő, hogy nyílt mezei ütközetben az orosz sereg legyőzte a tatárokat. A társa- 
dalomra gyakorolt óriási hatást tükrözi a csatáról született számtalan részletes leírás: 
az évkönyvekben megörökített eseményeken kívül erről szól a Sz/ovo o Mamajevom 
poboiscse (Elbeszélés a Mamajjal vívott csatáról) és a Zadonscsina. Ez utóbbi az Igor- 
énekkel mutat szoros tartalmi összefüggéseket. Sokszor felmerült a kérdés, hogy a 
két mű közül melyik lehet a korábbi. Az orosz forrásokban a résztvevők számáról 
erősen túlzó adatok olvashatók, 400 ezerre teszik a tatár hadat, 253 ezerre az orosz 
veszteséget stb. Tyihomirov vélekedése a 100-150 ezer főnyi seregről még mindig 
túlzottnak tekinthető. Az elbeszélő források nem törekedtek pontos adatok rögzítésé- 
re, mivel céljuk a nagyszabású csata megörökítése volt. Így a harcoló felek létszámát 
hitelesen nem lehet megállapítani. 

A kulikovói győzelmet nem szabad túlbecsülni, hiszen a Mamaj emírt felváltó 
tatár kán, Toktamis 1382-ben ismét támadott, és ezúttal ő győzött. A tatárok elfoglal- 
ták Moszkvát, végigpusztították az orosz fejedelemségeket, és Dmitrij kénytelen volt 
ismét adót fizetni. A tatár uralom az orosz fejedelemségek számára a következő száz 
évben is realitás maradt — az adófizetés kötelezettségével együtt. Az orosz nemzeti 
tudat, az egység gondolatának szempontjából Kulikovo viszont valóban fordulópontot 
jelentett. Fogalmazhatunk úgy is: a csata előtt a moszkvai fejedelmek hatalmi ambí- 
ciói csak egy fejedelemség küzdelme volt a többiekkel szemben, melyben nyitott volt 
a kérdés, vajon ki kerekedik felül. Moszkva küldetéstudata 1380 után jelentkezett: 
képes az orosz területeket összefogni és a tatárokkal sikeresen szembeszállni. 

1380-tól 1480-ig, amikor III. Iván végleg megtagadta az adófizetést a tatároknak, 
Moszkva kénytelen volt a fentebb vázolt helyzettel szembenézni: külpolitikailag a 
tatár hadak időnkénti megjelenésével és a litván befolyás növekedésével a szomszédos 
orosz fejedelemségekben; belpolitikailag pedig az atyai örökségként kezelt terület 
szétdarabolódásával, amelynek összefogásához újból és újból neki kellett látni. 
(Az atyai örökségre a korábbi otcsina helyett a 14-15. századtól a votcsina alakot 
használták, amelyet nemcsak a fejedelmi volosztyra mint apai birtokra alkalmaztak, 
hanem a bojári örökbirtokra 15.) 

Dmitrij Donszkoj halála után hat fia közül négyen kaptak részt. Az Iván Kalita 
óta szokásos gyakorlat szerint a legidősebbnek, Vaszilijnak nagyobb rész jutott. Ekkor 
történt először, hogy a vlagyimiri terület a moszkvai votcsina részeként jelent meg. 
I. Vaszilijnak (1389—1425) belpolitikailag a széttagoltság problémájával kellett meg- 
küzdenie. Az immár nemcsak moszkvai központú, hanem neve szerint 18 moszkvai 
nagyfejedelemségben Vaszilij testvéreivel szemben fia számára akarta biztosítani az 
utódlást. Emiatt három különböző időpontban keletkezett duhovnaja gramotája 
(1406/7, 1417, 1423) maradt ránk. Az elsőben Iván nevű fiáról van szó, aki időköz- 
ben meghalt; a másik kettőben Vaszilijról, aki 1415-ben született. A kiskorú Vaszilij 
csak gyámság mellett vihette volna tovább apja uralmát. Nem véletlen, hogy I. Vaszi- 
lij egyik alkalmommal sem testvéreit jelölte meg gyámként; 1417-ben Iván mellé a 
szerpuhovi fejedelmet jelölte ki, a másik két alkalommal Vaszilij mellé pedig Vitold 
litván nagyfejedelmet. Külpolitikájának új eleme volt, hogy a Litvániával való konfron- 
tálódásnak véget vetett, és Vitold leányát vette feleségül. Vitold és Vaszilij között az 
előbbi aktív tatárellenes kurzusa teremtett összhangot. Ennek jeleként 1395-től Vaszi- 
lij sem fizetett adót a tatároknak. 1399-ben a Dnyeper mellett Vitold döntő vereséget 
szenvedett, ami véget vetett a további litván expanziónak. Vaszilij a tatárok megtorló 
hadjárataira számíthatott, akik 1408-ban elfoglalták Vlagyimirt, és 1410-ben ismét 
megjelentek. 1412-ben tehát a moszkvai fejedelemnek hosszú idő után ismét a Sza- 
rajba kellett mennie a jarlikért. 

I. Vaszilij halálával a kiskorú II. Vaszilij (1425—-1462) uralma első szakaszában 
a moszkvai fejedelemség hosszú belső krízisen ment keresztül. Vaszilij nagybátyjá- 

val, Jurijjal és unokaöccseivel (Vaszilij Koszoj és Dmitrij Semjaka) küzdött az ismét 
felmerült senioratus—primogenitúra elvek közt lavírozó trónöröklés miatt. Uralma 
kezdetén Vitold befolyása megnőtt, Tvert (1427) és Rjazanyt (1430) is szerződések- 
kel kötötte magához. A kijevi korszak anarchiájára emlékeztető állapotok alakultak 
ki: a tatárokat rendszeresen segítségül hívták, a rivális fejedelmeket börtönbe zárták, 
megvakították stb. II. Vaszilij ezért kapta a Tyomnij (7 sötét", azaz vak) melléknevet, 
mert ellenségei a börtönben őt is megvakították. 1445-ben Szuzdal közelében a tatá- 
roktól vereséget szenvedett, a kazányi kán fogságába került, csak s jelentős váltság- 
díj fejében bocsátották szabadon. Az 1450-es évekre sikerült a belső harcokon úrrá 
lennie, és a moszkvai fejedelemség egysége helyreállt. Az 1425—1450 közti időszak 
alaposan megtépázta Vaszilij és Moszkva tekintélyét. Az 1456-ban Tverrel kötött 
újabb szerződésben mint egyenrangú partnerek jelentek meg, bár korábban Tver bele- 
nyugodni látszott a , kisebb testvér" szerepébe. Jelentős volt viszont Novgorod jogai- 
nak korlátozása 1456-ban. 1462-ben II. Vaszilij egy újból egyesített moszkvai nagy- 
fejedelemséget hagyott hátra, de a nagyfejedelemség határain túli befolyás megszi- 
lárdítását utódának, III. Ivánnak (1462—-1505) ismét el kellett végeznie. 


A tatár uralom és az egyház szabadsága 


Alekszandr Nyevszkijtől H. Vaszilijig a moszkvai fejedelmek a tatárokkal szorosan 
együttműködött. Csak a tatár politikához való idomulás teremthette meg azt a relatív 
biztonságot, amely Moszkva megerősödését a gazdaság oldaláról elősegítette és von- 
zóvá tette az oda menekülők szempontjából. A tatárok támogatása biztosította azt a 
külső erőt, amely az orosz fejedelmeket arra kényszerítette, hogy elfogadják Moszkva 
vezető szerepét. De a lakosság szempontjából is kívánatos volt e kedvező pozíció 
megőrzése. Az orosz fejedelmek egymás közti kapcsolatrendszerében a Kijevi Rusz 
hagyományait Moszkva szolgálatába állították. Ennek végrehajtója az ortodox egyház 
volt. A moszkvai fejedelmek és a metropolita közös érdeke volt, hogy a korábbi egy- 
házi hierarchia ne legyen megbontva, azaz ne legyen több metropólia. Tehát a 
Moszkvában székelő metropolita küzdött az ideiglenesen működő litvániai és halicsi 
metropóliák léte ellen. E küzdelemben a nagyfejedelemben segítette. 

A kereszténység felvételétől kezdve a Kijevi Rusz egyházfője Kijev és az egész 
Rusz metropolitája címet viselte. A 13. század politikai krízisétől függetlenül az egy- 
házfő címe megmaradt, és változatlanul a konstantinápolyi pátriárka nevezte ki. 
Az egykori Rusz széthullását követően az egyház volt az az intézmény, amelynek 
fennhatósága az egykori Rusz egészére változatlanul kiterjedt. A gyakorlatban a kü- 
lönböző politikai utat megtett Rusz-részek mindegyike igényt tartott az , egész Rusz" 
egyházfőjének jelenlétére és arra, hogy székhelyét az ő fejedelemségében rendezze 
be. Ennek jegyében született a halicsi metropólia gondolata. 1325—1347 között két 

személyt is említenek halicsi metropolitaként (Gabrielt és Theodort), de ők minden 
bizonnyal nem tudtak érvényt szerezni metropolita voltuknak a más területén, és végül 
egyszerű püspöki rangra süllyedtek vissza. Hasonlóan eredménytelen maradt a litván 
nagyfejedelemségben az ortodox alattvalók számára szervezett metropólia. 

A Rusz egyházszervezetében kialakult bizonytalanságot nemcsak a Kijevi Rusz 
felbomlása okozta, hanem a Bizánc életében bekövetkezett változások is: a kereszte- 
sek 1204-ben elfoglalták Bizáncot, s a hódítás nyomán megszerveződött a latin csá- 
szárság és a keresztes államocskák. A bizánci birodalom Nikaiába húzódott vissza és 
továbbra is belső ellentétekkel szabdalt volt. Ennek tudható be, hogy: 1. A pátriárka 
nem állt ki következetesen a Rusz egyháza egységének fenntartása mellett. A 14. 
század eleji Noritia episcopatuumban Russia és Russia Minor metropolitája az alájuk 
tartozó püspökségekkel a 60. és a 72. helyen szerepel. Russia Minornak hat püspök- 
sége volt (Halics, VIlagyimir- Volinszkij, Peremisl, Luck, Turov és Holm), Russia 
Maiornak pedig kilenc (Kljazma-parti Vlagyimir, Novgorod, Rosztov, Szuzdal, Szaraj, 
Rjazany, Tver, Kolomna és Perejaszlav]), három püspökség (Szmolenszk, Polock és 
Csernyigov) pedig Litvániához tartozott. 2. A korábban következetesen érvényesített 
gyakorlat, hogy csak görög nemzetiségű lehet püspök, nem érvényesült. 1242-ben a 
pátriárka 1281-ig Danyiil pártfogoltját, Kirillt támogatta. Őt egy görög követte, 
Makszim (1283—1305), majd újra egy Halicsból származó apát, Pjotr (1308—1 326). 
A görög metropoliták kinevezésének gyakorlata a 14. században éledt újra: Theognoszt 
1328-1353 között volt metropolita. A következő metropolita megint orosz volt, akit 
maga Theognoszt javasolt: Alekszej (1354—1378), de csak hosszú kánoni vita után 
kapott jóváhagyást. Ezután megint szigorúbb bizánci kontroll következett (Kiprián 
1389—1406, Phothiosz 1408-1431 és Izidor 1436-—1441). 

Litvániában és a lengyel korona alá tartozó halicsi részeken az ortodox metro- 
pólia nem tudott gyökeret verni, s ebben a 13. századtól erősödő ortodox-latin szem- 
benállásnak is szerepe volt. Halicsban a katolikus misszió mellett az ortodoxia lehe- 
tőségei is egyre szűkültek, s a litvánok uralta részeken 1386 után a katolikus egyház- 
szervezés került-előtérbe. Az ortodox egyház leginkább a tatárok fennhatósága alá 
tartozó részfejedelemségekben maradt a világi hatalomtól független. Itt állt elő az a 
paradox helyzet, hogy az egyház felfelé ívelő szakasza éppen a tatár hódítás idejére 
esett. A moszkvai fejedelmek rá voltak szorulva az egyház támogatására, s működé- 
sét nem korlátozták. A 13. század végén (a pontos dátum nem ismert) Makszim metro- 
polita Kijev helyett tartósan a KIjazma-parti VIlagyimirban maradt, az őt követő Pjotr 
pedig Moszkva mellett kötelezte el magát. Úgy tűnik, hogy a Moszkvában székelő 
metropolitáknak is , kötelező" volt időnként látogatást tenni a kánok udvarában. 
Theognoszt például 1343-ban a nagyfejedelemmel együtt ment Dzsanibek kánhoz, 
ennek következménye lehetett az ortodox egyház számára 1351-ben kiállított jarlik. 
A Theognosztot felváltó Alekszej többször is járt a Szarajban (1354-ben és 
1357-ban), ő is kapott jarlikot. 

, Kijev és az egész Rusz metropolitája" kvázipátriárkai jogokkal rendelkezett 
(Meyerdorff), szabad keze volt a püspökök kinevezésében. Novgorodhoz hasonlóan 
a püspökválasztás gyakorlata a 12. században kialakult, és csak felszentelésre, jóvá- 
hagyás céljából kellett a metropolitához mennie, ahol a felszentelés szertartása során 
a többi püspök is elismerte az új főpap püspöki jogait. Az északkeleti Rusz területén 
a püspökválasztás Theognoszt metropolita működése idején vált gyakorlattá. A cere- 
móniáról csak a 15. század elejéről maradt fenn adatunk, 1423-ból származik az Usztav 
kako dosztoity" vibraty episzkopa (Rendelkezés arról, hogyan kell a püspököt meg- 
választani). Eszerint a metropolita hívta össze a püspököket erre az alkalomra, nem 
volt szükség az összes hivatalban lévő püspök jelenlétére, elegendő volt 3-5 főpap 
is, de elengedhetetlen volt a világi hatalom jóváhagyása. A világi hatalom részvétele, 
beleszólása az egyház ügyeibe bizánci gyakorlatra megy vissza, de adott esetben a 
moszkvai fejedelemnek igen kedvező pozíciót biztosított. 

A 14. században az újonnan alapított kolostorok száma is nőtt. A később rado- 
nyezsi Szent Szergej (1314?—1392) néven tisztelt szerzetes a század közepe táján ala- 
pította a Moszkva közeli Zagorszkban a Szentháromság-kolostort (Troice-Szergi- 
jevszkaja Lavra), amely hamarosan az orosz ortodox egyház központja lett, és ma is 
az. 1344-1346 körül alapították a korszak másik kiemelkedő egyházi intézményét, 
az Andronyikov-kolostort. A központi részeken kívül szervezett kolostorok tipikus 
példája 1397-ből a Kirillo-Belozerszkij-kolostor, amely a moszkvai tejedelemség 
peremvidékén jött létre, egyszerre képviselve az egyház és a nagyfejedelem terjesz- 
kedési programját. Sok templom épült, illetve bővült ebben az időben, például a 
moszkvai Kreml Kisboldogasszony temploma (Rozsgyesztvo Bogorogyici), 14—15. 
század fordulóján Kolomnában és Zvenyigorodban a püspöki székesegyházak és az 
újonnan alapított kolostorok templomai. A 14. század második felének kiemelkedő 
egyházi személyisége volt permi Szent István (1375—1396), aki a zürjének között té- 
rített, és Usztyugban és az Urálig terjedő vidéken több kolostort alapított. 

A legnevesebb kolostoralapító, radonyezsi Szent Szergej életéről Jepifanyij Pre- 
mudrij (igen bölcs") szerzetes (1390—1430) írt legendát. A 14. században és a 
15. század első felében a kolostorokban működő szerzetesek tevékenysége nyomán 
fellendült ahagyományok gyűjtése, a régi történeti feljegyzések másolása-folytatása, 
a legendák, a liturgikus irodalom összegyűjtése. Mindezt nemcsak a legnevesebb 
személyek végezték, hanem a kolostorok szerzetesei is. 1355 és 1450 között 150 új 
kolostor létesítésével lehet számolni (Gilbert). Az építkezések nyomán a fal- és ikon- 
festészet is több neves alkotást hozott létre, ekkor élt és működött a legnevesebb orosz 
ikonfestő, Andrej Rubljov (1360/70-1427/30). E valóban jelentős kulturális fellen- 
dülés nyomán egyes kutatók (például Lihacsov) prereneszánszról, illetve 15. századi 
reneszánszról beszélnek, a nyugat-európai fejlődést mintázó sémát követve. Rene- 
szánszról azonban csak a szó legszorosabb értelmében (újjászületés) beszélhetünk, 
leginkább a "kulturális fellendülés" jelentésben aposztrofálhatjuk. A reneszánsz fo- 

galmat tulajdonképpen csak olyan tartalommal alkalmazhatjuk, ahogy például Bizánc 
esetében is szokás, hiszen a birodalom fennállása során több reneszánszot, azaz fel- 
felé ívelő fejlődési szakaszt is megért. 

A Ruszban tapasztalható fellendülés nyomai 1s lényegében a 14. századi Bizánc- 
ba vezetnek. Bizáncban a 14. században bontakozott ki egyházi berkekből kiindulva 
az úgynevezett hészükhazmus, vagy hészükhaszta felfogás. A hészükhazmus a görög 
hészükha szóból származik, eredeti jelentése nyugalom, mozdulatlanság, elvontság; . 
E vallási misztikus-aszketikus tan kidolgozása, amelyet a vallási élet megújításának 
szándéka inspirált, a bizánci Gregoriosz Palamasz (1297-1360) nevéhez fűződik. 
A tan nyomában kibontakozó bizánci hitviták tulajdonképpen az aszketikus-miszti- 
kus és a skolasztikus-racionális gondolkodás összecsapását jelentették (Meyerdorff). 
Bizáncban a hészükhazmus a politikai élethez is kapcsolódott: a 14. század közepén 
a mozgalom hívéül szegődött Ioannész Kantakuzénosz császár (1347-1376) és Philo- 
theosz pátriárka is. Az általuk képviselt politikai gondolkodás elutasította a Nyugat- 
tal való egyezkedést. A Bizáncban felülkerekedő politikai, vallási, kulturális hészük- 
hazmus a pátriárka által kinevezett görög főpapokon, az Athosz-hegyet megjárt szer- 
zeteseken és a Balkánról északra menekülő egyháziakon keresztül találta meg a Ruszba 
vezető utat. A Rusz területén Theognoszt és Alekszej metropolita idején kezdett ter- 
jedni, fontos szerepet játszott a kolostoralapításokban és a kolostorok feladatainak ér- 
telmezésében. Ruszban a hészükhazmus recepciója döntő módon praktikus és nem 
teologikus volt, Gregoriosz Palamasz teologikus-misztikus gondolatai feloldódtak a 
pravoszláv dogmarendszerben (Prohorov). A misztikum felé forduló individuális val- 
lásosság eredményezte a kolostori élet felértékelődését és inspirálta a kolostoralapí- 
tásokat. A délszláv területekről a Ruszba került egyháziak tevékenysége nyomán (pél- 
dául a bolgár Grigorij Camblak, a szerb Pahomij Logofet) szokás második délszláv 
hatásról beszélni (Lihacsov, Prohorov stb.), elsősorban az irodalom területén (Gudzij, 
Kuszkov). Újabban a néhány személyre korlátozható tevékenység miatt a nyelvész 
Birnbaum tagadja a , második délszláv hatás" létezését. A hészükhazmus mint iro- 
dalmi-retorikai irányzat Jepifanyij Premudrij munkáiban jelentkezett, akinek rado- 
nyezsi Szent Szergej-legendáján kívül számos prédikációja maradt fenn. A hészük- 
hazmus politikában való lecsapódása III. Iván korában jelentkezett. 

A 15. század első felében a moszkvai egyház szempontjából legfontosabb ese- 
mény az autokcfalitás de facto megvalósítása volt, a nyugatorosz (halicsi, litván) met- 
ropólia továbbra 1s a konstantinápolyi pátriárka fennhatósága alá tartozott. A bizánci 
birodalomban a törökök általi fenyegetettség miatt a Nyugattal való kiegyezés, az 
egyházi unió hívei kerekedtek felül. E törekvések a konstantinápolyi pátriárka alá tar- 
tozó egyházi hierarchiát is erre késztették. A görög Izidor, akit 1436-ban neveztek ki 
metropolitává, Moszkvába érkezése után azonnal útnak indult Itáliába. Izidor nem 
egyedül, hanem orosz püspökök kíséretében utazott, akik közül az egyik (nevét saj- 
nos nem ismerjük) leírta az utazásukat Moszkvából, Novgorodon, Rigán, Lübecken 

és Németországon át Itáliába. Izidor aláírta az uniót, amivel a kíséretében lévő püs- 
pökök közül nem mindenki értett egyet. Izidor ÍV. Jenő pápa által kinevezett kardi- 
nálisként és az unió megvalósítását előmozdító pápai legátusként tért vissza Moszk- 
vába. Az unió fogadtatására jellemző, hogy amint Izidor a nagyfejedelem és a püspö- 
kök előtt kifejtette gondolatait, rögtön börtönbe csukták. Szerencséjére még ugyan- 
ebben az évben (1441) megszökött és visszatért Itáliába. Vitatott, hogy 1441—1448 
között a Litvániához tartozó keleti szláv részeken Izidor érvényt tudott-e szerezni 
metropolitai jogainak. Adat nincs rá, de valamilyen okból a Rusz püspökei 1448-ig 
nem töltötték be a metropolita székét. A várakozásnak lehet pusztán politikai oka is: 
II. Vaszilij ekkorra tudta ellenfeleit Moszkvából eltávolítani. A Rusz püspökeiből álló 
zsinat 1448 decemberében Jonast, Rjazany püspökét választotta meg , Kijev és az 
egész Rusz metropolitájává". Hasonlóan zajlott le a következő választás 1461-ben 
— még ugyancsak Vaszilij idején — a nagyfejedelem és a püspöki kar egyetértésével. 
Az egyházfő címe a régi maradt, a választás jelensége új volt, politikai következmé- 
nyei pedig IV. Iván korára értek be. Mindencsetre az autokefalitás kritériumainak 
Rusz egyháza már ekkor is megfelelt. 


A (nagy)fejedelmi udvar működése 


A moszkvai (nagy)fejedelmi udvar, a dvor, a tisztségek megoszlását és működési 
mechanizmusát tekintve erősen emlékeztetett a tatár ordura. A tatár hatás kialakulá- 
sának időpontját illetően megoszlanak a vélemények. Vernadsky szerint a tatár hatás 
csak az 1480 után kialakult intézményeken mérhető le. Janov azt hangsúlyozza, hogy 
az átvétel spontán módon történt, automatikusan átvéve a Szaraj gyakorlatát. Witt- 
fogel , időzített társadalmi bombának" nevezte a tatár despotizmus beépülését az orosz 
társadalomba. Halperin — bár Vernadsky és Wittfogel vélekedése felé hajlik — az át- 
vétel módját nem látja tisztázhatónak. Ostrowski úgy gondolja, hogy a tatár intézmény 
és közigazgatási rendszer átvétele már akkor spontán módon bekövetkezett, amikor 
1240-1300 között az északkeleti Rusz nemcsak tatár vazallus volt, hanem közvetlen 
tatár irányítás alatt állt. A 14. században a vazallus államok fejeiként a moszkvai és 
tveri fejedelmek többször is megfordultak a Szarajban, közvetlen tapasztalatokra tettek 
szert — ami a spontán hatalmi reflexek terén automatikusan a tatár rendszer átvételét 
jelentette. Ostrowski szerint ez a 14. század folyamán következett be. 

A moszkvai rendszerben működő tiszjackij már a Kijevi Rusz idejéből ismert 
tisztségviselő, akinek elsődlegesen hadi feladatai voltak. A tiszjackij valószínűleg 
tatár mintát követve foglalkozott a külügyekkel, mivel a tatároknál a külügy elsősorban 
nem diplomáciát, hanem a hadi cselekmények megszervezését jelentette. Tisztsége 
1374-ig maradt meg, akkor átadta helyét a bolsoj namesztnyiknek ("legfőbb helytar- 
tó"). A kettő között annyi különbség állapítható meg, hogy a bolsoj namesztnyiknek 

igazságszolgáltatási feladatai is voltak, míg a tiszjackij esetében erről nem tudunk. 
A legbefolyásosabb bojárok, illetve a fejedelem által meghívott bojárokból álló tanács 
(bojárduma) tagjai közül kerültek ki a tiszjackij tisztségét betöltő és a körzeteket irá- 
nyító személyek (volosztyeli). Az egyes körzeteket felügyelő volosztyel a tatár tümen- 
nek felelet meg. A dvorszkij tiszte már a korábbi időben is létezett, alá tartoztak a 
putynak nevezett intézmények. Minden fontosabb ügy elintézésére szerveződött egy 
puty egy-egy bojár irányításával, belőlük fejlődtek ki a 16. század prikázai. 

A puty a fejedelmi udvar gazdasági szervezete, amely a puty élén álló bojárok- 
ból (putnije bojare) és az alacsonyabb rangú udvari szolgálókból állt, akiket össze- 
foglalóan a dvorjanye névvel illettek. A puty szervezetébe tartoztak a putnije bojarén 
kívül a vvegyonnije bojare (, bevezetett" vagy , állított" bojárok) is. A megkülönböz- 
tetés valószínű a puty eredeti kettős értelmezéséből eredt, melynek egyike az imént 
vázolt fejedelemi gazdaság (a szélesebb értelemben vett dvor) irányítása, a másik 
pedig a terjeszkedő fejedelemségnek a helyi lakosságra kivetett szolgáltatása volt. 
A szolgáló bojárok két csoportja, a putnije és a vvegyonnije az 1441/42. évi rendel- 
kezések szerint putnije néven egységesedett. A fejedelmi udvarban (szélesebb érte- 
lemben az egész fejedelmi gazdaság, szűkebb értelemben a tényleges udvartartás) 
szolgáló bojárok mellett létezett a bojároknak egy rangban fölöttük álló csoportja, a 
bolsije bojare vagy kormlenscsiki, akik a fejedelmet politikai-hatalmi funkcióiban 
helyettesítették. Közülük kerültek ki a fejedelmi helytartók (namesztnyiki). Elneve- 
zésük kettőssége ugyanannak a helyzetnek más szempontú megközelítéséből fakadt. 
A bolsije jelző arra utalt, hogy rangban megelőzték a szolgáló bojárokat, a kormlens- 
csiki pedig arra, ahogy a fejedelem megoldotta a javadalmazásukat, nevezetesen az 
irányított területről befolyt jövedelem egy részének (pontosan nem megálllapítható 
mekkora részének!) átengedésével. Hasonló megoldással már a Kijevi Rusz idején is 
találkoztunk. 

A 14-16. század folyamán a fejedelmi gazdaságban, illetve udvartartásban több- 
féle puty létezett. A legkorábbi a konyjuscsij (lovász-"), a lovcsij ( vadász-"), és a 
szokolnyicsij ( solymász-") puty volt. A 16. században alakult ki a csasnyicsij (" po- 
hárnok-") és a sztolnyicsij ("asztalnok-") puty. A konyjuscsij (lovászmester") a leg- 
régibb tisztségek egyike, már a Kijevi Ruszban is fennmaradt konyjuh néven. 
Ez utóbbi elnevezés továbbra is létezett, a konyjusij alá tartozó szolgálókra vonat- 
koztatva. Lényegében azonosnak tekinthető a Halicsban már a 13. századra kialakult 
szegyelnyiki — szegyelnyicsij (" lovászlok]" — "lovászmester") feladatmegosztással. 
A 15. században a vlagyimir-szuzdali (moszkvai) nagyfejedelemségben a konyjusij 
a leggazdagabb bojárok közül került ki, tisztje mellett ott szerepelt a dvorszkij (7 ud- 
vari") jelző; a 15. század végére a tisztség maga differenciálódott, megjelent a pervij 
konyjuscsij ("első- vagy főlovászmester"). A lovcsij az udvari vadászóhelyek (sztan) 
élén álló tisztség volt. A sztanok ki voltak véve az illetékes helytartók (namesztnyik) 
irányítása alól, így a vadászmester is privilégiumokat élvezett. A vadászmester (lov- 

cs1]) szerepének fontosságára a Novgoroddal kötött szerződésekben találunk példát, 
mivel szabályozták, hogy ki volt jogosult a fejedelemmel együtt a vadászatokon részt 
venni. A lovcsij jogkörébe tartozott a Sztanról, illetve a sztan alá rendelt lakosságtól 
a prémek összegyűjtése. Egy-egy lovcsij alá számtalan szolgáló tartozott, például a 
lovcsanye (a konyjuh — konyjuscsij analógiájára: "alacsonyabb rangú vadászok"), a 
pszari ( vadászebtartók"), a trubnyiki ("kürtösök"), a sztrelki ( lövők?, "nyilasok"), a 
podlaznyiki ("kúszók"), az oszocsnyiki ("hajtók") stb. Hasonló feladatkört jelzett, de 
ritkább előfordulása miatt kisebb jelentőségűnek látszó , szokolnyiki — szokolnyicsíij 
(solymászok — fősolymász) tiszte. Annál is inkább így lehetett, mivel a lovcsij alá is 
tartoztak szolgáló solymászok. 

A Halicsban már a 13. században kialakult tradicionális tisztségek ([főjlovász- 
mester, [főlvadász) mellett megjelentek újak is. Ezek közé tartozott a csasnyik és a 
sztolnyik, amelyekből önálló szolgálati rendszer (puty) fejlődött ki. Már Iván Kalita 
idején, a 14. században működött mindkettő, de csak mint étekfogó és asztalnok- 
mester. Ekkor irányításuk alá tartoztak a méhészek (bortnyiki) és a viaszadók is. 
A 14. század végén, az 1380-as évek tájékán új feladatkör kezdett társulni az eddi- 
giekhez: a csasnyik volt a felelős a tatár kán udvarába szállított ajándékokért, és fo- 
lyamatosan ez a feladatköre lett a meghatározó. A hagyományos étekfogó feladatokat 
a 16. századra átvette a szitennoj dvor (Szit " jóllakott"). A gazdasági feladatok közül 
vált ki a kazna (a fejedelmi kincstár) azzal párhuzamosan, hogy a tatár adók (vihod) 
beszedésének joga a moszkvai fejedelmek kezébe került. A 14-15. században ide 
folyt be az adó és innét , ment ki" (vihod) a Szarajba. A tatár hatásra kialakult feladat- 
kört és mtézményt tatár eredetű szóval jelölték, a kazna tatár nyelvi átvétel. Ez szolgált 
a tisztségviselők elnevezéséül is: kaznacsej. A kaznának az adóbegyűjtésen kívül más 
feladatai is voltak: betöltötte a kincstár szerepét, itt halmozták fel a fejedelmek saját 
ékszer- és fegyverkészletüket, valamint belőle fejlődött ki a nagyfejedelmi kancel- 
lária. A 14—15. században a fejedelmek egymás közötti szerződéskötéseikor a kazna 
hivatalnokai voltak jelen. Először III. Iván idejében bukkant fel a kaznagyjak szemé- 
lye (gyjak "írnok", "deák" ). 

A belső személyzethez tartozó szolgálóból fokozatosan bizalmi állásá fejlődött 
a posztyelnyik (posztyel "ágy") tiszte. Posztyelnyiket találunk már Andrej Bogol- 
jubszkij udvarában is, de a moszkvai fejedelmek mellett inkább belső titkárféle sze- 
repében tűnt fel. 

Tatár hatásra kialakult udvari rang (csin) volt az okolnyicsij hivatala, amely az 
alá tartozó okolnyikokat irányította. A tisztség elnevezése az okolicsnoszty ("határ- 
kerület ) szóból származik, a szolgálók elnevezését talán "határőrző"-nek fordíthat- 
nánk. Az állandó fenyegetettség miatt, amelyben a váratlan tatár portyázásoknak kitett 
moszkvai fejedelemség élt, nem csoda, ha az okolnyicsij kitüntetett helyzetbe került. 
Fokozatosan ő vált a hadügyek legfőbb irányítójává. A főbb udvari tisztségviselők 
irányítása alá tartozó szolgálók (szluzsilije lIjugyi) a nyugat- és közép-európai terület 

ministerialisainak felelnek meg. A fejedelmi udvarban szolgálókra szolgálati helyük 
(dvor "udvar") alapján a dvorjanye elnevezést használták. A dvorjanye vagy szlu- 
zsilije ljugyi csoportból adott volt a kiemelkedés lehetősége, amennyiben a szolgálat 
javadalmazásaként földbirtokra tettek szert. A meghatározott időtartamra kapott 
(beneficiális jellegű) szolgálati birtok a pomesztye nevet viselte, birtokosa pedig a 
pomescsik volt. Iván Kalita rendelkezéseiben, a 14. század első felében találkozunk 
első ízben ezzel a jelenséggel, amely a 15. századtól kezdett tömegessé válni, meg- 
teremtve a földbirtokok alsó kategóriáját és az udvari szolgálat által kiemelkedés le- 
hetőségét. 

A felső rétegekben a bojárság lényegében éppúgy a fejedelem szolgálatában álló 
réteg volt, mint a dvorjanok, őket az örökölt és átörökíthető birtok (votcsina/otcsina) 
különböztette meg a pomesztyebirtokosoktól. Rangban kettejük közti átmenetet je- 
lentett a gyeti bojarszkije csoport. A bojárok mellett a részfejedelemséget birtokló 
knyazok nemzetségei is fejedelmi szolgálatot vállaltak, és fokozatosan alárendelődtek 
a moszkvai hatalomnak. A részfejedelmi és bojárcsaládok egyaránt votcsinabirtoko- 
sok voltak, a közöttük lévő társadalmi különbséget származásuk jelentette. A szár- 
mazás és a vagyoni helyzet sajátos kombinációjaként kialakuló bonyolult rendszer 
szabályozta, hogy az arisztokrata családok tagjai milyen sorrendben tölthetik be a 
vezető tisztségeket. Ez a rendszer a mesztnyicsesztvo volt, amely alapvetően két ha- 
gyomány eredőjeként jött létre: az egyik a mongol hatás, ahol létezett a nemzetségek 
közöti rangsorolás, a másik pedig a mongol-tatár hódítás előtti Rusz nemzetségi- 
senioratus rendje. 


A tatár uralom következményei 


A tatár uralom hatásait vizsgálva pozitívumnak fogható fel, hogy indirekt módon 
ugyan, de elősegítette az északi, északkeleti agrárkolonizációt a Jeges-tenger és az 
Urál irányába, mivel a betörések oda nem jutottak el, és a zord klimatikus viszonyokat 
ellensúlyozta a biztonság. Az agrárkolonizációval párhuzamosan, illetve azt némileg 
megelőzve haladt az egyház terjeszkedése ugyanebbe az irányba, a kolostoralapítások 
mentén. A kézműipar, a kereskedelem és a városias települések lassan heverték ki a 
pusztítást. A kereskedelem a Kijevi Ruszban meglévő függetlenségét nemi tudta vissza- 
szerezni, hiszen a rátelepedett bürokrata-apparátus jelentősen megadóztatta. 

A közigazgatás, az adózás és a fejedelmi adminisztráció szakszavai (például a 
tamga, a jam, a bumaga, a kazna stb.) tatár hatást mutatnak. Felemás a tatár hatás az 
igazságszolgáltatásban: a kánok a tatár szokások szerint viszonyultak a fejedelmekhez, 
de miután megadták nekik a jarlikot (azaz döntöttek, kit támogatnak), azzal nem tö- 
rődtek, miként zajlik a fejedelem és alattvalóinak viszonya. A Rusz törvényei a szokás- 
jog szintjén érvényben maradhattak, mert a tatár uralom alatti Ruszból nem ismerünk 


olyan szudovaja gramotát, mint Novgorodból és Pszkovból. Valószínűleg számos, a 
tatár politikában elsajátított reflex ment át a gyakorlatba. 

A hatalmi viszonyokba a tatár hódítás beleszólt, amennyiben Tver és Moszkva, 
majd Moszkva nagyfejedelmén keresztül szedte be az egész Rusz területéről az adót, 
ez az egyes fejedelmek között alá-fölérendeltségi viszonyokat, azaz függést ered- 
ményezett. A moszkvai fejedelmektől mindenki (részfejedelmek, bojárok és kisebb 
rangúak egyaránt) egyoldalúan függő viszonyba került. E függő viszony a nagyfeje- 
delmi hatalomnak alárendelt, , röghöz kötött" társadalmat teremtett, ahol a bojárok 
éppúgy ki voltak szolgáltatva a fejedelem önkényének, mint a közrendűek. Ezek a 
függési viszonyok vertikálisan rendezték a társadalom sorait, a horizontális szervez- 
kedés, a testületek, még Novgorod szintjén sem alakultak ki. Azt az egyetlen intéz- 
ményt (vecse), amely az ilyen jellegű szerveződés egyetlen letéteményese lehetett 
volna, mint például Novgorodban, maga alá gyűrte a nagyfejedelmi hatalom. 

A tatár uralom évszázadainak mérlegét, a Ruszra gyakorolt hatását az alábbiak- 
ban lehet összegezni (P. Nitsche nyomán9: I. A tatár uralom katasztrófa volt a Rusz 
egésze számára az élet minden területén, negatívan befolyásolta a gazdaság, a társa- 
dalom és a kultúra fejlődését. 2. A zsákmányoló hadjáratok a lakosság számának 
drasztikus csökkenéséhez vezettek. 3. Nemcsak hogy elmélyítette a szakadékot a Rusz 
korábban kialakult régiói között, hanem a Ruszt szinte teljesen kiszakította korábbi 
külpolitikai kapcsolatrendszeréből. 4. Visszavetette az építészet, az írásbeliség szín- 
vonalát. 5. Növelte a szakadékot a Rusz és a nyugat-európai országok között. 


Visszatérés Európába (kitekintés) 
Az orosz földek gyűjtése 


A történettudomány az , orosz földek gyűjtésének" nevezi a azt a folyamatot, amely- 
nek során a tatár függés alatt élő északkeleti vlagyimir-szuzdali fejedelemségből a 
moszkvai állam létrejött. Ugyanerre a korszakra vonatkozik a , Moszkva felemelke- 
dése" fogalom is. Az egykori vlagyimir-szuzdali területen létrejött moszkvai vo- 
losztyból kialakuló fejedelemség, illetve az élén álló nagyfejedelmek vitték véghez 
az , orosz földek gyűjtését" és szervezték meg a moszkvai (nagy)orosz államot. 
A szovjet történettudomány tévedett, midőn e folyamatot az egyedüli lehetséges út- 
ként ábrázolta, mintha Moszkva eleve predesztinálva lett volna erre a történeti sze- 
repre. A valóságban Moszkva vezető szerepe az északkeleti részfejedelemségeken 
belül csak lassan alakult ki. 

A 14. század folyamán végig, sőt a 15. század közepéig hasonló súllyal emelke- 
dett ki Tver, és a tveri fejedelmek is törekedtek ugyanannak a szerepnek eljátszásá- 
ra, ami végül is Moszkvának jutott. A moszkvai és tveri fejedelmek mellett nagyfe- 

jedelmi címet viseltek a rjazanyi részfejedelmek is, de Rjazany előnytelen földrajzi 
helyzete miatt, mivel közvetlen szomszédos volt a tatárlakta steppei részekkel, alkal- 
matlan volt az orosz földek összefogására. Moszkva és Tver hasonló súlyát mutatja, 
hogy Tvert több alkalommal is térdre kellett kényszeríteni, mire a Moszkvától való 
függése tartóssá vált. Dmitrij Donszkoj már 1371-ben kötött egy egyezményt a tveriek- 
kel, amelyben azok elismerték, hogy a vlagyimir-szuzdali nagyfejedelemség a 
moszkvai fejedelmek otcsinája, azaz a nagyfejedelmi hatalom Dmitrij és utódai kezén 
öröklődik. Tver tehát lemondásra kényszerült. Ebben a megállapodásban alkalmazták 
először az otcsina fogalmat nem földbirtok, hanem "nagyfejedelmi hatalom" értelem- 
ben. Tver e szerződés megkötése ellenére sem mondott le hatalmi igényeiről, erre 
1375-ben fegyverrel kellett ismételten kényszeríteni. A II. Vaszilij idején (1425—1462) 
kirobbant konfliktusok még mindig a Tver-Moszkva pozíciók kiegyenlítettségéről 
tanúskodnak. Tver végérvényes háttérbe szorítása csak III. Ivánnak (1462-1505) 
sikerült. III. Iván a tveri bojárok közül is egyre többet fogadott szolgálatába, azaz 
Tverben is létrejött egy Moszkva-barát csoport. Végül pedig a lengyel szövetséget 
kereső tveri fejedelemmel (Mihail Boriszovics) szemben katonai eszközökhöz nyúlt: 
1484/85 telén győzelmet aratott Tver felett. A békediktátumban Tver minden önálló- 
ságáról lemondott, ugyanúgy, mint 1478-ban Novgorod. 

A 14-15. század során a kelet-európai térségben Litvánia 15 Moszkva vetélytár- 
sai közé tartozott. Novgorodban létezett egy litvánpárti csoport, az egykori Kijevi 
Rusz nyugati, délnyugati részei (Polock, Szmolenszk, Kijev) litván uralom alá kerül- 
tek. Litvánia előretörése a tatároknak alávetett keleti szláv területen a 14. században 
folyamatos volt, keleti politikájának legintenzívebb szakasza Vitold nagyfejedelem 
(1392—-1428) idejére esett. A tatárokkal való összecsapás és vereség megakadályozta 
a litvánok további terjeszkedését; a lengyel-litván állam és a keleti szláv részfejede- 
lemségek (majd a moszkvai állam) határán létrejött status guo lényegesen csak a 
17. század folyamán módosult. 

A moszkvai fejedelmek a vlagyimir-szuzdali nagyfejedelmi címet a 14-15. szá- 
zadban rövid megszakításokkal újra és újra megszerezték. Ezért úgy tűnik, mintha a 
nagyfejedelmi cím folyamatosan a birtokukban lett volna. Ez látszólagos, hiszen a 
moszkvai fejedelmeknek újra és újra a maguk oldalára kellett állítani a tatár kánokat, 
illetve a nagyhatalmú emíreket (Nogaj, Mamaj). Végső soron a tatárok iránt tanúsí- 
tott lojalitás adta azt a hátteret, amely az , orosz földek gyűjtésében" Moszkva szá- 
mára előnyt jelentett. A tatár kánok megnyerése, a tatár káni udvar működése és a ta- 
tár politikai mechanizmus kikerülhetetlenül nyomot hagytak Moszkva gazdasági-tár- 
sadalmi berendezkedésén, és a tatárokéhoz hasonló politikai reflexeket alakítottak ki. 
A Moszkvában székelő vlagyimir-szuzdali nagyfejedelmek a tatár kánok vazallusa- 
ként terjeszkedtek a keleti szlávok (a 14. századtól kezdve mondhatjuk: [nagy Joro- 
szok) lakta területen, illetve az Urál és a Jeges-tenger felé. A Moszkvából jött adó 
stabilitása a tatároknak 1s érdeke volt, de nem akarták, hogy Moszkva hatalma túlsá- 

gosan is megnőjön, ami az adófizetés megszűnését vonta volna maga után. Először 
Dmitrij Donszkoj próbálkozott meg az adó megtagadásával, de sikertelenül, hiszen 
Moszkva az 1380-as években a harmadik és leggyengébb hatalmi tényező volt a ke- 
let-európai térségben. A litvánok és a tatárok vetélkedése viszont kedvezően hatott 
Moszkva számára. Végül III. Iván került abba a helyzetbe, hogy végképp megtagad- 
hatta az adófizetést. 

A tatár függés megszűnése mellett a két legfontosabb rivális, Novgorod és Tver 
alávetése jelentette a moszkvai állam létrejöttét. Az , orosz földek gyűjtésének" 
befejezéséhez csak Pszkov (1510) és Rjazany (1521) megszerzése volt még hátra. 
Az 1480-as években a hatalmi harc Moszkva javára dőlt el. III. Iván további igényét 
kifejezendő használta 1494-től a goszpodar vszeja Ruszi címet, jelezve, hogy ő már 
nem nagyfejedelem, hanem annál többre tartja magát. A nagyfejedelmi cím mellett 
a goszudar használata kifejezte a többi fejedelem fölé emelkedő hatalmát, ugyanúgy, 
mint a görög császár címei közül átvett autokrator: a szamogyerzsec vszeja Ruszi, 
amely együttjárt a kétfejű sas mint uralkodói szimbólum megjelenésével. A cári (lé- 
nyegében császári) minőséghez hiányzott még az elvi síkú indoklás, a megfelelő külső- 
ségek és a nemzetközi elismertség. [II. Iván mindezeket meg is szerezte: második há- 
zasságával (1472) a nemzetközi elismertséget, az ortodox egyház által kidolgozott 
harmadik Róma-elmélettel az ideológiai alátámasztást és Dmitrij nevű unokája megko- 
ronázásával (1498) a külsőségeket. III. Iván második felesége Zoé (Szofja) Palaiologa 
volt, az utolsó bizánci császár unokahúga, aki Itáliába került. E házassággal [ván a 
bizánci örökséget akarta jogszerűvé tenni, IV. Sixtus pápa pedig abban reményke- 
dett, hogy a házasságon keresztül Moszkvát a pápai udvarhoz tudja vonzani. Kette- 
jük tervei közül III. Iván tervei valósultak meg. 


Fejedelmi udvarból állami központ 


A moszkvai nagyfejedelmi udvar berendezkedéséhez hasonlóan alakult a tatár füg- 
gés alatt élő többi nagyfejedelemség (Rjazany, Tver) és kisebb részfejedelemség (Jaro- 
szlav, Rosztov, Kosztroma, Sztarodub stb.) gazdasági tevékenysége és társadalmi 
szerkezete — a nyilvánvaló nagyságrendbeli különbségekkel. A kisebb fejedelemségek 
Moszkvához csatolása lényegében gazdasági úton történt, mint például Iván Kalita 
vásárlásaival (kupli) vagy a bojárok és részfejedelmek szolgálatba fogadásával. 
A moszkvai fejedelem szolgálatába álló bojárok és hozzájuk hasonlóan a részfejedel- 
mek is megtarthatták meglévő örökbirtokaikat (votcsina). A moszkvai fejedelmi szol- 
gálatba szegődött részfejedelmek lényegében a bojárokkal hasonló helyzetbe kerültek, 
csak fejedelmi címük (knyaz) különböztette meg őket tőlük. Ettől kezdve nyert a 
knyaz szó a fejedelem" helyett "herceg" jelentéssel bírt. A szolgálatba állókkal a nagy- 
fejedelem szerződést kötött. A megállapodásra már a Kijevi Rusz idejéből is isme- 

rünk példákat (rjad), de ott nem a fejedelem környezetében, hanem a magánszférá- 
ban fordul elő. A fejedelemmel a vecse kötött megállapodást (lásd Novgorod példá- 
ját!). A moszkvai nagyfejedelem szolgálatába állók katonai kötelezettséget vállaltak, 
illetve a fejedelmek lemondtak az önálló külpolitika viteléről (lásd duhovnije I dogo- 
vornije gramoti). A szolgálatba állás szabad döntés alapján történt, elvben adott volt 
a lehetőség a szolgálat helyének megváltoztatására: például a moszkvai nagyfejede- 
lemtől elvben átmehettek tveri szolgálatba. A gyakorlatban Moszkva hatalmának 
növekedésével a bojárok és a kisebb fejedelmek számára egyre kevesebb esély maradt, 
hogy szabadon válasszák meg szolgálati helyüket. A moszkvai nagyfejedelmek az 
ilyen próbálkozásokat árulásnak állították be. Tehát, aki egyszer vállalta a moszkvai 
szolgálatot, nagy valószínűséggel nem tudott megszabadulni tőle. 

Moszkva a 15. század közepéig, míg erősen érezhette a tatár fennhatóságot, igye- 
kezett úgy rendezni kapcsolatait a részfejedelmekkel, hogy azok katonai ereje ne káro- 
sodjék (Stökl). Ez Moszkva elemi érdeke volt. A formálisan egyenrangú partnerek 
közt megkötött szerződések tartalma és hangneme jelzi, hogy egyre inkább Moszkva 
diktátumait fogalmazták meg, aki a szerződés megszegését katonai úton is megtorolta. 

Más volt a helyzet Novgorod és Pszkov esetében, ahol a politikai berendezkedés 
Moszkváétól eltérően alakult, és a kialakult szokások szerint a fejedelmek számára 
fogalmaztak meg feltételeket. Itt Moszkva nagyobb ellenállásba ütközött. A nagy- 
fejedelmek a gazdasági megállapodásokat a politikaihoz hasonlóan kezelték, Novgorod 
kereskedelmi megállapodást is csak a moszkvai fejedelem jóváhagyásával köthetett, 
s a fejedelmségben Moszkva felülkerekedése után is megmaradt egy bizonyos belső 
ellenállás, amely szeparatizmusban és eretnekségek felbukkanásában nyivánult meg. 

A moszkvai nagyfejedelmek a meghódított kisebb fejedelernségekben és a nov- 
gorodi bojárság esetében arra törekedtek, hogy minden szemben álló hatalmi tényezőt 
felszámoljanak. Ezt el is érték. Az arisztokraták és az udvari szolgálók legrangosabb- 
jai partnerből az alattvaló helyzetébe süllyedtek le. Azaz bekövetkezett a nyugati 
orosz területeken kialakult, az európai struktúrákhoz közelítő , szabadságok" fel- 
a tatár kán uluszának szervilis berendezkedéséből összegyúrt államrezon. Ugyan- 
akkor az állami szinten megfogalmazott identitás és a nagyméretűvé duzzadt fejede- 
lemség szervezeti apparátusa között óriási feszültség halmozódott fel, amelyet Orosz- 
ország még a 16. században Is maga előtt görgetett. 

A . társadalom röghöz kötése" nemcsak a felsőbb rétegek szabadságát nyirbálta, 
illetve szüntette meg, hanem az alsóbb rétegekét is. A városnak mondott települése- 
ken, amelyeket az egykori fejedelmi központok kézműves részei, a kolostorok vagy 
közigazgatási központok mellett kialakult településrészek (szloboda) alkottak, a la- 
kosság híján volt mind az egyéni, mind a közösségi szabadságoknak. Ezen a szinten 
is hiányoztak az olyan hortzontális szerveződések, mint például a céhek. A parasztság 
létét, akár a fejedelmi birtokokon élő , fekete parasztok", akár a kolostori birtokon 


162 


vagy a bojári votcsinán dolgozók voltak, III. Iván 1497. évi törvénykönyve egyaránt 
a szolgaság szintjén határozta meg. Ráadásul 1497-ben az egyetlen mozgási lehetősé- 
güket, a Szent György-napi költözés jogát is elvették. 

A moszkvai fejedelmi udvar szintén III. Iván idején kezdett az állami központtá 
válni, és a goszudar udvarának sajátos arculatát ölteni. Moszkva különbözött a Kijevi 
Rusz mindkét építészeti alaptípusától: nem volt sem Ljubecs típusú fejedelmi udvar 
(lásd Vlagyimir Monomah idején Ljubecs), sem kijevi vár-város kombináció, hanem 
a bogoljubovói , erődített palota" típusát fejlesztette tovább (Hellmann). Hellmann- 
nal vitába szállva, úgy véljük, hogy Moszkva csak a 14. század elején képviselhette 
a Bogoljubovo-típust. A 14. század második felében inkább a Kljazma-parti Vlagyi- 
mirra emlékeztet, amennyiben a fejedelem udvara és a metropolita székhelye egymás 
közelében vannak. Írott források alapján a legrégibb fejedelmi udvar (Jurij Danyilo- 
vics idején) fából épült és a mai Kreml déli részében volt, két, ugyancsak fából épült 
templommal együtt. A két templom közül az egyiket Keresztelő Szent János (Ioann 
Kresztyityel), a másikat a Megváltó (Szpasz) tiszteletére szentelték. 

Moszkva erődítése már Dmitrij Donszkoj idején megkezdődött, de az 1360-as 
években emelt fehér kőfal 1382-ben a tatár pusztításnak esett áldozatul, csakúgy, mint 
a korábbi földsánc-cölöp erődítmény. A faépítmények — a fejedelmi palota és a temp- 
lomok - könnyen váltak a tűz martalékává. Ez lehetett az oka annak, hogy a kincstárat 
a kőből épített templomban helyezték el. Az első kőtemplom, a Mária mennybeme- 
netele- (Uszpenszkij-) székesegyház Iván Kalita idején épült (1326/1327). A 14. század 
során (1329, 1334, 1340) épült a mai Kreml kőtemplomai közül a Blagovescsensz- 
kij- (Angyali üdvözlet-) és az Arhangelszkij- (Mihály arkangyal-) székesegyház, ez 
utóbbi vált a moszkvai nagyfejedelmek temetkezőhelyévé. A 14. századi templomok 

. nem maradtak fenn, a ma ismert hasonló nevű templomok III. Iván idején és a 16. szá- 
zadban épültek, ugyanúgy, mint a vörös tégla falú Kreml. III. Iván építtette újjá az 
Uszpenszkij-székesegyházat, Itáliából hozatott mesterekkel (például Aristotele Fioro- 
vanti, de rajta kívül más itáliai építészek 15 dolgoztak Moszkvában). Az Uszpensz- 
kij-székesegyházat tágas belső térrel építették, helyet kapott benne a nagyfejedelmi 
(majd cári) trónus, és akoronázótemplom funkción kívül a fogadóterem (például kül- 
földi követek fogadása esetén) szerepét is betöltötte. Az itáliai építészek Lihacsov vé- 
leményével ellentétben nem az itáliai reneszánsz, hanem dél-itáliai bizánci hagyomá- 
nyokat közvetítették Moszkva felé és ötvözték a helyi építészeti tradíciókkal. 


Az egyház és az állam 
Az egész Rusz metropolitája egyértelműen a konstantinápolyi pátriárka jurisdictiója 


alá tartozott. A moszkvai nagyfejedelem például kéréssel fordulhatott a pátriárkához, 
amennyiben a maga választotta jelöltet kívánta látni a metropolita székében. Az uniót 

aláíró Izidor metropolita moszkvai működését Vaszilij fejedelem és környezete nem 
tartotta kívánatosnak. Izidor szökése (1441) után ismét küldöttséget menesztettek 
Konstantinápolyba, abban a reményben, hogy az új pátriárka megfelelő személyt fog 
küldeni. Ennek érdekében kérvényt (poszlanyije) szerkesztettek, valószínűleg még 
1441-ben (erre utal a tartalma), de valami oknál fogva csak 1445-ben (ekkorra datált 
a kézirat) küldték el. 1445/46 táján vált esedékessé az új pátriárka, mivel az uniót tá- 
mogató Mitrofán 1445 augusztusában meghalt. A moszkvaiak csalatkoztak, hiszen 
Mitrofan helyére ugyancsak uniópárti pátriárka került, Georgiosz Mammasz szemé- 
lyében. 1448-ban a Moszkvából elűzött Izidor felbukkant Konstantinápolyban. Karta- 
sev véleménye szerint az orosz püspökök és a nagyfejedelem attól való félelmükben, 
hogy Izidor vissza találna térni, sietve megválasztották lon rjazanyi püspököt. Újabb 
fordulatra engedett következtetni, hogy 1449-ben Konsztantinosz Palaiologosz lett 
az új császár, aki felbontotta az uniót. Ez az állapot azonban nem tartott sokáig, mert 
Konstantinápoly végveszélybe kerülésekor a császár Ismét a Nyugat segítségért fo- 
lyamodott. 

1453-ban Konstantinápoly eleste sokkhatásként érte az ortodox világot: Bizánc 
nem volt birodalom többé, és a moszkvai nagyfejedelemség lett az ortodox (pravosz- 
láv) világ egyetlen , önálló" állama. Ez a körülmény megerősítette azt a felfogást, 
hogy az 1448. évi zsinat helyesen cselekedett a metropolita megválasztásakor. 
Az autokefalitásból Moszkvának kettős haszna származott. Egyrészt egy olyan intéz- 
mény volt a nagyfejedelem kezében, amelynek hatósugara szélesebb volt a nagyfeje- 
delem világi befolyásánál és Bizánc bukása az ortodox (pravoszláv) egyházat 
megerősítette abban a vélekedésben, hogy helyesen cselekedett, amikor elítélte az 
egyébként is ellenszenves uniót és szembehelyezkedett a , latin eretnekséggel", ahogy 
a római egyházat egy 15. századi vitairat jellemzi. 

III. Iván idejére az autokefalitás már befejezett tény volt, mégsem nevezte ma- 
gát a pravoszláv egyház feje pátriárkának, hanem megmaradt a metropolita címnél. 
A 15. század végi orosz egyházban részben a — közvetlenül Bizáncból Athosz hegyén 
keresztül beáramlott — heszükhazmus hatására, részben az egyház speciális pozíció- 
inak következtében két különböző irányzat alakult ki. Mindkettő az egyház megúju- 
lásának jegyében fogant. Az egyik képviselője Joszif Volockij (1439—1515) szerze- 
tes, aki 1479-ben a volokolamszki kolostort alapította. Joszif Volockij követője volt 
Gennagyij novgorodi vladika, aki a harcos egyházat képviselte az eretnekekkel szem- 
beni szigorú fellépésével. Joszif Volockij követőit joszifljánusoknak nevezték. A jo- 
szifljánus elképzelések a kolostori élet szabályainak megszigorítását tűzték ki célul, 
és támogatták az egyház birtokosi-hatalmi pozícióinak növelését. A másik irányzat 
kialakítója Nyil Szorszkij (1433—1508) volt, aki Athosz hegyéről elsősorban az asz- 
ketikus szerzetesi életre törekvést hozta magával, és annak orosz földön való kifor- 
málásáért tevékenykedett. Nyil (eredeti nevén Nyikolaj Majkov) a Volgán túli Szora 
folyó mellett alapított kolostort. A szerzetesi élet megújítását a misztikum felé for- 

dulva akarta elérni, és szükségtelennek ítélte az egyházi birtokokat. Követőit "önzet- 
lenek"-nek (nyesztyizsatyeli) nevezték. A két irányzat, amelynek éles szembeállítása 
nem a korszak, hanem a későbbi történetírás látásmódja, az egyházi birtokok kérdé- 
sében találta meg az utat a világiak felé. 

III. Iván államának ugyanaz a moszkvai fejedelmi udvar volt a központja, mint 
elődeinek. A nagyméretűvé duzzadt fejedelmi udvar sok mindenben nem felelt meg 
az állami központtal szemben támasztott követelményeknek. Emiatt merült fel egy 
reform szükségességének gondolata. Elsősorban a megnövekedett létszámú udvari 
szolgáló (dvorjanye, szluzsilije Ijugyi, pomescsiki) földigényének kielégítésére kel- 
lett megoldást találni. Erre a kolostori birtokok szekularizációja kiváló lehetőséget 
teremtett volna. A joszifljánusok és az önzetlenek összecsapására hosszú viták után 
az 1503. évi zsinaton került sor. A két irányzat közül a joszifljánusok kerekedtek felül. 
Bármennyire is szimpatizált korábban III. Iván az önzetlenekkel, a többségbe került 
joszifljánusok ellen nem lépett fel, nem áldozta fel hatalmának egyik legfőbb támaszát. 
A szekularizáció elmaradt, az udvari szolgálók földkérdésének megoldása elodázó- 
dott. A moszkvai állam veszélyeztetettségtudata továbbra is fennmaradt, ebben 
gyökerezett a hadsereg állandó növelésének igénye. A hadsereg létszámkérdését az 
udvari szolgálók nagyobb körének földhöz juttatásával lehetett megoldani: a pomesz- 
tyebirtokot katonai szolgálat fejében és időtartamára lehetett megszerezni. A fejedelmi 
udvarhoz kötődő nagy létszámú szolgáló népesség ebben látta társadalmi felemel- 
kedésének zálogát. A földbirtok-problémát a moszkvai állam a 16—17. század során 
továbbra is maga előtt görgette. 

III. Iván a 15—16. század fordulójára megteremtette a moszkvai államot, támo- 
gatta az ortodox (pravoszláv) egyház kibontakozó autokefalitását, az egyház ideoló- 
giájára (Moszkva a harmadik Róma) támaszkodva az uralkodó hatalmát a társadalom 
által támasztható korlátok fölé emelte, és a társadalom irányában pedig e korlátok ki- 
alakulásának lehetőségét is felszámolta. A létrejövő kelet-európai nagyhatalom a gaz- 
daság és a társadalom megreformálásának szükségét is felfedezte, a megoldási kísér- 
leteket pedig a , hosszú 16. századra" hagyta örökül. A nyugat-európai államokkal 
való kapcsolatok felújításával III. Iván megtalálta azt a fonalat, amelyet a keleti szlávok 
lakta térség a tatár hódítással elveszített: a moszkvai állam az európai politika ténye- 
zője lett. 

1. A szlávok őshazájáról kialakult elképzelések 

3. A Ruszt érintő kereskedelmi utak a 8-9. században 

4. A Kijevi Rusz és a steppe a 9-10. században 


a.s. A Steppe és az erdős steppe 
határa 


-- -. Az erdős steppe és a vegyes 
erdő határa 


o  — Feltárt kőfalú erődítmények 

(6 A szláv népek feltételezett őshazája 


A keleti szlávok vándorlásának útvonala 
az őshazának tartott területről 3 Freskee fess demigse Tr 


5. A keleti szlávok törzsei 

6. Az észak-déli kereskedelmi tengely legfontosább pontjai a 10. században 

2. nyugat-európai dénárok és lelőhelyei 


7. A pénzérmék elterjedése (10-11. század) 

8. Az északi és déli grivnák előfordulási helyei 

9. A Kijevi Rusz régiói és fontosabb központjai 

10. Kijev és környéke 


187 


Dolobszkoje-tó 
(Lubenszkoje-tó) 


Kijevi Barlangkolostor ee 


Jelmagyarázat: 

A) Vlagyimir városa 

B) Bölcs Jaroszlav városa 

C) Mihajlov negyed 

D) zsidó negyed a váralján 

E) Kiszelovka 

F) Scsekovica (Sekavica, Skovica) 
G) 


Kudrjavec "1 
H) Aszkold sírjának tartott hely Vidubicki kolostor 
J) Horevica 


11. Kijev és közvetlen környéke 


I. Vlagyimir (978—1015) városa 
1) Msztyiszlav udvara 
2) Fjodor (Theodor)-kolostor 
3) Szent András (Jancin)-kolostor 
4) Jaroszlav udvara 
5) Szentháromság temploma 
6) Mennybemenetel temploma 
A) Tized-templom 


II.Bölcs Jaroszlav (1019—1054) városa 
B) Szent Szófia-székesegyház 
D) Szent Ireneus-templom 
E) Szent György-templom 
III. Izjaszlav Jaroszlavics (1054—1073, 
1076—1078) és fia, Szvjatopolk 
Izjaszlavics (1093—1113) városa 
C) Dmitrij-kolostor Szent Mihály 
temploma 
IV. Kopirjev vég 
V. Podol, azaz a Váralja 
7) Illés temploma 
8) Mihály temploma 
9) Borisz és Gleb templom 
T) Piactér (Torgoviscse) 
VI. Várhegy 
VII. Scsekovica (Skovica) magaslat 
VIII. A hagyomány szerint itt volt a 
legendabeli városalapító (Kij) városa 


12. A középkori Kijev 

Monomah 


városa 
Templom r 


Andrej 
Bogoljubszkij 

városa 
(1158-1164) ! 


já Mennybevitele 


/ templom 


13. A Kljazma-parti Vlagyimir 

14. Novgorod és környéke 

—:-—: A végek határai 
L Kikötő 


C  Voszkreszenszkij kapu 


D Fjodor kapu 

F  Precsisztkij kapu 


E Vlagyimir kapu 


Szófia oldal 
1 Szófia Székesegyház 
2 Érseki palota (vladika) 
3 Piactér 
4 Jaroszlav udvara 
5 Gót udvar 
6 Német udvar 
7 poszadnyik udvara 


15. A novgorodi , végek" a 15. században 

..25! Uralmi zónák határa e Erődítmények 
r".z. XV. századi pjatyina-határok Esi A XIV. század végétől Moszkva és Novgorod közti 


1 Votszkaja 4 Gyerevszkaja vitás területek 
2 eemekerízesájjs za 5 Bezseckaja [7] A XV. században Novgorodnak és Litvániának 
3 Selonszkaja egyaránt adózó terület 


16. Novgorod területe (14-15. század) 

(.. A moszkvai fejedelemség 1300-ban 

17. A Moszkvai Rusz kialakulása és növekedése 1300-1462 

18. A lengyel-litván állam a 15. század végén 


nagyfejedelem (velikij knyaz) 

hatalommal (voloszttyal) bíró knyazok 

hatalomra törő, de lecsúszó knyazok (knyaz-izgoj) 
es kíséret; nem feltétlenül 

19. A Rusz társadalmának tagolódása 


A korai források szerint A XIV-XV. században 
vérségi ? 
előkelőka 8 gyei 
vjascsije kupci (gosztyi") e ÉSE] 
sztndok sztvéek 
(vecse) 


novgorodiak "cserny" z fekete emberek 


( kereskedők 
kézművesel 


" gótok, németek, svédek 


20. A novgorodi társadalom 

ord darugák és baszkakok 


u 
nagykáni ulusz) (népességösszeírás, adók) 


nagyfejedelem 


gazdasági egységek 
(putyok) irányítói 


21. A tatár káni és a moszkvai nagyfejedelmi udvar berendezkedése a 14. században 

23. A betűtípusok és az írás változása a 11—15. században 


199 


A kijevi nagyfejedelmek 


Kövér szedéssel a nagyfejedelmeket, Rurik 
alattuk zárójelben az uralkodásuk (1879) 
időtartamát vagy adatok hiányában l 
a halálozás évszámát jelöljük. Oleg 
(879—912) 
l 
Igor — Olga 
(t945) (1969) 
l 
Szvjatoszlav 
(1972) 


Jaropolk I. Vlagyimir 
(t980) (980—1015) 


Szvjatopolk Bölcs Jaroszlav 
(11019) (1019—1054) 


Izjaszlav Vlagyimir Szvjatoszlav Vszevolod 
(1054—1073, (1073—1076) (1078—1093) 
1076—1078) l l 

] II. Vlagyimir Monomah 
HALICSI  CSERNYIGOVI (1113—1125) 


Szvjatopolk FEJEDELMEK FEJEDELMEK 


SES EEG emezt eregaggee vs meggyes zevegggeyrr 
i ; Velikij (1132—1139) (1150—1154) Dolgorukij 
: David Oleg , Goriszlavics" : (1125—1132) (1154—1157) 


Vszevolod Igor  ! — Izjaszlav Rosztyiszlav 
(1139—1146) (1146) !(1146—1154) (1159—1167) 


; Szvjatoszlav 


" (1176—1194) j dei 169) Rurik Roman 

i I j (1194—1206) I 

i j I Msztyiszlav 

; — Vszevolod i jin 

! (1206, 1207) ; (1223—1235) 

H I ; VLAGYIMIR—SZUZDALI 
j i NAGYFEJEDELMEK, 

j Mihail I HALICS—VOLHÍNIAI MOSZKVAI 

! (1238—1240) ! . FEJEDELMEK FEJEDELMEK 


200 


A halicsi és halics-volhíniai fejedelmek 


Kövér szedéssel si 
£ Bölcs Jaroszlav 
a fejedelmeket, 
alattuk zárójelben (1019—1054) 
az uralkodásuk 
időtartamát jelöljük. 
Vlagyimir Vszevolod 
3 (1078—1093) 
l 
Rosztyiszlav Vlagyimir Monomah 
(1113—1125) 
— l l 
Volodar Vaszilko i Velikij 
(1092—1124) (1097—1124) (1125—1132) 
mm  ! r T 1, 
Izjaszlav Eufrozina Rosztyiszlav 
VIlagyimirko Rosztyiszlav (1146—1154) (férje II. Géza (1159—1167) 
(1141—1153) (2?—1143) I magyar király) 
Msztyiszlav l 
(1167—1169) III. Béla 
8 l magyar király 
aroszlav Roman l 
s Oszmomiszl" 
(1153—1187) (1170—1205) sétát 
ai gyar király, 
[án . Berladnyik halicsi fejedelem 
lazátásák dás dés ülái (1188—1189) 
(1187—1199) (1187—1188) Rosztyiszlav Kálmán Árúliás 
(t1189) halicsi király peremisli 
(1214—1219) fejedelem 
Danyiil Vaszilko (1227—1229, 
(1238—1264) (1238—1269) 1231—1234) 
I J j ! Vlagyimir 
Svarn I.Lev — Msztyiszlav  — Preszlava (1269—1289) 
(1264—1269) (1264—1301) (1289—?) (férje mazóviai 
I kü ás 
Jurij já 
(1301—1315) mezőt íj felall 


Andrej IL. Lev Mária — Trojden 
(1316—1324) (1316—1324) ZEStEak 


Bolestaw - II. Jurij 
(1325—1340) 

A vlagyimir-szuzdali nagyfejedelmek, moszkvai fejedelmek 


Kövér szedéssel a nagyfejedelmeket, 


(1359—, 1362—1389) 


alattuk zárójelben az uralkodásuk 
időtartamát jelöljük. Jurij Dolgorukij 
A dőlten szedett évszámokkal jelzett vé 120 k.—1154) 
időpontban a moszkvai fejedelmek 
egyben vlagyimir—szuzdali Andrej Bogoljubszkij 
nagyfejedelmek is voltak. (1154—1174) 
Vszevolod Bolsoje Gnyezdo 
(1176—1212) 
Konsztantyin Jurij dJaroszlav 
(1212—1218)  (1218—1238)  (1238—1246) 
Alekszandr Nyevszkij Andrej 
(1246—, 1252—1263) 
Dmitrij Andrej MOSZKVAI FEJEDELMEK 
(1276—1281, (1281—1283, jEEÉmsénstszégel egett amen 
1283—1294)  1294—1304 ! Danyiil H 
i 
Jurij I. Iván (Kalita) i 
(1303—, (1325—,1331—1341) : 
1318-—1322) ; 
Szemjon ,, Gordij" II. Iván j 
(1341—1353) ááóű fák j 
i 
Dmitrij Donszkoj i 
ij 
Í 
i 


(1389—1425) ! 
I ; 

II. Vaszilij Ti i 
(1425—1462) i 


III. Iván ! Vaszilij 
Egész Rusz uralkodója" I  Koszoj 
(1462—1505) i 


I. Vaszilij POYOSERSESÉÉSBE NMR TYBI IS 


Jurij 
(t1434) 


Dmitrij 
Semjaka 


MUTATÓK 


SZEMÉLYNÉVMUTATÓ 


Abu Hamid al-Garnati, granadai arab utazó, 
földrajzíró 20 

Adalbert, trieri szerzetes, , Rusz püspöke" 36 

Ádám, Brémai, szerzetes, történetíró 21, 
123 

Afanaszij Nyikitin, tveri kereskedő 144 

Alekszandr Jaroszlavics Nyevszkij, vlagyi- 
mir-szuzdali, moszkvai fejedelem 98, 
113, 115—120, 128, 144, 145, 151 

Alekszej, moszkvai metropolita 143, 158, 
152, 154 

Alekszejev, L. V. 90 

Aleskovszkij, M. H. 90 

Alimpij, kijevi szerzetes, festő 101 

Allsen T.T.117 

Álmos, magyar törzsfő 27 

Amman, A. M. 132 

Anasztázia, Bölcs Jaroszlav leánya, I. András 
felesége 43 

András I., Árpád-házi, magyar király 43 

András II., Árpád-házi, magyar király 69, 70, 
105, 138 

András herceg, II. András fia, peremisli feje- 
delem 69 

András herceg, III. Béla fia, halicsi fejedelem, 
a későbbi II. András 69 

Andrej Alekszandrovics 116, 145 

Andrej Ivanovics 146 

Andrej Jaroszlavics, vlagyimiri nagyfejede- 
lem 115, 121 

Andrej Jurjevics, halicsi fejedelem 136 


Andrej Jurjevics Bogoljubszkij, vlagyimiri 
fejedelem 17, 62, 65, 66, 84, 92, 96, I01, 
157 

Andrej Vlagyimirovics, volhíniai vlagyimiri 
fejedelem SI, 55 

Andrej Vszevolodovics 55 

Andronikosz 50 

Anna, I. Baszileosz császár nővére, VIagyi- 
mir Szvjatoszlavics felesége 37 

Anna, IV. Béla leánya, Rosztyiszlav Mihaj- 
lovics felesége 121 

Anna, Bölcs Jaroszlav leánya, I. Henrik fran- 
cia király felesége 21, 43 

Anna, Roman Msztyiszlavics felesége 69 

Anna hercegnő, Vszevolod Jaroszlavics fele- 
sége 95 

Annalista Saxo, krónikaíró 37 

Anonynus, magyar gesztaíró 13, 22, 69 

Anonymus Gallus, lengyel krónikaíró 22 

Antonyij, kijevi szerzetes 44, 95 

Anyicskoyv, E. V. 39 

Arkagyij, novgorodi püspök 126 

Arszenyij, tveri püspök 98 

Aszkold, varég előkelő, kijevi uralkodó 
14, 16, 20, 28 

Aszmud, Szvjatoszlav kijevi nagyfejedelem 
nevelője 29 

Auf, al-, kelet-iráni író 19, 20 


Bajdar, Csagataj fia, mongol-tatár vezér 111 
Bajor Geográfus IO, 11 

Bakri (Balkhi), al-, cordóbai arab földrajzíró 
19 

Barc, kun fejedelem 105 

Bardasz Phokasz, bizánci trónkövetelő 37 

Bardasz Szklerosz, bizánci trónkövetelő 
37, 41 

Baszileosz I. (Bulgaroktonosz), Makedón 
37 

Batu/Batij, Dzsocsi fia, mongol-tatár kán 107, 
108, 115, 20 

Béla III, Árpád-házi, magyar király 69 

Béla IV., Árpád-házi, magyar király 105, 111 

Bíborbanszületett VII. Konstantin/Konsztan- 
tinosz, Makedón, bizánci császár 10, I Il, 
19, 21, 28, 31, 35, 77 

Birnbaum, H. 124, 154 

Bolestaw I. (Chrobry — Bátor), Piast, lengye: 
fejedelem 42 

Bolestaw II. (Smiaty — Merész), Piast, len- 
gyel király 48 

Bolestaw -Jurij II./Jurij Trojdenovics, halicsi 
fejedelem 136, 137, 142 

Bolestaw (Wstydliwy - Szemérmes), Piast, 
krakkói fejedelem 135 

Bonyak, kun kán 104 

Borisz, Szent, Vlagyimirovics 42, 48, 52, 60, 
84, 92 94, 96, 97 

Bödzsek, Toluj fia, mongol-tatár vezér 111 

Brjacsiszlav, polocki fejedelem 47 


Csagatáj, Dzsingisz fia 106, 111 
Cserepnyin, L. V. 71, 86, 87, 90 


Danyiil, csernyigovi apát 99 

Danyiil Alekszandrovics, moszkvai fejedelem 
116, 144, 145 

Danyiil Romanovics, halics-volhíniai fejede- 
lem, majd király 63, 68, 70, 106, 111, 
115, 120-122, 134, 135, 139, 140, 142, 
152 

Danyiil Zatocsnyik, 12. századi író 24 

Danyilovicsok (Danyiil Romanovics fiai) 136 

David Igorevics 49, 50 

David Rosztyiszlavics 63 

David Szvjatoszlavics 55 

Davidovicsok 55, 61, 67 

Dazsbog, szláv napisten 33 

Dir, varég előkelő, kijevi uralkodó 14, 16, 20, 
28 

Dtugosz, Jan, lengyel történetíró 22, 99 

Dmitrij, III. Iván unokája 161 

Dmitrij Alekszandrovics 116, 145 

Dmitrij (Detko), halicsi bojár 136 

Dmitrij Ivanovics Donszkoj, moszkvai nagy- 
fejedelem 73, 148-150, 160, 161, 163 

Dmitrij Jaroszlavics 116 

Dmitrij Jurjevics Semjaka 128 

Dmitrij Konsztantyinovics, vlagyimiri nagy- 
fejedelem 148 

Dmitrij Mihajlovics 145, 146 

Dovzsenok, V.I. 71 

Dubov, I. V. 76 

Dvornik, F. 35 

Dvornyicsenko, A. Ju. 76 90 

Dzsajhani, bokharai államférfi, földrajzíró 19, 
20, 27 

Dzsanibek, mongol-tatár kán 152 

Dzsebe, mongol-tatár vezér 107 

Dzsingisz, mongol-tatár kán 106—108, 111 

Dzsocsi, Dzsingisz fia 106, 107, 117 


Eupraxia, orosz hercegnő, IV. Henrik császár 
felesége 21 


Farlaf, varég követ 29 

Fenell, J. 110, 113, 119 

Feodoszij, Szent, kijevi apát 97 

Filippov, Sz. 89 

Fiorovanti, Aristotele, itáliai építész 163 

Fjodor, pap 65 

Fjodor Jurjevics 109 

Frigyes I. (Barbarossa), Hohenstauf, német- 
római császár 69, 137 

Frojanov, I. Ja. 76, 80, 83, 86-88, 90, 91, 97, 
138 


Gabriel, halicsi metropolita 152 
Gardezi, perzsa történetíró 19, 20 


Gedimin, Gediminas, litván nagyfejedelem 
136, 142, 143, 147 

Gennagyij, novgorodi vladika 164 

Georgij, kijevi metropolita 47 

Georgij, Szent Borisz magyar szolgája 84 

Georgiosz Hamartolosz, bizánci krónikaíró 
20, 23, 26 

Georgiosz Mammasz, bizánci pátriárka 164 

Georgiosz Maniakész, Sztrategosz 43 

Georgiosz Palamasz, bizánci egyházi író 154 

Gergely VII., pápa 49 

Gertrud, Babenberg, Roman Danyilovics 
felesége 121 

Géza, magyar fejedelem 36 

Géza I., Árpád-házi, herceg, majd magyar 
király 103 

Gieysztor, A. 139 

Gilbert, M. 153 

Gita, angolszász hercegnő, Vlagyimir Mono- 
mah felesége 14 

Gleb Jurjevics, kijevi nagyfejedelem 62 

Gleb Olgovics 55 

Gleb, Szent, Vlagyimirovics 42, 48, 52, 60, 
92 94, 96—98 

Golczewski, F. 140 

Golubinszkij, E. 26, 35, 94, 95, 140 

Goremikina, V. I. 90, 91 

Grekov, B. D. 14, 51, 71, 75, 83, 86-88, 90, 
91 

Grigorij Camblak, bolgár egyházi személy 
154 

Gudzij, I. K. 154 

Güjük, Ögödej fia, mongol-tatár vezér III 


György, Szent, amasz(b)jrai 20, 38 


Halbach, U. 83, 84, 139, 140 

Halperin, Ch. J. 155 

Hamartolosz lásd Georgiosz Hamartolosz 

Hedvig/Jadwiga, Anjou, Nagy Lajos leánya, 
lengyel királynő 137 

Hellmann, M. 163 

Henrik III., Száli, német-római császár 43 

Henrik IV., Száli, német-római császár 21 , 49 


Henrik I., Capet, francia király 43 

Henrik II. (Civakodó), bajor herceg 36 

Henryk II. (Brodaty -— Szakállas), Piast, 
lengyel fejedelem 111 

Horiv, Kij testvére 14 

Horsz/Khoresz, szláv/perzsa napisten 32 

Hrusevszkij, M. 140 


Ibn Fadlán, arab utazó, földrajzíró 20, 34 

Ibn Haukal/Haugal, mohamedán utazó, 
földrajzíró 20 

Ibn Hordádzbeh, mohamedán tudós, föld- 
rajzíró 20 

Ibn Ruszta, mohamedán földrajzíró 19, 20 

Ibrahim ibn Jagub, zsidó kereskedő, utazó, 
földrajzíró 20 

Iglói E. 52 

Igorevicsek (Igor Szvjatoszlavics fiai) 70 

Igor Jaroszlavics, volhíniai vlagyimiri 
fejedelem 46 

Igor, Oleg fia, kijevi nagyfejedelem 15, 28, 
29, 42, 74, 79 

Igor Olgovics 54, 59, 60, 61, 88 

Igor Szvjatoszlavics, novgorod-szeverszkiji, 
csernyigovi fejedelem 24, 33, 47, 67, 
105 

Ilarion, kijevi metropolita 24, 39, 44, 92, 95, 
99 

Illés próféta 34 

Ince IV., pápa 120 

Inegeld, varég követ 29 

Ingirgerd/Ingigerda/lréné/lrina, Olaf svéd 
király leánya, Bölcs Jaroszlav felesége 
43,95 

Ingvar Ingvarevics, rjazanyi fejedelem 113 

Ingvar Jaroszlavics, kijevi nagyfejedelem 63 

Ioannész VI. (Kantakuzénosz), Palailogosz, 
bizánci császár 154 

Ioannész Szkülitzész, bizánci történetíró 20 

Ion, rjazanyi püspök 164 

Iraklij Danyilovics 135 

István, Szent, permi 153 

István, Szent, szurozsi/szudaki 20, 38 

István II., Árpád-házi, magyar király 104 

István III., Árpád-házi, magyar király 68 

Isztakri, al-, mohamedán földrajzíró 20 

[Iván Danyilovics Kalita, moszkvai nagyfeje- 
delem 52. 145—-147, 150, 157, 158, 161, 
163 

[Iván Rosztyiszlavics Berladnyik 57, 68, 81, 
138 

Iván II. (Szép), Ivanovics, moszkvai nagyfe- 
jedelem 146, 148 

Iván III. (Nagy), Vasziljevics, moszkvai 
nagyfejedelem, goszpodar 129, 150, 
151, 154, 157, 160—-165 

Iván IV. (Rettegett), Vasziljevics, orosz cár 
155 

Izidor, Kijev és az egész Rusz metropolitája 
143, 151, 154, 155, 164 

Izjaszlav Davidovics 55 

Izjaszlav Jaroszlavics, kijevi nagyfejedelem 
46-49, 95 

Izjaszlav Msztyiszlavics, kijevi nagyfeje- 
delem 56, 58—62, 68, 69, 74, 83, 92 

Izjaszlav Vlagyimirovics 49 


Jagelló, III. Ulászló, litván nagyfejedelem, 
lengyel király 137, 143, 149 

Jakja/Yakja/Jahja, antiokhiai születésű ke- 
resztény mór író 20, 37 

Jan Czarnkóvw, lengyel krónikaíró 136 

Jan Visatics, novgorodi bojár 126 

Janka, Vszevolod Jaroszlavics leánya 96 

János, Keresztelő Szent 32, 131, 163 

Janov, A. 155 

Janyin, V. L. 90, 91, 122-124, 130 

Jarilo, szláv isten 33 

Jaropolk Izjaszlavics 95 

Jaropolk Szvjatoszlavics, kijevi nagyfejede- 
lem 30, 36, 41 

Jaropolk Vlagyimirovics, kijevi nagyfeje- 
delem 55—57 

Jaroszlav (Bölcs), Vlagyimirovics, , Gerz- 
leffő, kijevi nagyfejedelem 21, 24, 25, 
26,41—-47,51—53, 59, 73, 77, 84, 92, 95, 
97, 99, 100, 103, 125 

Jaroszlav Jaroszlavics, tveri fejedelem 116 

Jaroszlav Szvjatopolcsics, volhíniai vlagyi- 
miri fejedelem 51 

Jaroszlav Szvjatopolkovics, volhíniai vlagyi- 
miri fejedelem 50 

Jaroszlav Szvjatoszlavics 55 

Jaroszlav Vlagyimirovics, pszkovi fejedelem 
118 

Jaroszlav Vlagyimirovics Oszmomiszl, hali- 
csi fejedelem 68—70, 137 

Jaroszlav Vszevolodovics, vlagyimir-szuzda- 
li fejedelem 66, 110, 114, 115, 126 

Jaroszlavicsok (Bölcs Jaroszlav fiai) 45, 48, 
49, 51 

Jefrem, kijevi metropolita 44, 47 

Jefrem, perejaszlavli metropolita 47 

Jenő IV., pápa 155 

Jepifanyij Premudrij, szerzetes, legendaíró 
153, 154 

Jeromij, rjazanyi hadvezér 109 

Jevdokija, Dmitrij Konsztantyinovics leánya, 
Dmitrij Donszkoj felesége 148 

Jevfimij, novgorodi vladika 128 

Jevpatyij Kolovrat, rjazanyi hős 109 

Jonas, rjazanyi püspök, majd Kijev és Rusz 
metropolitája 155 

Jordanes, gót származású történetíró 7, 8 

Joszif, kijevi metropolita 93 

Joszif Volockij, volokamszki szerzetes 164 

Julianus barát, magyar domonkos szerzetes, 
utazó 22, 108, 112 

Jurij Danyilovics 145, 146, 163 

Jurij Dmitrijevics 151 

Jurij Ingvarevics, rjazanyi fejedelem 109 

Jurij I., Lvovics 136 

Jurij Trojdenovics lásd Bolestaw-Jurij II. 

Jurij Vlagyimirovics Dolgorukij, kijevi nagy- 
fejedelem 55—58, 60-62, 64-66, 68, 74, 
96, 144 

Jurij Vszevolodovics, szuzdali fejedelem 66, 
106, 108-110, 112 

Juskov, Sz. V. 86 


Kadan, Ögödej fia, mongol-tatár vezér 11 

Kálmán (Könyves), Árpád-házi, magyar 
király 104 

Kálmán herceg, II. András fia, halicsi király 
70, 105 

Karamzin, N. M. 91 

Karimann, Karoling, frank király 28 

Károly Róbert, Anjou, magyar király 136 

Kartasev, A. V. 164 

Kázmér I., Piast, lengyel király 43 

Kázmér III. (Nagy), Piast, lengyel király 136, 
137, 140, 142 

Kelemen, Szent 37 

Kézai Simon, magyar gesztaíró 22 

Kij, Kijev alapítója 14 

Kinnamosz, bizánci történetíró 60 

Kiprián, Kijev és Rusz metropolitája 142, 152 

Kirill, halicsi püspök, pecsétőr 140 

Kirill I., kijevi metropolita 93, 121, 152 

Kirill, turovi püspök 24, 99, 119 

Kizilov, Ju. A. 91 

Klimt/Kliment, kijevi metropolita 60, 92 

Kljucsevszkij, V. O. 39, 89 

Koncsak, kun kán 105, 106 

Konstancia, IV. Béla leánya, Lev Danyilo- 
vics felesége 121 

Konstantin-Cirill, görög hittérítő 27 

Konstantin/Konsztantinosz lásd Bíborbanszü- 
letett 

Konsztantinosz IX. (Monomakhosz), Make- 
dón, bizánci császár 44 

Konsztantinosz XI., Palailogosz, bizánci csá- 
szár 164 

Konsztantyin Vszevolodovics 66, 110, 114 

Kotljar, M. F. 75, 76 

Kötöny, kun fejedelem 105 

Kristó Gyula 135 

Krivosejev, Ju. V. 90 

Kuszkov, V. V. 154 

Kuza, A. V.75 


Lajos I. (Jámbor), Karoling, frank király, 
német-római császár 21 

Lajos (Nagy), Anjou, magyar király 137 

Lambert, hersfeldi, krónikaíró 21 

László I., Szent, Árpád-házi, herceg, majd 
magyar király 103 

Lavrentyij/Laurentius, szerzetes, évkönyvíró 
23 

Lazarev, V. 101 

Leon, perejaszlavli metropolita 47 

Leontyij, rosztovi püspök 92 

Leszek (Biaty — Fehér), Piast, lengyel király 
69, 70 

Lev Danyilovics 121, 135, 136 

Lev II., Jurjevics, halicsi fejedelem 136 

Libutius, mainzi szerzetes 36 

Lihacsov, D. Sz. 39, 100, 153, 154, 163 

Lomonoszov, M. L. 14 

Lubart, 142 


Makszim, kijevi metropolita 152 

Mal, drevljan fejedelem 29, 79 

Maladik Ruthenus 113 

Malalasz, bizánci krónikaíró 23, 33 

Mamaj, mongol-tatár emír 147, 149, 150, 160 

Mánuel I., Komnénosz, bizánci császár 60 

Mária, I. Jurij Lvovics leánya, Trojden fele- 
sége 136 

Marx, Karl 91 

Marvazi, al-, perzsa földrajzíró 19, 20 

Maszúdi, bagdadi arab utazó, történet- és 
földrajzíró 32 

Merseburgi Thietmar, merseburgi püspök, 
történetíró 21 

Meyerdorff, J. 154 

Mihail, kijevi metropolita 60 

Mihail Boriszovics 160 

Mihail Jaroszlavics, tveri fejedelem 116. 128, 
145 

Mihail Jurjevics, kijevi nagyfejedelem 62 

Mihail Vszevolgyics, csernyigovi fejedelem, 

kijevi nagyfejedelem 63, 68, 70, 106, 

II1, 112, 113, 115, 120 

Mindaugas/Mindoweg, litván király 121, 142 

Mitrofan, bizánci pátriárka 164 

Mojszej, kijevi apát 60, 96 

Mokos, szláv istennő 33 

Monomah-klán (Vlagyimir Monomah hívei) 

57-60 

Mózes, Magyar, kijevi szerzetes 98 

Möngke, Toluj fia, mongol-tatár vezér 111, 

115, 117 

Msztyiszlav Danyilovics 135, 136 

Msztyiszlav Izjaszlavics, volhíniai fejedelem 
68 

Msztyiszlav Jaroszlavics 42, 43, 47 

Msztyiszlav Msztyiszlávics Udaloj, halicsi 
fejedelem 70, 105, 106 

Msztyiszlav Romanics Sztarij, szmolenszki, 
kijevi nagyfejedelem 63, 106 

Msztyiszlav Rosztyiszlavics Hrabrij, novgo- 
rodi fejedelem 70 

Msztyiszlav Szvjatoszlavics, csernyigovi fe- 
jedelem 106 

Msztyiszlav Vlagyimirovics Velikij, novgo- 
rodi fejedelem, kijevi nagyfejedelem 14, 
17, 50, 54-56, 58, 96, 125, 126 

Muktadir Billáh, kalifa 20 

Müller, G. F. 14 

Müller, L. 23, 35 


Naszonov, A. N. 50 

Neofit, csernyigovi metropolita 47 
Nitsche, P. 159 

Nogaj, mongol-tatár emír I l6, 160 
Noonan, Th. S. 64 

Novoszelcev, A. P. 20 


Nyesztor, Kijevi krónikaíró 23 

Nyifont, novgorodi püspök 60 

Nyil Szorszkij/Nyikolaj Majkov, szerzetes 
164 

Olaf, Szent 97 

Olaf, Yngling, svéd király 43, 98 

Oleg Jaroszlavics 69 

Oleg, Rurik kíséretének tagja, kijevi nagy- 
fejedelem 15, 16, 28, 29, 31, 34, 35, 40, 
41, 52 

Oleg Szvjatoszlavics, a drevIljanok fejedelme 
30 

Oleg Szvjatoszlavics Goriszlavics 49—52, 55 

Olga/Helena, Igor felesége 29, 30, 35, 36 

Olgerd, Algirdas, litván nagyfejedelem 136, 
142, 143, 148 

Olgovicsok (Oleg Szvjatoszlavics fiai) 55, 56, 
67, 106 

Olmin, kijevi előkelő 27 

Orda, Dzsocsi fia, mongol-tatár vezér 111 

Orlov, A. Sz. 123 

Ostrowski, D. 155 

Osztromir, novgorodi bojár, poszadnyik 98, 
126 

Ottó I. (Nagy), Szász, német-római császár 
21, 36, 37 

Ottó II., Szász, német-római császár 36, 37 


Ögödej, Dzsingisz fia, mongol-tatár kán 106, 
108, 111,113,117 
Özbeg, mongol-tatár kán 147 


Pahomij Logofet, szerb származású egyházi 
személy 154 

Pasuto, V. T. 88 

Pavlov-Szilvanszkij, N. P. 89, 90 

Perkunas. litván isten 33 

Perun, szláv isten 32, 33, 34 

Petrov, A. V.91 

Philothetosz, bizánci pátriárka 154 

Phothiosz, Kijev és az egész Rusz metropo- 
litája 152 

Photiosz, bizánci pátriárka 21, 35 

Pjotr, kijevi metropolita 152 

Pjotr Akerovics, kijev-beresztovói igumen 
112 


Pjotr Boriszlavics, bojár 83 

Plano Carpini, Johannes, ferences szerzetes, 
utazó 112, 120 

Pletnyova, Sz. A. 104 

Pokrovszkij, M. N. 89 

Polikarp, kijevi szerzetes 23, 97 

Poppe, A. 38, 94 

Poth nádor, magyar, comes palatinus 139 

Priszjolkov, M. D. 50 

Pritsak, O. 15, 20, 26, 31 

Prohorov, G. M. 154 

Prokopiosz, bizánci történetíró 7, 8 


Ouverfurti Bruno, térítő szerzetes 21, 29, 41, 
42, 45 


Ramm, B. Ja. 119 

Rapov, 0. M. 90, 91 

Rasid ad-Din, perzsa történetíró 111 

Regino (prümi apát) folytatója 21, 36 

Ribakov, B. A. 10, 24, 27, 28, 33, 90, 113 

Riccardus, magyar domonkos szerzetes 22 

Richlin, I. Ottó császár unokája, Jaropolk 
felesége 36 

Róbert, esztergomi érsek 105 

Rod, az őskultuszt szimbolizáló lény 32 

Rogerius, váradi kanonok 24, 112, 113 

Rognyeda, polocki hercegnő 41 

Rogvolod, polocki fejedelem 4! 

Roman, litván metropolita 143 

Roman Danyilovics I21, 135 

Roman Ingvarevics 109 

Roman Msztyiszlavics, halics-volhíniai fe- 
jedelem 63, 69, 119 

Roman Rosztyiszlavics, szmolenszki feje- 
delem 106 

Roman Vlagyimirovics, volhíniai vlagyimiri 
fejedelem 51 

Romanosz I. (Lekapenosz), Makedóniai, bi- 
zánci császár 36 

Romanosz II., Makedóniai, bizánci császár 
36 


Romanovicsok (Roman Msztyiszlavics fiai) 
70, 135, 136 

Rosztyiszlav Ivanovics, peremisli fejedelem 
96 

Rosztyiszlav Mihajlovics, csernyigovi feje- 
delem, majd macsói bán I11, 120, 121 

Rosztyiszlav Msztyiszlavics, szmolenszki fe- 
jedelem, kijevi nagyfejedelem 26, 61, 
62, 70, 80 

Rosztyiszlav Vlagyimirovics 46, 58 

Kosztyiszlav Vszevolodovics 49, 55 

Rosztyiszlavicsok (Rosztyiszlav VIlagyimi- 
rovics fiai) 49, 51, 63, 106 

Rozsanyici, az őskultuszt szimbolizáló lény 
32 

Ruald, varég követ 29 

Rubljov, Andrej, szerzetes, ikonfestő 153 

Rurik, kijevi nagyfejedelem 14, 28, 123, 122 

Rurik-dinasztia/Rurikidák 15, 21, 41, 47, 63, 
64, 69, 97 

Rurik Rosztyiszlavics 69 

Rüss, H. 66 


Safarik, P. J. 8 

Sahmatov, A. A. 23, 90 

Salamon, Árpád-házi, magyar király 103 

Salomea, Leszek Biaty leánya, Kálmán 
herceg felesége 70 

Sándor IV., pápa 121 

Schlözer, A. L. 14 

Scsapov, Ja. N. 44, 93, 94, 124 

Scsek, Kij testvére 14 

Simeon, Szent 95 

Simon, szuzdali püspök 23 

Simon, vlagyimiri püspök 97 

Sixtus ÍV., pápa tól 

Spuler, B. 117 

Stoob, H. 123 

Stöki, G. 35, 107, 140, 145, 162 

Svarn Danyilovics I21, 135 

Szemjon [Ivanovics Gordij 146, 147 

Szergej, Szent, radonyezsi 153 

Szilveszter, vidubicsi apát, történetíró 23, 52, 
96 

Szimarg]/Szemurgl/Szim-rRigl, szláv isten 33 

Szimurg, iráni isten 33 

Szineusz, Rurik testvére 14 

Szolovjov, Sz. M. 12, 89, 113, 139 

Szreznyevszkij, Í. I. 139 

Sztanyiszlav Vlagyimirovics 42 

Sztribog, szláv szélisten 33 

Szugyiszlav Vlagyimirovics 42 

Szübötej, mongol-tatár vezér 107 

Szűcs Jenő 76 

Szümeon Logothetész, bizánci krónikaíró 20, 
26 

Szvák Gyula 89, 91 

Szvarog, Szláv , napkirály" 33 

Szvenyeld. kijevi vojevoda 29 

Szvjatopolk Izjaszlavics, kijevi nagyfejede- 
lem 49, 50, 52, 95 

Szvjatopolk Vlagyimirovics 42, 43 

Szvjatoszlav Igorevics, kijevi nagyfejedelem 
30, 36, 41, 49, 54, 79 

Szvjatoszlav Jaroszlavics 95 

Szvjatoszlav Olgovics 55, 61 

Szvjatoszlav Vlagyimirovics 42, 46-49 

Szvjatoszlav Vszevolodovics, kijevi nagyfe- 
jedelem 59, 63, 110, 115 


Theodor, halicsi metropolita 152 

Theognoszt, Kijev és az egész Rusz metro- 
politája 143, 152, 154 

Theophanes Continuatus, krónikaíró 20 

Theophanu, bizánci hercegnő, II. Ottó csá- 
szár felesége 37 

Theophülaktosz, kijevi metropolita 38, 45 

Theophülaktosz Szimokattész, bizánci törté- 
netíró 7, 9 

Thor, germán isten 33 

Toktamis, mongol-tatár kán 150 

Tolocsko, P. P. 61, 76 

Toluj, Dzsingisz fia 106, 111 


Tredjakovszkij, V. K. 14 

Trojden, szandomiri fejedelem 136 
Trubacsov, O. N. 8 

Truvor, Rurik testvére 14 

Tugor, kun kán 104 


Tyihomirov, M. N. 51, 75, 76, 88, 149 


Varlaam, kijevi apát 95 

Vásáry I. 107 

Vaszilij I., Dmitrijevics, vlagyimir-szuzdali 
fejedelem, moszkvai nagyfejedelem 
150, 151 

Vaszilij I, Vasziljevics Tyomnij, moszk- 
vai nagyfejedelem 128, 150—-152, 160, 
164 

Vaszilij III., Ivanovics, moszkvai nagyfeje- 
delem 123 

Vaszilij Jaroszlavics, vlagyimir-szuzdali feje- 
delem 116 

Vaszilij Jurjevics Koszoj 151 

Vaszilko Konsztantyinovics 110, 114 

Vaszilko Romanovics, halics-volhíniai feje- 
delem, majd király 70, 120, 121, 134, 
135, 142 

Vaszilko Rosztyiszlavics, tyerebovli fejede- 
lem 49, 57 

Veremud, varég követ 29 

Vernadsky. G. 26, 27, 71, 117, 155 

Viseszlav Vlagyimirovics 42 

Vitold, Vitautas, litván nagyfejedelem 148, 
150, 151, 160 

Vjacseszlav Jaroszlavics 46, 47 

Vjacseszlav Vlagyimirovics, kijevi nagyfeje- 
delem 55-57, 60-62 

Vlagyimir Izjaszlavics, volhíniai fejedelem 
69 

Vlagyimir Jaroszlavics, halicsi fejedelem 46, 
66, 68, 69, 137 

Vlagyimir Konsztantyinovics 110, 114 

Vlagyimir Msztyiszlavics 61 

Vlagyimir Rurikovics 63 

Vlagyimir Vaszilkovics 135 


VIlagyimir/ Vaszilij Szvjatoszlavics, kijevi 
nagyfejedelem 16, 20, 21, 24, 25, 30, 31, 
33—43, 45, 52, 59, 74, TT, 19,90,94,97, 
98, 103 

VIilagyimir Vszevolodovics Monomah, kijevi 
nagyfejedelem 14, 17, 21, 23, 25, 4l, 
49-52, 54-56, 58, 65, 66, 73, 94, 96, 99, 
104, 125, 163 

VIlagyimirko Volodarevics, halics-volhíniai 
fejedelem 57, 60, 61, 68, 137, 138 

VIlagyiszlav, halicsi bojár 138 

VIiasto, A. D. 35 

Vodoff, V. 33-35 

Volodar Rosztyiszlavics 57 

Volosz/Velesz, szláv isten 32, 34 

Vszeszlav Brjacsiszlavics, polocki fejedelem 
47, 48 

Vszevolod Igorevics 55 

Vszevolod Jaroszlavics, kijevi nagyfejedelem 
21, 23, 42, 44, 46—49, 52, 94, 96 

Vszevolod Jurjevics Bolsoje Gnyezdo, 
vlagyimir-szuzdali nagyfejedelem 62, 
65, 96 


Vszevolod Konsztantyinovics 110, 114 

Vszevolod Msztyiszlavics , novgorodi fejede- 
lem 55, 56, 97, 106, 124 

Vszevolod Olgovics 56-60, 61, 66, 88, 95, 
96 

Vszevolod Szvjatoszlavics Csormnij 63, 67 

Vszevolod Vlagyimirovics, novgorodi feje- 
delem 125 


Wilhelm, mainzi érsek 36 

Wincenty Kadfubek, lengyel püspök, törté- 
netíró 22 

Wittfogel, K. A. 155 

Wtadistaw Lokietek, Piast, lengyel király 136 


Zernack, K. 88 

Zeusz, görög isten 33 

Zimin, A. A. 86, 124 

Zoé/Szofja Palailoga, III. Iván felesége I6I 
Zonarasz, loannész, bizánci történetíró 20 


FÖLDRAJZI NEVEK MUTATÓJA 


Adriai-tenger 8 

Afganisztán 106, 117 

Alpok 9 

Amasz(Ora/Amasztrisz 20 
Anglia 117 

Aral-tó 20 

Asztrahán I 14 

Athosz-hegy 25, 44, 95, 154, 164 
Azovi-tenger 27, 105, 108 


Bagdad 106 

Bakota 77 

Balkán 9, 33, 98, 154 

Balti-tenger 8, 9, 14, 72, 131, 132 

Baltikum 8, 12, 13, 16, 26, 64, 121, 132,134 

Barcaság 105 

Baskíria 108 

Bécs 144 

Belgorod SI, 63, 77, 87, 92, 109 

Belgrád 104 

Beloozero 14, 15, 20 

Belz 57, 120, 135 

Beresztovo 44, 51, 96 

Berlad 68 

Bizánc 13, 21, 24—30, 33, 34, 36, 38, 41, 43, 
46, 52, 60, 68, 69, 73, 76, 77, 79, 101- 
103, 152, 154, 164. lásd még Konstan- 
tinápoly 


Bogoljubovo 65, 101 
Bokhara 19 

Bug 10 

Buzsszk 61 


Cseh-medence 9 

Csernyigov 15, 42, 43, 46—49, 54—58, 60-63, 
66-68, 77, 92, 96, 99, 105, 110, 114, 
136, 142, 152 

Cserveny 135 

Cservonnaja Rusz 41 

Csud-tó lásd Peipus-tó 


Dmitrov 65 

Dnyeper 8, 9, I1, 13, I4, 16, 26-28, 38, 44, 
48, 49, 62, 64, 72, 82, 104-106, 112, 
118, 137, 150 

Dnyeszter 64, 106, 137 

Don 50, 103-105, 149 

Dorogobuzs 50 

Dorpat/Tartu 128, 132, lásd még Jurjev 

Drogicsin I21, 135 

Duna 8, 27, 28, 30, 103, 105 


Egyiptom 52 

Elba 8, 9 

Erdély 105 

Európa 40, 53, 108, 112, 134, 140, 159 

Fehéroroszország 144 

Fehér-tenger 12 

Fekete-tenger 13, 20, 27, 31, 35, 37, 60, 72, 
74, 82, 106, 148 

Földközi-tenger 76 

Galícia lásd Halics 

Galics 110, 148 

Gnojnyija 61 

Gorogyec I IO 

Gotland, sziget 128, 131, 132 

Grúzia 106 


Gyeszna, folyó 9, 10 


Halics, város 140 

Halics/Galícia 22, 57, 58, 60, 61, 63, 64, 
68-70, 72, 77, 88,93,95, 105, 111, 120, 
135-138, 152 

Halics- Volhínia 23, 54, 68, 69 , 76, 105, 114, 
119-122, 134-137, 139, 142 

Harkov 10-11 

Holm 94, 135, 152 

Hvarezm 20 


IImeny-tó 15, 122, 127, 132 
Irán 106, 117 

India 14 

Itália 144, 155, 163 
Izborszk 14, 118 


Jaroszlavl 67, 101, 110, 114, 120, 161 
Jazselbic 129 

Jeges-tenger 158, 160 

Jugra, folyó 127 

Jurjev/Dorpat 43, 92, 1 10, lásd még Dorpat 
Jurjev-Polszkoj 65 


Kalka, folyó 24, 105—107, 112 
Kamenyec III 
Kamenyec-Podolszkij 141 
Kanyev 77 

Karakorum 108, 114 

Kárpát-medence 8, 13, 27, 103, 104 

Kárpátok 8, 9, 103, 111 

Kaszpi-tenger 13, 20, 64, 72 

Kaukázus 13, 107, 108 

Kazária 20, 27, 30 

Kelet-Európa 16, 26 

Kherszon/Korszun 37, 38, 41 

Kijev 10, 11-13, 15, 17, 20, 22, 23, 26-28, 
32-36, 38-68, 70, 72, 74, 76—79, 82, 88, 
91-93, 95, 96, 99—102, 106, 111, 112, 
114, 120, 122, 124—-126, 136, 141, 142, 
152, 153, 160 

Kína 106, 108, 117 

Kljazma, folyó 64, 110 

Kolomija 137 

Kolomna 109, 110, 145, 149, 150, 152, 153 

Konstantinápoly/, Cárgrád" 14, 16, 26, 31, 35, 
38, 43, 45, 74, 77, 164, lásd még Bizánc 

Korea 108 

Kosztroma 23, 67, 161 

Kozelszk 111 

Közép-Európa 114 

Krakkó 47, 48, 70, 135, 144 

Kremenyec 121 

Krím 27, 37, 38. 107 

Kucselmin 77 

Kujávia 136 

Kulikovo 149, 150 

Kunország/Cumania 105 

Kuremsa 121 

Kurszk 57, 67 


Ladoga 127 

Ladoga-tó 15, 118, 127 

Legnica/Liegnitz 111 

Lengyelország 22, 69, 108, 109, 119-121, 
135—-136, 139, 142 

Litvánia/Litván Nagyfejedelemség 124, 128, 
135—137, 145, 146, 148, 150, 152, 155, 
160 


Livónia 12 

Ljubecs 49, 50, 54, 61, 77, 163 
Lodoméria 22, 136 

Luck 135, 141, 152 

Lübeck 131], 132, 154 
Lvov/Lemberg 140, 141 


Magdeburg 36, 141 

Magna Hungaria 108 

Magyarország 22, 43, 68-70, 104, 105, 109, 
111-114, 119, 120, 134, 135, 138 

Mainz 49 

Mihajlovo 112 

Milkó 105 

Minszk 108, 136 

Molocsnaja, folyó 104 

Mongólia 106, 107 

Moszkva 23, 26, 52, 65, 103, 110, 114, 116, 
124, 128, 134, 136-138, 142-155, 
159—165 

Moszkva, folyó 64, 144, 145 

Moszkvai Nagyfejedelemség 125, 128 

Mozsajszk 145 

Muhi I 11 

Murom 12, 42. 49, 57, 67, 110 


Németország 155 

Néva, folyó 115, 118, 128 

Nikaia I21, 140, 152 

Novgorod/Holmgardr 10, 12-14, 16, 20, 23, 
25-28, 30, 32-34, 41-43, 46, 47, 49, 50, 
55, 56, 58, 04-66, 68—70, 72, 74, 76, 77, 
87-95, 98-10], 110, 113, 117—119, 
123-135, 137, 141, 145, 146, 151, 152, 
154, 159—162 

Novgorod-Szeverszkij 55, 57, 61, 63, 67, 105, 
136, 142 

Novohorodok/Nowogródek 143 


Nyeprjadva, folyó 149 
Nyizsnyij Novgorod 66, 77, 145, 147-148 


Nyugat-Ázsia 117 

Nyugat-Európa 35, 40, 48, 77, 89, 108, 153, 
159, 165 

Nyugati-Bug 10, 57 

Nyugati-Dvina 12, 119 


Oka, folyó 64, 66, 67, 110, 144, 149 
Orehovec/Oresek/Schüsselburg 128 
Orkhon, folyó 108, 114 
Oroszország/Rosszija 89, 102, 162 


Párizs 144 

Pecsora, folyó 12, 127 

Peipus/Csud-tó 119, 128 

Perejaszlavec 28, 30 

Perejaszlavl 15, 42, 46—5 1, 55—57, 59, 60, 64, 
77,92, 103, 114, 142, 145, 152 

Perejaszlavl-Zalesszkij 65, 67, 114, 115, 145 

Peremisl 46, 54, 57,93, 96, 135, 152 

Peremisl-Tyerebovl 49, 56, 57, 104 

Pernau 132 

Perzsia 20 

Pinszk 42, 47 

Polock 11,30,41,43,47,55, 58, 88, 93, 100, 
119, 136, 142, 152, 160 

Prága 144 

Pripjaty, folyó 9, 26, 62 

Pronja, folyó 67 

Pronszk 109 

Pszkov 10, 29, 42, 46, 56, 58, 118, 122—124, 
127, 128, 133, 159, 161, 162 

PutyivIl 61, 67 


COuedlinburg 36 


Radnai-hágó 105 

Reval/Tallinn 128, 132 

Riga 132, 154 

Rilszk 67 

Rjazany 24, 57, 67, 108-110, 118, 145, 147, 
151, 152, 160, 161 

Róma 165 

Rosz, folyó 103, 113, 114 

Russia Maior/Russia 136, 125, lásd még Rusz 

Russia Minor/Kisoroszország 136, 137, 141, 
142, 144, 152, lásd még Rusz 

Rosztov 42, 46, 47, 49, 55, 58, 65, 67, 92—94, 
110, 113, 148, 161 

Rosztov-Szuzdal 58, 65, 88 

Rusz/Kijevi Rusz/Ruscia/Ruthenia/Gardari- 
ki 9, 15, 16, 19-22, 24-26, 29-31, 
33-35, 38—40, 43, 44, 46, 47, 49-56, 60, 
61, 64, 66—79, 81, 86-94, 97-99, 101, 
103-107, 109-119, 121-126, 129, 
132-136, 138—140, 142, 143, 146, 148, 
151—156, 158—-161, 163, lásd még Rus- 
sia Maior és Russia Minor 

Rügen, sziget 21 


Sandomierz 136 
Skandinávia 27, 52 
Svédország 21 


Szaloniki 40 

Szamara, folyó 105 

Szan, folyó 57, 64 

Szandomir 135 

Szanok 136 

Szaraj 114—-116, 120, 122, 145-148, 150, 152, 
155, 157 j 

Szejm, folyó 9, 67, 111 

Szentföld 99, 112 

Szentpétervár 14 

Szepesség 108 

Szilézia 135 

Szinyije vodi 148 

Szir-Darja, folyó 107 

Szity/Szura, folyó 110, 113—115 

Szlucs, folyó 62 

Szmolenszk 42, 46, 49, 50, 55, 58, 61, 62, 67, 
69, 77, 88, 90, 93—95, 101, 108, 119, 
137, 142, 152, 160 

Szmolenszk-Moszkvai-hátság 11 

Szora, folyó 164 

Sztaraja Ladoga 122 

Sztaraja Russza 122 

Sztarodub 64, 148, 161 

Sztugna, folyó 103 

Szudak 20, 107 

Szula, folyó 103 

Szuzdal 22, 47, 56-58, 60, 65, 67, IO1, 108, 
110, 112, 151, 152, lásd még Rosztov- 
Szuzdal és Vlagyimir-Szuzdal 


Tmutarakany 26, 27, 30, 43, 46, 47, 49, 55, 
57,67, 104 

Torcseszk 77 

Torzsok 110, 118, 127 

Transzkaukázus 117 

Turkesztán 106 

Turku 128 

Turov 42, 49, 60, 93, 152 

Turov-Pinszk 46, 56 

Tver 67, 110, 114, 116, 141, 145, 146, 148, 
151. 152, 159, 160, 161 


Tyerebovl 57, lásd még Permisl-Tyerebovl 
Tyihoml 61 


Uglics 114 

Ugrovszk 93 

Új-Szaraj 114, 147 

Urál, hegység 12, 127, 153, 158, 160 
Usica 77 

Usztyug 153 

Uszvjati 119 

Uvetyicsi 50 


Valdaj-hátság 11 

Vasziljev 37 

Velikaja, folyó 118, 128 
Viborg 128 
Vidubicsi/Vidubicki 23, 96, 112 
Visby 132 

Visegosev 61 


Visgorod 47, 61--63, 77 Volhínia 10, 50, 61, 63, 68—70, 111, 119—121, 
Visztula, folyó 64 136, 137, 142 
Vityebszk 136 Volhov, folyó 122, 127, 131 
Viagyimir, Kljazma-parti/északi 17, 58, 62, — Vologda 128 

65, 67, 88, 92, 93, 96, 100, 110, 116, — Volok 128 

152, 163 Volokolamszk 110 
VIlagyimir-Szuzdal 23, 54, 63, 64, 66,67,86, —— Vozsa, folyó 149 

91,95,98, 101, 108, 110, III, 114—118, 

121, 127, 133, 142, 159 Weissenburg 36 
Vlagyimir, volhíniai/VIlagyimir Volinszkij 42, 

46,47,49,50,51,58, 61, 88,93,94,96, — Zagorszk 153 


135, 138, 150, 152 Zarub 77, 106 
Volga, folyó 12, 13, 26, 65, 66, 72, 105, II0, — Zawichost 69 
114, 133, 164 Zvenyigorod 57, 64, 153 


Volgai Bolgárország/Bulgária 64, 108 
Volgográd Il4 Zsizsica I19 


